
Forord 


Dette bind er forfattet af kommissionsmedlem Johnny Laursen på nær kapitel 1, 
som er skrevet af Gese Friis Hansen. Morten Heiberg har foretaget supplerende 
undersøgelser og forestået redaktionen af bindet. 


I henhold til PET-kommissionslovens $ 1, stk. 4, har Kommissionen ansat et an- 
tal forskere, herunder Gese Friis Hansen og Morten Heiberg. Kommissionen har 
givet forfatterne adgang til at arbejde frit og med uhindret adgang til Kommis- 
sionens kildemateriale, herunder fra PET's arkiv. 


På denne baggrund fremlægger forfatterne resultatet af deres historiske undersø- 
gelser i nærværende bind. Kommissionen har nøje gennemgået og drøftet dette 
og de forudgående udkast til bindet, ligesom de er blevet sammenholdt med det 
underliggende kildemateriale. Efterfølgende har Kommissionen godkendt ma- 
nuskriptet og antaget det til udgivelse i Kommissionens beretning. 


Kommissionen har i henhold til PET-kommissionslovens $ 4 foretaget anony- 


miseringer i fornødent omfang. Kommissionens retlige vurderinger efter PET- 


kommissionslovens $ 3, stk. 2, er knyttet til vedkommende afsnit. 


Johnny Laursen Regin Schmidt 


Ditlev Tamm Jens Vedsted-Hansen 


Leif Aamand 

UNDERSØGELSENS BAGGRUND 
OG OPBYGNING 


Ifølge PET-kommissionsloven (lov nr. 359 af 2. juni 1999) har Kommissionen 
til opgave at undersøge og redegøre for politiets efterretningsvirksomhed i pe- 
rioden 1945-89 blandt andet i forhold til politiske partier og politisk-ideologisk 
prægede grupperinger og bevægelser i Danmark. Ydermere skal karakteren af 
de aktiviteter i de miljøer, der i den nævnte periode var baggrunden for politiets 
efterretningsvirksomhed på dette område, undersøges og beskrives. 

Med dette som baggrund redegør dette bind for den yderste højrefløj og 
PET's overvågning af grupperinger og partier inden for dette felt. Undersøgel- 
sen, som er kronologisk og tematisk opbygget, består af en række delstudier, der 
tilsammen udgør et rids af den yderste højrefløjs udvikling. Kapitel 1 omhandler 
PET's overvågning af det tyske mindretal i Sønderjylland i perioden 1945-1950. 
Knap 3.500 medlemmer af mindretallet blev anholdt for unational virksomhed 
umiddelbart efter krigen, og PET overvågede i særlig grad mindretallets mulige 
nazistiske og revisionistiske tendenser. Dernæst følger i kapitel 2 en sammenfat- 
ning af nazismens udvikling i Danmark frem til 1989. 

De følgende to kapitler beskæftiger sig med PET's metoder: Kapitel 3 beskri- 
ver PET's arbejde med at indhente og bearbejde oplysninger i det overvågede 
miljø, mens kapitel 4 redegør nærmere for en af PET's kildeoperationer over for 
det overvågede miljø. 

I kapitel 5 og 6, som også tjener som baggrundsbeskrivelse for den såkaldte 
Søllerødgadesag, redegøres der for PET's overvågning af en række grupperinger 
på den yderste højrefløj, herunder NPD, DNSB, PDN og Det Danske Broderskab 
(DB). Der redegøres desuden for en række kontakter mellem disse grupperin- 
ger og danske antinazistiske miljøer. Spændingsfeltet mellem det nye højre og 
de venstrefløjsorganisationer, som i særlig grad satte deres energi ind i kampen 
mod de nye højretendenser i samfundet, rummede således væsentlige nye ud- 
fordringer for PET. 

Søllerødgadebomben kaldes den eksplosion, der den 16. marts 1992 fandt sted 
i Internationale Socialisters (IS) københavnsafdeling i Søllerødgade 33. De sidste 
tre kapitler (7, 8 og 9) redegør for omstændighederne omkring bombespræng- 
ningen, der kostede en person livet, og som dags dato endnu er uopklaret. Søl- 
lerødgadesagen, der tidsmæssigt ligger efter 1989, er medtaget i beskrivelsen, 
idet der er tale om en sag, som Kommissionen i henhold til kommissionslovens 
$ 3, stk. 3 har valgt at undersøge. Sagen rummer en betydelig politisk dimension, 
og der er i forbindelse med efterforskningen blevet rejst alvorlige beskyldninger 
mod PET. 

Bindets indledning præsenterer de centrale problemstillinger, som er gjort til 
genstand for analyse i de følgende kapitler. 

Nazistiske ideologier og bevægelser har haft ringe held med at slå rod i den dan- 
ske befolkning og i den danske politiske kultur. Disse kræfter samledes først og 
fremmest i DNSAP, som gennem 1930'erne og 1940'erne havde ganske vanskeligt 
ved at sikre sig fodfæste. Medlemsskaren forblev i de to tiår ret begrænset, lige- 
som man også havde svært ved at sikre sig andet end beskedne stemmeandele 
ved folketingsvalgene. Ud over et stærkt gennemslag i det tyske mindretal var 
DNSAP ikke i stand til at sætte et markant præg på dansk politisk liv. Nazisterne 
fik ved folketingsvalget i 1939 godt 31.000 stemmer og 3 mandater. Med en stem- 
meandel på knap to procent klarede DNSAP sig dog relativt godt i sammen- 
ligning med andre nordiske nazistpartier. Sveriges Nationalsocialistiske Parti 
opnåede sit bedste valg i 1934 med kun 0,6 % af stemmerne.: DNSAP opnåede 
på sit højeste — ved folketingsvalget i 1943 — godt og vel 43.000 stemmer og tre 
mandater. Selv ikke med den tyske besættelsesmagt i ryggen formåede de danske 
nazister at sikre sig en politisk platform af betydning, nogen betydelig tilslutning 
i befolkningen eller for den sags skyld nogen væsentlig politisk indflydelse. 

En faktor, som i betydelig grad modvirkede en dansk overtagelse af den nati- 
onalsocialistiske ideologi, var, at dansk nationalisme og nationalfølelse igennem 
årtier havde været defineret i modstilling til tysk nationalisme og nationalfølelse. 
En modsætning som endnu i mellemkrigstiden var levende i grænselandet. Her- 
til kom, at dansk folkelighed i betydeligt omfang var indoptaget i de etablerede 
demokratiske partiers — ikke mindst de grundtvigske landbobevægelsers, men 
også arbejderbevægelsens — selvforståelse og politiske retorik i en sådan grad, at 
en nationalsocialistisk retorik kun vanskeligt ville kunne monopolisere begreber 
som folk, stat og nation, således som det var sket i Tyskland i 1933. Dertil kom, 
at nazismen i Tyskland kunne profitere af en stigende polarisering i det tyske 


1. John T. Lauridsen, Dansk nazisme 1930-1945 — og derefter (Gyldendal, 2002), s. 460. 
2. Se forskningsoversigten over DNSAP og den danske nazisme i John T. Lauridsen: ”Nazister i Dan- 
mark 1930-45” i O. Dahl & Ø. Sørensen (red.): Nazisme og nynazisme. Gammel og ny fascisme og 

samfund og en dyb økonomisk og forfatningsmæssig krise. Også fascismens 
fremkomst i Italien og Spanien skal forstås i sammenhæng med den liberale stats 
krise. Det er sigende, at samtidig med Hitlers magtovertagelse i Tyskland ind- 
gik statsminister Thorvald Stauning den 30. januar 1933 det såkaldte Kansler- 
gadeforlig med Venstre, som bl.a. indeholdt sociale reformer, devaluering samt 
et-årigt forbud mod lockouter og strejker. Det samarbejdende og reformstemte 
folkestyre fungerede dermed som bolværk mod de opløsningstendenser, som sås 
iblandt andet Weimarrepublikken.+ 

Det betød imidlertid ikke, at Danmark ikke stod over for betydelige 
antidemokratiske og radikalkonservative understrømme såvel i dansk politik 
som i befolkningen. Indflydelsesrige kredse i det danske samfund stod således 
kritiske over for ”systemet Stauning-Munch”, og det var endnu i 1930'erne ikke 
vanskeligt at finde udsagn, som gik på nødvendigheden af at lære af Italien og 
Tyskland, og militante paramilitære organisationsformer havde stundom et vist 
gennemslag.; De demokratiske kræfter bag folkestyret viste sig imidlertid endog 
særdeles modstandskraftige gennem 1930'erne, og antisemitismen og de nazi- 
stiske ideer havde meget vanskeligt ved at vinde fodfæste ud over afgrænsede 
personkredse og foreninger. Men som nævnt herskede der desuagtet ind i be- 
sættelsestiden i en række kredse og politiske miljøer betydelig reservation over 
for det parlamentariske demokrati og de politiske partier. 

Nazitysklands sammenbrud i 1945 og erfaringerne fra besættelsestiden gjorde 
danske politikere og den danske befolkning mindre modtagelige over for højre- 
ekstreme synspunkter. Nazismen og antisemitismen var efter maj 1945 både som 
parti og ideologi endegyldigt miskrediteret af den viden, som spredte sig i det 
danske samfund om regimets grusomheder, KZ-lejrene og masseudryddelserne 
af de europæiske jøder. Den ideologiske affinitet med det nazistiske regime i 
Tyskland og samarbejdet med besættelsesmagten rummede også for de danske- 


nazisme i Norden og Europa. Det 22. nordiske historikermøte, Oslo 13.-18. august 1994 (Oslo, 1995), 
S. 3-62. 

3. Mark Mazower, Dark Continent. Europe's Twentieth Century (London, 1988), s. 19. 

4. Om Kanslergadeforliget set i forhold til den internationale siutation, se Bo Lidegaard, Overleveren 
1914-1945. Dansk Udenrigspolitisk Historie, bind 4 (Gyldendal, 2003), s. 272-273. 

5. Om den radikale konservatisme i Danmark se Adam Holm, I opposition til fortiden. En teoretisk 
analyse af idégrundlaget bag mellemkrigstidens radikale konservatisme i Danmark, phd.-afhandling 
(Københavns Universitet, 2002). 

6 For en undersøgelse af antisemitismen i Danmark se Sofie Bak, Dansk antisemitisme 1930-1945 
(Aschehoug, 2004). 

re og for de danske partier og foreninger, som i 1930'erne havde repræsenteret 
højreekstremistiske synspunkter, en belastning i den danske offentligheds øjne. 
Mange af de ledende figurer på den yderste højrefløj — bl.a. DNSAP, men også 
blandt de østfrontfrivillige og i det tyske mindretal i Sønderjylland — blev som 
følge af retsopgøret efter besættelsen kriminaliseret og stigmatiseret som lands- 
svigere.7 Som anført af historikeren John T. Lauridsen udviklede der sig af samme 
grund ikke nogen nynazisme af betydning efter 1945, og myndighederne skøn- 
nede det heller ikke nødvendigt at forbyde Frits Clausens gamle parti, DNSAP, 
selv om det fra flere sider blev fremsat som et krav i 1945.' Partiet var realiteten 
gået i opløsning af sig selv, selvom et løst nazistisk netværk stadig bestod. 

Verdenskrigen, erfaringerne fra de europæiske diktaturer og oplevelsen af 
besættelsestiden udvidede og styrkede fundamentet for folkestyret og for de al- 
mene humanistiske og demokratiske principper i befolkningen. Den nationale 
mobilisering og den politiske oprustning bag demokratiet og bag det nordiske 
folkestyre markerede således i årene efter besættelsen en styrkelse og rodfæstelse 
af den demokratiske tanke, som derved rakte betydeligt videre og blev mere for- 
ankret i befolkningen, end den havde været i 1930'erne. 

Antisemitismen havde med nazismens jødeforfølgelser og masseudryddel- 
ser endegyldigt mistet sin appel ud over meget små segmenter af befolkningen. 
Aktionen mod de danske jøder og redningen af det store flertal fra deportation i 
oktober 1943 indgik efter krigen som et væsentligt element i den nationale iden- 
titet og i den danske selvforståelse. Symptomatisk for denne forståelse var den 
udbredte vandrehistorie om, at kong Christian 10. skulle have båret jødearmbind 
med jødestjerne i protest. Dannelsen af staten Israel i 1948 og den nye stats over- 
levelseskamp blev da også i efterkrigstiden ombølget med stor folkelig sympati, 
som voksede i Seksdageskrigen i 1967, og som formentlig nåede sit højdepunkt, 
da Anker Jørgensen under oktoberkrigen i 1973, skønt han udtrykte forståelse 
for den arabiske sag, støttede Israel, ”… for landets naboer ønsker i virkeligheden 
Israel flyttet ud i Middelhavet?» Det nazistiske og antisemitiske segment i den 
danske befolkning bestod således i de umiddelbare efterkrigsår for en stor dels 
vedkommende af borgere, som var blevet dømt for landssvigervirksomhed. En 


7 Retsopgøret er beskrevet i Ditlev Tamm, Retsopgøret efter besættelsen (Gyldendal, 1997, 3. udgave). 
Se også John T. Lauridsen, Dansk nazisme, s. 401-425. 

8. John T. Lauridsen, Dansk nazisme, s. 450. 

9. Anker Jørgensen cit. i Nikolaj Petersen, Europæisk og globalt engagement 1973-2006, Dansk uden- 
rigspolitisk historie, bind 6 (Gyldendal, 2006), s. 82. 

del af de dømte samledes i Foreningen af 6. maj 1945, mens andre trak sig tilbage 
i en anonym, apolitisk tilværelse. En kreds af nazister fastholdt dog et løst net- 
værk omkring resterne af et nazistisk parti under ledelse af Svend Salicath. Men 
der var tale om et politisk miljø, som primært var centreret omkring fælles er- 
faringer fra besættelsestiden og retsopgøret, og som eksisterede i nærmest total 
politisk isolation med en begrænset kontaktflade til unge eller til nye sympatisø- 
rer. PET's overvågning af de danske nazister og højreekstremister var i slutnin- 
gen af 1960'erne ved at nærme sig vågeblusstadiet. Eftersom der var meget lidt 
organisatorisk og politisk aktivitet på feltet, havde overvågningsvirksomheden 
en ret rutinemæssig karakter. 


DNSU og DNSB 


Den nynazistiske bevægelse, som i 1970 opstod under ledelse af Povl Heinrich 
Riis-Knudsen i Århus, synes kun at have haft visse begrænsede berøringsfla- 
der til efterkrigstidens stagnerende nazistiske netværk. Bevægelsen fik navnet 
DNSU, som i 1983 ændredes til DNSB. Flere danske nynazister havde en per- 
sonlig forbindelseslinje til fortidens nazister i kraft af, at de var efterkommere 
af landssvigerdømte. Formentlig kom den idépolitiske og ideologiske gnist til 
nydannelsen af en nazistisk bevægelse fra ganske få studerendes påvirkning fra 
eller brydning med den fædrene fortid. Derimod synes nynazisterne kun i ringe 
grad at have påkaldt sig en kontinuitet til traditionen og arven fra DNSAP, Man 
talte ganske vist i termer af en fortsættelse af bevægelsen. Bevægelsens interne 
skrift Kamptegnet var efter alt at dømme opkaldt efter et tidsskrift udgivet af 
Dansk Anti-Jødisk Liga i 1930'erne, og bevægelsens publicistiske virke omfattede 
genoptryk af en mængde danske nazistiske og antisemitiske publikationer fra 
1930'erne og 1940'erne. Bevægelsen synes dog i langt højere grad at have truk- 
ket ideologiske og politiske veksler på arven fra Det tredje Rige og fra den tyske 
nazisme, ligesom den tætte kontakt til internationale nationalsocialistiske og 
højreekstremistiske miljøer tidligt spillede en stor rolle for bevægelsen. 

Selv om højreekstremismens forhistorie i Danmark i 1930'erne og 1940'erne 
således ikke nedfældede sig som en betydelig påvirkning af de danske nynazister 
i kredsen omkring bevægelsens leder Povl Heinrich Riis-Knudsen, så fulgte der 
af det danske samfunds sammenstød med de nazistiske og højreekstremistiske 
strømninger i mellemkrigstiden og under besættelsen en række vigtige forud- 
sætninger, som spillede en rolle for den måde, hvorpå de danske myndigheder 
håndterede den højreekstremistiske udfordring i 1970'erne og 1980'erne. 

Da DNSU i 1970'erne begyndte at udgive nationalsocialistiske skrifter, var 
det ingenlunde første gang, at de danske myndigheder blev konfronteret med 
denne type ytringer. I flere tilfælde var der tale om genoptryk af skrifter, som 
myndighederne allerede i 1930'erne og 1940'erne havde måttet forholde sig til. 
Det notorisk antisemitiske kampskrift Zions vises protokoller blev således udgivet 
i Danmark i 1920. 

Zions vises protokoller var et falsum, som angiveligt rummede mødeproto- 
kollen fra et jødisk møde mellem 12 rabbinere i Basel i 1897, hvor man skulle 
have planlagt at stifte krig, splid og ødelæggelse som led i en djævelsk plan for 
at opnå jødisk verdensherredømme. Forlægget var en illegal pamflet af Maurice 
Joly, Dialogue aux enfers entre Machiavel et Montesquieu ou la politique de Ma- 
chiavel au XIXe siécle par un contemporain (Bruxelles, 1864), hvor forfatteren i en 
fiktiv dialog mellem Machiavelli og Montesquieu ironiserede over kejser Napo- 
leon III's brug af bajonetten og plebiscitten som magtinstrumenter i en kynisk 
del-og-hersk politik. Jolys bog blev sidenhen brugt af det tsarrussiske hemmelige 
politi Okhranaen som grundlag for et falsum, som havde til hensigt at vende 
den russiske Tsar til en mere antisemitisk, nationalistisk politik. Mens Joly havde 
sat Montesquieus LEsprit des Lois op mod Machiavellis I! Principe og kritiseret 
det napoleonske tyranni, benyttede falsknerne de machiavelliske, magtkyniske 
og massemanipulerende aspekter i Jolys systemkritiske værk som inspiration til 
skitsen af et angiveligt jødisk komplot. Myten hentede også stof i dannelsen af 
Theodor Herzls zionistiske bevægelse i Basel i 1897, som blev forvansket til et 
hemmeligt møde. Den vandt udbredelse i Rusland og bidrog i 1903 til Kisjinjov- 
pogromen, hvor flere tusind jøder blev dræbt. Bogen spredtes fra Rusland til 
Vesteuropa, bl.a. ved den unge tysk-russiske studerende Alfred Rosenberg, som 
medbragte den til Minchen, hvor den bidrog til det ideologiske grundlag for 
antisemitismen i kredsen omkring Adolf Hitler. I mellemkrigstiden kom den 
fulde sandhed om falskneriet for dagen. I 1935 afsagde en schweizisk domstol 
efter en dybtgående undersøgelse dom mod schweiziske nationalsocialister, som 
havde udspredt skriftet, for at have udbredt smudslitteratur. Det fandtes godt- 
gjort uden tvivl, at der var tale om et falskneri.” 

I 1935 og 1936 blussede debatten om jøderne op i Danmark på baggrund af 
denne sag. Lederen af National Socialistisk Arbejderparti, Aage H. Andersen, 
havde udgivet en pamflet med titlen: Er "Zions Vises Protokoller” et Falsum?, 
og samme år Den kristne Kirke i nordisk Belysning, som i vidt omfang støttede 


10 Sofie Bak, Dansk antisemitisme 1930-1945, S. 331-336. 

sine påstande på protokollerne." Sagen gav anledning til, at justitsminister K.K. 
Steincke i efteråret 1936 beordrede myndighederne til at rejse sigtelse mod forfat- 
terne af en række skrifter af stærkt antisemitisk indhold; blandt disse også Aage 
H. Andersens skrifter om Zions vises protokoller. Den rejste sigtelse byggede på 
straffelovens $$ 267 og 268 om ærekrænkelse og bagvaskelse samt på sammes 
$ 140, som drejede sig om forhånelse af bestående trossamfund. Sagen førte til 
domfældelser for bl.a. bagvaskelse, som siden hen blev stadfæstet — til dels skær- 
pet — ved Østre Landsret den 19. januar 1938.” 

Vanskeligheden var imidlertid, at injurielovgivningen ikke var tilstrækkelig 
til at beskytte minoriteter mod sådanne beskyldninger, idet kredsen af de an- 
grebne kunne være så stor, at det kunne være svært at dokumentere, at udsag- 
nene var ærekrænkende mod alle personer inden for den angrebne kreds. Et 
andet problem var, at kredsen af de angrebne kunne være svær at bestemme. Det 
gjaldt i særlig grad racistiske angreb, idet race var en tvivlsom kategori. I januar 
1939 fremsatte K.K. Steincke på denne baggrund et lovforslag om ændringer i 
og tilføjelse til straffeloven. En af de centrale tilføjelser var $ 266 b, som i den 
endelige form kom til at lyde: 


"Den, der ved Udspredelse af falske Rygter eller Beskyldninger forfølger eller op- 
hidser til Had mod en Gruppe af den danske Befolkning paa Grund af dens Tro, 
Afstamning eller Statsborgerforhold, straffes med Hæfte eller under formildende 
Omstændigheder med Bøde. Er Rygterne eller Beskyldningerne fremsat i trykt 
Skrift eller paa anden Maade, hvorved de er naaet ud til en større Kreds, er Straffen 
Hæfte eller under skærpede Omstændigheder Fængsel indtil et Aar” 


Lovforslaget blev vedtaget med 38 stemmer mod 29 i Landstinget den 24. februar 
1939 og med 64 stemmer mod 41 i Folketinget den 11. marts 1939. Lovændringen 
trådte i kraft den 1. juli 1939 og markerede hermed en kriminalisering af racisti- 
ske udtalelser og skrifter.: 

Erfaringerne fra mellemkrigstiden og 2. Verdenskrig bidrog formentlig også 
stærkt til, at man i grundlovsdrøftelserne i tiden frem til vedtagelsen af den nye 
grundlov i 1953 indarbejdede to vigtige paragraffer i grundloven. Blandt borger- 
rettighederne hed det således i $ 70, at: 


mn … Ibid. 
12. Ibid., s. 391-402, 405-408. 
13  Ibid., s. 409-415. 

"Ingen kan på grund af sin trosbekendelse eller afstamning berøves adgang til den 
fulde nydelse af borgerlige og politiske rettigheder eller unddrage sig opfyldelsen 
af nogen almindelig borgerpligt”" 


Hertil kom $ 78, som fastsatte foreningsfriheden, men som også i stk. 2 bestemte, 


at: 
"Foreninger, der virker ved, eller søger at opnå deres mål ved vold, anstiftelse af 
vold eller lignende strafbar påvirkning af anderledes tænkende, bliver at opløse 


ved dom” 


Mens det også under tidligere grundlove havde været muligt at opløse en for- 
ening ved dom, lå der i $ 78, stk. 2 en skærpelse, idet det efter denne nye grund- 
lovsbestemmelse var en pligt for anklagemyndigheden at rejse sag til opløsning 
af sådanne foreninger, som søgte at virke ved vold.” Myndighederne havde så- 
ledes med sig fra 1930'erne og fra grundlovsarbejdet visse juridiske rammer for, 
hvordan man skulle stille sig i forhold til højreekstremistisk virksomhed og pro- 
paganda. 

Endelig kan det være af betydning at overveje femtekolonneloven, som i be- 
tydelig grad skyldte erfaringerne fra besættelsestiden og visse kredses samar- 
bejde med besættelsesmagten sin tilblivelse.” Når femtekolonneloven i særlig 
grad lagde vægt på kriminalisering af samarbejde med en fjendtlig magt eller 
meningspåvirkning på vegne af en fjendtlig magt, så skyldtes det ikke mindst 
erfaringerne med de danske nazisters samarbejde med det nazistiske Tyskland 
før og efter den 9. april 1940. Hvad angår højreekstremistisk virksomhed i for- 
hold til Tyskland, var femtekolonneloven reelt uden et sådant grundlag allerede 
ved sin vedtagelse, idet Forbundsrepublikkens myndigheder på mange måder 
etablerede et strengere retligt regime med hensyn til retsforfølgning og krimina- 
lisering af nazistiske og antisemitiske foreninger og aktiviteter, end det som blev 
herskende i Danmark. 

De danske myndigheders stillingtagen til anvendelsen af straffelovens $ 266 b 
under fremkomsten af danske nynazistiske aktiviteter i 1970'erne og 1980'erne var 
formentlig først og fremmest påvirket af nyformuleringen af $ 266 b i 1971. Æn- 


14. Danmarks Riges Grundlov, $ 70. 

158. Danmarks Riges Grundlov, $ 78, stk. 2. Juristen og retsfilosoffen Alf Ross var dog ikke blind for 
problemerne med at bevise et voldeligt øjemed. ”Det hører naturligvis til sjældenhederne at en 
forening i sine vedtægter åbent proklamerer at tilsigte ulovligheder” Alf Ross, Dansk Statsforfat- 
ningsret, bind II, (Nyt Nordisk Forlag, 1966), s. 727. 

16 Alf Ross, Dansk Statsforfatningsret, bind IL, s. 723-724. 

17. Om femtekolonneloven se Kommissionens beretning, bind 15. 

dringen var foranlediget af FN's konvention om afskaffelse af alle former for ra- 
cediskrimination. Konventionen, der trådte i kraft i 1969, pålægger medlemssta- 
terne at kriminalisere propaganda og organisationer, som bygger på ideer om 
racemæssig overlegenhed og racehad, tilskyndelse til racediskrimination og 
tilskyndelse til voldshandlinger mod enhver race eller persongruppe af anden 
hudfarve eller etnisk oprindelse. De nordiske lande tog imidlertid i tilslutning 
til konventionen et forbehold om, at der i det enkelte land kunne ligge modstri- 
dende hensyn mellem ønsket om at modvirke racediskrimination og ønsket om 
at tage hensyn til ytringsfriheden. Betænkningen fra det udvalg, som overvejede 
en lovændring som følge af Danmarks tiltræden til konventionen, bemærkede 
da også, at det ville være i modstrid med de nordiske landes opfattelse af ytrings- 
friheden, hvis man ganske kriminaliserede enhver udtalelse af forestillinger om 
racemæssig overlegenhed og udtryk for racehad. Der var her muligvis tale om 
en modificering af hensyn til ytringsfriheden, som i sin konsekvens fremover 
rummede en afsvækkelse af den strenghed, hvormed myndighederne reagerede 
på nazistisk og antisemitisk propaganda. Som det vil fremgå, blev det i 1970'erne 
opgivet at retsforfølge påstande baseret på Zions vises protokoller, mens tilsva- 
rende ytringer og tryksager i 1930'erne havde resulteret i domme endnu før ved- 
tagelsen af $ 266 b. 


PET's overvågning af nazismen i Danmark, 1970-1987 


I den umiddelbare efterkrigstid var myndighederne fokuseret på jagten på krigs- 
forbrydere, kollaboratører og varulvegrupper.” Landssvigerne og de tidligere 
nazister blev overvåget og registreret, men mod 1960'rnes slutning gled den 
yderste højrefløj i baggrunden for PET's virksomhed. Interessen for nazisterne 
vågnede imidlertid hurtigt, da Povl Heinrich Riis-Knudsen i 1970 reetablere- 
de bevægelsen og tilførte et højere aktivitetsniveau. Gennem 1970'erne var der 
imidlertid stadig blot tale om et beskedent antal yngre nazister. Kredsen af mere 
eller mindre passive sympatisører i den ældre generation må anses at have været 
noget større. Til gengæld var aktiviteten voksende med hensyn til især publice- 
ringsvirksomhed og den internationale kontaktflade. Samtidig kunne man påny 
med en vis ret tale om et rudimentært organisationsarbejde. Materiale i PET's 
arkiv efterlader indtryk af, at både regionsafdeling II i Århus og Centralafdelin- 


18 Vedr. de såkaldte varulvegrupper se kapitel 1. 

gen i København var opmærksom på nynazismen. Således en PET-medarbejder 
fra Århus i de tidlige 1970'ere: 


"Adspurgt vedrørende nynazismen forklarede vidnet, at allerede i hans periode 
i Århus fra 1973-1978 blev nynazisterne overvåget. Det var helt naturligt. Vidnet 
erindrer, at spørgsmål om nynazismen har været aktuelt, lige siden han blev ansat 
i1972. Centralafdelingen var meget bevidst om også at følge denne gruppering”” 


Efter den tidligere grå eminence blandt de danske nazister Svend Salicaths død 
i1983 kan man tale om en ny og mere intensiv fase i såvel det nye parti, DNSB's, 
udvikling, som i PET's og andre myndigheders overvejelser om, hvordan man 
skulle gribe den nye udfordring fra højreekstremisterne an. I tiden fra DNSB's 
grundlæggelse i 1983 frem til slutningen af 1980'erne tegnede nynazisterne sig 
stærkere i den danske offentlighed, samtidig med at udfordringer til det danske 
folkestyre og den danske offentlighed fra internationalisering, europæisk inte- 
gration og den øgede tilstedeværelse af flygtninge og indvandrere i det danske 
samfund manifesterede sig i stigende utilfredshed i befolkningen. Mens man i 
1970 næppe kan pege på socioøkonomiske faktorer, internationale forhold eller 
indre danske politiske forhold, som kunne forklare genkomsten af et dansk na- 
zistparti, bød 1980'erne på betydelige udfordringer, som i betydelig grad kunne 
frygtes at udgøre en grobund for en radikalisering af dele af ungdommen. Til 
gengæld synes de indre brydninger i det danske samfund om fodnotepolitikken, 
fredsbevægelserne og de politiske protester mod nedskæringer og økonomisk 
politik ikke på dette tidspunkt at have efterladt noget indtryk på de danske nazi- 
ster. Af internationale begivenheder kan man imidlertid ikke udelukke, at staten 
Israels fremfærd i de besatte områder og i det besatte Sydlibanon spillede en 
rolle for en opblussende antijødisk og antiisraelsk retorik, som kan have haft en 
betydning i forhold til danske nazisters antisemitiske propaganda i 1980'erne. 


Nybrud i PET's trusselbillede 1987-92 
I perioden 1970-87 havde overvågningen af den yderste højefløj et klart organi- 


satorisk fokus på DNSU og DNSB. Fra midten og slutningen af 1980'erne udvide- 
des omkredsen af PET's interessesfære, efterhånden som flere højregrupperinger 


19. RB: PET-medarbejder, 21. maj 2003. 

kom til, deres aktiviteter og forbindelseslinjer blev udvidet, og modsætningerne 
til andre dele af dansk politisk liv blev skærpet. 

I slutningen af 1980'erne og begyndelsen af 1990'erne kom en række grup- 
peringer af meget forskellig observans i PET's interessefelt. Man kan i denne 
periode tale om et egentligt epokeskift i dansk politik, hvor ikke alene de mindre 
grupperinger på yderfløjene i dansk politik søgte nye orienteringspunkter og 
regrupperede sig organisatorisk, men hvor også de store partier omkring midten 
af dansk politik blev udfordret af nye politiske brændpunkter. Man kunne tro, at 
opbruddet skete under en form for kulmination af europæiserings- og globalise- 
ringstendenser i tiden. Der var dog næppe tale om, at slutningen af 1980'erne og 
begyndelsen af 1990'erne markerede en kulmination af den europæiserings- og 
globaliseringsproces, som længe havde sat rammerne for det danske samfunds- 
liv og for den handlefrihed, der var levnet folkestyret. 

Årene efter Danmarks tilslutning til EF i 1972 og efter den Europæiske Fæl- 
les Akt i 1986 var i så henseende mere betydningsfulde, ligesom en række af de 
folkeretlige forpligtelser, som Danmark havde påtaget sig under FN, var stad- 
fæstet langt tidligere. På det sociale og økonomiske felt var Danmark allerede i 
1960'erne og 1970'erne blevet påvirket af det, som i dag omtales som globaliserin- 
gen. Dengang var der imidlertid i langt højere grad tale om en europæiserings- 
og internationaliseringsproces, som indebar, at også dansk erhvervsliv blev inte- 
greret i en økonomisk arbejdsdeling, hvor de store firmaers produktioner strakte 
sig vidt over landegrænserne og over Atlanterhavet. Der var i denne periode 
tale om en sammenfletning på tværs af den vestlige verden og mellem samfund, 
som på den ene eller anden måde opfattedes som allierede i den kolde krig. Selv 
om mange danske firmaer i denne periode kom på udenlandske hænder, blev 
”omstruktureret” eller — som tilfældet var for ikke mindst skibsværfterne — buk- 
kede under for konkurrencen fra Japan og Sydkorea, var den offentlige debat i 
langt mindre grad præget af den skepsis over for globaliseringen, som kom til at 
præge debatterne i slutningen af 1980'erne og 1990'erne. Den afgørende forskel 
har utvivlsomt været, at europæiserings- og globaliseringsprocessen netop i ti- 
den 1987-93 blev central i den offentlige debat, og at temaet — måske af samme 
grund — brændte sig ind i den almindelige danske samfundsborgers bekymrin- 
ger og overvejelser om fremtiden. 

Der var da også i denne periode afgørende strukturelle forudsætninger til 
forskel fra de tilpasninger til det europæiske samarbejde og til de internationale 
politiske og økonomiske vilkår, som havde fundet sted i 1960'erne og 1970'erne. 
I den tidligere periode havde der været tale om en internationaliseringsproces, 
som havde omfattet samfund, som var samlet i den kolde krigs spændingsfelt, og 

som på en lang række områder — kulturelt, politisk, økonomisk — havde sammen- 
lignelige strukturer. Reelt omfattede processen først og fremmest Vesteuropa, 
Nordamerika, Australien, New Zealand, Japan og Sydkorea, mens udviklings- 
landene og afhængige lande i Sydamerika, Afrika og Asien i langt højere grad var 
passive aktører. I 1980'erne og 1990'erne var disse såkaldte tredjeverdenslande i 
langt højere grad selvbevidste aktører på den politiske og økonomiske verdens- 
scene. Samtidig kan man iagttage, at disse lande og kulturer, som længe havde 
ligget under for tilpasning til og påvirkning fra den vestlige verden, også kulturelt 
og religiøst havde udviklet en stærkere selvbevidsthed. Det gjaldt ikke mindst 
Mellemøsten, der med de to store oliekriser udviklede sig til et vigtigt finansielt 
og strategisk punkt — som i højere grad gjorde kulturmødet mere ligeværdigt og 
dermed også en større udfordring for de vestlige lande — herunder Danmark. 

Under indtryk af disse strømninger og påvirkninger i 1980'erne skærpedes 
den politiske debat i Danmark om dels flytninge- og udlændingepolitikken, dels 
om nationens forhold til det stadig mere robuste europæiske samarbejde og til 
de forpligtelser, som dette indebar. I forhold til Europa sås en reorientering hos 
de fleste af Folketingets partier, som placerede dansk udenrigspolitik på en mere 
proeuropæisk platform end hidtil. Mens de fleste politiske partier og den politi- 
ske elite således i stadig stærkere grad orienterede sig mod det europæiske og in- 
ternationale samarbejde, forblev der i befolkningen vælgergrupper, som nærede 
betænkeligheder ved spørgsmålet om suverænitetsafgivelse og konsekvenserne 
af Danmarks internationale forpligtelser. 

Tilbage stod Fremskridtspartiet som talerør og generator for den ængstelse, 
som rørte sig i visse dele af befolkningen over den stigende indvandring og over 
det voksende europæiske engagement. Mens midten af dansk politik i disse år 
således samledes om en mere proeuropæisk lejr og i hvert fald en tid lang opret- 
holdt en vis skrøbelig konsensus i flygtninge- og udlændingepolitikken, temati- 
serede en række debattører på især højrefløjen disse spørgsmål. I dette intellektu- 
elle klima fremkom en række grupperinger og enkeltpersoner, som italesatte en 
utryghed over for de påvirkninger, som det danske samfund stod overfor internt 
og internationalt. Modstanden mod EU og mod flygtninge- og udlændingepo- 
litikken blev et samlingspunkt for både et markant skifte i den politiske retorik, 
men også for en fremvækst af nye grupperinger, som slog sig op på forsvaret af 
traditionelle forestillinger om dansk folkelighed, den udsatte nationalstat og tra- 
ditionelle nationale mærkesager. Det gjaldt i udpræget grad Søren Krarups ini- 
tiativ mod Flygtning 86 og dannelsen af Den Danske Forening (DDF). I denne 
samfundsmæssige bevægelse med fremvækst af et nyt højre uden for de etable- 
rede borgerlige partier synes også de ekstremistiske gruppinger på højrefløjen at 

have hentet en vis ny dynamik. Det er da også kendetegnende, at de traditionelle 
nazistiske grupperinger — som f. eks. DNSB — i denne periode markerede sig 
stærkere, og at der i perioden opstod flere nye yderliggående grupperinger — ek- 
sempelvis Partiet De Nationale (PDN) og Stop Indvandringen. 

Den kolde krigs ophør markerede et andet vigtigt vandskel, som påvirkede 
dansk politik og samfundsliv langt ud over sikkerhedspolitikken. De folkelige 
opstande i Østeuropa, DDR's fald og sovjetkommunismens kollaps som stat og 
som samfundsmodel medførte, at smågrupperinger på den marxistisk-lenini- 
stisk orienterede venstrefløj tabte flere af deres orienteringspunkter og interna- 
tionale referencer. Den revolutionære venstrefløj tabte således tiermondismen, 
guerillabevægelserne og imperialismeargumentet som ideologiske drivkræfter. 
Hertil kom afsløringen af Blekingegadebanden, som væsentligt delegitimerede 
retorisk set voldelige revolutionsdoktriner. Denne udvikling udfordrede de syns- 
punkter og holdninger, som rummede et principielt voldselement i form af en 
programmatisk fastholdelse af proletariatets diktatur eller i form af forudsigelser 
om kontrarevolutionære modstød mod den forventede socialistiske revolution. 
Da også Kina begyndte en langsom åbning mod markedsøkonomien, stod kun 
Nordkorea og Cuba tilbage som egentlige traditionelt socialistiske regimer, mens 
de i hvert fald retoriske kommunister, som sad tilbage ved magten i lande som 
Hviderusland og Serbien, næppe kan have udøvet større fascinationskraft i for- 
hold til idealistiske unge danskere af venstreorienteret sindelag. 

Den del af dansk politisk liv, som strakte sig venstre over var i disse år på sø- 
gen efter nye ideologiske referencepunkter. Men bortset fra DKP, som kæmpede 
en egentlig eksistenskamp og henfaldt til en eksistens som en politisk smågrup- 
pering, forblev de organisatoriske og personelle rammer i vidt omfang, som de 
havde været tidligere. Grupperinger som SAP og VS forblev mere eller mindre 
aktive — også efter at DKP og VS i 1989 indgik et valgteknisk samarbejde i form af 
en enhedsliste. Et fænomen, som ikke syntes synderlig påvirket af den internati- 
onale udvikling, var BZ-bevægelsen og de autonome, som i vidt omfang hentede 
deres indre sammenhængskraft fra en aktivistisk ungdomskultur uden en egent- 
lig ideologisk programmatik. Selv om venstrefløjen således ideologisk var under 
opbrud, forblev de pågældende små partier og grupperinger en væsentlig faktor 
i det politiske liv i ikke mindst de store byer og i den offentlige debat. I perioden 
mellem 1987 og 1993 fandt venstrefløjen afløb for sin virketrang i kampagnerne 
mod dansk EU-medlemskab — i øvrigt ikke upåvirket af traditionelt nationale 
strømninger — og i kampen mod det nye højre og ikke mindst mod nazismen 
og racismen. Under det antinazistiske banner var venstrefløjen til en vis grad 
i stand til at forene sig med bredere politiske grupper i det danske samfund i 

f. eks. Folkebevægelsen Mod Nazisme (FMN), mens f. eks. Demos og Internatio- 
nale Socialister (IS) i særlig grad fokuserede på antiracismen med initiativer som 
Fællesinitiativet Imod Racisme (FIR). 


de . == ; i 
Antinazistisk demonstration i anledning af årsdagen for Krystalnatten den 9. november 1938. Udate- 
ret billede (Arbejdermuseet og ABA). 


De ændrede politiske og sociale konjunkturer markerede sig således stærkest 
på de to yderfløje, i det intellektuelle klima og i den offentlige debat. Selv om 
det primært manifesterede sig som et intellektuelt fænomen og i den offentlige 
debat med et stigende fokus på tilforladelige sager som forsvaret af dansk folke- 
lighed, nationalt betonede bekymringer og skepsis i forhold til udfordringerne 
fra Europa og fra mødet med de fremmede kulturer inden for landets grænser, 
så rummede epokeskiftet også visse trusselsmomenter i forhold til den indre 
sikkerhed og politisk vold. Det gjaldt ikke mindst, fordi de to fløje definerede sig 
i forhold til skarpt tegnede fjendebilleder, som frakendte modparten en legitim 
plads i folkestyret og i det nationale fællesskab. 

Set i PET's perspektiv var der tale om en radikal omkalfatring af de opgaver, 
som tjenesten havde stået overfor. En række nye venstregrupperinger opstod i 
storbyernes ungdomsmiljøer rettet mod den nationale genopvågnen på højre- 
fløjen — f. eks. Rebel, AfA og Rød Ungdom. Spændingsfeltet mellem det nye 
højre og de venstrefløjsorganisationer, som i særlig grad rettede deres energi ind 

i kampen mod de nye højretendenser, rummede væsentlige nye udfordringer for 
PET. Hvordan skulle politiet stille sig til demonstrationer, som søgte at hindre 
angiveligt racistiske eller nazistiske grupper i at benytte deres grundlovssikrede 
møde- og forsamlingsfrihed? Skulle PET overvåge sådanne grupperinger, som i 
antiracistisk eller antinazistisk øjemed søgte at bekæmpe de nye højregrupper? 
Det antinazistiske politiske arbejde var i al fald på det proklamatoriske plan i 
overensstemmelse med de bedste traditioner fra det danske folkestyre. Det nye 
var også, at det nye højre, de egentlige nazistiske og racistiske grupper samt det 
antinazistiske og antiracistiske felt i hidtil uset grad udfoldede en del af deres 
aktiviteter rettet mod hinanden, og at de som led i deres politiske kampagner i 
stort omfang søgte at bruge medierne som platform i kampen om den politiske 
dagsorden. Endelig måtte PET overveje risikoen for, om der ville finde en afsmit- 
ning sted af den vold, som man havde set i Forbundsrepublikken Tyskland med 
bl.a. brandattentater mod flygtningelejre og asylcentre. 

Samtidig opstod nye opgaver for efterretningstjenesten med det nye konflikt- 
billede. Hvordan skulle PET stille sig i forhold til det nye højre, som stod uden for 
de traditionelle borgerlige partier? Kunne PET med føje rette sin overvågning mod 
sådanne grupperinger, alene fordi man kunne have mistanke om, at de var gen- 
stand for en systematisk infiltration af nazister, eller fordi de tiltrak personer, som 
tidligere havde haft forbindelse til DNSB eller andre ekstremistiske organisationer? 
Hvordan skulle PET forholde sig til f. eks. Den Danske Forenings kampagner og til 
udtalelser af personer i DDF, som på den ene eller anden måde kunne hævdes at 
rumme en legitimering af eller opfordring til politiske voldshandlinger? 

Nogle af disse overvejelser sås i en sammenfatning af de danske forhold til 
brug for et internationalt politimøde om højreekstremisme i 1992. PET's sagsbe- 
handler henviste her til, at der den 28. august 1992 var kastet tre brandbomber 
mod et asylcenter i Jyderup, og at man kunne konstatere en række tilfælde af 
hærværk og brandstiftelse mod indvandrerbutikker og voldshandlinger mod så- 
danne butikkers ejere.” 


"Den bølge af fremmedhad/racisme, der med tiltagende styrke især ses i Tysk- 
land, kan også mærkes i Danmark. Dels har man i det forløbne år konstateret en 
stigende interesse for at blive medlem af de højreekstremistiske organisationer i 
Danmark, dels har man i den senere tid set en direkte afsmittende effekt fra især 
urolighederne i Rostock”” 


20 PET, personsag: ”Vedr. årligt møde i [...] om højreekstremisme i dagene 7. og 8/10 — 92”. 
21. Ibid. 

PET bemærkede, at dette havde givet sig udslag i frustrationer på venstrefløjen 
og i en mobilisering af dele af venstrefløjen i antifascistiske aktioner. Tjenesten 
betragtede også bombesprængningen i Søllerødgade som et muligt udslag af 
tendensen til stærkere modsætninger, men forbeholdt sig dog, at sprængningen 
ikke var opklaret. Blandt eksponenterne for den stigende højreekstremisme om- 
taltes bl.a. DNSB, PDN og NPD.=> 

Der var dermed i dansk politik — mellem den yderste venstrefløj, det nye høj- 
re og egentlige højreekstremister — opstået en konflikt, som rummede betyde- 
lige udfordringer for PET. Som en yderligere dimension i efterretningsindsatsen 
måtte PET påregne, at nogle af de nye grupperinger anså PET for en potentiel 
med- eller og modspiller og aktivt ville søge at inddrage tjenesten i den igangvæ- 
rende konflikt. Endelig rummede denne nye udfordring den ekstra dimension, 
at de nye aktører i væsentlig grad søgte at eksponere PET og forbindelser til PET 
i større pressedækninger. 

Som det vil fremgå af beretningen, kom PET's regionsafdeling i Århus til at 
stå i centrum af en række af disse problemer. Dels fordi regionsafdelingen som 
centrum for kildeføringen med bl.a. Frede Farmand som kilde søgte at indhente 
informationer om disse grupper. Dels var disse grupper genstand for selvstæn- 
dig informationsindsamling fra Frede Farmands side. Denne aktivitet blev i 1999 
centrum for en række konflikter. Flere af disse konflikter udformede sig som ret- 
lige tvister, mens det — efter den første store mediestorm om PET i 1998 — påny 
i 1999 kom til en større presseblæst om PET's mulige interesse for disse grupper 
og om eventuelle forbindelser mellem PET og det politiske miljø. Fælles for disse 
stridigheder var, at Frede Farmand eller PET's regionsafdeling II i større eller 
mindre grad havde en berøringsflade til aktørerne. De forhold, som kom frem 
1998-99, var i øvrigt ikke specifikt omtalt i PET's såkaldte Blå Rapport, som alle- 
rede var fremkommet i marts 1998. Det drejede sig blandt andet om beskyldnin- 
ger mod PET for at have nær forbindelse til personer fra Den Danske Forening. 

Det yderste højre i Danmark kan således ikke i perioden 1945-94 reduceres 
til de danske nazister alene på samme vis som nationalsocialismen heller ikke 
kan reduceres til DNSAP hhv. DNSB alene. Den yderste højrefløj talte ikke alene 
i perioden flere ekstremistiske partier, grupper og aktører — først og fremmest 
samlet i de sene 1980'ere og tidlige 1990'ere — men også flere grupper og aktører 
på højre fløj i bredere forstand. Materialet i PET's arkiv vidner om, at gruppe- 
ringerne på højrefløjen øvede afsmitning på hinanden. Videre gjaldt det også 


22 Ibid. 

— igen i periodens sidste år — at den yderste højrefløj og den yderste venstrefløj 
nærede en gensidig interesse for hinanden. PET havde således grund til at frygte 
voldshandlinger. 

1. DEN POLITISKE OVERVÅGNING 
SØNDERJYLLAND 1945-1950 


Dette kapitel forklarer nærmere om den anspændte situation i Sønderjylland i 
den umiddelbare efterkrigstid. Den politiske overvågning i denne del af Dan- 
mark havde høj prioritet hos de danske myndigheder, som så med bekymring på 
pronazistiske strømninger i det tyske mindretal. Bekymringen gik på, at sådanne 
holdninger, ligesom tilfældet var under krigen, kunne føre til nye krav om en 
grænserevision. Det var politikommandør for Sydjylland, Ernst Brix, der var pri- 
mus motor bag overvågningen af mindretallet. Brix blev i 1951 PET's første chef. 
Overvågningen af pronazistiske miljøer i Sønderjylland var således en væsentlig 
erfaring, som PET kunne drage nytte af i det videre efterretningsarbejde rettet 
mod den yderste højrefløj på nationalt plan. 


Det tyske mindretal i Sønderjylland 1933-1950 


Siden genforeningen op igennem 1920'erne havde det tyske mindretal i Sønder- 
jylland skabt en effektiv organisation med præsten Johannes Schmidt-Wodder 
som politisk repræsentant i Folketinget. Den tyske kulturs overlevelse i områ- 


23 Oversigten over mindretallets historie 1933-1955 er baseret på uddrag af Gese Friis Hansen, Kam- 
pen om Loyaliteten — Haderslebener Kreis og det tyske mindretal i Sønderjylland, speciale (Aarhus 
Universitet, 2003). Om det tyske mindretal i mellemkrigstiden og under besættelsen se også Hen- 
rik Becker-Christensen, Det tyske mindretal i Nordslesvig 1920-1932 (Institut for Grænseregions- 
forskning, 1990); Henrik Becker-Christensen, ”Det tyske mindretal og grænserevisionskravet i 
mellemkrigstiden” i Henrik Becker-Christensen (red.), Grænsen i 75 år (Institut for Grænseregi- 
onsforskning, 1995); Troels Fink, Sønderjylland siden genforeningen (København, 1955); Sven Tågil, 
Deutschland und die deutsche Minderheit in Nordschleswig, (Stockholm, 1970); Robert Bohn, Uwe 
Danker, Jørgen Kuhl (red.), Nationale mindretal i det dansk-tyske grænseland 1933-1945, (Haderslev, 
2001); Johan Peter Noack, Det tyske mindretal i Nordslesvig under besættelsen (Munksgaard, 1974) 

det skulle sikres til den dag, Nordslesvig blev genforenet med Tyskland: Således 
udgjorde ønsket om en grænserevision selve fundamentet for det tyske arbejde. 
Derfor var mindretallet, hvis politik indtil 1933 ikke havde været nationalsocia- 
listisk præget, særdeles modtageligt for den agitation imod 1920-grænsen, der i 
månederne efter Adolf Hitlers magtovertagelse udgik fra de efterhånden nazifi- 
cerede grænseorganisationer syd for grænsen.” 

Selv om Berlin greb ind over for de slesvig-holstenske aktioner, var den na- 
tionalsocialistiske gnist — og med den det bestyrkede håb om en snarlig græn- 
serevision — sprunget over grænsen og begyndt at ulme: I løbet af de næste år 
opstod en række små nationalsocialistiske grupper inden for mindretallet, som 
sled hinanden op i indbyrdes magtkampe.” Først i 1935 samledes trådene i NS- 
DAPN (National-Sozialistische Deutsche Arbeiterpartei Nordschleswig) med 
dyrlægen Jens Møller som frontfigur. I 1938/39, efter gentagen uro og splittelse 
på den politiske arena, var ensretningen i fuld gang. Samtidig oplevede mindre- 
tallet en opblomstring, der i denne periode bl.a. gav sig udslag i en fordobling af 
antallet af tyske skoler fra 25 til 50. Sidst i 30'erne stod således et næsten tætsluttet 
mindretal bag dets nye ledelse. Den hidtidige mindretalsleder Schmidt-Wodder 
var af Møller med hjælp af nazistiske kredse i Schleswig-Holstein blevet margi- 
naliseret, og hans folketingsmandat blev i 1939 overtaget af Møller. 

Møllers politiske projekt var en grænserevision (”Fuhrer, mach uns frei!”), 
og håbet om Sønderjyllands indlemmelse i det Tyske Rige blussede i disse år 
jævnligt op i takt med begivenhederne i bl.a. Østrig og Sudeterlandet.” Myn- 
dighederne i Berlin bad imidlertid Møller om at holde igen med for markante 
udtalelser: Den politiske situation krævede ro om grænsen, og i Berlin ville man 
ikke sætte forholdet til Danmark over styr på grund af en mindre betydningsfuld 
folkegruppe. Mindretallet havde intet alternativ til at følge henvisningerne: Man 
var helt og aldeles afhængig af den økonomiske støtte fra de tyske myndigheder, 


samt Beretning til Folketinget afgivet af den af Tinget under 25. oktober 1950 nedsatte Kommission i 
henhold til Grundlovens $ 45, bind XIV (København, 1953). 

24 Startskuddet til denne grænseagitation var den såkaldte påskeblæst (”Ostersturm”) i marts/april 
1933, hvor bl.a. formanden for den nazificerede grænseorganisation Schleswig-Holsteiner Bund, 
Wilhelm Sievers, og præsten Peperkorn holdt brandtaler imod 1920-grænsen. 

25. Der var f.eks. NSAN (Nationalsozialistische Arbeitsgemeinschaft Nordschleswig), NSDAN (Natio- 
nal-Sozialistische Deutsche Arbeitsgemeinschaft Nordschleswig) og DNSAN (Deutsche National- 
Sozialistische Arbeitsgemeinschaft Nordschleswig). Schmidt-Wodder forsøgte at udnytte splittel- 
sen i disse partier og dannede i 1934 sin egen ”Deutsche Front”. 

26  Udtalt på et møde i Tønder den 27. marts 1939. 

der ydede uundværlig hjælp til mindretallets institutioner og dermed sikrede 
folkegruppens fortsatte eksistens. 

I sommeren 1940 fik drømmen om en grænserevision imidlertid ny næring, 
men igen måtte de tysksindede se sig underprioriteret til fordel for udenrigspo- 
litiske hensyn. Håbet blev dog holdt i live, fordi man fra de tyske myndigheders 
side ikke udtrykkeligt forkastede muligheden for en grænserevision, hvorfor 
man i mindretalskredse fik det indtryk, at en grænserevision kunne blive aktuel 
på et senere tidspunkt. Et år senere, i sommeren 1941, var der for sidste gang 
voldsom aktivitet omkring grænsen, men mindretallet og dets ledelse måtte 
indse, at grænsespørgsmålet heller ikke i denne situation stod til seriøs diskus- 
sion. Til gengæld gjorde man sig anstrengelser for at udbygge mindretallets or- 
ganisation ud fra den antagelse, at det ville betale sig til den dag, ønsket om en 
grænserevision ville blive opfyldt. 

Perioden var karakteriseret ved store spændinger mellem tysk og dansk: 
Danskerne kunne på tæt hold følge med i mindretallets bestræbelser for at få 
grænsen flyttet til Kongeåen, og da tyske tropper overskred grænsen den 9. april 
1940, kunne flertalsbefolkningen iagttage tysksindede, der — stående ved Hærve- 
jen med højre arm i vejret — hilste de tyske soldater velkommen som befriere.” 
Modsætningerne skærpedes yderligere ved verbale angreb og trusler i grænse- 
landsaviserne, der nåede nye højder i tiden omkring den 9. april 1940. 

Blandt de tysksindede sønderjyder var den overvejende del overbevist om, at 
de var en del af det stortyske skæbnefællesskab og som sådan forpligtet til aktivt 
at kæmpe Tysklands kampe, og mange unge mænd efterkom mindretalsledel- 
sens opfordring til at melde sig frivilligt til tysk krigstjeneste.” Disse hvervekam- 
pagner, der blev indledt hurtigt efter krigens udbrud, skulle formodentlig også 
styrke mindretallets sag, i fald grænseflytningsplaner blev aktuelle igen. Men det 
var ikke kun på krigsskuepladserne, at mænd fra mindretallet gjorde tjeneste. I 
løbet af besættelsen oprettedes flere militære værn. Således deltog f.eks. 1.700, 
fortrinsvis ældre tysksindede mænd, i ”Zeitfreiwilligendienst”, der var blevet op- 
rettet i 1943. ”Zeitfreiwillige” hørte under værnemagten og gjorde frivillig del- 


27 Således udgav chefredaktøren for Nordschleswigsche Zeitung, Harboe Kardel, i dagene efter den 
9. april 1940 en billedbrochure med titlen: ”Dånemark unter deutschem Schutz”. 
28 748 frivillige mænd fra mindretallet faldt i tysk krigstjeneste. 

tidsmilitærtjeneste i Nordslesvig, hvor de trak i tyske uniformer og blev uddan- 
net i våbenbrug.” 

Med Tysklands kapitulation i maj 1945 blev de tysksindedes håb og hensigter 
tilintetgjort. Tilbage stod et mindretal, der nu måtte stå til regnskab over for de 
danske myndigheder og den danske offentlighed, og i sommeren 1945 anholdt 
modstandsbevægelsen 3.500 medlemmer af mindretallet, hvoraf langt de fleste 
heraf blev interneret i Faarhus-lejren ved den dansk-tyske grænse. I løbet af 
retsopgøret 1945-1950 blev 2.958 tysksindede dømt med tilbagevirkende kraft for 
deres færden under besættelsen.; 

Medens den kriminaliserede del af mindretallet i de første år efter befriel- 
sen var interneret og afventede det danske samfunds dom, begyndte moderate 
tysksindede hurtigt at samle stumperne. Der var ikke meget tilbage: Økonomien 
lå i ruiner, de tyske skoler var blevet lukket i juni 1945, og i løbet af befrielses- 
sommeren blev tyske bygninger og mindesmærker sprængt i luften af ukendte 
gerningsmænd, heriblandt Nordschleswigsche Zeitungs lokaler i Aabenraa og 
Knivsbjerg-monumentet.> 

Som et signal til den danske offentlighed om, at der nu var nye kræfter på 
spil i mindretallet, udsendte en gruppe moderate tysksindede fra Haderslev den 


29 ”Zeitfreiwilligendienst” blev muligvis oprettet på mindretalsledelsens initiativ for at imødegå rigs- 
tysk krav om flere hvervninger til aktiv tysk krigstjeneste, idet man var bange for at miste en hel 
generation af unge mænd og dermed mindretallets fremtid. Mindretalsledelsen nægtede efter Be- 
frielsen at have været primus motor for oprettelsen og påstod i stedet, at det var værnemagten, der 
havde iværksat ”Zeitfreiwilligendienst”. Jf. Ditlev Tamm, Retsopgøret, bd. 1, s. 411. 

30 De tysksindede fanger fra Als og Sundeved blev indsat på Sønderborg Slot. Faarhus-lejren havde 
indtil Befrielsen heddet Frøslev-lejren, der fra 1944 havde fungeret som tysk interneringslejr for 
danske fanger. 

31 Heraf blev bl.a. 1.121 straffet som ”Zeitfreiwillige”, 901 for deres tjeneste i ”Waffen SS” eller ”Wehr- 
macht” og 128 mindretalsmedlemmer blev dømt for at have været medlemmer af vagtværnet 
”Selbstschutz”. Retssagen mod mindretallets ledelse fandt derimod først sted i 1948. Som det sidste 
medlem af mindretallet blev Jens Møller benådet og løsladt i 1950, og dermed sluttede det sidste 
kapitel af retsopgøret i grænselandet. Se om retsopgøret Ditlev Tamm, Retsopgøret, samt Sabine 
Lorek, Rechtsabrechnung — Retsopgør (Neumiinster, 1998). 

32. Den 97 meter høje bakketop Knivsbjerg, der ligger mellem Aabenraa og Haderslev, har siden 1893 
fungeret som det tyske mindretals ”Skamlingsbanke”, hvor der hver sommer holdes en Knivsbjerg- 
fest. På toppen af højen stod indtil august 1945 et 45 m højt granittårn, det såkaldte Bismarck-tårn, 
hvis statue af jernkansleren var blevet fjernet i forbindelse med genforeningen. Den 16. august 1945 
blev tårnet sprængt i luften af ukendte gerningsmænd. I stedet rejstes på stedet en enkelt mindemur 
med påskriften ”Jungs holt fast”, som også havde været mejslet ind i det oprindelige granittårn. 

6. september 1945 en erklæring over Ritzaus Bureau, i hvilken en lang række 
mindretalsmedlemmer tog afstand fra de begivenheder, der havde forgiftet det 
dansk-tyske forhold i de forgangne 12 år. Erklæringen var et forsøg på at bero- 
lige den danske offentlighed, samtidig med at man formodentlig også forsøgte at 
”købe” sig til lidt arbejdsro, når nu man skulle til at oprette en ny organisation. 

Den moderate kreds af tysksindede bestod mest af pengestærke borgere fra 
købstæderne, der under besættelsen havde holdt sig på afstand af den officielle 
mindretalslinje: Derfor var de også de eneste medlemmer af mindretallet, der 
efter befrielsen nød danskernes tillid og kunne appellere til den danske offent- 
lighed om forståelse for ønsket om at genoprette en ny organisation under nye 
loyale fortegn. Med deres ”rene vandelsattester” garanterede de moderate tysk- 
sindede en moralsk nystart, men også økonomisk holdt de tøjlerne i hånden: 
De finansierede beredvilligt den nye mindretalsavis Der Nordschleswiger, der 
begyndte at udkomme i februar 1946. 

Imidlertid var denne fløj klemt: Hvilket hensyn vejede tungest, når mindre- 
tallets profil for fremtiden skulle tegnes? På den ene side stod den danske offent- 
lighed, der forventede bod og bedring. Man var klar over, at man måtte træde 
varsomt for at opnå dansk accept til at genopbygge mindretallet. På den anden 
side stod de internerede, der med bitterhed havde noteret sig retsopgørets forløb 
og som følge heraf ville opfatte indrømmelser over for den danske stat og aner- 
kendelsen af 1920-grænsen som forræderi. Med hele tre forskellige udkast til 
en mindretalserklæring stod derfor det endelige slag om loyaliteten og dermed 
mindretallets fremtid den 22. november 1945 på et kaotisk møde i Aabenraa, 
hvor omkring 30 fremtrædende tysksindede efter hidsige diskussioner vedtog 
de moderates loyalitetserklæring og oprettede Bund deutscher Nordschleswiger 
(BdN).> Med den nye loyalitetserklæring, der var baseret på de moderates erklæ- 


33. ”Unsere Lage ist so prekår, dass wir uns den kleinsten taktischen Fehler nicht erlauben kånnter”, 
Aabenraa, Archiv der deutschen Volksgruppe, V II: ”Wiederaufbau der Volksgruppe”: Referat fra 
møde i det nyoprettede BdN den 8. december 1945 i Tinglev. 

34 I kølvandet på det juridiske efterspil efter befrielsen opstod begrebet ”Faarhus-mentalitet”, der 
blev et synonym på de interneredes bitterhed og uforståenhed overfor retsopgøret. Se herom bl.a. 
Henrik Skov Kristensen, Det tyske mindretal og Fårhuslejren — retsopgøret på Museum, Særtryk af 
Historie, 2005. 

35. De to andre forslag til mindretalserklæringer var skrevet af henholdsvis Johannes Schmidt-Wod- 
der, mindretallets grand old man og forhenværende folketingsmand, og den unge journalist Ernst 
Siegfried Hansen, der havde været den sidste chefredaktør på det nazificerede organ Nordschle- 
swigsche Zeitung og fra februar 1946 ligeledes chefredaktør på den nyoprettede avis Der Nord- 

ring, lykkedes den svære balancegang, og begge lejre blev tilgodeset. Danskerne 
fik en loyalitetserklæring med en ubetinget anerkendelse af 1920-grænsen, og 
de internerede fik lovning på, at de ikke skulle komme hjem til social isolation: 
”Wir wollen eine neue Gemeinschaft aufbauen, die sich den Bedrångten in un- 
serer Mitte verantwortlich und verpflichtet weiss (...). Welche Vergangenheit ihr 
auch gehabt habt (..) Tretet ein in den Bund deutscher Nordschleswiger”.;f 

Efter at BåÅN var oprettet med Mathias Hansen, en repræsentant for den 
moderate fløj, som provisorisk formand, gik det slag i slag. Den 2. februar fik 
mindretallet sin stemme tilbage, da Der Nordschleswiger begyndte at udkomme 
med Ernst Siegfried Hansen som chefredaktør og Mathias Hansen som formand 
for presseforeningen. Året efter, i vinteren 1946/47, dannedes en lang række lo- 
kale BdN-forbund, og i maj 1947 afholdt BdN den første regulære generalfor- 
samling, hvor Mathias Hansen nedlagde hvervet, og Niels Wernich blev valgt til 
formand. 

Med grundlæggelsen af BdN i november 1945 var der kun udadtil lagt låg på 
modsætningerne, og i 1947 var situationen så tilspidset, at mindretallet var tæt 
på en splittelse. De moderate var utilfredse med den generelle udvikling inden 
for mindretallets nye ledelse. ”Det er saaledes, at Mindretallet i Haderslev som 
Protest mod Dr. Wernich, Dr. Reuter m.fl. har meddelt, at Lokalafdelingen i Ha- 
derslev ikke vil følge Hovedstyrelsen for Bund deutscher Nordschleswiger, idet 
den nuværende Lokalbestyrelse med Tobaksfabrikant Mathias Hansen i Spidsen 
ikke ønsker at sanktionere den Politik, der føres”” Tonen var efter de moderates 
smag udfordrende og endda aggressiv, både i Der Nordschleswigers spalter, men 
også inden for den nye BdN-ledelse, hvorfor den ovennævnte Mathias Hansen 


schleswiger. Schmidt-Wodders forslag var en reaktion på Haderslev-erklæringen, idet han ikke 
kunne forlige sig med tanken om anerkendelsen af 1920-grænsen: I hans forslag blev grænsen slet 
ikke nævnt. Ernst Siegfried Hansen forsøgte i sit udkast at forene de to yderfløje. 

36 Ernst Siegfried Hansen Diesteln am Wege (Bielefeld-Bethel, 1957), s. 159 f. Blandt de tysksindede var 
der ikke ubetinget tilslutning til den nye loyalitetserklæring. Således noterede f.eks. landbetjenten 
i Ravsted i vinteren 1946, at ”tilsyneladende ingen af Hjemmetyskerne i Egnen er lydhøre overfor 
Loyalitetserklæringen fra Østkysten, tværtimod kalder de Underskriverne for Spytslikkere, nogle 
siger endda, "Kan de dummen Dånen ikke se, at en saadan Erklæring kun er lavet for at få de uskyl- 
digt internerede hjem, og for derefter igen at oprette en fast Mur mod danskheden” Landsarkivet 
for Sønderjylland (LA), Politikommandøren for Sønderjylland (PK), pk. 11, jr. nr. 20084: indberet- 
ning om forholdene i Ravsted, 12. januar 1946. 

37 LA, Aabenraa Politimesterarkiv (AAP), pk. 1461, jr. nr. 20495: Brix til kontorchef Dons-Møller, 
28. november 1947. 


PET's overvågning af den yderste højrefløj 1945-1989 


DEN POLITISKE OVERVÅGNING SØNDERJYLLAND 1945-1950 


sammen med en række fremtrædende tysksindede fra bl.a. Aabenraa, truede 
med økonomiske konsekvenser for BåN og Der Nordschleswiger.: Ifølge den 
tysksindede hjemmelsmand, som Aabenraas politimester Ernst Brix havde en 
samtale med herom i efteråret 1947, var der stor fare for en sprængning af min- 
dretallet, idet ”40% af Mindretallet maatte regnes til at høre til Dr. Wernich's 
Fløj, men at ca. 60% i Virkeligheden var rolige og besindige Folk, der ønsker, 
at Spektaklet skal holde op?» Det kom angiveligt så vidt, at ”I Aabenraa har 17 
fremtrædende loyale Mindretalsfolk givet Dr. Wernich et Ultimatum, som gaar 
ud paa, at de offentligt vil motivere deres Udtræden af ”Bund deutscher Nord- 
schleswiger, forsaavidt Dr. Wernich ikke foranlediger, at Tonen fra Dr. Reuters 
Valgopraab, Ernst Siegfried Hansen og Jes Schmidt's Skriverier i "Der Nordschle- 
swiger' og hele den af Dr. Wernich førte Politik totalt ændres” 

Baggrunden for den stadig mere aggressive kurs i Der Nordschleswiger og in- 
den for BdN-hovedbestyrelsen skulle ifølge kontaktpersonen søges i udviklingen 
syd for grænsen, idet man nord for grænsen havde fået fornyet tiltro til ”Kiels vok- 
sende Magt”. For ikke at ødelægge de chancer, en magtforskydning til tysk side ville 
medføre for mindretallet, ”er man ligefrem bange for aabent at vise Loyalitet over 
for den danske Stat, idet man frygter eventuelle Reaktioner sydfra senere hen”+ 

Ifølge Ernst Brix syntes truslerne at have båret frugt, for ”hvis De følger Bla- 
det ”Der Nordschleswiger, vil De se, at det sidste Nummer har dæmpet Tonen 
betydeligt, og man prøver nu fra Ledelsens Side at lempe sig frem for ikke at 
fremkalde den Sprængning af Mindretallet, som ellers ville finde Sted” Således 
fik den moderate fløj, der sad med det økonomiske trumfkort, truet den nye 
ledelse tilbage til den over for danskerne forsonende linje. 

Efter de kaotiske første fem år efter befrielsen begyndte forholdene at nor- 
malisere sig for de tysksindede. Man udbyggede de organisatoriske rammer i 
form af tyske skoler og børnehaver, biblioteker, ungdoms- og sportsforeninger, 
kirkelige og sociale foreninger, hvor medlemmerne kunne udfolde deres tyske 


38  Ibid.: Brix til Justitsministeriet af 17. november 1947. 

39 LA, AAP, pk. 1452, jr. nr. 20110: referat af mødet med hjemmelsmanden, den 19. november 1947. 

40. LA, AAP, pk. 1461, jr .nr. 20.495, Brix til Justitsministeriet af 17. november 1947. 

4 … Hjemmelsmanden kunne ligefrem nævne et konkret eksempel på en fremtrædende hjemmetysker, 
der i sin tid havde underskrevet loyalitetserklæringen, men under de nuværende forhold ikke havde 
ønsket at underskrive protestskrivelsen til Wernich: ”Aarsagen var uden tvivl den, at vedkommende 
regner med en styrket Magt sydfra, og han ikke vilde udsætte sig for Repressalier senere hen” LA, 
PK, jour. nr. 20.110/1452: ”Referat” af den 19. november 1947 vedr. BdN. 

42. LA, AAP, pk. 1461, jr. nr. 20.495: Brix til kontorchef Dons- Møller, 28. november 1947. 

sindelag. Siden 1955 har de to mindretal i grænselandet været omfattet af de så- 
kaldte Bonn-Københavnerklæringer, hvor de to landes regeringer op til Tysk- 
lands forestående optagelse i NATO forsikrede deres mindretal ligeberettigelse i 
forhold til flertalsbefolkningen. 


Det sønderjyske efterretningsarbejdes etablering og udvikling 
1945-1950 


Efter Hitlers magtovertagelse i Tyskland og som følge af mindretallets fornyede 
håb om en grænserevision oprettedes i 1934 politiadjudant-embedet for de søn- 
derjyske landsdele. Politiadjudanten, der var underlagt Justitsministeriet, fik til 
opgave at holde den danske regering nøje underrettet om mindretallets arbejde: 
”Det paahviler i første Række Politiadjudanten gennem Politimestrene og i Sam- 
arbejde med Amtmændene, Statsadvokaten og Centraladministrationen at samle 
alle Oplysninger om de særlige sønderjydske Forhold og skabe en hurtigtvirkende 
Oplysningscentral for Landsdelen (…). Til Fremme heraf kan Politiadjudanten 
(...) sætte en udvidet Efterretningstjeneste i System i de enkelte Politikredse i Sam- 
arbejde med den stedlige Politimester” Politiadjudanten fungerede samtidig som 
rådgiver for Justitsministeriet i sager angående grænsepolitiske spørgsmål. 
Oplysningerne om situationen i grænselandet i almindelighed og mindretal- 
lets aktiviteter i særdeleshed, der indsamledes ”dels ved Informationer, som Po- 
litiet selv fremskaffer, dels ved Udnyttelse af de Oplysninger, der fremkommer i 
Presser”, blev nedfældet i fire forskellige kartoteker. Hovedkartoteket indeholdt 
samtlige navne på de personer, der blev nævnt i de sager, politiadjudanten fik 
på sit bord. Yderligere blev der oprettet et specialkartotek, der opsummerede 
navnene på de personer, der tilhørte yderliggående politiske fraktioner. Et emne- 
kartotek indeholdt oplysninger om sager af grænsepolitisk betydning, og endelig 


43 Se justitsministeriets midlertidige ”Instruks for Politiadjudanten i de sønderjydske Landsdele” fra 
den 11. december 1935. Johan Hvidtfeldt, ”Det sønderjyske politiadjudantembedes arbejde” i Søn- 
derjyske Årbøger, 1957, bd.1, s. 4. 

44. Johan Hvidtfeldt, ”Det sønderjyske politiadjudantembedes arbejde” s. 7. Større tyske møder, f.eks. 
i Borgerforeninger eller politiske møder, blev ofte overværet af én til to politibetjente. Se f.eks. LA, 
Politiadjudantens Arkiv (PA) jr. nr. 842: ”Rapport angaaende NSANSs offentlige Møde på Burger- 
verein den 4.3.1935” og jr. nr. 780: ”Rapport angaaende det offentlige tyske Møde på Birgerverein i 
Haderslev den 11.3.1935”. 

rådede politiadjudanten over et kartotek, der indeholdt navnene på personer fra 
sager med opholds- og arbejdstilladelser.: 

Det blev politimesteren i Aabenraa, Fritz Jacobsen, der som den første fik 
overdraget hvervet som politiadjudant. Jacobsen døde imidlertid allerede i som- 
meren 1935, og som efterfølger udnævnte justitsminister Steincke amtmand Kri- 
stian Refslund Thomsen. Den nye politimester i Aabenraa, A.A. Agersted, blev 
samtidig beskikket til at bistå politiadjudanten i dennes arbejde. 

Refslund Thomsen udfærdigede i sit virke som politiadjudant op igennem 
1930'erne en lang række rapporter om mindretallets kulturelle, økonomiske og 
politiske aktiviteter. I den første indberetning, der sendtes til Justitsministeriet, 
konkluderede han på baggrund af de indsamlede informationer, at de seneste års 
udvikling i høj grad berettigede den danske stat til at sætte mindretallet under 
lup: ”Der kan formodentlig ikke være tvivl om, at vi i de sdj. Landsdele staar 
overfor et maalbevidst Arbejde, som har til Formaal efterhaanden at forskyde 
Sindelagsgrænsen nordpaa og derved skabe Betingelserne for en Grænserevi- 
sion. (...) de Metoder, der praktiseres fra tysk Side, navnlig da efter Nazificerin- 
gen, er ofte af en [saadan] Karakter, at det maa betegnes som nødvendigt at at 
holde sig nøje underrettet, hvis man skal kunne gøre sig Haab om i givet Tilfælde 
at imødegaa dem paa rette Maade” + 

Politiadjudantordningen blev ophævet efter tyskernes aktion mod det danske 
politi i september 1944: Refslund Thomsen bad om at blive fritaget fra hvervet, 
da stillingen efter hans opfattelse nu var ”uden indhold”” 


Politikommandøren for Sydjylland, 1945-1946 


”Armbindene er aflagt. Gade-og Landevejspatruljering er paabegyndt. Havne-og 
Grænsekontrol samt andet Tilsyn med fremmede og rejsende er etableret. An- 
holdelserne fortsættes og foretages nu udelukkende af Politiet” Således beskrev 
Aabenraas konstituerede politimester T. Martensen-Larsen den 18. maj 1945 si- 
tuationen i Sønderjylland for Rigspolitichefen.” Martensen-Larsen var en ud af 


45. Politiadjudantens kartoteker kom i øvrigt til at spille en central rolle i forbindelse med overvågnin- 
gen af mindretallet efter befrielsen. 

46. Johan Hvidtfeldt: ”Det sønderjyske politiadjudantembedes arbejde, s. 7 ff. 

47 Ibid., s. 2. 

48 LA, PK, journalsager, pk. 3, jr. nr. 20012. 

de ni politikommandører, der efter Danmarks Befrielse var blevet udnævnt af 
justitsminister Busch-Jensen til at bistå rigspolitichefen med at opretholde ro 
og orden ”samt gennemføre Anholdelsen af de Personer, der vil være at anholde 
som sigtet for Forræderi og anden landsskadelig Virksomhed?» For Sydjyllands 
vedkommende udpegedes Martensen-Larsen, hvis arbejdsopgaver svarede til 
hans kollegaers i resten af landet. Sønderjyllands særstatus som grænseområde 
gjorde det dog imidlertid nødvendigt med endnu en politikommandør, der skul- 
le varetage de særlige politimæssige opgaver i grænselandet. Dette hverv blev 
i første omgang varetaget af Tønders politimester Ernst Brix, indtil han den 1. 
august 1945 blev udnævnt til politimester i Aabenraa og dermed overtog posten 
som politikommandør for Sydjylland." 

I sommeren dette år oprettedes en undersøgelsesafdeling i Aabenraa, der 
skulle tage sig af de særlige sager, der hørte under politikommandørens embede. 
Afdelingen havde til huse i det tidligere tyske konsulat og bestod af en politifuld- 
mægtig og 12 kriminalpolititjenestemænd, der havde til opgave at skaffe bevis- 
materiale mod enkeltpersoner i Sønderjylland, som havde overtrådt straffelovs- 
tillægget af 1. juni 1945. Sideløbende med disse undersøgelser var afdelingen 
beskæftiget med at kortlægge mindretallets nationalsocialistiske partis forhold 
til både det danske nazistparti, det tyske politi og værnemagten. Af andre opga- 
ver, som også faldt under politikommandørens myndighed, hørte den centrali- 
serede behandling af opholds- og arbejdstilladelser for udenlandske borgere og 
ledelsen af det dansk-britiske paskontor i Flensborg, hvor danske sydslesvigere 
kunne få udstedt visa til Danmark ”(...) hvor det skønnes paakrævet, bl.a. af hu- 
manitære Grunde, og i øvrigt med Henblik paa Støtte og Fremme af det dansk- 
nationale og kulturelle Liv i Sydslesvig” som Brix formulerede det. Derudover 
holdt politikommandøren sig informeret om de kaotiske forhold i Sydslesvig, 
idet ”(...) Situationen som Følge af Flygtningetilstrømningen bør holdes under 
en vis Observation under Hensyn til det øgede Tryk, som fra Befolkningens Side 
muligt kan ventes mod Grænsen” 


49. Jf. Justitsministeriets midlertidige bekendtgørelse af den 11. Maj 1945 vedrørende ledelsen af de 
politimæssige foranstaltninger til opretholdelsen af ro og orden m.m. 

50 … Martensen-Larsen var blevet politimester i Odense. 

51 LA, PK, journalsager, pk. 9, jr. nr. 20067. 

52 Ibid.: Brix til Rigspolitichefen, 3. januar 1946: ”Det skal anføres, at min Virksomhed i Sydslesvig 
finder sted i nøje samarbejde med Udenrigsministeriet”. 

53. LA, PK, journalsager, pk. 9, jr. nr. 20067. 

Endelig ønskede Brix at udbygge efterretningsarbejdet over for især det tyske 
mindretal: ”Selvom man vil mene, at det tyske Mindretal i Øjeblikket er lammet, 
findes der dog i den seneste Tid adskillige Tegn til, at man igen vil forsøge at rejse 
Hovedet og en nøje Overvaagelse af Udviklingen finder jeg paakrævet med Hen- 
blik på en rettidig fast Indgriben”+ Samtidig pegede de nyeste oplysninger om 
den tyske infiltration og spionagetjeneste før og under krigen i retning af, at man 
fortsat ville ”søge den tyske Indflydelse forøget i Landsdelen” Alt dette taget i 
betragtning ”finder jeg det ubetinget paakrævet, at Politiets Efterretningstjeneste 
udbygges og søges gjort fuldt ud effektiv”. Således var Brix omkring årsskiftet 
1945/46 begyndt med at tilskynde sine kollegaer i Sønderjylland til at indsende 
stemningsberetninger om navnlig den tysksindede del af sønderjyderne. Dette 
initiativ var der dog ikke kommet noget nævneværdigt ud af, han havde blot fået 
en enkelt tilbagemelding — hvorfor Brix plæderede for en fra København god- 
kendt central efterretningstjeneste i Sønderjylland.” 

Det tyder imidlertid ikke på, at Brix var den første, der efter befrielsen gjorde 
sig tanker om nødvendigheden af en overvågning af de politiske strømninger i 
Sønderjylland i almindelighed og det tyske mindretal i særdeleshed. I en hånd- 
skreven, udateret og unavngiven kladde, der henligger i politikommandørens 
arkiv, og som dog tydeligvis stammer fra tiden efter besættelsen, argumenterer 
afsenderen for fortsættelsen af politiadjudanturens centraliserede overvågning 
af mindretallet. Det fremgår af brevet, at det er et svar til rigspolitichefen, og 
det synes at være Martensen-Larsen, Brix” forgænger i embedet, der har skrevet 
kladden.; 


54. Ibid.: Brix til Rigspolitichefen, 3. januar1946. 

55. Ibid.: Brix til Rigspolitichefen, 21. januar 1946. 

56  Ibid.: Brix til Rigspolitichefen, 21. januar 1946. 

57 ”(..) finder jeg, at der specielt her i Grænselandet er al mulig Anledning til at søge tilrettelagt en 
saadan Efterretningstjeneste, saaledes at Centralmyndighederne i København til enhver Tid kan 
være fuldt orienterede om Forholdene” LA, PK, journalsager, pk. 9, jr. nr. 20067: Brix til Rigspoli- 
tichefen, 21. januar 1946: 

58 Det er ikke Brix” karakteristiske skrift, og pågældende skriver, at ”ud fra disse Betragtninger har jeg 
medtaget til Pk-embedet her de deraf flydende Opgaver, foruden de Embedet i H.t. den imidlerti- 
dige Bek. af 14/5-45 paahvilende (..) Grænseopgaver” Hvem andre end Martensen-Larsen, når det 
ikke er Brix" skrift og man holder den centraliserede struktur i ordningen in mente, skulle medtage 
de ”flydende Opgaver” til ”Pk-embedet”? LA, Aabenraa politimesterarkiv (AAP), journalsager, pk. 
1471: Udateret, unavngivent brev. 

Forudsat at Martensen-Larsen var ophavsmand til nævnte notat, var også 
han ganske overbevist om nødvendigheden af at overvåge mindretallet: ”Hvor- 
dan det tyske Mindretal vil optræde i Fremtiden er vanskeligt at sige, men en 
nøje Overvaagelse og en deraf følgende rettidig samt fast og bestemt Indgriben 
fra en velinformeret Myndighed vil kunne vedligeholde den lammede Tilstand, 
det tyske Mindretal nu befinder sig i?” Han skriver videre, at centralmyndighe- 
derne bør have et bindeled i Sønderjylland, ”der kan give og har Bemyndigelse 
til at skaffe sig de fornødne Informationer. Ud fra disse Betragtninger har jeg 
medtaget til Pk-embedet her de deraf flydende Opgaver...» Således synes over- 
vågningen af det tyske mindretal at være gledet ind under politikommandørens 
opgaver i Sønderjylland.” 

Efterhånden som politikommandørernes hovedopgaver (arrestationerne og 
opretholdelse af ro og orden) var tilendebragt, begyndte Rigspolitichefen om- 
kring december 1945 at forberede afviklingen af den særlige politikommandør- 
ordning, og et halvt år efter, den 1. juli 1946, blev den ”midlertidige Bekendt- 
gørelse Nr. 229 af 11. maj om Ledelsen af de politimæssige Foranstaltninger til 
Opretholdelse af Ro og Orden” ophævet.” For Sønderjylland fik denne bestem- 
melse imidlertid kun betinget betydning, idet Brix havde sendt indtrængende 
forsvarsskrifter til opretholdelsen af en central sønderjysk politimyndighed til 
København: ”(...) der bør søges tilvejebragt en Ordning, som giver Bemyndigelse 
for Politimesteren i Aabenraa til at have den centrale Ledelse med de Opgaver, 
som — naar de (...) specielle Arbejdsomraader for Politikommandøren er tilen- 
debragt - fortsat vil bestaa. Dette vil (.) navnlig bestaa af en udvidet Efterret- 
nings- og Oplysningstjeneste,” som han skrev til Rigspolitichefen to dage efter 
nytår 1946.” Også hans kollega i Tønder, politimester Bøving, skrev, at, om end 
”principielt en Modstander af Særordninger hernede, maa jeg erkende, at med 
de Problemer, som de danske Myndigheder vil have at tumle med i Nord- og 
Sydslesvig, er det absolut nødvendigt at Grænselandets Politi har en Central- 
myndighed hernede”% 


59 Ibid. 

60 Målet med overvågningen var ifølge kladden at ”Kongeaaskellet maa fjernes” ved at ”Sindelags- 
grænsen gøres udflydende” hvilket forudsætter kontrollen med mindretallet og ”Beskæringen af 
Fremmedelementet, Ibid. 

61 LA,PK, journalsager, pk. 9, jr. nr. 20067. Justitsministeren til Brix, 29. juni 1946. 

62. Ibid.: Brix til Rigspolitichefen, 3. januar 1946. 

63  Ibid.: Bøving til Rigspolitichefen, 10. januar 1946. 

Dette lobbyarbejde bar frugt, for samtidig med at justitsminister Elmquist 
ophævede politikommandørordningen for resten af landet, fik Ernst Brix ud- 
trykkeligt frie hænder til at fortsætte sit hidtidige arbejde: I en ministeriel in- 
struks fra den 29. juni 1946 fastslog justitsministeren, at ”en Centralisation af 
Ledelsen af visse af disse Funktioner [politikommandørens] ogsaa i Fremtiden i 
nogle Tilfælde være absolut nødvendig, og i andre Tilfælde særdeles ønskelige”% 
Politimesteren i Aabenraa beholdt således ledelsen med forholdene vedrørende 
grænsen.” 


Planer om en særskilt efterretningstjeneste i Sønderjylland 1946 


Med politikommandørordningens særlige sønderjyske opgaver og ikke mindst 
den centraliserede kommandostruktur bevaret gik Ernst Brix fra 1946 for al- 
vor i gang med at forberede etableringen af en sønderjysk efterretningsafdeling. 
Således holdt han et møde med sine sønderjyske politimester-kollegaer den 8. 
oktober 1946, hvor man drøftede efterretningsafdelingens fremtidige opbygning. 
Ifølge Brix var der nemlig bred enighed om at ”(...) det er paatrængende nød- 
vendigt snarest at søge Arbejdet optaget.” Faktisk var planlægningen åbenbart 
så fremskreden, at politimestrene endda diskuterede antallet af kriminalbetjente, 
der skulle udtages til dette arbejde.” Betjentene skulle mødes jævnligt for at ud- 
veksle ”Erfaring og Fiduser”, og forudsætningen for at arbejdet skulle lykkes var 
naturligvis, at betjentene kunne stole på hinanden. Konkrete problemer skulle 
politimestrene tage sig af ved deres regelmæssige møder, men hvem der i sidste 


64  ”Ledelsen af de Politistyrker, som er indsat til den særlige Grænsebevogtningstjeneste, og Ledel- 
sen af de til Brug for dette Mandskab oprettede Politikaserner (...) henlægges til Politimeseteren i 
Aabenraa (...)”, Ibid.: Instruks fra justitsministeriet, 29. juni 1946. Endvidere beholdt Brix ledelsen 
med det britisk-danske paskontor i Flensborg, og han fik til opgave at opretholde den undersøgel- 
sesafdeling, der beskæftigede sig med retsopgøret i landsdelen. De øvrige politimestre skulle ifølge 
instruksen sende deres oplysninger vedrørende disse forhold til Brix. 

65 Ernst Brix stod således for kontakten med de britiske myndigheder syd for grænsen, han beholdt 
ledelsen med det dansk-britiske paskontor i Flensborg og beholdt i det hele taget ansvaret for alle 
politimæssige forhold vedrørende grænsen. 

66 LA, PK, journalsager, pk. 12, jr. nr. 20094: Brix til departementschef Eivind Larsen, 12. oktober 
1946. 

67 Ibid.: Brix til departementschef Eivind Larsen, 12. oktober 1946: ”Jeg foreslog mine kollegaer, at 
man foreløbig startede med i hver Kreds at udtage en særlig egnet Kriminalpolitimand, som for- 
trinsvis skulle hellige sig dette Arbejde” 

instans stod med den overordnede ledelse for den sønderjyske efterretningsaf- 
deling, forblev også efter mødet et åbent spørgsmål. I hvert fald sprang Ernst 
Brix ”(...) let henover Centraliseringsspørgsmålet”.” Brix var på dette tidspunkt 
allerede af den britiske efterretningstjeneste syd for grænsen blevet bedt om assi- 
stance i forbindelse med efterforskning af illegal grænsetrafik og våbensmugling, 
hvorfor han gik ind for en meget hurtig etablering af afdelingen (”Ved næste 
Politimestermøde skulde Politifolkene være udpegede, og Arbejdet paabegyn- 
des”). 

Hvordan Brix konkret forestillede sig efterretningsafdelingens arbejdsopga- 
ver, fremgår af det memorandum over ”Sikkerhedspolitiets (Efterretningsafde- 
ling, Informationsafdeling, Særlig Afdeling) fremtidige Arbejde i de sønderjydske 
Politikredse”, som han vedlagde brevet til Justitsministeriets departementschef 
Eivind Larsen. I dette memorandum kortlagde han afdelingens arbejdsopgaver 
og arbejdsmetoder ”saaledes som dette efter mit Skøn bør tilrettelægges”. Efter- 
retningsafdelingen skulle således særligt koncentrere sig om undersøgelsen af 
alle former for spionage rettet mod Danmark og andre lande, grænsetrafikken 
og undersøgelsen af personer ved ansættelser i militæret, post- telegraf- og tele- 
fonvæsen, samt lærere ved privatskoler. 

Derudover skulle afdelingen undersøge yderliggående politisk virksomhed 
i landsdelen og det tyske mindretal. Den yderliggående politiske virksomhed 
skulle overvåges ved at følge såvel den legale som illegale presse, de politiske 
partier og den terroristiske virksomhed, der udførtes af såkaldte ”varulvebe- 
vægelser” i Sønderjylland efter befrielsen. Ifølge Brix havde Sønderjylland i 
fortiden vist sig at være arnested for disse yderliggående politiske bevægelser 
”og der er vel næppe Grund til at tvivle om, at Landsdelen igen vil blive (...) For- 
søgsmark for en Politik der tidligere gik under Navnet Lei-Bevægelsen, Cor- 
nelius Petersen-Bevægelsen (Bondens Selvstyre) og dansk og tysk Nazisme, 
og tilhængerne af disse bevægelser skulle findes blandt den ”tyskindstillede, 
den blakkede og den utilfredse og den uduelige Del af den danske Befolkning 
her”7e 

Der skulle i det hele taget holdes skarpt øje med den ”tyskindstillede” del af 
den sønderjyske befolkning, hvorfor der hver måned burde sendes en fortrolig 


68  Ibid.: Brix til departementschef Eivind Larsen, 12. oktober 1946. 

69  Ibid.: Memorandum vedlagt Brix" brev til departementschef Eivind Larsen, 12. oktober 1946. 

70  Lei-bevægelsen og Bondens Selvstyre opstod som protestbevægelser mod den danske regerings 
politik i Sønderjylland i 1920'erne. 

rapport til samtlige sønderjyske politimestre over mindretallets arbejde, base- 
ret på informationer fra de enkelte politikredse. Derudover skulle tysksindede 
tjenestemænd identificeres, idet ”illoyale Kredse vil gåre Forsåg paa at faa deres 
Folk ind i Etaterne igen. Tyskere findes som bekendt vedvarende i saavel Statens 
som Kommunens Tjeneste. De maa være kendt og registreret” Hertil var det 
”absolut nødvendigt, at der træffes fornåden Aftale med de resp. Myndigheder 
om at rette fortrolige Forespørgsler vedrårende Ansågninger til Stillinger (...) 
Det gælder navnlig til Militårets Befalingsmandsskoler (...) og Medhjælpere i 
Post- Telegraf- og Telefonvæsenet?”” 

I sit memorandum til Eivind Larsen havde Ernst Brix også gjort sig tanker 
om efterretningsafdelingens arbejdsmetoder. Det skulle indledes tæt samarbejde 
mellem politi og en lang række offentlige myndigheder, afdelinger og enkeltper- 
soner.” Desuden ville der i lokalsamfundene blive brug for et tæt net af medde- 
lere (”vaagne Iagttagere”), faktisk måtte der ifølge Brix ”ikke våre Bebyggelser af 
f.Eks. over 200 Personer, hvor der ikke findes mindst 1 Meddeler?” Disse kunne 
med fordel rekrutteres blandt ”(...) den gamle "får 5. Maj Modstandsbevægelse”, 
(...) der gaar ind i et Arbejde ud fra rent ideologiske Grunde og med en Del af 
den gamle Kampiver i Behold.” 

For at udvinde den bedste ”Virkning og Slagkraft” argumenterede Brix for en 
fysisk centralisering af efterretningsafdelingen, som skulle samle og videresende 
de indgåede indberetninger. Derudover gentog han den ved politimestermødet 
tidligere på måneden fremkomne plan med at afsætte en erfaren kriminalbetjent 
per politikreds udelukkende til de nævnte opgaver.” 

Som sidste punkt på sin plan over en sønderjysk efterretningsafdeling nævnte 
Brix de forklaringsproblemer, som den enkelte politimand kunne løbe ind i, når 
denne skulle have refunderet sine ”særlige Udgifter”: ”Det behåver sikkert ikke 


71. LA, PK, journalsager, pk. 12, jr. nr. 20094: Memorandum vedlagt Brix" brev til departementschef 
Eivind Larsen, 12. oktober 1946. 

72. Heriblandt hærens og marinens efterretningsvæsen, politiets paskontrol, toldvæsenet, grænsegen- 
darmeriet, postvæsenet, statsbanerne, sognerådsformænd, skattevæsenet og tingbogsførere. 

73. ”I Flækker og Købstæder maa der våre et større Antal, repræsenterende forskellige Samfundslag og 
politiske Opfattelser”. 

74. LA, PK, journalsager, pk. 12, jr. nr. 20094: Memorandum vedlagt Brix" brev til departementschef 
Eivind Larsen, 12. oktober 1946. 

75. ”De, der tidligere har vist sig egnede og har gjort Tjeneste i Sikkerhedspolitiet, maa formentlig 
foretrækkes, idet dette Personale dog har nogen Erfaring og en ret betydelig Kontakt med gamle 
prøvede Meddelere” 

at beløbe sig til større Summer. Det maa blot være en ensartet Fremgangsmaade 
i samtlige Politikredse, og det maa være saadan, at der kan vises den enkelte 
Politimand saa megen Tillid, at han ikke behøver at vedlægge en evt. Regning 
Underbilag for Beløbets Anvendelse” Det fremgår ikke i denne sammenhæng, 
hvad disse penge skulle bruges til, men i den såkaldte ”Erindringsliste”, der blev 
udfærdiget i 1947, hedder det om betaling af informanter: ”I stedet for egen- 
tlige meddelere kan det tilraades at benytte sig af ”Tillidsmænd, som ikke skal 
have kontant Betaling, men som man 'sludrer' med over en kop kaffe, et stykke 
Smørrebrød eller lignende. (...) Systemet maa afpasses efter de lokale Forhold. 
Efterretningsafdelingen disponerer over et Beløb til disse Udgifter, som der kan 
trækkes paa fra Kredsene. Udgiftsbilag eller Regnskabsaflæggelse kræves ikke 
fra Afdelingen?” Det tyder på, at det var disse ”særlige Udgifter” der ifølge Brix 
skulle tages højde for. 


En ”ny” politiadjudantur oprettes: 
Mødet i Aabenraa i september 1947 


Samtidig med at det tyske mindretal ved årsskiftet 1946/47 langsomt men sikkert 
var ved at reorganisere sig, øgedes Ernst Brix" mistillid til mindretallet, der havde 
vist sig som villigt ”Redskab for en tysk Ekspansion” Han anbefalede derfor over 
for Justitsministeriet brugen af ”visse Kartoteker” som instrument til at overvåge 
mindretallets virke: ”Alene de Mænd, der nu staar i Spidsen for Mindretallet, Dr. 
Reuter (...), Ernst Siegfried Hansen (...) og Hans Schmidt-Gorsblock (...) alle tre 
tidligere fremtrædende Medlemmer af NSDAPN, viser, at Metoderne fra For- 
tiden — hvis det maatte blive muligt — vil blive fortsat i Fremtiden?” Allerede 
under politiadjudantembedet havde person-, sag- og specialkartoteker været 
værdifulde instrumenter til at følge stemningen i grænselandet, derfor ”skal jeg 
til Støtte for den Efterretningstjeneste, som allerede nu i mindre Format er opret- 
tet i Tilslutning til den nærværende Fremmed- og Visumafdeling, tillade mig at 


76. PET, emnesag: PET-historie: ”Erindringsliste for K.P. vedr. Efterretningsvirksomheden i Politi- 
kredsene”. 

77 LA, AAP, journalsager, pk. 1455, jr. nr. 20152: Brix til Justitsministeriet, 29. marts 1947. 

78. ”I Dag er man atter begyndt med 1920-lignende Foreninger og Loyalitetserklæringer, men saalæn- 
ge Personerne i den tyske Ledelse er de samme som tidligere, fæstnes der i Almindelighed ikke 
megen Lid til Mindretallet?” Ibid. 

foreslaa, at indsamlet Materiale systematiseres og bearbejdes, og at der centra- 
liseret her ved Embedet oprettes Emne- og Personkartoteker under Anvendelse 
af Samlemapper?”” 

Mindre end en måned før Brix' ovennævnte anbefaling, i begyndelsen af 
marts 1947, havde justitsminister Elmqvist imidlertid udtalt i Folketinget om 
netop politiets anvendelse af kartoteker: ”Politiet fører eller bruger ikke, uden 
at der foreligger Mistanke om Forbrydelse eller Mistanke om Planlæggelse af 
Forbrydelse — dette maa selvfølgelig med — Kartotek over ustraffede danske 
Borgeres lovlige politiske Virksomhed og har i hvert Fald ikke ført eller brugt 
saadanne Kartoteker siden 5. Maj 1945” Til gengæld ”(.) føres der naturligvis 
Kartotek over Personer, der mistænkes for landsskadelig Virksomhed eller for at 
tilhøre Varulvebevægelser, eller som mistænkes for at ville danne Grupper med 
det Formaal at skabe Uro og Uorden i Samfundet eller foretage anden ulovlig 
Handling”. 

Helt i tråd med denne udmelding modtog Ernst Brix i maj en fortrolig cir- 
kulæreskrivelse fra Justitsministeriet, hvori de fremtidige retningslinjer for Po- 
litiets Efterretningsafdeling var anført. Heri blev det fastslået, at ”Registrering 
(...) maa ikke finde Sted alene paa Grundlag af en Persons lovlige politiske Virk- 
somhed; saafremt der fra tidligere Tid maatte findes Kartoteker eller lignende, 
hvori Registrering er sket alene paa Grundlag af Vedkommendes lovlige politi- 
ske Virksomhed vil saadanne Oplysninger være at tilintetgøre” Afsenderen af 
cirkulæret tilføjede til gengæld i følgebrevet til Brix, at ”jeg vil i den Anledning 
gerne dertil føje, at der ikke hermed er taget Stilling til den særlige Ordning, som 
formentlig maa etableres i Sønderjylland, og hvorom De selv tidligere har haft 
Drøftelser med (...) Eivind Larsen?” De videre forhandlinger desangående skulle 
føres med departementschefen, når denne vendte hjem fra Norge. 

De særlige omstændigheder i grænselandet krævede tilsyneladende særlige 
tiltag, der ikke var for alles øjne. Således blev der i september 1947 holdt et møde 


79. ”I Emnekartoteket maa Bevægelsens Navn, Art eller Karakter anføres.… I Personkartoteket opføres 
med Personalia de Personer, der har Interesse i de foranførte Forbindelser... Endvidere kan der. 
anlægges et Arbejdskartotek med kort, der tilintetgøres, naar der viser sig, an den formodede Inte- 
resse ikke er til Stede” Ibid. 

80  Rigsdagstidende, 98. ord. Samling, 1946-47, Folketinget II, sp. 1945-5930. 5/3 47: Forespørgsler til 
Justitsministeren af Arne Sørensen og Robert Mikkelsen m.fl. 

81 LA, PK, journalsager, pk. 12, jr.nr. 20094: Cirkulære til Politidirektøren i København og Politime- 
strene vedrørende Politiets særlige Efterretningsvirksomhed, 31. maj 1947. 

82  Ibid.: Justitsministeriet til Brix, 29. maj 1947. 

mellem justitsminister Elmquist og de sønderjyske politimestre, hvilket Ernst 
Brix siden gentagne gange refererede til som den sammenkomst, hvor politiad- 
judantembedet genopstod. Der forelå dog ikke en officiel ministeriel instruks, 
som da politiadjudanturembedet blev oprettet i 1934. Der fandtes ikke engang en 
officiel dagsorden til mødet, og Elmquist skulle ifølge Brix" notater oven i købet 
have udtalt, at der ”(..)vil ikke komme til at foreligge nogen skriftlig Medde- 
lelse, men at han ansaa Sagen for afgjort ved den stedfundne Forhandling”. 

I august 1947 meldte Eivind Larsen justitsministerens og sin egen ankomst til 
Aabenraa den 8. september 1947, hvor de ønskede ovennævnte møde med Brix 
og de andre sønderjyske politimestre.> Selv om der som nævnt ikke eksisterede 
en officiel dagsorden, havde Brix sine formodninger: ”Jeg ved ikke, hvad Mini- 
steren ønsker at drøfte, men hvis det skulde dreje sig om Efterretningstjenesten, 
vil jeg blot til Deres Orientering oplyse, at enkelte af Politimestrene næppe vil 
være særligt begejstrede for noget centraliseret Arbejde i Aabenraa” At hans 
kollegaer, bortset fra politimester Bøving i Tønder, ikke var entydigt begejstrede 
ved udsigten til en særlig sønderjysk efterretningstjeneste med central i Aaben- 
raa, havde Brix opdaget ved deres uvilje til at bidrage med efterretningsmateriale 
fra deres egne kredse. Ved et politimestermøde havde politimester Hartmann fra 
Haderslev oven i købet udtalt, at ”han fandt det betænkeligt, at Politiadjudant- 
Tilbøjeligheden var ved at opstaa igen, naar Ministeren hørte mig i en saadan 
Sag”? 

Faktisk var det lige netop det af Hartmann kritiserede ”nye” gamle politi- 
adjudantembede, som justitsminister Elmquist og hans departementschef Eivind 
Larsen ønskede drøftet ved mødet den 8. september 1947. Ifølge Brix referat fra 


83  ”(...) skal jeg om det herfra videreførte ”politiadjudantarbejde oplyse, at det af justitsminister Elm- 
quist og departementschef Eivind Larsen ved et møde i Aabenraa den 8. september 1947 blev pålagt 
mig at videreføre de den tidligere politiadjudantur påhvilende opgaver som oplysningscentral (...) 
derunder tilvejebringe de fornødne informationer og tilrettelægge den nødvendige registratur, så- 
ledes at alle opståede forhold — navnlig de nationalpolitiske — til enhver tid kan belyses herfra”, LA, 
PK, journalsager, pk. 9, jr.nr. 20067: brev fra Brix til justitsministeriet, 17. februar 1949. Se også Brix 
til Eivind Larsen, 13. december 1949. 

84 LA,PK, journalsager, pk. 12, jr. nr. 20094: Brix" referat fra mødet i Aabenraa den 8. september 1947, 
dateret 2. oktober.1947. 

85. LA, PK, journalsager, pk. 12, jr. nr. 20094: Brix til Eivind Larsen, 28. august 1947. 

86. Ibid. 

87 Ibid. Brix fandt det bedst at orientere herrerne fra København før det forestående møde om ”den 
foreliggende Modstand”, samtidig med at han benyttede lejligheden til igen at pege på nødvendig- 
heden af en central efterretningstjeneste for Landsdelen. 

mødet gav justitsministeren udtryk for sin overbevisning om nødvendigheden 
af en særlig sønderjysk efterretningscentral, og Eivind Larsen udtalte angiveligt, 
at ”det man ønsker er noget i Retning af den tidligere Politiadjudanturordning” 
Videre noterede Brix at ”paa Ministerens Forslag blev der truffet den Ordning, 
at Politimesteren i Aabenraa har Pligt til at samle og registrere alle Oplysninger, 
der er nødvendige for til enhver Tid at kunne følge Udviklingen” Politimesteren 
i Aabenraa skulle altid informeres, når en politimester fra de andre kredse valgte 
at videresende oplysninger til København, til gengæld blev politimestrene frit 
stillet ”om de mener at burde indberette foreliggende Forhold til Justitsministe- 
riet og Rigspolitichefen” 

Videre blev det ifølge Brix pålagt politimesteren i Aabenraa at ”registrere 
alle Oplysninger om ledende Personer inden for det tyske Mindretal, saaledes 
at eventuelle Bevægelsers Karakter kan bedømmes (...) saaledes at der kan an- 
lægges samlemapper for hvert betydende Emne eller Person, der kan antages 
at ville kunne faa grænsepolitisk Interesse” Derudover skulle Brix nøje følge 
pressen nord og syd for grænsen og holde sig orienteret om forholdene i Syd- 
slesvig ”og paa passende Maade afgive Indberetning i fornødent Omfang til 
Justitsministeriet”»" 

To år efter mødet i Aabenraa skulle det dog ved et tilfælde vise sig, at mø- 
dedeltagerne havde stik modsatte opfattelser af, hvad der var blevet besluttet. 
Denne overraskende opdagelse beskrev en tydeligvis rystet Brix i et brev til Ei- 
vind Larsen, og Brix meddelte samtidig departementschefen, ”jeg vil kun nødig 
have, at ministeriet venter, at jeg ligger inde med alle nødvendige oplysninger 
vedrørende det omhandlede spørgsmål, når arbejdet saboteres, således som det 
sker bortset fra Tønder politikreds?» 

Brix beskrev i samme brev til Eivind Larsen den anspændte situation således: 
I efteråret 1949 havde han sendt en detaljeret ”spiseseddel” til sine sønderjyske 
kollegaer vedrørende overvågningen af mindretallet. Denne plan havde poli- 
timester Sundorph fra Sønderborg ifølge Brix ladet gå videre til kirkeminister 


88  ”Justitsministeren redegjorde for Ønskeligheden af, at der i Sønderjylland forefandets en Central, 
hvor alle Oplysninger af generel Betydning vedrørende det tyske Mindretal og dets Forhold, saale- 
des at man i København til enhver Tid hos Centralen vilde kunne faa alle fornødne Oplysninger”, 
LA, PK, journalsager, pk. 12, jr. nr. 20094: Brix" referat fra mødet i Aabenraa den 8. september 1947, 
dateret 2. oktober 1947. 

89. Ibid. 

90 Ibid. 

91. LA, PK, journalsager, pk. 9, jr. nr. 20067, Brix til Eivind Larsen, 13. december 1949. 

Frede Nielsen med en bemærkning ”om det virkelig var meningen, at politiet 
skulle beskæftige sig med den slags spørgsmål” På samme tidspunkt var det fra 
Rigspolitiets Efterretningsafdeling blevet meddelt Brix, at man på politimester 
Hartmanns (Haderslev) forslag var ”påbegyndt oprettelsen af en sønderjysk af- 
deling, der foruden andre ting også skulle beskæftige sig med de herværende 
nationalpolitiske spørgsmål. Jeg forstod efterretningsafdelingen således, at det 
var politimester Hartmanns anskuelse, at dette arbejde burde optages fra Køben- 
havns side, idet Aabenraa ikke burde befatte sig med det. Om dette forhold har 
Hartmann imidlertid intet oplyst over for mig”» 

Samtidig havde Brix fået at vide fra politimester Bjerre (Gråsten), at denne 
kort tid efter mødet i Aabenraa havde spurgt Elmquist, hvad der lå bag de ret- 
ningslinjer, som justitsministeren og hans departementschef havde givet ved det 
omdiskuterede møde. ”Elmquist skulle da — ifølge Bjerres udsagn — havde udtalt, 
at det slet ikke var meningen, at der skulle foretages noget som helst” I samme 
brev skrev Brix til Eivind Larsen, at han havde opfattet mødets resultat således, 
at han havde fået ordre til at genoplive den gamle politiadjudantordning, men nu 
”hævder i hvert tilfælde Sundorph og Bjerre at have den opfattelse, at der intet 
som helst kom ud af mødet, og at der ikke blev givet ordre til, at der i Aabenraa 
skal være en samlecentral for de specielle spørgsmål vedrørende det tyske min- 
dretal” Bøving i Tønder havde ifølge Brix samme opfattelse af mødet samtidig 
med, at han ”erindrer (...) Hartmanns noget ejendommelige holdning ved mø- 
det, hvilket jo havde været grundløs, hvis ikke bestemmelsen, der var blevet truf- 
fet, var gået ham imod” Situationen i den sønderjyske politimesterkreds var så 
uholdbar, at Brix bad departementschefen om en samtale. Brix fik tilsyneladen- 
de medhold i sin opfattelse af mødet i Aabenraa, for politimesteren i Aabenraa 
skrev kort tid efter til kontorchef i Justitsministeriet, Schaumburg-Christensen, 
at ”departementschefen [Eivind Larsen] over for mig senere har udtalt, at refera- 
tet efter departementschefens opfattelse dækker mødets resultat” 


92 Ibid. 

93 Ibid. 

94 LA, PK, journalsager, pk. 9, jr. nr. 20067: Brix til N. Schaumburg-Christensen, daværende kontor- 
chef i justitsministeriet, 3. februar 1950. 


PET's overvågning af den yderste højrefløj 1945-1989 


DEN POLITISKE OVERVÅGNING SØNDERJYLLAND 1945-1950 


Informationsafdelingens udvikling efter mødet i Aabenraa 


Den for politimesteren i Aabenraa lykkelige afslutning på dette lille intermezzo i 
vinteren 1949/50 blev af Brix opfattet som bekræftelse af det arbejde, han havde 
sat i værk efter mødet i Aabenraa i 1947.” Efter justitsministerens henstilling om 
at genoptage politiadjudantens opgaver med hensyn til overvågning af udviklin- 
gen i grænselandet i almindelighed og mindretallet i særdeleshed tilrettelagde 
han med stor omhu efterretningsarbejdet, der de følgende år tog til i omfang ”ef- 
terhånden, som tyskerne atter bliver mere fremtrædende”. Faktisk var arbejds- 
byrden i afdelingen, der kaldtes fremmed-, visum, og informationsafdelingen, i 
løbet af 1948 forholdsvis større end i tiden før krigen.” 

Alligevel tyder noget på, at Brix stadig ikke var helt tilfreds med resultaterne af 
afdelingens arbejde, hvorfor han i efteråret 1949 udfærdigede den plan, der — som 
nævnt ovenfor — afslørede de grundlæggende uoverensstemmelser mellem de søn- 
derjyske politimestre. Brix” plan skulle garantere en mere effektiv overvågning af 
mindretallet, idet den indeholdt en systematisk oversigt over de ”opgaver, som jeg 
havde tænkt mig skulle løses på en mere rationel måde end hidtil (...)". 

Planen var opdelt i otte hovedområder, som udgjorde mindretallets finansielle, 
kulturelle og politiske rygmarv, og disse støttepiller i den spirende tyske organi- 
sation gjaldt det om at kortlægge så præcist som muligt.” I forbindelse med f.eks. 
skolevæsenet skulle skolematerialet (”propagandapræget?”), lærerne ("straffet ved 
landsforræderiloven?”, ”Deltager de i politisk arbejde?”) og børnenes forældre 
undersøges (”har de altid været anset som tysksindet? ”har tysksindede foræl- 
dre, der ikke har børn i den tyske skole, været udsat for pression?”).” Omkring 
jordspørgsmålet gjaldt det om at få oplyst, ”hvilke foranstaltninger er truffet for 
at bevare jord på tyske hænder” og ”finansierer de tyske banker jordkøbet?”. Li- 
geledes vigtigt var det at få klarlagt situationen omkring de tyske pengeinstitutter, 
deres formål (”almindelig bankmæssig virksomhed eller fortrinsvis støtte af tysk- 
heder”), hvordan de finansieredes og hvem de økonomiske bagmænd var. Brix 


95. ”I henhold til den ved mødet givne ordre har jeg anlagt arbejdet i min informationsafdeling ud fra 
den betragtning, at det var en varig opgave” Ibid. 

96 LA, PK, journalsager, pk. 6, jr. nr. 20041: Brix til N. Schaumburg-Christensen, 11 december 1948. 

97 LA, PK, journalsager, pk. 9, jr. nr. 20067: Brix til Justitsministeriet, 17. februar 1949. 

98  Ibid.: Brix til Eivind Larsen, 13. december 1949. 

99 Skolerne, pressen, kirken, jordspørgsmålet, finanserne, foreninger, sproget og den politiske stilling 
i øvrigt. 


7% 


100 LA, PK, journalsager, pk. 9, jr. nr. 20067: Brix” ”spiseseddel” af den 3. oktober 1949. 

ønskede også mindretallets momentane politiske kurs undersøgt, dvs. hvordan 
styrkeforholdet var mellem den moderate fløj og den uforsonlige fløj, og om der 
eksisterede forbindelser til 6. maj-bevægelsen eller tidligere DNSAP-folk. 

Fra samme tidspunkt stammer en lignende plan, der tematisk ligger tæt 
op ad Brix' ”spiseseddel”, men som ud over mindretallet også inddrager grup- 
per, hvor der kan formodes kommunistisk virksomhed.” Manuskriptet er igen 
unavngivent, og skriften tilhører ikke Ernst Brix, til gengæld nævnes datoen 
9. oktober 1949. På denne plan er opført grupper af mennesker, erhvervsgrene 
og arbejdspladser, hvor potentiel kommunistisk aktivitet kunne formodes. Det 
gjaldt bl.a. SS-soldater, der var vendt hjem fra russisk fangenskab. Ud over tilsyn 
med ”D.K.P. ungdomsorganisationer” burde der føres tilsyn med fabrikker og 
arbejdspladser, skytteforeninger, brevdueforeninger, eks- og importører til øst- 
zonen og radioamatører. Hvem ophavsmanden til denne ”spiseseddel” er, kan 
desværre ikke fastslås, til gengæld må det formodes, at Brix har kendt til denne 
plan, idet første del af manuskriptet lægger sig meget tæt op af Brix” ovennævnte 
plan til overvågning af mindretallet. 


Afdelingen efter Ernst Brix 


I december 1950 blev Ernst Brix udnævnt til vicepolitichef og leder af den ny- 
oprettede Politiets Efterretningstjeneste, og hans efterfølger i Aabenraa blev den 
ovennævnte kontorchef i Justitsministeriet, N. Schaumburg-Christensen. Han 
var ligesom sin forgænger overbevist om nødvendigheden af at følge udviklingen 
inden for mindretallet på tæt hold.” Men den nye politimester anslog nye toner 
i forhold til organiseringen af overvågningen af forholdene i grænselandet: Han 
begravede den politiadjudantordning, som forgængeren havde været så stor en 
tilhænger af. Hvor Brix havde anset det centraliserede informationsarbejde som 
garant for en effektiv informationsafdeling, iværksatte Schaumburg-Christensen 
kort tid efter sin tiltrædelse i Aabenraa en decentralisering: ”Nogen overledelse 


101 LA, AAP, journalsager, pk. 1471: Anonymt manuskript. 

102 ”Der er imidlertid grund til at tro, at der ide kommende år vil ske en aktivering af tyskheden med 
støtte fra Tyskland, og at kulturkampen både nord og syd for grænsen derfor vil forstærkes. Det vil 
i så fald formentlig være af betydelig interesse at kunne følge udviklingen indenfor det tyske min- 
dretal på det politiske, kulturelle, religiøse og økonomiske område” LA, PK, journalsager, pk. 9, jr. 
nr. 20067: Schaumburg-Christensen til justitsministeriet, 11. april 1951. 

af oplysningsarbejdet (svarende til den gamle politiadjudantur) kan formentlig 
ikke være påkrævet. Hver politimester bør for sin politikreds efter fælles aftale 
med visse mellemrum afgive beretning om forholdene indenfor det nationalt- 
kulturelle” Af praktiske årsager ønskede Schaumburg-Christensen dog at bibe- 
holde et sekretariat i Aabenraa, hvor indberetningerne skulle samles og videre- 
sendes til de respektive ministerier. 

I det hele taget ville den fremtidige overvågning af mindretallet ifølge 
Schaumburg-Christensen få en mere overordnet karakter, idet indberetningerne 
ville bestå af ”fakta, der ikke kræver dybtgående undersøgelser eller særlig dis- 
kretion, men eventuelt endog er genstand for presseomtale?” Da fremskaffelsen 
af oplysningerne for fremtiden ville få et meget overordnet præg, kunne det i øv- 
rigt "diskuteres, om overhovedet politiet (politimestrene) bør forestå dette oplys- 
ningsarbejde. Da politiets tjenestemænd i forbindelse med deres arbejde i øvrigt 
i høj grad vil have føling med udviklingen på det nationalt-kulturelle arbejde. 
vil det formentlig være praktisk, at politimestrene hver for sin politikreds, men i 
nøje samarbejde fremskaffer de for regeringen ønskelige oplysninger?”% 

Schaumburg-Christensen ønskede så hurtigt som muligt at gå i gang med at 
uddelegere opgaverne til sine sønderjyske kollegaer, samtidig med at han anmo- 
dede Justitsministeriet om for fremtiden at yde de sønderjyske politimestre et 
”beskedent” vederlag til varetagelsen af deres ekstra opgaver.” 

Overvågningen af det tyske mindretal nåede aldrig igen den intensitet, Ernst 
Brix i sin tid som politikommandør og siden som politimester i Aabenraa havde 
lagt i arbejdet med at kortlægge mindretallets udvikling efter befrielsen. Forhol- 
det mellem flertals- og mindretalsbefolkning havde efterhånden normaliseret 
sig så meget, at ”faren” ved mindretallet syntes at være drevet over for bestandig. 
Dertil kom Bonn-København erklæringerne i 1955, hvor de to mindretal nord 


103 ”De pågældende oplysninger må i stort omfang kunne fås hos danske, offentlige myndigheder 
(jordlovsudvalg, kirke- og skolemyndigheder) eller gennem de danske foreninger nord og syd for 
grænsen” Ibid. 

104 ”Det må imidlertid være en forudsætning herfor, at virksomheden ikke får noget ”politimæssigt” 
præg, og det vil sige, at politiet så vidt muligt udadtil sættes ind specielt på fremskaffelse af oplys- 
ninger, og navnlig ikke om enkeltpersoner” Ibid. 

105 ”Jeg ville derfor finde det rimeligt, at der til afløsning af den hidtidige ordning, hvorefter der alene 
har været ydet først politiadjudanten og dennes medhjælper og senere politimesteren i Aabenraa, 
et særligt vederlag, i fremtiden til samtlige sønderjyske politimestre ydes et beskedent vederlag, 
f.eks. 1.200 kroner årligt.… til politimesteren i Aabenraa som leder af førnævnte sekretariat dog 
2.400 kroner” Ibid. 


PET's overvågning af den yderste højrefløj 1945-1989 


49 


50 


DEN POLITISKE OVERVÅGNING SØNDERJYLLAND 1945-1950 


og syd for grænsen fik garanteret ligeberettigelse i forhold til flertalsbefolknin- 
gerne. 

Som det sidste større tiltag vedrørende overvågningen af mindretallet ud- 
færdigedes i 1955 en rapport om mindretallets udvikling. Rapporten, der bedst 
kan betegnes som en meget overordnet, om end omfangsrig, gennemgang af 
mindretallets reorganisering, byggede på politiets undersøgelser siden befriel- 
sen. Politiets ligeså omfangsrige artikelsamling om mindretallet endte omkring 
1958, og i samme periode holdt politiet op med at gemme programmerne fra 
Knivsbjerg-festen. 


Politiets syn på mindretallet i den umiddelbare efterkrigstid 


Efter befrielsen var forholdet mellem danskere og tysksindede i Højer spændt. 
Atmosfæren var i efteråret 1945 præget af rygter, trusler og mistænksomhed. 
Årsagen til den problematiske udvikling i det lille samfund i det sydvestligste 
hjørne af Danmark skyldtes ifølge landbetjent Hartung de lokale tysksindede, 
der optrådte truende og provokerende i deres raseri over de sanktioner, der efter 
befrielsen fra dansk side var truffet mod medlemmer af mindretallet: ”Vogn- 
mand [-], Højer, udtalte for kort tid siden ved Udgravningen til Højer Apotek: 
”Es lebe Deutschland, Deutschland skal nok komme op igen. Samme [-] havde 
meget travlt under Interneringerne i Højer. Han noterede Navnene op paa alle 
de Danskere, der hjalp til med Interneringerne” Det var blot én ud af en lang 
række situationer, der ifølge Hartung viste en klar tendens i mindretallets op- 
førsel som helhed: ”Flere af de loyale Hjemmetyskere er ligeledes fornærmet paa 
Danskerne. Der er saaledes ikke blot Tale om de Interneredes Paarørende, men 
om Størstedelen af det tyske Mindretal. Der er kun ganske få Undtagelser” 
Indberetningen fra Højer fra december 1945 var en af de første politirap- 
porter, der belyste forholdet mellem dansk og tysk i Sønderjylland efter befri- 
elsen, og den har uden tvivl bestyrket politikommandør Ernst Brix" opfattelse 
af mindretallet som fjendtligt indstillet over for danskerne og Danmark, for 
da han i begyndelsen af december 1945 opfordrede sine kollegaer til at ind- 
sende stemningsberetninger om holdningen i mindretallet (”Ganske vist med 
manglende Bemyndigelse””) medsendte han landbetjentens indberetning som 


106 LA, PK, journalsager, pk. 11, jr. nr. 20084: Indberetning af den 3. december 1945. 
107 LA, PK, journalsager, pk. 9, jr. nr. 20067: Brix til Rigspolitichefen, 21. januar 1946. 

”Underretning”.”? Hartungs beretninger om de tilspidsede forhold i Højer fik da 
også Tønders politimester Bøving til at understøtte Brix” planer om en snarlig 
iværksættelse af efterretningsarbejdet i landsdelen, for at man kunne holde op- 
syn med mindretallets arbejde, således som det f.eks. formede sig i Højer, hvor- 
fra Hartung rapporterede om ”muldvarpearbejde”» 

Selv om Ernst Brix som politikommandør og siden som politimester i Aaben- 
raa i sidste halvdel af 1940'erne var den mest fremtrædende forkæmper for en 
præventiv overvågning af mindretallet, tyder det på, at opfattelsen af de tysksin- 
dede som illoyale borgere, der i en given situation ikke ville være til at stole på, 
overlevede i det sønderjyske politi også efter Brix” afsked fra embedet i Aaben- 
raa i 1950.”? Opfattelsen af mindretallet som illoyalt retfærdiggjorde også så sent 
som i 1952 en fortsat undersøgelse af mindretallets forhold, selv om det langtfra 
skete med samme omhu som under Brix" ledelse." 

Det sønderjyske politis syn på mindretallet var i den første tid efter befrielsen 
påvirket af de erfaringer, man havde gjort under besættelsen, hvor man havde 
oplevet mange tysksindede beredvilligt stille sig i den tyske sags tjeneste. Samti- 
dig oplevede mange lokale politibetjente efter befrielsen den bitterhed og endog 
had, retsopgøret havde fremkaldt i mindretallet: ”Flertallet af Mindretallet lever 
stadig i Hævnens Haab”, som landbetjent Skousen skrev om forholdene i Rav- 
sted.” Også i Tinglev kunne den lokale betjent Andersen berette om mindretal- 
lets udfordrende opførsel, der begyndte at skræmme danskerne: ”Ovenstaaende 
Eksempler, der kun er et Faatal af hvad der sker og bliver sagt, bidrager til, at den 


108 LA, PK, journalsager, pk. 11, jr. nr. 20084: Brix til de sønderjyske politimestre den 1. december 
1945. 

109 ”.idet jeg bl.a. under Hensyn til det foran oplyste om Tyskernes Muldvarpearbejde paany skal 
fremhæve, at det vil være af største Betydning, om det engang eksisterende Sikkerhedspoliti paany 
kunne oprettes under en eller anden Form, da det absolut er nødvendigt for Myndighederne at 
kunne følge med i det ”underjordiske ” Arbejde, der udføres specielt her i Landsdelen... Men ogsaa 
paa andre Punkter vil Sikkerhedspolitiet være paakrævet. Jeg tænker bl.a. paa Prøvelsen af visse 
Personers nationale og politiske Tilhørsforhold” Ibid.: Indberetning af den 3.december 1945. 

no ”Med størst interesse følges i øjeblikket naturligt rørelserne inden for det tyske mindretal, der gen- 
nem de seneste par år har øget aktiviteten betydelig” LA, AAP, pk. 1471: Vedr. informationsafdelin- 
gens virke, rapport af den 17. januar 1952. 

11 ”Der er imidlertid grund til at tro, at der ide kommende år vil ske en aktivering af tyskheden med 
støtte fra Tyskland, og at kulturkampen både nord og syd vil forstærkes”, LA, PK, pk. 9, jr. nr. 
20067: Politimester Schaumburg-Christensen til justitsministeriet, 11. april 1951. 

12 LA, PK, pk. 11, jr. nr. 20084: Indberetning ”Vedr. Hjemmetyskernes Opførsel og Tankegang efter 
Kapitulationen”, 29. januar 1946. 

herværende danske Befolkning med bange Anelser ser Fremtiden i Møde, idet 
man ihvertfald her intet mærker til Omvendelse eller Loyalitet”» Ovennævnte 
landbetjent Hartung i Højer blev som lokal repræsentant for den danske retsstat 
endda gjort til syndebuk for retsopgøret: ”Købmand [-], (..) skal have skrevet 
hjem, at dette her skulle han nok huske Overbetjent Hartung” Ad omveje fik 
politimanden også at vide, at han nok burde søge sig en stilling i København, ”for 
det var nok ikke godt for Hartung at blive i Højer efter de store Interneringer”+ 

Ernst Brix beskrev de tysksindede i almindelighed som et ”Fremmedele- 
ment” og den nye mindretalsledelse med Dr. Wernich i spidsen i særdeleshed 
som ”en Nazibande, der laver Propaganda efter de bedste gøbbelske Metoder” 
Denne opfattelse motiverede Brix til allerede som politikommandør over for de 
centrale myndigheder og sine politimesterkolleger at argumentere for en hurtig 
iværksættelse af undersøgelser af mindretallet. 

For Ernst Brix udgjorde det tyske mindretal en trussel mod den nationale 
sikkerhed, for ”..med de Erfaringer, man har for, hvorledes Fremmedelementet 
hernede har ladet sig anvende for fremmed Stats Interesser og udnytte i den 
grænsepolitiske Agitation, vil det være uhensigtsmæssigt ikke at følge det meget 
indgaaende”" 

Med valget af den nye 17 mand stærke BdN-bestyrelse i maj 1947 mente 
Ernst Brix sig yderligere bestyrket i sine fordomme. Nok havde moderate tysk- 
sindede efter befrielsen sat sig i spidsen for en ny organisation og afgivet en 
loyalitetserklæring på vegne af mindretallet, men disse bestræbelser og loya- 
litetserklæringen havde i politimesterens øjne tabt enhver værdi, da han fik 
kendskab til nogle af navnene i den nye bestyrelse og begyndte at indsamle 
materiale om disse personer: ”Hvis man fra dansk Side skal kunne have Tillid 
til den nye Organisations Loyalitet over for den danske Stat, maa det være en 
Forudsætning, at man til Ledelsen vælger ikke-kompromitterede Personer, hvis 


113 Ibid.: Indberetning om forholdene i Tinglev, 15. januar 1946. 

114 Ibid.: Indberetning af 3. december 1945. 

15 LA, PK, journalsager, pk. 9, jr.nr. 20067: Vedr. mødet i Aabenraa den 8. september 1947 og LA, 
AAP, pk. 1461, jr.nr. 20495: Brix til kontorchef Dons-Møller, 28. november 1947. ”Det er nemmere 
i Tide at begrænse end senere at trænge et Fremmedelement tilbage og med de Erfaringer, man 
har for, hvorledes Fremmedelementet hernede har ladet sig anvende for fremmed Stats Interesser 
og udnytte i den grænsepolitiske Agitation, vil det være uhensigtsmæssigt ikke at følge det meget 
indgaaende” LA, PK, journalsager, pk. 9, jr. nr. 20067: Vedr. mødet i Aabenraa den 8. september 
1947. 

16 LA, PK, pk. 6, jr. nr. 20067: Brix” manuskript til ministermødet i Aabenraa i september 1947. 

Indstilling over for Staten ikke er præget af den tyske Nazismes hadefulde Stil- 
ling overfor alt dansk” 

Brix var mere end misfornøjet med situationen: ”Det er forkasteligt, at de 
tidligere ledende Nazister, som i Aarene før Krigen og under denne har vildført 
Mindretallets brede Befolkning, fortsat kan staa i Ledelsen for den nyoprettede 
tyske Organisation..”,”" For politimesteren var det derfor uforståeligt, hvordan 
danske kredse ligefrem kunne støtte mindretallets bestræbelser på at organisere 
sig, for ”at det tyske Mindretals Ledelse allerede nu stikker Hovedet højt skyldes 
2 Ting. Den ene er den Medvind, som de har faaet fra de af Dem omtalte smaa, 
men tillige indflydelsesrige danske Kredse, og den anden Aarsag er, at det er 
overbeviste Nazister, som leder Mindretallet… Gid man kunne stoppe Aktionen 
fra de sikkert velmenende men virkelighedsfjerne danske Kredse, som har alt 
for lidt Føling med, hvad Befolkningen virkelig tænker og føler og vel at mærke 
ogsaa den store Del af den tysksindede Befolkning?» 

Efter valget af BdN-bestyrelsen i maj 1947 havde man fra mindretallets side 
valgt ikke at offentliggøre navnene på alle bestyrelsesmedlemmerne, hvilket 
Ernst Siegfried Hansen, chefredaktør på Der Nordschleswiger og nyt bestyrel- 
sesmedlem forklarede med, at man ”paa Grund af de nuværende Forhold ikke 
vil offentliggøre Navne”? Endda flere måneder efter valget af bestyrelsen var of- 
fentligheden uvidende om, hvem der repræsenterede mindretallet, og det frem- 
mede ikke just politiets forståelse for foreningen, som det fremgår af et referat af 
et politimestermøde i august 1947: ”Han [Bjerre, politimester i Graasten] henvi- 
ste til, at alene det, at BdN holdt visse af de 17 Medlemmer af Hovedbestyrelsens 
Navne hemmelige, kaster en odiøst Skær over Foreninger”, og Brix påpegede, at 
”den Omstændighed, at man ikke fra tysk Side har villet offentliggøre Hovedsty- 
relsens Navne, hvilket indikerer at det er de gamle Nazister, der atter optræder 
og behersker Foreningens Ledelse””= Samtidig efterlyste han ”hvad de øvrige 


17 LA, AAP, pk. 1452, jr. nr. 20110: Brix til Justitsministeriet, den 29. august 1947. 

18 Ibid.: Referat af politimestermøde i Aabenraa den 18. august 1947. 

119 LA, PK, pk. 10, jr. nr. 20078: Brix til MF Frede Nielsen, 12. juni 1947. Brix nævner i den sammen- 
hæng ikke navne, men har givetvis tænkt på fremtrædende danske sønderjyder som folketings- 
manden Adolf Svensson, amtmand greve Schack og Ingeborg Refslund-Thomsen, der indtil 1920 
havde levet som mindretal i det daværende tyske Nordslesvig, og som efter befrielsen havde kunnet 
mobilisere en form for forståelse for mindretallets loyalitetskonflikt. 

120 LA, AAP, pk, 1452, jr. nr. 20110: Vedr. Bund deutscher Nordschleswiger. 

121. ”Politimester Sundorph [Sønderborg] udtalte, at det er rigtigt, at vi ingen Tillid har eller kan have 
til Ledelsen af BdN” Ibid.: Referat af politimestermøde i Aabenraa den 18. august 1947. 

Embeder maatte ligge inde med af Oplysninger vedrørende de nævnte Personer 
eller andre Medlemmer af Hovedstyrelsen””” Politimestrene var på baggrund af 
de af Brix allerede indsamlede entydige oplysninger om de kendte bestyrelses- 
medlemmer enige om at påpege over for Justitsministeriet, ”at det paa en eller 
anden Maade tilkendegives Mindretallet, at den nuværende Ledelse af BÅN maa 
betragtes med Mistillid forsaavidt angaar Overholdelsen af den loyale Linie i 
Foreningens Programpunkter?””= De resterende medlemmer af BdN fik Brix i 
øvrigt oplyst gennem Haderslevs Politimester Hartmann, der havde henvendt 
sig til fabrikant Mathias Hansen desangående.” 

Den nye hovedbestyrelse var ifølge Brix en trussel mod danske interesser, 
for ”saalænge Personerne i den tyske Ledelse er de samme som tidligere” var det 
ensbetydende med, at ”Metoderne fra Fortiden — hvis det maatte blive muligt — 
vil blive fortsat i Fremtiden”, og ”man bør sikkert forudse, at en ny tilsvarende 
tysk Politik atter vil blive forsøgt?” Jo mere Brix fik at vide om den nye mindre- 
talsledelse, jo mindre tillid havde han til den, og jo mere overvågning ønskede 
han. ”Efterhånden som man trænger ind i Affæren hernede, saa er det egentlig 
utroligt, hvad en lille Gruppe Ledere har kunnet udrette til Fordel for tysk Eks- 
pansion Nord for Grænsen, og at en ny Tid er oprunden, har den gamle Top end- 
nu ikke erkendt?» Den nye ledelse og dens politik gjorde, hvad den kunne for 
at skade Danmark og danskernes omdømme, især Der Nordschleswigers spalter 
blev misbrugt til dette formål: ”Gennem sine ofte urigtige og perfide angreb på 
danske myndigheder bidrager bladet sikkert i væsentlig grad til i Sydslesvig og 
Holsten at skabe et fuldkomment skævt billede af forholdene i Nordslesvig, sær- 
lig ved den maade, på hvilken retsforfølgningen og behandlingen af det tyske 
mindretal i det hele taget omtales?”” Der var endda forlydender om, ”at der (..) 
skal forefindes et Kontor Syd for Grænsen (muligt i Kiel), hvor al ”Greuelpro- 
paganda mod Danmark, specielt om Forholdene i Nordslesvig efter den 5. Maj 


122 Ibid. 

123 Brix havde indsamlet oplysninger om formanden, læge Niels Wernich, bibliotekar Frederik Chri- 
stensen, læge Valdemar Reuter, gårdejer Jørgen Schmidt, chefredaktør Ernst Siegfried Hansen og 
journalist Jes Schmidt. 

124 LA, AAP, pk. 1452, jr. nr. 20110: Hartmann til Brix, 26. september 1947. 

125 Ibid., pk. 1455, jr. nr. 20152: Brix til Justitsministeriet, 29. marts 1947. 

126 Ibid., pk. 1465, jr. nr. 20495: Brix til kontorchef Dons-Møller, den 28. november 1947. 

127 Ibid., pk. 1462, jr. nr. 20554: Brix til statsadvokaten i Sønderborg, 15. marts 1949. Ibid., pk. 1452, jr. 
nr. 20110: Brix til Justitsministeriet, 29. august 1947. 

1945, skal blive samlet, mangfoldiggjort og atter uddelt i politisk Øjemed.”= Selv 
den slesvig-holstenske finansminister Schenck havde ved et møde i Flensborg i 
1949 givet udtryk for, at han anså det tyske mindretal for at være forfulgt.” Brix 
skrev: ”Der hersker i tyske kredse syd for grænsen utvivlsomt en udbredt opfat- 
telse af, at en sådan forfølgelse virkelig finder sted, og "Der Nordschleswiger' må 
tilskrives en stor del af ansvaret herfor?” 

Brix' mistillid til mindretallet og dets ledelse var dybfølt — og gengældt. I 
årenes løb blev Aabenraas politimester for mange tysksindede personificeringen 
af det i deres øjne uretfærdige retsopgør og hvad de opfattede som forfølgelse.” 
Politimesterens uforsonlighed kombineret med mange tysksindedes bitterhed 
eller ligefrem had og dermed forbundne provokerende opførsel resulterede i en 
tilspidset situation, der gjorde en forståelse vanskelig. Parterne var uforstående 
over for hinanden, og i efteråret 1947 eskalerede situationen: Det kom til en åben 
konfrontation. Bl.a. beskyldte folketingskandidaten Reuter Brix for at chikanere 
mindretallet ved at nægte indrejsetilladelse til tyskere, der ønskede at besøge 
mindretallet, og BdN-bestyrelsesmedlemmet Frederik Christensen havde ved et 
tysk vælgermøde i oktober 1947 påstået, at ”Brix [i 1946] havde sagt i Vidners 
Nærværelse, at man vilde undertrykke alt tysk, saa der intet var om 50 Aar.” 


128 LA, AAP, pk. 1452, jr .nr. 20110: Brix til Justitsministeriet, 29. august 1947. 

129 Ibid. 

130 LA, AAP, pk. 1462, jr. nr. 20554: Brix til statsadvokaten i Sønderborg, den 15. marts 1949. Brix mente, 
at man burde statuere et eksempel ved at sigte Ernst Siegfried Hansen og digteren Hans Schmidt- 
Gorsblock for de fornærmende artikler. Disse kunne ikke forblive uimodsagt, det ville jo underbyg- 
ge opfattelsen af, at påstandene var sande: ”Man må her erindre sig tysk mentalitet, for hvilken slige 
skriverier, hvis de var usandfærdige — måtte medføre øjeblikkelig fængsling af de ansvarlige” Sagen 
kom dog ikke videre, dog henstillede Rigsadvokaten til statsadvokaten i Sønderborg ”at foranledige 
det pågældende blad holdt under nøje observation” Ibid.: Rigsadvokaten til statsadvokaten i Søn- 
derborg, 29. april 1949. 

131 End ikke en afstand på et kvart århundrede kunne mildne tyskernes syn på retsopgøret. Da Brix 
fyldte 70 år i sommeren 1972, stod følgende at læse i Der Nordschleswiger: ”Sein Einsatz diente im 
Endergebnis nicht der dånischen Sache im Grenzland, und seine Hårte gegeniber den deutschen 
Nordschleswigern låsst nach unseren Grenzland-Masståben den Preussen-Kåller vållig verblas- 
sen.… Er selbst hat Nordschleswig nicht vergessen — die Nordschleswiger ihn auch nicht, Der 
Nordschleswiger, 10. juni 1972. Ernst Matthias von Kåller, overpræsident i provinsen Schleswig- 
Holstein, stod i årene 1897-1901 bag de hårdhændede forsøg på tvangsgermaniseringen af de dansk- 
sindede i Sønderjylland i form af bl.a. mødeforbud og tvangsudvisning. 

132 LA, AAP, pk. 1461, jr. nr. 20495: Brev fra Udenrigsministeriet til Brix, 26. november 1947 og Referat 
af det tyske vælgermøde i Aabenraa 27. oktober 1947, dateret 31. oktober 1947. 

Desuden havde politimesteren ifølge Christensen forhalet opklaringen af de tal- 
rige bombeattentater mod tyske mål, der bl.a. havde lagt Knivsbjerg og Nord- 
schleswigsche Zeitungs lokaler i ruiner, selvom ”Die Spatzen pfeiffen ja vom 
Dach, wer es gewesen ist.” 

Da Ernst Siegfried Hansen oven i købet valgte ukritisk at viderebringe på- 
standen om Brix" ”udryddelsesplan” i Der Nordschleswiger, selvom politimeste- 
ren allerede havde nægtet at have udtalt sig sådan, blev det for meget for Brix, 
og hans første indskydelse var at anlægge sag mod bladets chefredaktør. Det 
kom dog ikke så vidt, (”da jeg imidlertid personligt finder det lidet ønskeligt, at 
en saadan Sag anlægges”), men han beordrede Ernst Siegfried Hansen ned på 
politigården og forlangte et offentligt dementi i næste nummer af ”Der Nord- 
schleswiger”: ”Jeg har ikke antydet det med Ord, at der muligt kunde blive Tale 
om Sagsanlæg, men alene ønsket at vide, om et Dementi vilde fremkomme i 
næste Nummer” Hansen erklærede, ”at Fr. Christensen havde Tilbøjelighed til 
at blive lidt ilter og da under Kampens Hede at fremsætte som Kendsgerninger, 
hvad han havde hørt Folk gaa og snakke om” Hansen lovede at bringe en erklæ- 
ring inæste nummer af bladet. Brix var tilfreds, for ”Dette Dementis Art kan vel 
sagtens forstaas paa den Maade, at Bladet er klar over, at man har vovet sig for 
langt ud” 

Lige før han blev vicepolitichef, holdt Ernst Brix i foråret 1950 en tale på 
statens politiskole i København, hvor han opsummerede sine erfaringer med 
mindretallet og fremlagde det trusselsbillede, han mente til stadighed udgik fra 
Tyskland, og om hvilket det dystert hed: ”Men tyske metoder ændrer sig vanske- 
ligt, og ekspansionstrangen uddør næppe. (...) Det farlige perspektiv for os er, 
hvis de ca. 50 millioner tyskere i vestzonen skal have Lebensraum og ikke kan få 
det øst for Oder-Neisse-linjen. Hvor skal de søge hen? Al unaturlig udbyggelse 


133 Ibid.: Referat af samtale mellem Brix og Ernst Siegfried Hansen, 7. november 1947. 

134 Artiklen i ”Der Nordschleswiger' angaaende min paastaaede Udtalelse over for Lærer Christensen 
synes mig — i Betragtning af Bladets Viden om, at jeg tidligere har betegnet Paastanden som fuld- 
stændig usand — at kunne danne Grundlaget for en Straffesag mod den ansvarshavende Redaktør” 
Ibid: Brix til Justitsministeriet, 8. november 1947. 

135. Ibid. Påstanden om, at Brix skulle have syltet opklaringen af bombeattentaterne var imidlertid så al- 
vorlig, at Justitsministeriet i begyndelsen af december udbad sig forklaring om det arbejde, der var 
blevet lagt i opklaringsarbejdet. Brix sendte derpå en detaljeret oversigt over den intensive indsats, 
med hvilken angrebene på tysk ejendom var blevet forsøgt opklaret på trods af, at det sønderjyske 
politi på dette tidspunkt var ”overbebyrdet med Interneringssager”. Korrespondancen vedr. øde- 
læggelserne af de tyske mindesmærker findes i LA, AAP, pk. 1462, jr. nr. 20534. 

af tyskhed uden for landets grænser har altid været farlig for Tyskland” Derfor 
udgjorde det tyske mindretal med dets 20.000 medlemmer og dets nazificerede 
ledelse som forpost for Tyskland et latent faremoment (”Man kan nok have ban- 
ge anelser om fremtiden”) som det gjaldt at holde nøje opsyn med: ”Det er så- 
danne problemer, der optager politiet i Nordslesvig i dets arbejde med det tyske 
mindretal. (...) Ro — besindighed — omtanke og nøje overvågelse af udviklingen 
er påkrævet i politiets arbejde. (...) Små fejltagelser (...) kan i Nordslesvig blive 
udnyttet i propagandistisk henseende til stor skade for landet og for det danske 
mindretal syd for grænsen”s6 


Overvågningens mål 


I sine bestræbelser på at beskytte danske interesser i Nord- og Sydslesvig gik 
Ernst Brix systematisk til værks: ”Med Henblik paa Fremtiden…skal jeg…tillade 
mig at foreslaa at det indsamlede Materiale systematiseres og bearbejdes, og at 
der centraliseret her ved Embedet oprettes Emne- og Personkartoteker under 
Anvendelse af Samlemapper. I Emne kartoteket maa Bevægelsens Navn, Art eller 
Karakter anføres med Henvisning til den Samlemappe, hvori det paagældende 
Emne er behandlet. I Personkartoteket opføres med Personalia de Personer, der 
har Interesse i de foranførte Forbindelser med Henvisning til den Samlemappe, 
hvori deres Virke er beskrevet?” Det var præcis sådan, Brix anlagde sit arbejde 
med at systematisere de informationer, der henover årene blev samlet om tysk- 
sindede og deres tilknytning til mindretallets organisationer og foreninger. 


Enkeltpersoner 


Mindretallets medlemmer blev ikke registreret alene på grund af deres tyske 
sindelag. Det tyder f.eks. ikke på, at de tysksindede, der optræder med navns 


136 LA, AAP, pk. 1469, jr. nr. 20750: Udkast til Ernst Brix” tale om det tyske mindretal på statens poli- 
tiskole i København, marts 1950. Brix blev allerede i 1947 bestyrket i sine bange anelser vedrørende 
”Kiels voksende Magt” for den hjemmelsmand, der berettede om en truende splittelse af mindre- 
tallet i efteråret 1947, mente netop, at det var den magtforskydning syd for grænsen der resulterede 
i, at mindretallet igen begyndte at ”rejse Hovedet”, LA, AAP, pk. 1452, jr. nr. 20110: Referat af samtale 
med en hjemmelsmand, 19. november 1947. 

137 LA, AAP, journalsager, pk. 1455, jr. nr. 20152: Brix til Justitsministeriet, 29. marts 1947. 


PET's overvågning af den yderste højrefløj 1945-1989 


57 


58 


DEN POLITISKE OVERVÅGNING SØNDERJYLLAND 1945-1950 


nævnelse i de talrige stemningsberetninger fra Tønder politikreds fra 1946-47, 
figurerer andre steder end i rapporten. Efterretningerne synes derfor ikke at have 
været anvendt til andet end deres oprindelige formål, nemlig som målestok for 
udviklingen i de forskellige tyske miljøer. Når tysksindede derimod blev sat i 
forbindelse med tysk aktivitet ved f.eks. at være medlem af en af de talrige for- 
eninger, der skød op af jorden mellem 1946 og ca. 1955, kunne de være sikre på, 
at deres navn ville være at finde i mindst et af politiets kartoteker i Aabenraa: 
”Man afholder sig fra 'sindelagssnuseri, men hvor personer indgår som led i en 
organisations struktur, bliver han fulgt i samme omfang som organisationen, 
men bliver ikke gjort til genstand for egentlig registrering medmindre han eller 
den kan mistænkes for på ulovlig vis at ville fremkalde uroligheder eller virke 
opløsende på det danske samfunds eksistens eller struktur” 

Politiets interesse gjaldt dog først og fremmest de tysksindede, der sad i le- 
dende poster, for det var dem, der tegnede mindretallets billede udadtil og be- 
stemte organisationens politik over for Danmark. Der blev således hurtigt anlagt 
sagsmapper om de personer, der havde fået sæde i BdN's hovedorganisation. 
Oplysningerne om bestyrelsesmedlemmerne blev sammenstykket af de infor- 
mationer, der bl.a. kunne fremgå af politiadjudanturens omfattende navne- og 
sagskartotek, det såkaldte hoved- eller centralkartotek, om hvorvidt — og i så fald 
for hvad — de var blevet dømt i forbindelse med retsopgøret, deres offentlige til- 
kendegivelser i aviser etc.” Disse sagsmapper var fortløbende, og selv de mindste 
begivenheder om f.eks. deres børn syntes at være en notits værd. Således skulle 
en søn af et BdN-bestyrelsesmedlem, der efter befrielsen var kommet i dansk 
skole, den 5. maj 1947 have nægtet at deltage i skolens mindehøjtidelighed med 
den begrundelse, at ”det var for dem en Sorgens Dag”. Selv de 38 tysksindede, 
der i efteråret 1947 havde anbefalet Ernst Reuters folketingskandidatur, optrådte 
i Reuters sagsmappe og blev for denne gerning ”noterede” i hovedkartoteket. I 
det hele taget blev de personer, der blev nævnt i f.eks. Reuters sagsmappe, hvad 
enten de var danske eller tyske, registreret i hovedkartoteket.… 


138 Ibid., pk. 1471: Vedr. informationsafdelingens virke, rapport ved Ørum, 17. januar 1952. Det er vig- 
tigt at påpege, at man før 1968 ikke skelnede mellem noteringer i arbejdskartotek og formelle regi- 
streringer på tromlen, som blev indkøbt til centralt brug i PET i 1952. Udtrykkende ”noteringer” og 
”registreringer” anvendtes ofte synonymt i politikredsene. 

139 LA, Politiadjudanten for de sønderjyske landsdele, kartoteker og journaler 1934-ca. 1955, nr. 1-80, 
navnekartotek, 80 skuffer. 

140 LA, AAP, pk. 1461, jr. nr. 20436: Notits af 15. august 1947. 

141 LA, PK, pk. 12, jr. nr. 20078: Rapport af 13. november 1947. 

Også de tysksindede, der i mindre målestok end BdN-hovedbestyrelsen en- 
gagerede sig i mindretallets opbygning og sad i lokale BdN-bestyrelser og ung- 
domsforeninger eller lignende, blev registreret i politiets ”kartotek over ledende 
tyskere” I de fortrykte kort skulle indføjes navn, personlige forhold, forhold 
under besættelsen og evt. domme og nuværende aktivitet samt inden for hvilken 
forening. Bag på kortet var der plads til fortløbende notitser om pågældende, 
således at man kunne følge hans eller hendes aktivitetsniveau i mindretalssam- 
menhænge. Kartoteket blev ført indtil 1950. Derudover førte politiet et meget 
detaljeret kartotek over mindretallets aktive medlemmer.'s 


Foreninger 


Alle politiske og kulturelle foreninger, der opstod i tysk regi efter befrielsen, blev 
både registreret i politiets hovedkartotek og et foreningskartotek.…… Oplysnin- 
gerne om foreningerne, deres vedtægter, bestyrelser, menige medlemmer og 
aktiviteter blev systematisk indsamlet ved at følge Der Nordschleswiger og de 
andre grænselandsaviser. Til dette formål anlagdes allerede i 1945 et omfattende 
pressearkiv, der blev opdateret helt frem til sidst i 1950'erne.… Dette pressearkiv 
udgjorde sammen med det ovennævnte foreningskartotek og politiets egne op- 
lysninger grundlaget for de to store rapporter vedrørende mindretallet, der blev 
skrevet i hhv. 1951 og 1955." 


Der Nordschleswiger 


Et af de første tegn på, at mindretallet langsomt var ved at genfinde fodfæstet, var 
oprettelsen af et fælles organ i februar 1946. Der Nordschleswiger gengav udvik- 


142 LA, Politiadjudanten for de sønderjyske landsdele, skuffe nr. 86, kartotek over ledende tyskere 1945- 
1950. 

143 LA, PK, pk. 181 a+b, kartotek over det tyske mindretals aktive medlemmer og et sagligt kartotek 
over det tyske mindretals organisationer, 1945-ca. 1955. 

144 Ibid. 

145 LA, PK, avisudklip og pressearkiver vedr. det tyske mindretal, pk. 318-350. 

146 LA, AAP, efterretningstjenesten 1937-1958, pk. 5, akter vedrørende mindretallet 1945-1953: ”Det ty- 
ske mindretals udvikling 1945-1950” og ”Det tyske mindretal i Nordslesvig — udviklingen gennem 
10 år — 1945/1955”. 

lingen og formidlede stemningen i mindretallet. Derfor blev bladet også nærlæst 
på de forskellige politistationer rundt om i Sønderjylland, og som Tønders poli- 
timester Bøving foreslog Ernst Brix blot tre uger efter bladet var udkommet for 
første gang, burde også centraladministrationen og ”visse Rigsdagsmænd” læse 
ugebladet.” 

Der Nordschleswiger var den scene, hvor mindretallets mange kampe blev 
udspillet, både de interne — i form af de voldsomme fløjkampe i 1947 -— og de 
eksterne, som når medlemmer af mindretallet angreb danske myndigheder eller 
retsopgøret. Ernst Brix overvejede jo som nævnt også at anlægge sag mod Ernst 
Siegfried Hansen på baggrund af artikler i ”Der Nordschleswiger”. 

Brix sendte i sommeren 1950 en rapport til Justitsministeriet, hvori han rede- 
gjorde for Der Nordschleswigers udvikling og de store økonomiske problemer, 
bladet i de første år havde været ude for.” Bladet, som i starten blev trykt i Ha- 
derslev, havde fra begyndelsen et oplag på ca. 2.000 med blot 1.400 abonnenter. 
Efter det store interne stormvejr i 1947 om mindretallets politiske retning skulle 
visse moderate tysksindede ifølge Brix have gjort alvor af deres trussel om at 
trække deres penge ud af foretagendet. Bladets økonomiske vanskeligheder var 
i 1948 blevet så store, at man besluttede at danne en presseforening, Deutscher 
Presseverein, som overtog ejerskabet af Der Nordschleswiger, mens Bund deut- 
scher Nordschleswiger fortsat skulle stå som udgiver af bladet. Siden 1949 blev 
bladet trykt i Leck på vestkysten lige syd for den dansk-tyske grænse. Brix havde 
fået oplysninger om, at bladets produktion ikke kostede BdN en krone, da lands- 
regeringen i Kiel ydede tilskud, og derudover angiveligt også skulle stå som ejer 
af trykkeriet. 

Oplysningerne om Der Nordschleswigers oplag og distribution stod at læse 
i en fortrolig notits fra Tønder politis fremmedafdeling, hvori det blev oplyst, at 
bladet udkom i et oplag på 3.400, der indførtes til Danmark via grænseovergan- 
gen Sæd./ Distributionen til Sønderjylland forgik fra Tønder. Kriminalbetjenten 
oplyste videre, at bladets oplag var blevet øget med 400 aviser over de sidste seks 
uger. Det forholdsvis store oplag på Der Nordschleswiger, der blot havde 1.700 
abonnenter, skyldtes ifølge Aabenraa politis videre undersøgelser, at halvdelen af 
det indførte oplag dels blev uddelt som frieksemplarer, dels solgt i løssalg. 


147 LA, AAP, pk. 1462, jr. nr. 20554: Bøving til Brix, 24. februar 1946. 
148 Ibid.: Brix til Justitsministeriet, den 14. juni 1950. 
149 Ibid.: Fortrolig notits til Brix, den 20. december 1949. 

Politiet fortsatte løbende med at opdatere disse oplysninger, og de sidste 
abonnementstal blev indført i Der Nordschleswigers sagsmappe i 1957.” 


Skoleforhold 


Det var særligt stemningsberetningerne om mindretallet fra årene 1946/47, der 
udfærdigedes af landbetjentene, som satte Ernst Brix i stand til nærmest minu- 
tiøst at følge udviklingen i f.eks. skoleforholdene. Landbetjentene stod i kontakt 
med de lokale myndighedspersoner i form af skolekommissionsmedlemmer og 
lærere og kunne på den måde følge med i, hvor og hvor mange af de tyske børn 
der blev undervist, nu hvor deres skoler var blevet lukkede: Blev de f.eks. under- 
vist hjemme eller var de kommet i de nyoprettede særklasser i de danske skoler, 
eller gik de i rent danske klasser? Politiet fik på den måde et nøjagtigt billede af 
skoleforholdene. 

Samtidig vejredes forældrenes opfattelse af den nye situation, og ikke så få 
tysksindede skulle ifølge landbetjentenes udsagn have været ganske godt tilfreds, 
selvom der også var mange kritiske røster: ”Ja, vort Barn kan de tvinge i dansk 
Skole, men vort gode tyske Hjerte, kan de aldrig rive ud af vort Bryst” I Rø- 
dekro skulle tyske børn, der var kommet i dansk skole, have fået tærsk af tyske 
børn, der stadig modtog tysk undervisning, ligesom deres forældre skulle være 
blevet chikaneret for at have ”sveget Tyskhedern”,= 


Knivsbjerg-festen 


I 1947 begyndte mindretallet igen at holde Knivsbjerg-fester, hvor unge tysk- 
sindede dystede mod hinanden i håndboldkampe og lyttede til fremtrædende 
tysksindedes festtaler. Til lejligheden indbød mindretallet gæster fra Tyskland, 
som regel fremtrædende politikere fra Kiel. Politiet var fra begyndelsen interes- 


150 LA, AAP, pk. 1462, jr. nr. 20554: Dokumentfortegnelse over sagsmappen for Der Nordschleswiger. 

151. Særklasserne blev indført ved de danske skoler for tyske børn, hvor undervisningen bortset fra i 
dansk, historie og geografi foregik på tysk. I Nørre Løgum Sogn blev de tyske børn f.eks. undervist 
af hjemstavnsdigteren og lærer Hans Schmidt-Gorsblock på skift i hjemmene. Jf. LA, PK, pk. 1, jr. 
nr. 20084: Indberetning fra Løgumkloster, 15. januar 1946. 

152. Ibid.: Indberetning fra Tinglev station, 15. januar 1946. 

153 Ibid.: Indberetning fra Rødekro station, 21. januar 1946. 

seret i, hvad der foregik på højen mellem Haderslev og Aabenraa, og man fulgte 
festen i mange år ved bl.a. at samle festprogrammerne og teksterne til de taler, 
der blev holdt. I forbindelse med de første Knivsbjerg-fester blev også de tyske 
gæster, der havde søgt indrejsetilladelse til Danmark for at kunne deltage ved 
festlighederne, ”noteret” i hovedkartoteket. Disse lister blev sammen med kor- 
respondancen vedrørende indrejsetilladelserne (eller afslagene) henlagt i Knivs- 
bjerg-sagsmappen, der efterhånden blev meget omfattende: Den sidste indførsel 
er fra 1961, og til sidst gemte politiet blot programmerne til festen og noterede 
overordnede ting, som når der f.eks. skulle opføres en mur på højen.» 

Da Knivsbjerg-festen for første gang efter befrielsen skulle løbe af stabelen i 
1947, var der afsat to betjente fra Aabenraa politi til at overvåge festlighederne. 
Det skete formodentlig både af hensyn til efterretningsarbejdet og til den ge- 
nerelle sikkerhed på stedet. Få dage før festen opstod der nemlig rygter i Ha- 
derslev om, at hjemmeværnet i harme over at Knivsbjerg igen var blevet tysk 
samlingssted, planlagde at ”sætte en Skræk i Livet paa evt. Mødedeltagere til 
Knivsbjergfesten, for derigennem at forhindre Mødet” Politiet arbejdede på 
at finde ud af, hvem der stod bag disse forlydender, og hvor alvorligt man burde 
tage disse trusler, for et hjemmeværnsmedlem fra Christiansfeld havde givet ud- 
tryk for den ide, at der burde ”affyres et ordentligt Skrald”, uden der dog skulle 
opstå fare for mennesker. Heldigvis for alle parter forløb sammenkomsten uden 
hændelser. Politibetjentene kunne rapportere om rolige forhold, og de kunne 
endda fornemme en ny atmosfære: ”Man saa ikke som ved tidligere Fester den 
særprægede Klipning af Haaret hos mandlige Deltagere — ”tyskerklippede, tæt, 
maskinklippet, stive prøjsiske Holdning. Man havde Indtrykket af, at en ny Aand 
prægede Sammenkomsten”% 


Varulvegrupperne 


Natten til påskesøndag, den 20. april 1946, blev der kastet en tysk håndgranat 
med træskaft ind gennem vinduet på den lokale politibetjents kontor i Tinglev. 
Detonationen var så voldsom, at inventaret blev ødelagt. Heldigvis for landbe- 
tjent Egebjerg Andersen og hans kone var de ikke hjemme, for ”havde der været 


154 LA, AAP, pk. 1459, jr. nr. 20321. 
155. Ibid.: Rapport ved Haderslev politi, 24. juni 1947. 
156 Ibid.: Rapport vedrørende observation af Knivsbjerg-festen, 30. juni 1947. 

Mennesker i Kontoret, vilde de næppe være sluppet fra det med Livet”, som det 
hedder i rapporten fra rigspolitichefens rejseafdeling, der sammen med krimi- 
nalpolitiet i Tønder efterforskede sagen.” 

Sagen blev undersøgt under stor opmærksomhed idet ”(...) man ikke [er] util- 
bøjelig til at tro, at Attentatet kan staa i Forbindelse med eller være en Udløber 
af den i den senere Tid ofte omtalte ”Varulveorganisation, selvom man ikke har 
faste Holdepunkter i saa Henseende” Attentatet skabte også røre i mindretal- 
let og chefredaktøren for Der Nordschleswiger, Ernst Siegfried Hansen, fik travlt 
med at lægge afstand til forbrydelsen og erklærede, at attentatet ikke kunne være 
blevet begået af tysksindede. Ikke så få medlemmer af mindretallet skulle ifølge 
rejseafdelingens betjente desuden have givet udtryk for, at ”efter deres Mening var 
Attentatet forøvet af Modstandsbevægelsen eller det nu oprettede Hjemmeværn, 
altsaa fra danske Kredse, for at provokere en skarpere Kurs mod Mindretallet, idet 
man, dersom Sagen ikke blev opklaret, afgjort vilde give Mindretallet Skylden””% 

Medlemmerne af den paramilitære tyske Werwolf-organisation, der blev op- 
rettet i krigens sidste år, skulle operere bag de allieredes linjer med henblik på at 
likvidere landsforrædere og udøve målrettet sabotage. Organisationen, der alt i alt 
formodentlig ikke talte mere end få hundrede medlemmer, bestod mest af med- 
lemmer af Hitler-Jugend og Bund Deutscher Mådel. De havde deltaget i korte for- 
svarskurser, der var organiseret af Waffen-SS. Werwolf-grupper opererede især i 
Østpreussen, Rhinlandet og i Sudeterlandet. Militært havde organisationen ingen 
betydning, men den likviderede bl.a. Aachens overborgmester, der var blevet ind- 
sat af amerikanerne, ligesom Werwolf-medlemmer myrdede en række kvinder og 
mænd i den bayerske by Penzberg, der havde forsøgt at stoppe det meningsløse for- 
svar af byen. Også i Danmark kalkulerede man med terroristiske overgreb, hvorfor 
rigspolitichefen fremskyndede iværksættelsen af et efterretningssystem til at mod- 
virke angreb fra medlemmer af mulige varulveorganisationer i Danmark." 

Efter angrebet i Tinglev arbejdede politiet derfor på højtryk for at finde ger- 
ningsmændene og tilkaldte Rigspolitiets rejseafdeling til assistance. Rygterne 
svirrede, og allerede dagen efter, påskesøndag, havde politiet seks mænd i sø- 


157 LA, AAP, pk. 1457, jr. nr. 20215: Rapport af Otto Olesen, rigspolitichefens rejseafdeling, den 18. maj 
1946. 

158 Ibid.: Rapport af den 21. april 1946. 

159 Ibid.: Rapport af Otto Olesen, rigspolitichefens rejseafdeling, den 18. maj 1946. 

160 Ibid. 

161 LA, PK, pk. 6, jr. nr. 20041: Politimester Bjerre, Graasten, til Brix, 8. januar 1946. 

gelyset.” De blev afhørt hele søndagen igennem — dog uden resultat. Navnene 
på de seks mænd havde lokalbetjenten i Tinglev, Egebjerg Andersen, fået oplyst 
af et kvindeligt medlem af modstandsbevægelsen i Aabenraa. Kvinden nægtede 
dog siden at have nævnt personerne i forbindelse med bombeattentatet, deri- 
mod skulle navnene være kommet på bordet allerede før forbrydelsen i løbet af 
en diskussion i modstandsbevægelsen, hvor man åbenbart også var meget op- 
mærksom på varulve-aktiviteter: ”Navnene omfattede saadanne Personer, om 
hvem der kunne tænkes, at de vilde være med i en saadan Organisation?”% 

To af de seks personer, som politiet afhørte påskesøndag, havde pådraget sig 
kvindens opmærksomhed, ved at de kom meget sammen, og ”at de saaledes [er] 
set cyklende sammen i Oplandet, uden at hun dog kan oplyse noget konkret om, 
hvad de foretager sig. Der er saaledes ingen Mistanke — i hvert Fald ingen begrun- 
det — om at de er Deltager i nogen ulovlig Organisation” Navnet på den tredje 
mand, der havde været i Waffen SS, figurerede ifølge kvinden på en ”hemmelig 
liste, hun engang havde set”, som hun dog ikke kunne huske nærmere om andet 
end, at navnet stod på listen, hvorfor han også var blevet nævnt. Den femte mand 
havde fortalt en kvinde, som han troede var tysksindet, at ”han organiserede de 
Folk, der blev løsladt fra Faarhuslejren, i Modstandsgrupper, ligesom han gav 
Udtryk for, at han vidste, hvor Tyskerne havde et stort Vaabenlager.” Om den 
sjette havde ”rygtet sat [ham] i Forbindelse med ovennævnte Vaabendepot”e 
Kvinden sendte politiet videre til den modstandsmand i Aabenraa, fra hvem hun 
havde nogle af de oplysninger, der nu lå til grund for politiets efterforskning. 
Han kunne oplyse, ”at man inden for Modstandsbevægelsen arbejder med at faa 
oplyst, om der eksisterer en Varulveorganisation. Man har endnu ikke skaffet 
Beviser, og forinden ønsker man ikke at afgive Sagen til Politiet?” Selvom dette 
spor løb ud i sandet, blev disse mænd ikke glemt, og deres navne blev for en sik- 
kerheds skyld registreret i politiets kartotek i Aabenraa. 

Det lykkedes imidlertid rejseafdelingen og deres sønderjyske kollegaer at loka- 
lisere gerningsmændene til Løgumkloster-området. Politiet anholdt 13 fortrinsvis 
yngre mænd og en kvinde fra området, hvoraf de elleve var medlemmer af det ty- 


162 LA, AAP, pk. 1457, jr. nr. 20215: Rapport ved N. Jacobsen, 21. april 1946. 
163 Ibid.: Rapport ved E. Jensen, 21. april 1946. 

164 Ibid. 

165 LA, AAP, pk. 1457, jr. nr. 20215: Rapport ved rejseafdelingen, 18. juni 1947. 
166 Ibid.: Rapport ved E. Jensen, 21. april 1946. 

ske mindretal og de tre sidste, heraf også kvinden, danske nazister. ”Der synes ikke 
efter det oplyste at være 'Tvivl om, at Hjemmene — om ikke direkte saa indirekte 
— staar bag de unge Mennesker”, som det konstateres i politirapporten om de unge 
menneskers ophav, eftersom de fleste af de fængsledes fædre var dømt for lands- 
skadelig virksomhed. Siden blev også to andre gruppemedlemmer kendt. 

Ifølge de fængsledes eget udsagn havde de dannet en ”vareulvegruppe” der 
havde til hensigt at ”ville terrorisere Danske, der efter deres Mening modarbej- 
dede det tyske Mindretals Interesser” Til dette formål havde de haft to kasser 
våben og en smule ammunition.” Ud over angrebet på politistationen i Tinglev 
havde gruppen også haft planer om attentater mod provst Schulein i Løgumklo- 
ster, den lokale landbetjent Johansen, pastor Rishøjgaard, læge Højholdt samt en 
ikke-navngivet lærer i Rends.'” Gruppen havde været så langt i planlægningen 
af attentatet mod politibetjent Johansen, at datoen havde været fastsat (17. april 
1946) og våbnene (to tyske håndgranater) havde ligget parat. Aktionen blev dog 
forpurret på grund af ”Vanskeligheder med Tændsatsen til Haandgranaten” og 
fordi Johansen var rejst på ferie med familien.”” Planerne mod Schilein og de 
andre ”mål” havde ikke været nær så fremskredne. 

Det var en 20-årig dansk nazist, der havde smidt håndgranaten i Tinglev, og 
han erkendte, at ”han ikke har gjort noget for at undgaa, at Mennesker kom til 
Skade”” Som baggrund for sin gerning angav han at have læst flere artikler i Der 
Nordschleswiger, der havde ”ophidset ham saaledes, at han for sit Vedkommen- 
de var gaaet med til at planlægge og udføre Attentatet” Ifølge flere af de fængs- 
lede var den 20-årige danske nazist sammen med en 17-årig lederne af gruppen, 
selvom politiet formodede at ”Hovedmanden og den egentlige Organisator” sta- 
dig var ukendt. Efter yderligere efterforskning tydede dog alt på, at det i høj grad 
havde været den 20-årige, der havde været primus motor i foretagendet. 

I forbindelse med opklaringsarbejdet af Tinglev-sagen fik politiet også kendskab 
til en såkaldt varulvegruppe i Tønder på syv yngre mænd, alle fra det tyske mindre- 
tal, der var blevet oprettet kort tid efter Løgumkloster-gruppen omkring marts-april 
1946. De to varulvegrupper i Tønder politikreds omfattede således i alt 23 mænd og 
kvinder, hvoraf ti havde været i Faarhus, sigtet for landsskadelig virksomhed. 


168 LA, AAP, pk. 1457, jr. nr. 20215: Rapport ved rigspolitiets rejseafdeling, 18. maj 1946. 
169 Ibid.: Resumé fra rejseafdelingen, 31. juli 1946. 

Efter optrevlingen af grupperne i Løgumkloster og Tønder og opklaringen af 
attentatet i Tinglev, der kun ved en tilfældighed ikke havde kostet menneskeliv, 
tog politiet forlydender om varulveaktivitet meget alvorligt, særlig også når der 
blev rapporteret om fund af nedgravet ammunition.”: Da der begyndte at cirku- 
lere rygter om kontakt mellem Faarhus-fanger og en nyetableret varulvegruppe 
ved navn ”Edelweiss”, fik politiet travlt med at indhente beretninger om forhol- 
dene i lejren.” Ifølge en i anden sammenhæng afhørt mand havde han fra en 
tidligere Faarhus-indsat hørt, at så snart en Faarhus-fange blev løsladt, fik han 
brev fra ”Edelweiss”-organisationen med en indbydelse til et møde, hvor den 
”løsladte blev følt paa Tænderne, og hvis han var god nok, kom han i Forbindelse 
med Varulvenes Hovedsæde i Tønder”; 

Det insinueredes, at ”(...) Funktionærerne indenfor Fængselsvæsenet eller 
Politiet gav den førnævnte Forening Underretning om Løsladelsen af politiske 
Arrestanter.””% Organisationens hovedsæde skulle ligge i København og være 
under ledelse af en navngiven forhenværende Hipo-løjtnant og en tysk stats- 
borger. ”Endvidere skal en Nazigodsejer på Sorø Kanten være Forbindelsesled 
mellem de forskellige Ledere inden for Varulvene” Da politiet afhørte den for- 
henværende Faarhus-indsatte, der skulle have udtalt disse påstande, nægtede 
han at have sagt, at fanger i Faarhus skulle stå i forbindelse med en ”Edelweiss” - 
organisation udenfor. Det måtte bero på en misforståelse. Til gengæld mente 
han bestemt at have hørt, at løsladte fik de ominøse breve med opfordring til 
et møde.”” 

Politiet tog efter Tinglev-attentatet ingen chancer og traf deres forholdsreg- 
ler: ”Endvidere har jeg bedt Ræthinge om at give mig Meddelelse, saasnart en 
Person løslades fra Faarhus-Lejren, om hvem man skønner at have de fysiske 
og psykiske Forudsætninger for at kunne tænkes at vilde have noget med ”Var- 
ulvene' at gøre. Naar jeg har faaet den ovenstaaende Meddelelse, er det maaske 
hensigtsmæssigt straks, naar Løsladelsen er en Kendsgerning, at faa en Kendelse 
om Tilbageholdelsen af Post for den paagældende. Saafremt den paagældende 
er fra Aabenraa, vil der blive givet Meddelelse til Dem (...) Bøving [Politimester 


173 LA, PK, pk. 11, jr. nr. 20084: Indberetning om bl.a. våbenfund i Trelleborg ved Bredebro. 
174 LA, AAP, pk. 1457, jr. nr. 20215: Rapport ved E. Møllemann-Nielsen, 19. maj 1946. 

i Tønder] er underrettet.””? Det var Gråstens politimester Bjerre, der foreslog at 
åbne mistænkelige Faarhus-fangers post. 

I Sønderjylland forsvandt varulve-spøgelset med attentater a la Tinglev åben- 
bart lige så hurtigt, som det var kommet. Ernst Brix fik dog en sidste lille ano- 
nym hilsen med på vejen i foråret 1946, der nok nærmere lød som en trussel: ”Vi 
meddeler Dem hermed at vi har oprettet et Forbund! Lad os i Ro! Vi lader Dem 
i Ro! Ærbødigst 46. Warulweorg. Aabenraa”.”” 

Rigspolitiets rejseafdeling fortsatte imidlertid med at efterforske forholdene 
på otte sønderjyder, der havde deltaget i et såkaldt ”Pionerkursus” i Berlin i ef- 
teråret 1944 med henblik på, om de kunne mistænkes for at være indblandet 
i varulveaktiviteter i Danmark." Efterforskningen viste, at sønderjyderne var 
blevet uddannet til at ”virke bag de Allieredes Linjer i Tilfælde af en allieret In- 
vasion af Danmark” Ingen af de implicerede kom dog nogensinde i aktion og 
”det hele opløste sig selv ved Kapitulationen” Der kunne heller ikke etableres 
forbindelse mellem de otte mænd og ”de unge Mennesker” der havde dannet 
varulvegrupperne i Løgumkloster og Tønder, og ”det ligger ganske klart, at de to 
Organisationer ikke har haft noget som helst med hinanden at gøre” 

De selvbestaltede ”vareulvegrupper” i Tønder og Løgumkloster havde således 
ikke noget at gøre med den oprindelige tyske SS-organisation. Men så længe det 
ikke var afklaret, hvem der stod bag angrebet på Tinglev politistation, måtte po- 
litiet tage alle muligheder i betragtning. 


Foreningen af 6. maj 1945 


Mange af de tysksindede, der efter befrielsen ikke var tilfredse med den loyale 
politik, som blev ført af den moderate del af mindretallet, og som efter retsop- 
gøret følte sig udstødte af samfundet, kom ind i kredsen omkring den revisio- 
nistiske ”Foreningen af 6. maj 1945” med bl.a. redaktør A. Olesen, Aabenraa, i 
spidsen. Foreningen kaldte retsopgøret et politisk motiveret angreb på de danske 
statsborgere, der havde bekæmpet bolsjevismen. Lige siden dens oprettelse hav- 
de foreningen haft politiets interesse: ”De har ikke større Betydning i Øjeblikket, 


178 Ibid.: Politimester Bjerre til Brix, 27. maj 1946. 

179 Ibid.: Anonymt brev til Ernst Brix. 

180 Ibid.: Rapport ved Otto Olesen og Schiitter, januar 1948. 
181 Ibid. 

men det skal nok komme, så det gælder om at Kredsene interesserer sig herfor”, 
som det hedder i erindringslisten for efterretningsvirksomheden i politikredsene 
fra 1947.” Politiet var meget opsat på at få kortlagt, hvor forgrenet denne tilsyne- 
ladende uigennemskuelige forening var i lokalsamfundene, og det var åbenbart 
svært at danne sig et nøjagtigt billede, idet ”De fleste Steder ved man ikke om der 
findes en egentlig Forening. Man siger, at det er nok muligt, at nogle gamle Na- 
zister mødes og snakker sammen, men man er ikke klar over, om der er nogen 
Forening?” Hvis der i en enkelt kreds ikke lod til at eksistere en lokalforening, 
skulle det lokale politi forsøge at finde ud, af om personer fra den lokale politi- 
kreds var foreningsmedlemmer i en anden kreds. Selve registreringen af ledende 
medlemmer af 6. maj-foreningen blev opfattet som ”særdeles vigtig”. 

Mindretallets ledelse var meget opmærksom på den fare, der lå i kontak- 
terne mellem foreningen og utilfredse mindretalsmedlemmer, både hvad an- 
gik en truende splittelse af mindretallet i en revisionistisk og en loyal fløj, men 
også på det signal, en sådan forbindelse sendte til den danske offentlighed. Jes 
Schmidt, medlem af BdN-hovedbestyrelsen, erklærede derfor under en samtale 
med Aabenraa politi, at man som tysksindet ikke kunne stå med et ben i hver 
lejr, man kunne ikke være medlem af begge foreninger. Desuden havde Schmidt 
hørt, at et medlem af den revisionistiske landsforening i Højer skulle have forsøgt 
at hverve nye medlemmer blandt de tysksindede. BdN-bestyrelsesmedlemmet 
havde desuden også hørt, at foreningen ville forsøge at stille op til Rigsdagsvalg, 
hvilket dog aldrig blev til noget. 

Politiet sørgede for at være til stede, da Tønder-afdelingen for ”Foreningen 
af 6. maj 1945” holdt et møde i Tinglev den 21. august 1947. To politibetjente 
fra Tønder politi rejste til byen som ”observatører”, selve mødet overværede de 
dog ikke: Forløbet og talerne fik de refereret fra en person, der ikke ønskede sig 
navngivet. Arrangørerne havde forventet omkring 700 deltagere, men politiet 


182 PET, ujournaliseret: ”Erindringsliste for K.P. vedr. Efterretningsvirksomheden i Politikredsene”. 

183 Ibid. 

184 ”En Registrering af mere betydende og ledende Medlemmer er særligt vigtigt” Ibid. 

185 LA, AAP, pk. 1458, jr. nr. 20286: Rapport af 19. september 1947. 

186 Ibid.: Rapport af 22. september 1947. I erindringlisten for efterretningsvirksomheden i politikred- 
sene hedder det bl.a. i forbindelse med politiets overværelse af politiske møder: ”Undertiden vil 
det være praktisk, at man alliererer sig med en Ven eller Bekendt og faar ham til at overvære Mø- 
det, idet Tilstedeværelsen af det lokale Politi ofte vil vække Opmærksomhed” PET, ujournaliseret: 
”Erindringsliste for K.P. vedr. Efterretningsvirksomheden i Politikredsene”. 

talte blot mellem 150-160 personer. Talerne, bl.a. A. Olesen, angreb de danske 
myndigheder og deres håndtering af retsopgøret. 

Politiet holdt også opsyn med foreningens blad Revision og dets læsere i Søn- 
derjylland, idet ”Forholdet er det, at der hernede består en ret skarp konkurrence 
mellem det tyske ugeblad ”Der Nordschleswiger' og ugebladet ”Revision”. Så- 
ledes kunne det efter en ”diskret” undersøgelse i sommeren 1947 konstateres, at 
bladet ugentligt udkom i et oplag på mellem 1.200 og 1.400 aviser, og at den stør- 
ste del sendtes til egnen omkring Karup og til Lolland Falster.” Desuden sendtes 
bladet i 24 eksemplarer til Aabenraa postdistrikt. Revision læstes derudover i 14 
husstande i Rødekro, seks i Hellevad, fire i Varnæs, fem i Løjt, fire i Genner, 1 i 
Felsted og 45 i Løgumkloster.” 

Da Ernst Brix i 1948 læste i Revision, at det nu tryktes i Hirtshals, skyndte han 
sig at skrive til sin stedlige kollega politimester Kann og anmode ham om op- 
lysninger om, i hvor stort et oplag bladet blev trykt, og hvor mange abonnenter 
der var i Sønderjylland. Brix foreslog, at oplysningerne f.eks. kunne skaffes ”ved 
hjælp af en mellemmand til en typograf i trykkeriet”, men ”Hvis sagen indebærer 
risiko for, at det bliver kendt, at politiet blander sig i sådanne affærer, ønsker jeg 
naturligvis ikke at ulejlige Dem”,” Politiet i Hirtshals kunne oplyse Brix om, at 
bladet blev trykt i 3.000 eksemplarer, men yderligere oplysninger kunne man fra 
Hjørring ikke bidrage med, da hele oplaget blev sendt til A. Olesen i Aabenraa, 
hvorfra bladene åbenbart også blev distribueret.” I bestræbelser på at holde et 
vågent øje med A. Olesen tyder det på, at Brix havde planer om at aflytte Olesens 
telefon og overvåge dennes post, idet politimesteren forsøgte at opnå en post- og 
telefonkendelse. Brix synes dog ikke at have haft held med sine bestræbelser, idet 
han ”..hidtil ikke [har] kunnet fremskaffe fornødent Grundlag herfor?” 

Politiet i Aabenraa vedblev helt frem til 1960 at læse ”Revision”% som det frem- 
går af sagsmappen over foreningen.” 


187 LA, AAP, pk. 1458, jr. nr. 20286: Brix til Hjørrings politimester Kann, den 23. november 1948. 
188 Ibid.: rapport af 6. august 1947. 

189 Ibid. 

190 LA, AAP, pk. 1458, jr. nr. 20286: Brix til Hjørrings politimester Kann, 23. november 1948. 

191 Ibid.: Brev fra Hjørring politi til Brix, 10. december 1948. 

192 PET, plankartotek: Rejseberetning fra Aabenraa af 3. november 1948. 

193 LA, AAP, pk. 1458, jr. nr. 20286: Dokumentfortegnelse over ”Foreningen af 6. maj 1945”. 

Faarhus-foreningen 


Da Faarhus-fangerne lidt efter lidt begyndte at blive løsladt, holdt politiet også et 
åbent øje med udviklingen inden for denne gruppe. Den såkaldte Faarhus-men- 
talitet, der karakteriseredes ved en særlig fællesskabsfølelse blandt de internere- 
de i deres bitterhed over de danske myndigheders politik, havde allerede drevet 
en del forhenværende fanger i armene på f.eks. den revisionistiske ”Foreningen 
af 6. maj 1945” og denne slags organisering blev nøje overvåget. 

Den tysksindede fra Højer, der i vinteren 1948 planlagde en sammenkomst 
for forhenværende Faarhus-fanger i Højer, vidste tydeligvis godt, at politiet måtte 
formodes at holde øje med hans gøren og laden i den forbindelse, for han sendte 
en oversigt over de 138 deltagere samt en kopi af sin egen tale til politimester 
Bøving i Tønder for at orientere ham om den forestående sammenkomst. Bøving 
sendte materialet videre til Brix med henblik på ”Belysning af den eksisterende 
Faarhusmentalitet.”» Politiet i Tønder kunne efter en gennemgang af deltager- 
listen fastslå, at ”stort set synes de indbudte ikke at høre til de mere aggressive 
indenfor ”Faarhusfangerne”» Den tysksindede fra Højer lagde ved en samtale 
med politiet også vægt på, at sammenkomsten ikke var tænkt som startskud til 
en forening eller en politisk organisation, og han havde kun indbudt ”saadanne 
Personer, om hvem han ved at de er samme indstilling som ham selv, nemlig en 
rolig og værdig Udvikling af Forholdet mellem dansk og tysk i Grænselandet”,”»% 

Halvandet år efter blev der imidlertid dannet en ”Faarhus-forening”, der intet 
havde at gøre med ovennævnte fra Højer. Foreningen blev grundlagt i Tinglev 
den 2. oktober 1949 og henvendte sig til alle ”der har været internerede eller som 
er dømt efter Love med tilbagevirkende Kraft, alle paarørende og sympatisører 
saavel dansksindede som tysksindede?” Foreningens formål var at ”samle Styrke 
til en Indsats, der maa resultere i Opnaaelsen af Ret for uretfærdigt behandlede 
under ”Udrensninger” og dens ukontrollerede Stemningsbølger.”» 

I Højer skulle der ifølge politiets oplysninger foregå hvervning til Faarhus- 
foreningen ved en tysksindet kvinde, der allerede havde været i kontakt med 
”Foreningen af 6. maj 1945”. Hun skulle have omdelt et skrift, der var forfattet af 


194 LA, AAP, pk. 1464, jr. nr. 20640: Bøving til Brix, den 16. februar 1948. 

195 Ibid. 

196 LA, AAP, pk. 1464, jr. nr. 20640: Rapport ved Tønder politi, 24. januar 1948. 
197 LA, AAP, pk. 1468, jr. nr. 20740: Vedrørende Faarhus-foreningen. 

Faarhus-foreningen, blandt de personer i Højer, der var blevet dømt for lands- 
skadelig virksomhed samt opfordret dem til at melde sig ind i foreningen. I po- 
litirapporten blev kvinden identificeret og hendes personlige forhold fremlagt.» 
Fra de papirer, hun havde omdelt i Højer, fremgik også navnene på Faarhus- 
foreningens bestyrelsesmedlemmer, hvis personlige forhold under besættelsen 
også var blevet undersøgt af politiet i Tønder.”" Politiet var dog ikke i besiddelse 
af yderligere oplysninger om foreningen. 


Landbrugernes Sammenslutning 


Da bondebevægelsen Landbrugernes Sammenslutning (LS) i vinteren 1947 vi- 
ste tegn på at reorganisere sig i Sønderjylland, kom den i politiets søgelys, idet 
foreningen, der blev oprettet i 1931, allerede i 1930'erne under indtryk af bl.a. de 
gode tyske landbrugspriser ikke havde været uimodtagelig for ideologisk indfly- 
delse sydfra. Da ”Bestyrelsen for L.S. i Aabenraa Amt” holdt møde på Folkehjem 
den 20. februar 1947, sørgede Aabenraa politi derfor for at have en meddeler sid- 
dende blandt deltagerne.” 

Der havde ifølge meddeleren kun indfundet sig 57 deltagere personer til mø- 
det, til gengæld kunne han konstatere, at ”en stor Del var ”Faarhusfolk og tidli- 
gere danske Nazister.”-” Hovedtaleren var en gårdejer fra Sejstrup, der indledte 
sin tale med at ”påpege Nødvendigheden af, at Landmændene organiserede sig 
og stod sammen om livsnødvendige Krav, som f.Eks. Opnaaelse af Produktions- 
prisen for Landbrugsvarerne” Han plæderede derfor for en ny samling omkring 
LS, og man blev enige om at indkalde til generalforsamling i marts 1947, hvor 
man ville invitere landsformanden for LS, Julius Egsgaard til at holde hovedta- 
len. Derudover opstod der en levende diskussion om retsopgøret, og hovedtale- 
ren kaldte den 5. maj 1945 for den ”største Skændselsdag i Danmarks Historie.” 
Ifølge politiets meddeler var mange af de tilstedeværende enige i dette synspunkt, 
og de ”kritiserede Myndighedernes haarde Fremfærd mod de saakaldte Lands- 
skadelige” Denne diskussion blev dog standset af en anden gårdejer, der udtalte, 


199 LA, AAP, pk. 1468, jr. nr. 20740: Rapport ved Tønder politi, 7. januar 1950. 
200 Ibid. 

201 LA, AAP, pk. 1455, jr. nr. 20143: Notits ved Ørum, 21. februar 1947. 

202 Ibid. 

”at det var selvforskyldt, man kunde jo blot have holdt sig fra ethvert Maskepi 
med Tyskerne” På baggrund af de i rapporten figurerende navne udfærdigedes 
en liste med uddybende oplysninger om de nævnte deltagere, hvoraf det også 
fremgår, at de seks nævnte personer blev ”noterede”” 

Senere på året, den 23. september 1947, overværede ”en god Mand” et LS- 
møde i Kværs.”% 24 personer havde indfundet sig på den lokale kro, hvor en 
”Dørvogter iført Ridebukser (sorte), lange sorte Støvler og Sveater” var det første 
syn, der mødte deltagerne.” ”Den gode Mand”, som må formodes at have været 
en meddeler, identificerede 90 % af deltagerne som tidligere danske og tyske 
nazister, og de forskellige mødedeltagere var ”utilfreds med alt og alle”. Især den 
”noterede” person fra Rinkenæs, der i øvrigt var den eneste navngivne deltager, 
var fortørnet over de penge og midler, der flød til Sydslesvig. Meddeleren kon- 
staterede desuden, at ”tilsyneladende (...) tør en ret stor Del af de prøveløsladte 
Landsforrædere ikke give Møde i LS, 0.17. Det tyder ikke på, at der senere er 
registreret anden aktivitet i foreningen. 


Strasser-organisationen 


Sidst i 1940'erne florerede der rygter om kontakter mellem medlemmer af det ty- 
ske mindretal og kredsen omkring Otto Strasser, der efter Tysklands kapitulati- 
on oplevede en politisk genfødsel med ”Bund fir deutsche Erneuerung”-” Ernst 
Brix sendte i august 1949 en orientering om foreningen og de formodede tyske 
kontakter til sine sønderjyske kollegaer og udbad sig underretning ”såfremt man 
i politikredsen har eller får kendskab til forhold, der kan afkræfte eller bekræfte 


det foreliggende” 


204 LA, AAP, pk. 1455, jr. nr. 20143: Liste over seks personer, der deltog i et møde på Folkehjem i Aaben- 
raa. 

205 Ibid.: Notits vedr. mødet i Kværs, 24. september 1947. 

206 Ibid. 

207 Otto Strasser (1897-1974) havde siden 1925 været medlem af det tyske NSDAP og hørte i 1920'erne 
til kredsen omkring Joseph Goebbels. I 1930 blev han pga. uoverensstemmelser med Adolf Hitler 
trængt ud på et sidespor, hvorefter han nedlagde sit medlemskab af partiet og dannede sit eget parti 
”Schwarze Front” som byggede på hans ide om marxistisk baseret national socialisme. I 1933 flyt- 
tede han til Østrig og endte i 1943 sin mangeårige Odysse i Canada. 

208 LA, AAP, pk. 1466, jr. nr. 20719: Underretning af 18. august 1949. 

Organisationens blad ”Mitteilungen des Otto Strasserschen Freundeskreises” 
skulle efter politiets oplysninger cirkulere i tyske kredse, især i Aabenraa og Tøn- 
der amter.” En af organisationens medlemmer havde allerede i begyndelsen af 
1930'erne haft forbindelse til kredsen omkring Strasser, da han var en fremtræ- 
dende aktør på den hjemlige nationalsocialistiske arena. ”Efter krigen er denne 
kontakt blevet genoptaget, idet man håber, at man i de strasserske ideer kan finde 
det, som vil forhindre, at for mange tysksindede slutter sig til 6. maj-bevægelsen, 
og som kan samle den ret store kreds, der i dag står i opposition til Ernst Sieg- 
fried Hansens politik” 

At der virkelig bestod kontakt mellem Sønderjylland og Otto Strassers or- 
ganisation fremgår af en indberetning fra september 1949. En politibetjent fra 
Gråsten politi havde ved et rent tilfælde opdaget et brev, der var adresseret til 
Otto Strasser i Canada. Brevet lå hos en enkefrue i Kollund ved den dansk-tyske 
grænse og ”var sandsynligvis fremlagt til landpostbudet”-" Politibetjenten havde 
opdaget brevet, da han havde opsøgt kvinden i anden anledning. Enkefruen, der 
blev ”noteret” gjaldt ifølge rapporten som ”absolut tysksindet” og talte foruden 
tysk også engelsk, da hun var født i Montreal/Canada. 

Efter nærmere undersøgelser af sagen kunne Gråsten politi oplyse til Aaben- 
raa, at enkefruen igennem to måneder havde stået i kontakt med Otto Strasser. 
Hun havde både sendt og modtaget post, og hun også fået ”en tysk avis i kors- 
bånd” fra Strasser. Inden i avisen lå flere duplikerede ”Rundbriefe fir Deutsch- 
lands Erneuerung, underskrevet af Otto Strasser”> Der synes dog ikke at være 
kommet yderligere frem ved undersøgelsen. 

De følgende år holdt politiet løbende opsyn med udviklingen for Strasser- 
organisationen og undersøgte, hvorvidt en aflægger vandt fodfæste i det sønder- 
jyske. Der skete dog ikke yderligere i sagen, og i 1954 noterede politiet som det 
sidste herom, at Strasser var blevet nægtet indrejse i Sverige.” 

211 LA, AAP, pk. 1466, jr. nr. 20719: Rapport ved Thede Jensen, 6. september 1949. 

Virkemidler: Telefonaflytning og brevåbning 


Ito dokumenterede tilfælde har det sønderjyske politi overvejet og planlagt hen- 
holdsvis telefonaflytning og brevåbning for at skaffe informationer om personer, 
der enten stod i forbindelse med en overvåget forening, eller som politiet havde 
formodninger om ville knytte kontakt til en sammenslutning, der var i politiets 
søgelys. Det kan ikke fastslås, hvorvidt disse planer blev ført ud i livet. 

Da det i forbindelse med opklaringen af attentatet mod Tinglev politistation i 
foråret 1946 rygtedes, at Faarhus-fanger straks efter deres løsladelse blev kontak- 
tet af varulve-organisationer, skrev Gråstens politimester Bjerre til Brix, at han 
fra Faarhus-lejren ville få oplyst, hvem ”man skønner at have de fysiske og psyki- 
ske Forudsætninger for at kunne tænkes at vilde have noget med ”Varulvene at 
gøre” På baggrund af de oplysninger ville Bjerre så straks forsøge at skaffe en 
kendelse ”om Tilbageholdelse af Post for den Paagældende”-; 

I vinteren 1948 forsøgte politimester Brix ad samme vej at skaffe oplysninger 
om redaktøren af ”Revision”, A. Olesen. Det fremgår således af en rejseberetning 
fra november 1948, at Brix skulle have været ”interesseret i at opnå en post- og 
telefonkendelse paa Udgiveren af Bladet ”Revisior Olesen, men har hidtil ikke 
kunnet fremskaffe fornødent Grundlag herfor”=' 


Kilder 


I den citerede ”erindringsliste” fra 1947 vedrørende efterretningsvirksomheden 
i politikredsene anbefaledes det at alliere sig med ”meddelere” der kunne vide- 
regive oplysninger om aktiviteter i de miljøer, politiet ønskede at undersøge: ”I 
Justitsministeriets Cirkulære af 31. maj 1947 er der hjemmel for, at der gerne maa 
anvendes meddelere, men ikke provokatører. Det gælder også betalte meddelere. 
Faste, betalte meddelere er dog i Almindelighed af det onde, navnlig naar Beta- 
lingen er af erhvervsmæssig Betydning for den Paagældende. I konkrete Sager 
vil det undertiden være nødvendigt og her er Betænkeligheden også mindre”-”7 
Meddelere var uundværlige i arbejdet med overvågningen af de grupper og for- 


214 LA, AAP, pk. 1457, jr. nr. 20215: Politimester Bjerre til Brix, 27. maj 1946. 
215 Ibid. 

216 PET, plankartotek: Rejseberetning fra Aabenraa af 3. november 1948. 

eninger, der havde politiets bevågenhed. Således gjorde politiet brug af kontakt- 
mænd i forbindelse med f.eks. møder i LS og 6. maj-foreningen.” 

Især i forbindelse med overvågningen af mindretallet gjorde politiet gentagne 
gange brug af hjemmelsmænd, der kom fra det tyske miljø, og som derfor kunne 
levere værdifulde oplysninger om den interne udvikling indenfor mindretallet. 
Uden disse kontaktmænd havde politiet formodentlig ikke været i stand til at 
skaffe disse informationer. At en gruppe moderate tysksindede fra Haderslev 
og Aabenraa i efteråret 1947 i deres utilfredshed med mindretalsledelsen truede 
med offentligt at nedlægge deres medlemskab i ”Bund deutscher Nordschleswi- 
ger” og på den måde var tæt på at fremprovokere en splittelse af mindretallet 
stod således ikke at læse i ”Der Nordschleswigers” spalter. Disse oplysninger fik 
Ernst Brix derimod fra en tysk hjemmelsmand fra Aabenraa.” 

Om det sønderjyske politi havde et regulært net af meddelere med mindst én 
kontaktperson i bebyggelser på 200 personer eller flere, således som Ernst Brix 
havde haft i tankerne, er uvist.” Der hersker dog ikke tvivl om, at de lokale land- 
betjente, der udfærdigede indberetningerne om det tyske mindretal fra vinteren 
1945/46 indtil 1947, hver især havde deres kontakter, både danske og tyske, der 
forsørgede landbetjenten med interne oplysninger om forholdene i landdistrik- 
terne i almindelighed og rørelserne inden for mindretallet i særdeleshed. 

Hvorvidt politiet gjorde brug af ”professionelle” meddelere, der modtog be- 
taling for deres informationer, er heller ikke til at fastslå. Men formodentlig har 
den ene eller anden lokale betjent snakket med sin kontakt over en kop kaffe og 
et stykke smørrebrød, idet Brix jo netop gjorde opmærksom på behovet for en 
pengepulje, som politibetjentene kunne disponere over uden at skulle aflægge 
forklaring for ”særlige udgifter”>= 


218 LA, AAP, pk. 1455, jr. nr. 20143: Notits ved Ørum, 21. februar 1947. 

219 LA, AAP, pk. 1461, jr. nr. 20.495: Brix til Justitsministeriet, 17. november 1947. 

220 ”..ikke våre Bebyggelser af f.Eks. over 200 Personer, hvor der ikke findes mindst 1 Meddeler” LA, 
PK, journalsager, pk. 12, jr. nr. 20094: Memorandum vedlagt Brix" brev til departementschef Eivind 
Larsen, 12. oktober 1946. 

221 Se også afsnittet om ”Planer om en særskilt efterretningstjeneste i Sønderjylland” i LA, PK, jour- 
nalsager, pk. 12, jr. nr. 20094: Memorandum vedlagt Brix" brev til departementschef Eivind Larsen, 
12. oktober 1946. 

Indberetninger 


På opfordring af politikommandør Martensen-Larsen begyndte det sønderjy- 
ske politi allerede tre uger efter befrielsen at udfærdige stemningsberetninger 
fra alle større offentlige møder ”til Brug ved Bedømmelsen af Stemningen i 
Befolkningen”. Bl.a. blev de talrige grundlovsmøder benyttet som politisk plat- 
form, og mange politikere fra såvel venstre- som højrefløjen benyttede lejlighe- 
den til at nå ud til befolkningen. Landbetjentene iagttog møderne fra sidelinjen, 
noterede antallet af deltagere, indholdet af talerne og stemningen i det hele ta- 
get.” 

Efter et halvt år med indberetninger af mere overordnet natur opfordrede 
Martensen-Larsens efterfølger, Ernst Brix, imidlertid politiet i kredsene til at 
indsamle indberetninger specifikt vedr. det tyske mindretal. Disse indberetnin- 
ger blev indsendt regelmæssigt fra lokalbetjentene i Tønder politikreds og fra 
Aabenraa, Brix' egen kreds, fra december 1945 indtil midten af 1947. At der ikke 
blev indsendt indberetninger fra andre politikredse end Tønder, skyldes for- 
mentlig de ovennævnte kompetencestridigheder mellem Brix og de andre po- 
litimestre. 

Indberetningerne gav Brix et værdifuldt indblik i mindretallets udvikling på 
lokalt plan, idet de lokale landbetjente baserede deres beretninger på egne iagt- 
tagelser og samtaler med både dansk- og tysksindede. Det var dog ikke blot min- 
dretallets forhold, der blev belyst ad denne vej; landbetjentene noterede også de 
aktiviteter, de mente kunne stamme fra andre grupperinger, der blev overvåget, 
f.eks. varulve-organisationen og 6. maj-foreninger. 


Kartoteker 


Da politiadjudantembedet oprettedes i 1934 i Sønderjylland, pålagdes det po- 
litiadjudanten at samle alle oplysninger om de særlige sønderjyske forhold og 
sætte en udvidet efterretningstjeneste i system. I den forbindelse anlagdes det 
såkaldte hovedkartotek, hvori samtlige personer, der omtaltes i de sager, poli- 
tiadjudanten beskæftigede sig med, blev opført. Derudover oprettedes emne-, 
person- og specialkartoteker, hvori oplysninger om fremtrædende ”oppositio- 


222 LA, PK, pk. 11, jr. nr. 20084: Vedr. indberetninger, rundskrivelse 28. maj 1945. 
223 Ibid. 

nelt fremtrædende personer og organisationer” ”fremmedelementer”, jordkøb, 
ejendoms- og skoleforhold blev registreret. Samtidig abonnerede politiadju- 
danten på grænselandets aviser og tidsskrifter, der beskæftigede sig med min- 
dretalsspørgsmål. Samtlige artikler, der belyste stemningen i Sønderjylland og 
forholdet mellem dansk og tysk, blev systematisk samlet i et omfattende pres- 
searkiv.7 

Da Ernst Brix i løbet af 1947 arbejdede frem mod en centralisering af efter- 
retningsarbejdet i Sønderjylland under politimesteren i Aabenraa, var det netop 
med politiadjudanten for øje, særligt med embedets opbygning og registrerings- 
praksis. Brix plæderede som nævnt for at ”indsamlet Materiale systematiseres 
og bearbejdes, og at det her ved Embedet oprettes Emne- og Personkartoteker 
under Anvendelse af Samlemapper”»' Efter mødet i Aabenraa i september 1947, 
hvor Brix antagelig af justitsminister Elmquist fik overdraget bemyndigelsen til 
at centralisere det sønderjyske efterretningsarbejde i politiadjudantembedets 
ånd, videreførtes de for Brix anvendelige bevarede kartoteker fra politiadjudan- 
ten, samtidig med at der anlagdes nye kartoteker til den systematiske registrering 
af aktiviteter inden for mindretallet. 

Af de bevarede politiadjudantkartoteker, der blev videreført efter befrielsen, 
kan især nævnes det såkaldte hovedkartotek.;> Som i mellemkrigstiden blev heri 
registreret alle personer, der optrådte i de sager, politiet behandlede i forbindelse 
med efterretningsarbejdet, samt evt. henvisninger til sagsmapper og retssager: 
Når der i politiets sagsakter var stemplet ”NOT” (formentlig en forkortelse for: 
Noteret) ud for personnavne betød det, at disse var blevet indført i hovedkarto- 
teket.=? Også grænseoverløbere, ansøgere om rejsetilladelser til Sydslesvig, nær- 
mest alt vedrørende grænsetrafikken, blev registreret i hovedkartoteket. Det var 
dog ikke kun personer, der blev noteret. Også navne på f.eks. mistænkelige ski- 
be, der havde anløbet sønderjyske havne, og sammenslutninger i Tyskland, man 
havde mistænkt for kommunistisk virksomhed, kan genfindes i kartoteket, der 
efterhånden svulmede op til ca. 80.000 kort, fordelt på 80 kasser.” Hovedkarto- 
teket, der blev benyttet som et kombineret person- og emnekartotek vedrørende 


224 LA, AAP, pk. 1471: Vedr. informationsafdelingens virke, rapport af 17. januar 1952. 

225 LA, AAP, journalsager, pk. 1455, jr. nr. 20152: Brix til Justitsministeriet, 29. marts 1947. 
226 Ibid.: Brix til Justitsministeriet, 29. marts 1947. 

227 LA, Politiadjudantens arkiv, skuffe nr. 1-80: Kartoteker og journaler. 

228 Indtil politiet fik dette stempel, blev navnene markeret med et ”K" i håndskrift. 


229 ”Antifa — Blicherstrasse 37, Hamborg”, ”Amazar — russisk slæbebåd”, ”Akademik Komarov - russisk 
skib”. 

alt mellem himmel og jord i Nord- og Sydslesvig, blev brugt helt frem i 1970'erne 
af bl.a. fremmedpolitiet, hvor bl.a. navne på udenlandske personer, der havde 
haft et ærinde i Danmark og krydset den dansk-tyske grænse, blev registreret. 
Kartoteket var således i brug over en periode på næsten 40 år. 

I forbindelse med overvågningen af det tyske mindretal blev der efter befrielsen 
oprettet to nye personkartoteker, et over ”aktive” tysksindede og et over ”leden- 
de” mindretalstyskere. Det første kartotek baseredes på informationer fra politi- 
kredsene i form af de ovennævnte indberetninger og oplysninger fra ”Der Nord- 
schleswiger” hvorfra politiet hentede navnene på de personer, der aktivt tog del i 
mindretallets reorganisering f.eks. i forbindelse med bestyrelsesarbejde. På kor- 
tene var foruden navn og tilknytning til foreninger også opført, om pågældende 
figurerede i hovedkartoteket samt evt. henvisninger til tidligere retssager. Kartote- 
ket over de ledende tyskere var en blanding af både tidligere ledere i mindretallet 
(under besættelsen), ”nuværende” ledere (1945-1950) og fremtrædende personer 
fra Tyskland, der engagerede sig for mindretallets sag. Desuden oprettedes et om- 
fattende foreningsarkiv, der indeholdt henvisninger til pressearkivet. Pressear- 
kivet, der omfattede seks pakker med detaljerede avisreferater om mindretallets 
udvikling fra grænselandets aviser, blev oprettet allerede i 1945 og ført frem til ca. 
1958. Det var bl.a. foreningskartoteket og pressearkivet, der udgjorde baggrunden 
for de to store beretninger om mindretallet fra 1950'erne.” Med den sidste rapport 
fra 1955 satte det sønderjyske politi reelt punktum for overvågningen af det tyske 
mindretal. 


Sammenfatning 


Befrielsen efterlod det tyske mindretal i Sønderjylland i en svær og uafklaret 
situation. Mindretallets organisation fungerede ikke, skolerne var lukkede, tysk 
ejendom blev konfiskeret, og knap 3.000 tysksindede blev indsat i Faarhus-lej- 
ren, hvor de afventede den danske stats dom. I den situation var det en kreds 
af moderate tysksindede, fortrinsvis pengestærke borgere fra købstæderne på 
østkysten, der udviste det fornødne initiativ. De havde holdt afstand til den of- 


230 Således er der f.eks. blevet udstedt et kort om den iranskfødte M. A., der sammen med sin danske 
mor besøgte Danmark i 1972. 
231 LA:”Det tyske mindretal — udviklingen 1945/1950” og ”Det tyske mindretal i Nordslesvig — Udvik- 


lingen gennem 10 år — 1945/55”. 

ficielle mindretalslinje før og under besættelsen, og i september 1945 udsendte 
de en erklæring over Ritzaus Bureau, hvor de sammen med en lang række andre 
tysksindede tog afstand fra de begivenheder, der havde forgiftet det dansk-tyske 
forhold i løbet af sidste 12 år. Gruppen hørte derfor til den del af mindretallet, 
den danske offentlighed stadig havde tillid til. Med den danske goodwill og egne 
økonomiske midler begyndte de at genopbygge en ny mindretalsorganisation 
under nye og loyale fortegn: De anerkendte 1920-grænsen, de finansierede en ny 
mindretalsavis, og de satte sig foreløbig i spidsen for den nyoprettede hovedor- 
ganisation, Bund deutscher Nordschleswiger (BdN). Det foregik dog ikke uden 
interne opgør, idet mange tysksindede med bitterhed havde iagttaget retsopgøret 
mod mindretallet, ligesom de ikke ville anerkende 1920-grænsen. Det viste sig 
hurtigt, at der intet realistisk alternativ var til de moderates linje. 

I årene 1945/46 holdt mindretallet lav profil, og i retsopgørets skygge påbe- 
gyndtes organisationens genopbygning. Lokale BdN-forbund skød snart op i 
hele Sønderjylland, og de første tyske skoler blev åbnet i løbet af efteråret 1946. I 
maj 1947 afholdt BdN den første regulære generalforsamling, hvor den første ho- 
vedbestyrelse blev valgt. Samtidig nedlagde den provisoriske formand Mathias 
Hansen hvervet, og Niels Wernich overtog formandsposten. 

De gnidninger, der allerede var opstået i forbindelse med oprettelsen af BåN 
omkring mindretallets fremtidige profil, og som det i første omgang var lykkedes 
at dæmpe, opstod igen i løbet af året 1947. De moderate var bl.a. utilfredse med 
den over for danskerne tiltagende udfordrende tone i bladet Der Nordschleswi- 
gers spalter, der var blevet anlagt i forbindelse med folketingsvalget i oktober 
1947, ligesom de mente, at den nye hovedbestyrelse for BdN forholdt sig passivti 
forhold til bladets aggressive linje. Med deres udmelding om økonomiske sank- 
tioner og offentlig udtrædelse af mindretallets organisation, hvis ikke tonen i 
debatten blev dæmpet, fik de presset mindretallet tilbage til den loyale linje, som 
de siden befrielsen havde stået som garant for. 

Efter denne interne magtkamp faldt der ro over mindretallet. Energien vend- 
tes nu indad mod genopbygningen, og i løbet af de næste år udbyggedes mindre- 
tallets kulturelle, politiske og økonomiske liv i Sønderjylland — med det danske 
politi som opmærksom tilskuer. 

Politiets opfattelse af mindretallet i denne periode var først og fremmest på- 
virket af erfaringerne fra før og under besættelsen, da de tysksindede åbent ar- 
bejdede for en grænserevision. Efter befrielsen var bl.a. landbetjentene vidne til 
den udbredte bitterhed blandt de tysksindede i landdistrikterne, og deres indbe- 
retninger om forholdene fra f.eks. Højer bestyrkede de sønderjyske politimestre 

i deres opfattelse af mindretallet som illoyalt, hvilket efter deres opfattelse retfær- 
diggjorde iværksættelsen af en systematisk overvågning. 

Det var dog i helt overvejende grad politikommandør for Sydjylland og po- 
litimester i Aabenraa, Ernst Brix, der var primus motor bag den overvågning af 
mindretallet, der i de første fem år efter befrielsen udviklede sig fra at være en 
mere underordnet del af politikommandørens opgaver til en centraliseret infor- 
mationsafdeling i Aabenraa i stil med politiadjudantembedet fra 1934. 

Brix anså det tyske mindretal for en potentiel trussel mod danske interesser, 
og da politikommandørordningen i sommeren 1946 blev ophævet for resten af 
landet, fik han overbevist myndighederne i København om nødvendigheden af 
en fortsat centraliseret politimyndighed i landsdelen. Denne skulle have opsynet 
med en udvidet efterretnings- og oplysningstjeneste, og ved et møde i september 
1947 mellem de sønderjyske politimestre og justitsminister Elmquist i Aabenraa 
fik Brix overdraget ansvaret for en oplysningscentral i stil med det hedengangne 
politiadjudantembede, og han gik omgående i gang med at udarbejde en plan 
for mindretallets fremtidige overvågning. På trods af at de sønderjyske politime- 
stre indbyrdes var uenige om nødvendigheden af en centraliseret overvågning 
af mindretallet, var det efter års ihærdigt lobbyarbejde lykkedes Brix at fortsætte 
overvågningen af det mindretal, han nærede mistillid til. 

Brix” syn på de tysksindede var først og fremmest præget af erfaringerne fra 
tiden før og under besættelsen. I takt med mindretallets reorganisering så politi- 
mesteren, der i øvrigt var anklager i mange retssager mod mindretalsmedlemmer 
under retsopgøret, sig bestyrket i sit syn på tyskerne som et illoyalt fremmed- 
element. Det kølige forhold mellem mindretallet og det danske politi i alminde- 
lighed og Brix i særdeleshed nåede et lavpunkt i 1947 i forbindelse med valget af 
den nye BdN-hovedbestyrelse i forsommeren 1947, den truende splittelse af min- 
dretallet i efteråret og den tiltagende aggressive tone i bl.a. Der Nordschleswiger, 
hvor især Brix, der af mange tysksindede blev anset for det personificerede rets- 
opgør, blev lagt for had. 

Samtidig var Brix nervøs for udviklingen syd for grænsen. Han fik meldin- 
ger om, at mindretallets øgede aggressive tone skyldtes ”Kiels voksende Magt”. 
Samtidig så han med bekymring på fremtiden. På den ene side af grænsen et 
illoyalt mindretal, på den anden side 50 millioner tyskere på et stækket terri- 
torium. Truslen, der udgik fra de tysksindede, var ifølge Brix således mere end 
reel, og han holdt sig derfor underrettet om udviklingen i mindretallet. Det var 
især ledelsen, den nye BdN-paraplyorganisation med dens talrige små lokalfor- 
eninger og skoleforholdene, der var i politiets søgelys. Samtidig blev der holdt 

et vågent øje med mindretallets organ Der Nordschleswiger, både hvad angik 
tonen i bladet og udviklingen i antallet af abonnenter. 

Brix byggede sin viden på indberetninger, der indsamledes i de forskellige 
politikredse, på kilder i mindretallet, samt på de oplysninger, der fremkom i den 
sønderjyske presse. Især Der Nordschleswiger blev naturligvis nærlæst. Samti- 
dig afsatte han regelmæssigt politibetjente til at overvåge større sammenkom- 
ster, f.eks. Knivsbjerg-festen. Informationerne indsamledes og systematiseredes 
ide omfattende specialkartoteker. De fleste af disse blev anlagt efter befrielsen, 
hvorimod bl.a. hovedkartoteket fra 1934 var et levn fra politiadjudantembedet. 

Det var dog ikke kun mindretallet, det sønderjyske politi i disse år holdt un- 
der opsyn. Grupperinger som f.eks. Foreningen af 6. maj, Faarhus-foreningen, 
Landbrugernes Sammenslutning og Strasser-organisationen figurerede ligeledes 
i politiets kartoteker. I tiden efter besættelsen var det dog især varulve-aktivite- 
ter, der havde politiets opmærksomhed. Selvom den gruppe, der i foråret 1946 
stod bag attentatet mod politistationen i Tinglev, formodentlig intet havde at 
gøre med den oprindelige tyske Werwolf-Organisation, vendte politiet hver en 
sten for at opklare dette politisk motiverede angreb. 

At intensiteten i overvågningen af det tyske mindretal aftog, efter at Brix i 
1950 forlod Sønderjylland, skyldtes flere faktorer: Dels gjorde hans efterfølger i 
embedet som politimester i Aabenraa, Schaumburg-Christensen, overvågnin- 
gen mere overordnet og decentraliserede informationsarbejdet, dels rykkede 
den kolde krig nu for alvor politiets fokus væk fra det lille mindretal i syd mod 
en ny fjende i øst. 

2. DEN DANSKE NAZISME 
I EFTERKRIGSTIDEN, 1945-1989 


I tiden mellem 1945 og 1970 var den danske nazisme koncentreret om en lille 
kreds af højreekstremistiske netværk og smågrupper. Mange af aktørerne hav- 
de en fortid under besættelsestiden, og ikke så få af dem havde afsonet straffe 
for landsskadelig virksomhed. Den politimæssige overvågning af de nazistiske 
grupperinger og netværk var intens i de første efterkrigsår, hvor også jagten på 
efterblevne varulvegrupper stod på. Fra ca. 1950 stod det imidlertid klart, at de 
danske nazister var reduceret til smågrupper af tidligere landssvigere og nazi- 
stiske sympatisører med et meget begrænset organisatorisk apparat. På mange 
måder var der tale om overleverede netværk af personer med samme erfaringer, 
samme marginaliserede sociale position og — for så vidt også — samme ideologi 
og politiske synspunkter. 

Efterforskningen af højrefløjen blev i tiden mellem 1945 og 1950 håndteret af 
REA og Københavns politis afdeling E (KE), og fra 1950-1951 og fremefter af PET 
og KE, indtil KE i 1966 blev lagt ind under PET. KE var aktiv i overvågningen 
på det subversive område, og KE havde ikke alene eget person- og sagsarkiv, 
men også gode kilder i miljøerne. KE's arkiv blev destrueret i 1966. PET modtog 
løbende kopier af KE's notitser, men kun et beskedent antal akter er i dag beva- 
ret vedrørende efterforskningen af den yderste danske højrefløj. Det bevarede 
materiale giver dog et tilstrækkeligt grundlag til at tegne et nogenlunde sikkert 
billede af, hvad PET og KE foretog sig på området, og af hvad der rørte sig i de 
nazistiske miljøer. 


Nazisterne 1945-70 
I to oversigter fra 1950 forsøgte PET at danne sig et overblik over de forskel- 


lige nazistiske og nazistisk inspirerede grupperinger, der eksisterede i Dan- 
mark. De indsamlede oplysninger var i nogle henseender sporadiske, og byg- 

gede til tider på ubekræftede efterretninger i politikredsene.”> Dertil kommer, 
at nogle af de anførte organisationer næppe kan karakteriseres som egentlig 
nazistiske, men snarere som udløbere af mellemkrigstidens radikalkonserva- 
tive bevægelser. Følgende opgørelse skal derfor læses med dette forbehold in 
mente: 


Landsforeningen af 6. maj 1945: 
Væringerne (ungdomsforening) 
Koncertforeningen FUGA 
Gavne og Fornøje Klubben (GFK) 
Lytterforeningen (dæknavn) 
Revisionsselskabets selskabelige Forening (dæknavn) 
Klubben F.B. (dæknavn) 
Arbejdsgivere fra Provinsen (dæknavn) 
Faglig Samvirke (dæknavn) 
Ord og Dåd (dæknavn) 
Reformbevægelsen: 
Danmarks Frie Ungdom (ungdomsorganisation) 
Absalon (ungdomsorganisation) 
Danmarks Ungdoms Korps (DUK) 
Danmarks Frie Værn 
Den Personlige Hæderligheds Værn 
Frontkæmperne (initiativtager til Reformbevægelsen) 
Faarhusforeningen 
Foreningen til Retssikkerhedens Fremme 
Borgerværnet af 1948, København 
Jydsk Borgerværn for Ustraffede 
Socialt Frihedsværn 
Nordisk Fylking 
Kammeratskabshjælpen 
Samfundspartiet 
Frie Folkeparti 
Nordisk Kulturfællesskab 


232 PET, emnesag: ”Nazistiske organisationer”, sammenskrivning mhp. orientering af kontaktmæn- 
dene, 11. januar 1950 og ”Foreninger, sammenslutninger m.m., der er nazistisk prægede”, udateret, 
formentlig 1950. 

Unggermanerne 

Danmarks Frie Menighed 

Vidar 

Landbrugernes Sammenslutning 
Christ-Bevægelsen 

Jord, Arbejde og Kapital 
Bondepartiet 

Danmarks National Socialistiske Folkeparti D.N.S.F. 
Dansk Arbejder-Bondeparti (Nationale Aktion) 
Danske Front 

Danske Frontkæmperes venner 
Dansk Folkeparti 

Dansk Folkerejsning 

Dansk Nordisk Samfund 
Enhedspartiet 
Erhvervssammenslutningen af 1945 
Folkeværnet 

De Forenede Erhverv (D.F.E.) 
Herreløs Ungdom 
Landsarbejdstjenesten 

Nationale Aktion 

Nationale Blok 

Nationale Genrejsningsparti 
Nationale Liga 

National Socialistisk Ungdom (NSU) 
National Studenteraktion 

National Ungdom 

Ny Danmark 

Sagens Kerne 

Samfundspartiet 

Sifolaskavi 


Der er tale om en broget flok, og der kan endvidere stilles spørgsmålstegn ved, 
hvor mange af de nævnte organisationer eller foreninger, der reelt har virket, 
endsige eksisteret. Nogle foreninger har som anført i parentes blot fungeret som 
dæknavne for andre organisationer. Og som nævnt synes PET ikke at have skel- 
net skarpt mellem nazistiske og andre organisationer på højrefløjen. Det frem- 
går af PET's arkiveringsprincip, at man rubricerede Landbrugernes Sammen- 

slutning (LS) under II-3-3, som vedrørte ”andre nazistiske bevægelser”. = LS var 
en interesseorganisation med en vision om national genrejsning, og foreningen 
knyttede bånd til bl.a. DNSAP, men den kan ikke betegnes som nazistisk. 

Markant på listen fremstår Landsforeningen af 6. maj 1945 med tilhørende 
ungdomsorganisationer og dæknavne, som organisationen gjorde brug af for at 
kunne leje sig ind på hoteller og låne foreningslokaler, hvor man ellers var for- 
ment adgang. Landsforeningen var den organisation, der talte flest medlemmer. 
Årsagen hertil var, at der i vid udstrækning var tale om en interesseorganisation, 
der talte de mange internerede og straffedes sag. 

Formålet med foreningen var angiveligt at starte ”…en upolitisk forening, 
som ville videreføre den kammeratskabets og fællesskabets aand, der herske- 
de bl. alle de internerede” Foreningen udgav bladet Revision.”+ Aktiviteterne 
synes dog mest at være centrererede om bladet, som i 1950 blev omdannet 
til ugeblad. REA noterede sig løbende indholdet i bladet, de omtalte arrange- 
menter og de personer, som optrådte i tilknytning dertil. Nogen vurdering af 
antallet af abonnenter eller sympatisører ses ikke.” Overvågningen af gruppen 
findes belyst i kvartalsberetninger fra REA fra 1950 og efterlader indtryk af en 
organisatorisk svag ramme omkring en meget begrænset kreds af aktive." De 
få oplysninger om landsforeningen synes at tyde på, at det var en stille eksi- 
stens, og på, at man i 1963-66 forsøgte at få mere aktivitet i arbejdet. PET holdt 
øje med bladet, og noterede i 1964, at et udvalg skulle reorganisere arbejdet og 
søge at forberede et landsmøde.” PET vurderede i 1967, at landsforeningen 
havde omfattet ca. 5.000 tidligere DNSAP-folk, men at den var svundet hen 
gennem 1960'erne, og at medlemmerne i stedet i vidt omfang var gået ind i 
den såkaldte Atterdagsbevægelse.»' Oplysninger fra politikredsen i Kolding i 
1966 fastsatte oplaget af Revision til 1.000 stk. pr. måned, men oplyste også, at 
oplaget var faldende.” Organisationen tog udgangspunkt i de personer, som 
blev straffet under retsopgøret efter krigen, og der blev gjort flere forsøg på at 
etablere en politisk organisering af sympatisørerne. Landsforeningen af 6. maj 


233 PET, administrativ sag: ”Oversigt over de under gruppe II hørende specialkartoteker”, 4. oktober 
1951. 

234 PET, emnekartotek: ”Nazisme, foreninger”, notits 11. april 1960 samt [ulæseligt] 12. 1961. 

235. PET, ujournaliseret: Beretning nr. 2 s. 41-42 og nr. 3 S. 46-47, 1950. 

236 Ibid., Beretning nr. 1 s. 19, 1950. 

237 PET, emnekartotek: Notits, 6. februar 1964 samt 4. oktober 1966. 

238 Ibid., notits, 25. juli 1967. 

239 PET, emnekartotek: ”Nazisme” notits, 2. december 1966. 

1945 var således udgangspunkt for stiftelsen af det såkaldte Frie Folkeparti i 
januar 1949. 

Også den såkaldte Reformbevægelse rettede sig først og fremmest mod 
retsopgøret, der blev omtalt som ”udrensningen”, og berørte primært perso- 
ner, som var dømt efter straffelovstillægget. Reformbevægelsen inkluderede 
en ungdomsorganisation, som var en sammenslutning af visse tidligere para- 
militære ungdomsorganisationer af nazistisk karakter, deriblandt Absalon.” 
Flere sådanne mindre grupperinger og småkorps blev bemærket af REA. Den 
20. april 1950 fejrede Dansk Frontkæmperkorps således i København Adolf 
Hitlers fødselsdag. REA var ved denne lejlighed i stand til at referere talernes 
indhold, som bl.a. var en hyldest til Adolf Hitlers liv og ideer og oplæsning af 
passager fra Mein Kampf. Faarhusforeningen organiserede som nævnt i fore- 
gående kapitel først og fremmest nordslesvigere, som var interneret eller dømt 
efter straffelovstillægget. REA noterede sig også en vis genopliven af Landbru- 
gernes Sammenslutning, som ved en afsløring af en mindesten for den tidligere 
LS-leder Knud Bach var i stand til at samle ca. 5.000 deltagere fra hele landet. 
Mindestenen blev den 9. oktober 1949 af ukendte gerningsmænd ødelagt ved 
sprængning." 

Som det fremgår af ovennævnte oversigt, bemærkede REA også eksistensen 
af forskellige ideologisk set obskure smågrupperinger, som ikke havde nogen di- 
rekte forbindelse til landssvigergrupperinger eller til de danske nazister. Således 
noterede REA, at organisationen Jord-Arbejde-Kapital igen rørte på sig og havde 
afholdt et offentligt møde i Ringe med 70 deltagere.” 

Til denne gruppe af nationalkonservative bevægelser kan formentlig også 
den såkaldte Atterdagsbevægelse henregnes. Bevægelsen dukker op første gang 
i REA's indberetninger i midten af 50'erne. I anledning af en våbensag i 1956 
lykkedes det KE at skaffe sig oplysning om bevægelsens karakter og ledelse. 
Bevægelsen havde sit udspring i to personer med en baggrund i KU, som ikke 
fandt, at der skete nok i KU. Sammen med ligesindede drøftede man dannelsen 
af en politisk bevægelse, hvis primære særkende var, at der skulle laves aktioner, 
som kunne vække opmærksomhed. Man udsendte en pjece med titlen Nordiske 
Signaler, som argumenterede for opgivelsen af de gamle politiske principper og 


240 Organisationen Absalon er udførligt behandlet i Kommissionens beretning, bind 5. 

241 Rigspolitichefen, materiale fra Rigspolitichefens forkontor : Beretning nr. 1/1950 s. 19-22, nr. 2/1950 
S. 42-45, nr. 3/1950 S. 47-48. 

242 Ibid., s. 22. 


PET's overvågning af den yderste højrefløj 1945-1989 


DEN DANSKE NAZISME I EFTERKRIGSTIDEN, 1945-1989 


indførelsen af noget nyt. I 1948 dannedes så Den Skandinaviske Nationalliberale 
Union. I 1952-53 blev denne omdannet til National Ungdom, som udgav bladet 
Nordisk Ungdom med undertitlen Atterdagsbevægelsen. Ledelsen udgjordes re- 
elt af tre-fire unge mænd, men bevægelsen blev formelt ledet af et rådgivende 
rigsråd med ni medlemmer og et styre med tre personer. Bevægelsen udgav se- 
nere bladet Atterdag, som udkom i ca. 1.000 eksemplarer, hvoraf kun ca. 300 
sendtes til faste abonnenter. I 1956 blev bevægelsen slået sammen med en skat- 
tenægterbevægelse og omdøbt til Selvstyrebevægelsen. En kilde oplyste over for 
PET, at bevægelsen på landsplan havde en 40-50 medlemmer. I forbindelse med 
den omtalte våbensag afhørtes et af de centrale medlemmer. Kriminalbetjenten 
foreholdt denne, at korrespondancen bar et nazistisk præg, og at bevægelsens 
brug af nordiske begreber og besiddelsen af nazistisk lekture (bl.a. Mein Kampf) 
pegede i retning af, at bevægelsen var nynazistisk. Dette afviste vedkommende 
under påberåbelse af, at bevægelsen ikke havde nogen stilling til jøder. Efter- 
forskerne konkluderede efter afhøringen, at den pågældende var en ”forskruet 
gymnasiast”,;” PET's materiale rummer blandt andet en håndskreven adresseli- 
ste med 75 navne, formentlig på medlemmer eller abonnenter samt en flyvesed- 
del fra bevægelsen. 

Sagen om overtrædelse af våbenloven gav anledning til, at oplysningerne 
om Atterdagsbevægelsen gik til Justitsministeriets 6. kontor. Af Mogens Jensens 
brev til kontorchefen fremgik, at denne havde bedt om, at ministeriet blev holdt 
orienteret om PET's efterforskning mod Atterdagsbevægelsen. PET videresendte 
i oktober 1956 resultatet af efterforskningen i anledningen af våbensagen. Ved 
Mogens Jensens videresendelse af afhøringsrapporterne og de deri indeholdte 
nedtonede trusselsvurderinger må også PET's opfattelse af denne gruppering an- 


243 JM, P.O.-sag: ”Vedr. Atterdagsbevægelsern”, 6. juli. 1956 samt ”Vedrørende ATTERDAGSBEVÆ- 
GELSEN, der fremtidig kalder sig for SELVSTYREBEVÆGELSEN,, 4. juli 1956. 

244 Ibid., Atterdagsbevægelsen. Flyvesedlen rummede følgende udsagn: ”Det umulige synes virkelig 
at skulle ske, idet et nyt Ansigt med rene Træk er ved at vise sig på den indenrigspolitiske Arena. 
Denne Fornyelse, der for at redde Demokratiet først og fremmest vil genskabe Folkets Selvstyre, 
har iøvrigt en politisk, økonomisk og aandelig — Atterdag i Danmark — til Formaal. Sandheden er 
jo, at vi under den for de nordiske Lande saa fremmede Styreform Parlamentarismen, har et Sy- 
stem, som har udviklet sig til en Slags Partilederenevælde, hvor Partiførerne er ene om at bestemme 
hvem der skal paa Tinge og hvorledes de Tingindsattes Afgørelser skal falde ud. Dette at vi nok har 
Stemmeret, men ikke Valgret anser A-Bevægelsen for at være den alvorligste indenrigspolitiske 
Fare mod det af Magthaverne i forvejen misbrugte Demokrati og vil derfor arbejde for det direkte 
Valgstyre, som har det gl. danske Tingstyre som Forbillede” 

ses for at have været, at der var tale om en gruppe, som ikke var farlig, men som 
dog burde forblive genstand for PET's opmærksomhed. 

REA interesserede sig også for de verserende historier om, at der skulle findes 
en illegal flugtrute for tidligere nazister fra Tyskland gennem de skandinaviske 
lande til Sydamerika, men var ikke i stand til at konstatere eksistensen af en 
egentlig organisation. Man bemærkede sig dog i 1950 enkelte eksempler på, at 
tidligere nazister havde været i stand til at finde hjælp under flugten gennem 
Danmark. 

På førnævnte oversigt over nazistiske organisationer i Danmark anno 1950 
glimrer især et parti ved sit fravær, nemlig DNSAP. Årsagen er, at partiet gik i 
opløsning i krigens sidste fase, og at partiet først blev formelt nystiftet ved års- 
skiftet 1951-52.” I den mellemliggende periode synes partiet kun at have bestået 
som et løst netværk af mere eller mindre ligesindede. Der fandtes ganske vist 
en partifører og et storråd, men der har været tale om en ret løs organisatorisk 
struktur på dette tidspunkt. Størstedelen af partiets energi synes at være gået ind 
i udgivelsen af tidsskriftet Fædrelandet. PET's oplysninger stammede direkte fra 
partiets leder Svend Salicath, som KE opsøgte i 1960. Der var tale om en afhø- 
ring af Salicath i forbindelse med en forespørgsel fremsat i Folketinget af Aksel 
Larsen om jødefjendtlige artikler i Fædrelandet.” Året efter forklarede Salicath 
til KE, at partiet havde ca. 25 medlemmer, og at han var formand og tillige an- 
svarshavende redaktør for Fædrelandet.>” KE og PET noterede sig regelmæssigt 
livstegn fra det nazistiske miljø i form af f. eks. salg af Fædrelandet, plakatop- 
klæbning, udsendelse af breve med nazistisk indhold til borgere og lignende. 
Til tider noterede tjenesten, at uniformerede DNSAP-medlemmer uddelte fly- 
veskrifter eller Fædrelandet på åben gade. En væsentlig del af oplysningerne 
kom fra læsning af Fædrelandet, hvilket førte til observationer af de omtalte ar- 
rangementer. For eksempel overvågede man i august 1960 en ”kammeratskabs- 
aften” i partilokalerne (dvs. i lederens lejlighed), men bemærkede kun én person 


245 JM, P.O.-sag: Mogens Jensen til K. Kjøgx, 19. oktober 1956. 

246 Rigspolitichefen, materiale fra Rigspolitichefens forkontor: Beretning nr.2/1950 s. 43 og nr. 3/1950 
S. 49. 

247 Jf. PET, emnesag: ”Vedr. D.N.S.A.P. og ”Runebevægelsen”, udateret notits. 

248 PET, emnekartotek:”DNSARP, politisk virksomhed”, notits, 18. maj 1960. 

249 Ibid., ”DNSAP”, notits, 2.5. 1960. 

250 PET, emnesag: ”Vedr. D.N.S.A.P. og ”Runebevægelsen”, udateret notits, samt PET, emnekartotek: 
”DNSAP, politisk virksomhed”, notits, 9. november 1961. 

251 F.eks. PET, emnekartotek: ”DNSAP, politisk virksomhed”, notits, 2. september 1960. 

indpassere. I april 1960 overvågede KE et arrangement sammesteds i forbindelse 
med Adolf Hitlers fødselsdag.” 

Svend Salicath. Udateret billede (formentlig fra anden halvdel af 1960'erne) af den danske nazist 
Svend Salicath, der var leder af DNSAP. I baggrunden ses et portræt af Adolf Hitler (Carl Rasmussen/ 
Arbejdermuseet og ABA). 


At DNSAP kun havde 25 medlemmer forekommer troværdigt. KE overvågede 
den 18. marts 1961 en forårsfest og et møde i DNSAP og den 22. juni 1961 (angre- 
bet på Sovjetunionen) en mindehøjtidelighed for faldne SS-frivillige på Vestre 
Kirkegård. Observationen meldte om ca. seks deltagere i det ene arrangement og 
fem i det andet. Få år senere hævdede Salicath dog i et interview til Aktuelt, at 
DNSAP havde ca. 1.900 medlemmer, og at mange var officerselever fra hær og 
flåde. 

Forskellige oplysninger om personer med tilknytning til bevægelsen findes 
bevaret i forskellige notitser og i de såkaldte emnekort i PET's arkiv. I reglen 
er der tale om personer med en funktion i DNSAP; bl.a. som medlemmer af 


252 Ibid., ”DNSAP”, notits, 22. september 1960; ibid., ”DNSAP”, notits, 20. april 1960. 
253 Ibid., ”DNSAP”, notits, 18. marts 1961 samt 22. juni 1961. 
254 Ibid., ”DNSAP”, notits, 31. oktober 1965. 

DNSAP's storråd, som efter alt at dømme har omfattet en stor del af de aktive 
medlemmer. Man finder bl.a. Povl Heinrich Riis-Knudsen omtalt som leder af 
partiets arbejde i Jylland i 1965.%> PET lod sig også informere om DNSAP's in- 
ternationale forbindelser fra samarbejdende tjenester. Man bemærkede således, 
at Svend Salicath havde forbindelser til den USA-baserede nationalsocialistiske 
gruppering World Union of National Socialists (WUNS).? Emnekortene om- 
taler ved flere lejligheder en ungdomsforening, National Socialistisk Ungdom 
(NSU), som efter alt at dømme har haft en yderst begrænset medlemsskare.” 

Parallelt med DNSAP eksisterede i de tidlige 1960'ere den såkaldte Rune- 
bevægelse, som tilsyneladende også udsprang af besættelsestidens DNSAP. 
Der var formentlig tale om en ret begrænset skare af personer. Bevægelsen ud- 
gav i ca. 100 eksemplarer tidsskriftet Kampstandarten.> Ligesom det er tilfældet 
for DNSAP havde Runebevægelsen en del korrespondance med udenlandske 
nynazister, som formidledes gennem en postboksadresse. Myndighederne sy- 
nes at have overvåget korrespondancen, men ikke foretaget brevåbning.” Ved 
grundlæggelsen i 1961 oplyste lederen (til KE), at: 


".ovenn. blev startet for nogle mdr. siden på hans initiativ. Endnu har man ikke 
ønske om at blive politisk parti. "idet man indtil videre vil arb. hen mod at vække 
befolkn.s nationale følelser, så de kan se faren ved at blive knyttet til en anden 
magt, hvad enten denne kommer fra Øst el. Vest?” Bev. har ca. 25 medl. i K. og der 
arb. i øjeblikket på at få afd. i Århus, Ålborg og Odense”? 


Dette synes dog at have været overoptimistisk. PET's emnekort har en del oplys- 
ninger om økonomiske problemer og meget lidt om egentlige aktiviteter. I 1963 
skiftede bevægelsen leder to gange kort efter hinanden, og samme år synes lede- 
ren af Runebevægelsen at have anset bevægelsen for afgået ved døden.” Ligesom 


255 Ibid., ”DNSAP, politisk virksomhed”, notits, 3. november 1965. 

256 Ibid., ”DNSAP, Forh. t. udl. — England”, 1. december 1964. 

257 NSU omtales regelmæssigt på emnekortene, men ofte under varierende betegnelser. Der fandtes en 
række forsøg på at etablere højreradikale grupperinger med variationer af dette navn, men NSU var 
efter alt at dømme i 1960'erne kimformen til en ungdomsbevægelse for DNSAP, som dog ikke ses 
forbundet med mere end en to-tre personer. 

258 PET, emnekartotek: ”Nazisme, org. Runebevægelsen”, notits 1967, udateret. 

259 Ibid.,”Nazisme, org. Runebevægelsen, alment”. 

260 Ibid., ”Nazisme, org. Runebevægelser”, notits, 9. november 1961. 

261 Ibid., ”Nazisme, org. Runebevægelsern”, notits, 20. august 1963. 

mht. DNSAP rummer kortene sporadisk navnemateriale. I dette tilfælde dog 
uden synderlige funktionsbårne personoplysninger. Der er ikke levnet meget 
ideologisk materiale i forbindelse med Runebevægelsen, som kan kaste lys på de 
ideologiske forskelle til de øvrige højreekstreme miljøer. Et par kort oplyser dog, 
at bevægelsens propaganda rettede sig mod Fællesmarkedet og kommunismen, 
samt at man havde planlagt en moddemonstration mod atommarchen i påsken 
1962. 

I midten af 1960'erne forsøgte man at samle kræfterne og gendanne en orga- 
nisation. I januar 1965 mødtes en gruppe interesserede omkring Svend Salicath i 
København for at danne National Socialistisk Parti (NSP). Partiet rummede en 
samling af bl.a. National Socialistisk Ungdom, National Ungdom og Runebe- 
vægelsen. Programmatisk skulle formålet efter KE's opfattelse være at bekæmpe 
kommunismen, især maoismen, og at udvise alle farvede personer fra Norden. 
Partiet udgav bladet Svastika. KE og PET noterede sig de berørtes navne, som 
tilsyneladende ikke var mange. Man noterede sig også en del spredte symptomer 
på, at en reaktivering tilstræbtes, bl.a. plakatopklæbning. Efter det oplyste fra 
en af de ledende aktører havde NSP ca. 400 medlemmer i Storkøbenhavn og 
bestod bl.a. af den tidligere Runebevægelse og af Rigsnationalsocialistisk Parti. 
NSP korresponderede gennem en postboks, som PET eller KE efter det oplyste 
at dømme må have haft adgang til. Gennem 1965 bemærkede tjenesten også, 
at NSP optog forbindelser til nazistiske kræfter i bl.a. Sverige og USA. I 1968 
mente man dog på grundlag af kildeoplysninger, at NSP havde opgivet ævred, og 
at de tilbageværende medlemmer ville blive søgt indlemmet i DNSAP. Også i 
NSP's tilfælde var der tale om en del emnekort med kortfattede personoplysnin- 
ger på personer, som havde forbindelse til grupperingen. 

Efter 1965 findes der få oplysninger. En af oplysningerne synes dog at tyde på 
en ideologisk fornyelse. PET noterede, at DNSAP i 1974 havde skrevet til Palæsti- 
nakomiteen og opfordret til ”solidaritet m. Jødedommen”. Komiteen afviste dog 
at besvare brevet, som blev tilbagesendt til afsenderen.” 

Aktiviteterne og livstegnene på den yderste højre fløj i dansk politik var så 
sporadiske, at PET efterhånden gik over til en mere rutinemæssig registrering. 


262 Ibid., ”Nazisme, org. Runebevægelsen, postbox 7, Herlev”, notits, 7. februar 1962 og 16. april 1962. 

263 Ibid., notits 17. april 1965, 7. april 1965, 9. juli 1965, 11. november 1965, 8. november 1965 samt 
2. november 1965. 

264 PET, emnekartotek: ”DNSAP, Forh. t. udl”, notits, 4. marts 1968. 

265 Ibid.,”Nazisme, DNSAP”, 12. oktober 1972. 

Da man nærmede sig 1970, havde Centralafdelingens subversionsafdeling på det 
nærmeste blot en halv mand beskæftiget med den yderste højrefløj.” Dette ind- 
tryk videregives samstemmende i tilbageblik fra de PET-folk, som havde berø- 
ring til overvågningen på det subversive område i denne periode. Udsagnene må 
modificeres med, at de i 1969 dannede regioner naturligvis også ydede en indsats 
i forhold til højreekstremistiske grupperinger. En jurist erindrer sig således, at 
nazisterne i 1950'erne ikke længere ansås for en realistisk trussel i PET: 


"Afdeling 2, som var vidnets afdeling, var afdelingen for yderliggående partier og 
organisationer. Afdelingen beskæftigede sig faktisk kun med kommunister og 
frontorganisationer, idet nazisterne ikke på dette tidspunkt blev taget alvorligt.”>7 


Selv om PET (og KE) gennem 1950'erne og 1960'erne fulgte de små bevægelser 
på den højreekstremistiske fløj og også nøje fulgte med i forsøgene på at revita- 
lisere nationalsocialismen ved forskellige nydannelser af meget små partier og 
organisationer, så var det samlede billede hos PET ikke alarmerende. Tværtimod 
synes opfattelsen at have været, at de mange efterhånden aldrende aktører ikke 
havde meget held med sig, og at de var marginale og uden politisk dynamik og 
tiltrækningskraft. 

I løbet af 1970'erne udviklede Århus sig til et af de få steder i landet, hvor 
man kunne finde ansatser til en egentlig reorganisering af de få personer med 
tilknytning til den yderste højrefløj.” Det var ikke mindst af betydning, at den 
lille kreds af nazister i regionen havde ret udviklede internationale kontakter, og 
at regionen var centrum for udsendelse af en del nazistiske tryksager mv. Som en 
sagsbehandler fra Århus-afdelingen forklarede for Kommissionen, var det der- 
for kun naturligt, at PET interesserede sig for nynazismen.” 


266 Jørn Bro taler om én mand. RB, Jørn Bro, 13. november 2000: ”Der var ingen nazister af betydning 
dengang”. 

267 RB: Ole Stevns 6. november 2001. Ligeledes en PET-medarbejder i den tilsvarende afdeling i 
1960'erne: "Vidnet sad på kontoret ved siden af [...], som beskæftigede sig med nazisme. Det gjorde 
vidnet også ind imellem. Der var bl.a. en ældre nazist på Frederiksberg ved navn Svend Salicath, 
som de fulgte. Der blev dog ikke brugt så meget tid på nazisterne”, RB: PET-medarbejder, 23. april 
2001. En anden PET-medarbejder formulerer det således, at der omkring midten af 1960'erne ”.. 
ikke længere var nogen aktivitet med hensyn til nazisterne” RB: PET-medarbejder, 11. oktober 
2000. 

268 RB: PET-medarbejder ved region II, 13. januar 2004. 

269 RB: PET-medarbejder, 21. maj 2003, s. 11. 


PET's overvågning af den yderste højrefløj 1945-1989 


DEN DANSKE NAZISME I EFTERKRIGSTIDEN, 1945-1989 


M Vis mod ' 
: FRA? for og nu 
LOMMER DU ned 
HVOR KO SKAL DU HEN 


196 HVOR 8 
Til sg Bekæmp 
Danmark gr ind DEN RØDE 


tilrendin 


fanme — Å AMPERIALISME 


ere GRÆ 
OBERSTER I ATHEN 
end RUSSISKE 


»ENERALER I KØBENHAVN 


FIE DANSKE 


Propagandamateriale til fordel for den græske militærjunta. Den danske nazismes tilknytning til in- 
ternationale nazistiske netværk styrkedes væsentligt i anden halvdel af 1970'erne, hvor Povl Heinrich 
Riis-Knudsen var formand for DNSU. Der er kun få eksempler på, at ældre nazistiske eller højrera- 
dikale grupperinger fra 1950'erne og 1960'€erne havde internationale kontakter af betydning. En lille 
gruppe kaldet Frie Danske, der samledes omkring et nynazistisk blad kaldet Budstikken, havde ifølge 
PET'S efterforskning i 1971 kontakt til en græsk ambassadefunktionær, der finansierede udsendelsen 
af gruppens antikommunistiske pamfletter mod, at de inddrog positiv omtale af junta-styret (PET's 
arkiv). 


Billedet skiftede da også i regionsafdeling II, da yngre kræfter i 1970 grundlagde 
det såkaldte DNSU og dermed forskubbede tyngdepunktet for den nationalsoci- 
alistiske aktivitetet i Danmark fra Københavnsområdet til Århus og Jylland. Hvis 
man skal tro oplysninger i PET's arkiv, eksisterede DNSAP videre parallelt med 
DNSU frem til ca. 1983, selv om emnekortene for denne periode afspejler meget 
lidt aktivitet i det gamle nazistiske netværk omkring Københavnsområdet. 


Povl Heinrich Riis-Knudsen og DNSU, 1970-83 


Et nybrud i den nazistiske bevægelse fulgte i 1970, da et nyt nazistisk netværk 
(DNSU) dannedes i Århus. Det er værd at bemærke, at nygrundlæggelsen af en 

dansk nationalsocialisme skete i 1970, på højdepunktet for de venstreorienterede 
ungdomsoprør i Danmark, og i en af de universitetsbyer, hvor selv samme ung- 
domsbevægelse havde markeret sig. Selv om der foregik en del gensidige beskyld- 
ninger, og selv om de revolutionære studentergrupper gjorde, hvad de kunne, for 
at hindre udfoldelsen af den nazistiske virksomhed, så synes modsætningerne i 
forhold til det revolutionære studentermiljø ikke at være en hovedårsag til grund- 
læggelsen af DNSU. Heller ikke den kolde krig og modsætningerne til Østblok- 
ken eller til de danske kommunister synes at have spillet nogen betydelig rolle 
som drivkraft bag den nye gruppering. I stedet synes det, at den lille håndfuld stu- 
derende, som samledes omkring DNSU, havde en mere introspektiv og tilbagesku- 
ende karakter. Hovedvægten i gruppens aktiviteter var centreret om intellektuelle 
og ideologiske aktiviteter. Først og fremmest stod bearbejdelsen og mangfoldiggø- 
relsen af skrifter fra såvel Det tredje Rige som fra danske nazister og antisemitter 
i centrum. Den nye gruppering begyndte snart at udfolde en forlagsvirksomhed 
på dette grundlag og knytte kontakter til nationalsocialistiske grupper i udlandet. 
De publicistiske og ideologiske referencepunkter var således Det tredje Rige og 
1930'ernes og 1940'ernes danske antisemitiske og nazistiske udgivelser. 

Bemærkelsesværdigt var, at den nye politiske gruppering ikke var opstået på 
baggrund af socio-økonomiske faktorer i samfundet og ej heller var knyttet til 
klart definerede indre eller ydre fjender. DNSU synes heller ikke — ud over at 
der blandt de første tre-fire personer var tale om et studenter- og akademiker- 
miljø — at have været knyttet til bestemte sociale grupper. Den primære kilde til 
bevægelsen synes at have været den historiske reference til den nazistiske fortid 
og den deri indeholdte politisk-ideologiske præference. I en jubilæumsartikel 
i anledning af bevægelsens 20-års jubilæum beskrev Riis-Knudsen i 1990 be- 
vægelsens grundlæggelse. Han beskrev, hvordan to studenter over en kop kaffe 
i en lejlighed i Århus den 11. august 1970 i trods besluttede at grundlægge en 
nationalsocialistisk studenter- og ungdomsbevægelse. Her beskrives vanskelig- 
hederne ved at finde støtter: 


"T 1970 levede en stor del af de nationalsocialistiske veteraner endnu, men det skal 
i overensstemmelse med sandheden desværre siges, at kun de færreste har været 
bevægelsen til nogen støtte. Et naturligt rekrutteringsgrundlag i 1970 ville have 


været veteranernes børn, men disse glimrede ved deres fravær””? 


270 PET, personsag: Region II til Centralafdelingen 6. november 1990, vedlagt artiklen af Povl Heinrich 
Riis-Knudsen: ”20 år med DNSB”. 

I 1970'erne kan nationalsocialismen i Danmark og i Århus næppe karakteriseres 
som meget andet end en meget lille personkreds. En egentlig organisation kan 
ikke konstateres. Den tidligere kreds af nazister omkring DNSAP synes ikke at 
have udøvet nogen nævneværdig aktivitet i 1970'erne. Flere af de til DNSU til- 
knyttede havde fædre, som var dømt for landsskadelig virksomhed under rets- 
opgøret efter besættelsen. Heller ikke DNSU kan have været meget andet end 
et netværk af ganske få personer, som delte ideologisk ståsted. To af disse, Povl 
Heinrich Riis-Knudsen og Hans Chr. Krogh Pedersen studerede ved Århus Uni- 
versitet i 1970, og knyttede i de tidligere 1970'ere kontakter til nationalsocialister 
i udlandet; bl.a. i Vesttyskland. Der bestod tilsyneladende også en forbindelse til 
nationalsocialisten Svend Salicath.7”" 


Povl Heinrich Riis-Knudsen. Billedet er taget i 1974 og viser Riis-Knudsen siddende ved sit skrivebord. 
I hånden har han et eksemplar af Der Spiegel med omtale af Hitler. Riis-Knudsen havde i 1970 dannet 
DNSU, som i 1983 ændrede navn til DNSB. PET fulgte med interesse Riis-Knudsens forbindelser til 
især tyske og amerikanske nazi-organisationer (Arbejdermuseet og ABA). 


Dannelsen af DNSU gav sig udslag i en politianmeldelse med krav om, at for- 
eningen skulle opløses ifølge grundlovens $ 78. I studenterkredse opstod som 


271 PET, personsag: Notits med oplysninger fra emneregister, udateret. 

følge heraf en del uro. Den første PET-indberetning i sagen stammer fra den 
6. november 1970. Den refererede primært pressens behandling af sagen, samt 
det forhold, at Riis-Knudsen havde skrevet til justitsministeren for at få opløst 
Studenterfronten med henvisning til, at den efter hans opfattelse støttede brugen 
af voldelige midler. Selv forklarede Riis-Knudsen, at han selv og Hans Christian 
Krogh Petersen var modstandere af vold, ”..men de fleste af de andre medlem- 
mer er for vold, og Riis-Knudsen var ikke sikker på, at man kan forhindre vold i 
påkommende tilfælde” 

PET begyndte i slutningen af 1970'erne at interessere sig stærkere for nazis- 
men, bl.a. som følge af henvendelser fra samarbejdende tjenester, hvorfra der 
blev rettet forespørgsel om Riis-Knudsens aktiviteter og forbindelser til udlan- 
det. Det blev således konstateret, at dennes navn og adresse forekom i nynazi- 
stisk materiale, og det mentes, at en del forbudt nynazistisk propagandamateriale 
i1976 skulle være blevet opbevaret af Riis-Knudsen. Derved var et politiindgreb 
i de lande, hvor sådant materiale var forbudt, blevet sværere.” I det hele taget 
synes DNSU i disse år ikke at have strakt sig meget længere end til Povl Hein- 
rich Riis-Knudsen og Hans Christian Krogh Petersen. Eventuelle sympatisører 
i omkredsen kan muligvis have omfattet ældre landssvigerdømte, men et egent- 
ligt medlemsgrundlag synes ikke at have bestået omkring de danske nazister i 
DNSU. Til gengæld synes Povl Heinrich Riis-Knudsen at have udfoldet en be- 
tydelig kontaktflade til internationale højreekstremister, ligesom hans primære 
politiske virksomhed synes at have fundet udslag i en spredning af skrifter og lit- 
teratur af nazistisk og antisemitisk karakter.” En kilde oplyste således i 1981, at: 


"Årsagen til, at der altid har været focus på RK [Riis-Knudsen] er, at han faktisk al- 
tid har været meget respekteret af udenlandske nazister p.g.a. hans gode intelligens 
og hans fine organisatoriske evner. Her mindede kilden om, at de fleste nazister er 
hysteriske ordensmennesker, hvilket bl.a. har givet RK succes i WUNS [den inter- 
nationale sammenslutning af nazistpartier]. Da Matt Kohl i 1967 overtog førerska- 
bet i WUNS i Arlington efter mordet på Lincoln Rockwell, blev der sat system i 
tingene. RK og Matt Kohl er særdeles fine venner. RK har flere gange rejst til USA 
for at besøge ham. Et venskab der sikkert blev gavnligt, da RK i foråret 1980 blev 


272 PET, personsag: Indberetning vedrørende nogle studenter ved Århus universitet, der har dannet en 
gruppe af nationalsocialister under Danmarks Nationalsocialistiske Ungdom (DNSU) og DNSAP, 
6. november 1979. 

273 PET, emnesag: ”Vedr. Danmarks Nationalsocialistiske Ungdom (DNSU) og DNSU's forlag [...]”, 
telegram i kopi, 5. april 1978. 

274 PET, personsag: ”Vedr. Povl Heinrich Riis-Knudsen, [...] og DNSU/WUNS, 3. april 1981. 

generalsekretær for WUNS. Dette job gav RK travlhed med det organisatoriske 
arbejde. Og dette er grunden til, at flere nazister fra udlandet har været henvist 
til RK vedr. vigtige spørgsmål. Og derfor har Danmark fået en central rolle i den 
internationale nazisme””5 


PET's regionsafdeling i Århus nærede interesse for denne internationale kon- 
taktflade. Samtidig modtog PET's Centralafdeling lejlighedsvise henvendelser 
fra samarbejdende tjenester med erfaring inden for området med anmodning 
om videregivelse af oplysninger. PET observerede således i 1977 et besøg af lede- 
ren af NSDAP/AO amerikaneren Gary Lex Lauck i Danmark, hvor denne bl.a. 
mødtes med Riis-Knudsen.” Et samarbejde med en udenlandsk tjeneste om at 
observere mødet mellem Lauck og de europæiske nazister i København gav i 
1980'erne anledning til et efterspil, idet det kom frem, at en af de medrejsende 
udenlandske nazister havde været hvervet som kilde for en udenlandsk tjeneste, 
uden at denne på forhånd havde orienteret PET herom. Sagen gav anledning til, 
at PET overvejede hensynet til hemmeligholdelse af sådanne kildeoperationer 
over for tjenestens fastholdelse af sit krav om forhåndsgodkendelse. Resultatet 
blev, at PET over for partnerne præciserede sidstnævnte hensyn, idet man dog 
åbnede mulighed for at en sag alene kunne deklareres med PET's chef, således 
at evt. sikkerhedshensyn kunne iagttages. Sagen blev efterfølgende afklaret på 
en for PET tilfredsstillende måde og under bibeholdelse af tjenestens krav om 
deklarering af alle efterretningsaktioner på dansk grund.>” PET fandt i øvrigt, at 
man havde en interesse i at modtage oplysninger om indholdet i møderne under 
det omtalte besøg. Sagen har formentlig givet anledning til, at PET overvejede 
mulighederne for selv at hverve kilder i de højreorienterede miljøer. Det kan 
således ikke udelukkes, at PET har draget den konklusion, at man ved en øget 
infiltration af de nazistiske miljøer ud over egenværdien af de derved indhentede 
oplysninger ligeledes ville styrke sin stilling i samarbejdet med udenlandske tje- 
nester. 


275 Ibid., s. 2-3. 

276 PET, personsag: Notits, 12. juli 1984. 

277 PET, personsag: Notits, 15. oktober 1984; telex til udenlandsk tjeneste, 28. september 1984; ”Vedr. 
baggrunden for presseomtalen af [...] rejse til Danmark i 1977”, 24. august 1984; ”Vedr. møde med 
[...] om [...] efterretningsmæssige aktiviteter i Danmark i 1977”, 24. august 1984; referat af møde, 11. 


juli 1984. 

I sit bidrag til PET's årsberetning 1976-77 beskæftigede regionsafdeling II 
sig med de lokale nazister. Man noterede således, at der havde været kontakter 
til bl.a. den amerikanske nazist Matthew Kohl og den tysk-amerikanske nazist 
Gary Lauck, og at DNSU tilsyneladende havde en central rolle med hensyn til 
trykning og spredning af den nazistiske litteratur, som solgtes i Europa. Man 
konstaterede også, at der var en vis søgning til den yderste højrefløj på baggrund 
af ”den europæiske situation”, og at nynazismen i Århusområdet var en bevæ- 
gelse, som burde følges med nogen interesse.” 

DNSU og hovedkvarteret i Århus spillede en central rolle i trykning og spred- 
ning af nazistiske skrifter rettet mod især det vesttyske marked, hvor sådanne 
skrifter var forbudt, og hvor man på dette tidspunkt havde beslaglagt en del na- 
zistisk litteratur og lukket trykkerier. PET's regionsafdeling i Århus var blevet 
mere energisk i sin indhentning og havde rettet opmærksomheden mod DNSU's 
centrale rolle for nazistisk aktivitet i Europa.” Det var regionsafdelingens opfat- 
telse, at Århus var et centrum for nazistiske aktiviteter i Europa. PET nærede 
således mistanke om, at den tyske nazist Thies Christophersens Kritik Verlag 
fungerede fra Århus muligvis i samarbejde med NS-forlag.-" 


i 


Thies Christophersen. Observationsfoto fra 1977. PET fandt, at DNSU var centrum for spredning af 
nazistisk lekture, som tryktes i eller omkring Århus og videresendtes fra en postboks. PET havde mis- 
tanke om, at DNSU opbevarede nazistisk materiale, som var forbudt i Vesttyskland, for den vesttyske 
nynazist Thies Christophersen, og videresendte det til vesttyske nazister (PET's arkiv). 


278 PET, administrativ sag: Årsberetning for regionsafdeling II for tiden 1. september 1976 til 31. august 
1977 vedrørende de i regionsafdelingen behandlede sagsområder. 

279 PET, personsag: ”Vedr. Danmarks Nationalsocialistiske Ungdom (DNSU), Ang. DNSU's forlag og 
NS-Off-Set tryk i Århus”, 28. november 1977. 

280 PET, emnekartotek: ”Nazisme, foreninger, Danmarks Nationalsocialistiske Ungdom (DNSU), no- 
tits 28. november 1977. 

281 PET, personsag: Vedr. Ny-nazisme, 667/77, 839/80, 3. oktober 1980. 

I 1978 iværksatte politiet mere fremadrettede indhentningsoperationer. Den 
7. april afholdtes et møde mellem statsadvokaterne i Aalborg og Viborg samt 
kriminalpolitiet i Århus (inklusive formodentlig PET). Man besluttede at søge 
at klarlægge forbindelserne mht. DNSU's rolle som formidler af nazistisk litte- 
ratur og hvem og hvor mange, der var engageret i DNSU. Man skred derpå til at 
anholde Povl Heinrich Riis-Knudsen og Hans Christian Krogh Petersen, og til 
ransagninger. Det lykkedes dog ikke at finde materiale, som kunne begrunde en 
sigtelse.” De anholdte afviste at kende til Thies Christophersens tidsskrift Wille 
und Weg, men erkendte derimod, at man i 1972 havde udgivet 500 eksemplarer 
af Talmud. Det lykkedes også politiet at lokalisere NS-offset og DNSU's forlag, 
ligesom man fandt forskelligt trykke- og forlagsudstyr.; PET fandt stadig i 1979, 
at DNSU var centrum for en ikke ubetydelig aktivitet i forhold til internatio- 
nale partnere, og at bevægelsen spillede en vigtig rolle med hensyn til spredning 
af nazistisk lekture, som tryktes i eller omkring Århus og videresendtes fra en 
postboks. Først og fremmest mente man, at DNSU til dels opbevarede nazistisk 
materiale, som var forbudt i Vesttyskland, for den vesttyske nynazist Thies Chri- 
stophersen, dels videresendte illegalt nazistisk materiale til Vesttyskland. 

11980 forventede PET, at den voksende højreekstremistiske aktivitet i Europa 
i almindelighed og i Vesttyskland i særdeleshed ville smitte af på Danmark: 


"Givet er det, at de tyske nazister i den senere tid har manifesteret sig stærkt. Dette 
har bl.a. givet udslag i bankrøverier, bombesprængninger og tyverier af fx. våben. 
Og fra tyske nazister og til den danske afdeling har der ikke før i tiden været langt. 
Disse tilstande har indtil nu været ukendte i Danmark, men med de forbindelser 
der er til Danmark er det ikke usandsynligt at det vil kunne ske. De tyske nazister 
er forhindret i at udgive megen skriftligt materiale, hvorfor dette kan rekvireres 
hos Riis-Knudsen”; 


282 PET, emnesag: Vedr. Danmarks Nationalsocialistiske Ungdom, 23. august 1978. 

283 PET, ujournaliseret sag: Vedr. nynazisme, 5. september 1979; PET, emnekartotek: ”Nazisme, politisk 
virksomhed”, notits 10. april 1978. 

284 PET, personsag: Vedr. Danmarks National Socialistiske Ungdom (DNSU), 28. februar 1979. Myn- 
dighederne havde i 1977 skredet ind overfor udgivelsen af Wille und Weg, og der var indledt under- 
søgelse mod udgiverne, men der forelå på dette tidspunkt ikke dom. Der var videre tale om: Aage 
H. Andersen, Uddrag af Talmud, solgt gennem DNSU-forlag. På DNSU-tforlags tilbudsliste fandtes 
også T. Christophersens Die Auschwitz-Liige, som i 1977 var blevet søgt beslaglagt af de vesttyske 
myndigheder. Ibid. 

285 PET, ujournaliseret sag: Notat vedr. nazisme, 3. maj 1980. 

Man søgte også at bringe kilder med en kontaktflade til miljøet i anvendelse, 
uden at man dog synes at have haft mulighed for at trænge indi DNSU ogi dein- 
ternationale forbindelser, som udgik fra bevægelsen. Som en PET-medarbejder 
fra regionsafdelingen i Århus forklarede for Kommissionen: 


"Vidnet har ikke haft kilder i det højreekstremistiske lag. Vidnet har fulgt DNSAP 
i Århus og har fulgt Riis-Knudsen og alle hans aktiviteter. Han fik henvendelser 
fra den tyske tjeneste om, at det tyske skrift, som blev postet fra Århus, var ulovligt 
i Tyskland. Sammen med kriminalpolitiet i Århus lavede PET en operation, hvor 
der på grundlag af kendelse skete ransagning af og beslaglæggelse i trykkeriet. Der 
var også i en periode etableret brevåbning vedrørende Riis-Knudsen. Dette gav 
et klart billede af nynazisternes aktiviteter. Efter retssagen i Århus klagede Riis- 
Knudsen over, at hans breve var blevet åbnet, men dette var man ophørt med langt 
tidligere, så han havde ikke haft mistanke eller kendskab til det. Grupperingen be- 


stod mest af personer langt op i årene, som abonnerede på Hitlers taler og skrifter. 


Det var under 10 mennesker, det drejede sig om… 776 


PET interesserede sig især levende for den fremtrædende figur for dansk na- 
zisme. Denne interesse blev ikke mindre, da Povl Heinrich Riis-Knudsen i 1980 
blev generalsekretær i World Union of National Socialists (WUNS), og som følge 
af, at Riis-Knudsen dyrkede forbindelser med lederen af WUNS, amerikaneren 
Matthew Kohl.” En markant opblussen af udadvendt nazistisk aktivitet kom det 
imidlertid ikke til i de tidlige 1980'ere. Bevægelsen syntes primært at rette sine 
kræfter mod det indadvendte ideologiske arbejde, mod forlags- og distributions- 
virksomheden og mod de internationale forbindelser.” PET's Centralafdelings 
afdeling C vurderede i 1982 i sin årsberetning, at den danske nazisme var kon- 
centreret om Povl Heinrich Riis-Knudsens person. Man tvivlede på forlydender 
om etableringen af et nordisk nazistisk samarbejde med mere voldeligt oriente- 
rede kræfter, da man ikke mente, at Riis-Knudsens arbejde var voldeligt indstil- 
let. Man var imidlertid opmærksom på distribueringen af nazistisk materiale fra 
Aalborg og på, at der var bestræbelser på en genopliven af nazismen i Europa: 


286 RB: PET-medarbejder ved region II, 13. januar 2004. 

287 PET, personsag: Danmarks Nationalsocialistiske Ungdom (DNSU), bilag til telex 29. september 
1982. 

288 PET, ujournaliseret sag: ”Vedr. PET's kendskab til nynazistiske aktiviteter i Danmark; 27. marts 
1981. 

"Skønt DNSU hovedsageligt kun består af RIIS-KNUDSEN bør PET til stadig- 
hed have et vågent øje for RIIS-KNUDSEN og nynazister i Danmark” 

Et særligt moment i den publicistiske virksomhed var den opblussende 
såkaldte historierevisionistiske bevægelse — holocaustbenægtelse — som fra 
1980'erne begyndte at markere sig ved bl.a. forlæggeren Ernst Zindel og den 
britiske historiker David Irving. Revisionismen spillede en vigtig rolle i bestræ- 
belserne på at relativisere Holocaust og så tvivl om ledende nazisters, særligt Hit- 
lers, kendskab til og dermed ansvar for det passerede.”? Forbindelsen til Thies 
Christophersen var i den sammenhæng af særlig betydning. Denne havde i 1973 
udgivet bogen, Die Auschwitz-Liige, og flyttede i 1986 til Kollund ved Flensborg 
Fjord for at undgå retsforfølgning i Forbundsrepublikken.”" Revisionismen spil- 
lede en vigtig rolle i forsøget på at legitimere den nazistiske ideologi og rehabili- 
tere den nazistiske fortid og var formentlig en medvirkende årsag til, at DNSB i 
1980'erne så en vækst i sympatisører og egentlige medlemmer. Symptomatisk for 
denne tendens var indledningen til den danske udgave af Thies Christophersens 
bog, Jeg var i Auschwitz, hvori den anonyme indleder under overskriften "Løg- 
nen om de '6 millioner" skriver, at: 


"Den mest sejlivede propagandaløgn om Det 3. Rige og nationalsocialismen er 
myten om udryddelsen af de 6 millioner jøder under Den anden Verdenskrig. 
Med denne det 20. århundredes største løgn der oprindelig skabtes af zionistiske 
kredse for at støtte kravet om oprettelse af en jødisk stat i Palæstina, er det lykkedes 
de allierede sejrherrers monopoliserede historieskrivere at afspore enhver seriøs 
diskussion om det nationalsocialistiske Tyskland.” 


Den internationale historiske forskning er derimod i dag optaget af diskussionen 
om rammerne for, forklaringen på og årsagerne til det nazistiske regimes udry- 
delse af millioner af jøder under 2. verdenskrig. Der findes ikke nogen seriøs for- 
sker, som i dag benægter Holocaust og den samtidige forfølgelse og udryddelse 
af andre minoriteter eller regimemodstandere i det nazistiske Tyskland. 


289 PET, administrativ sag: Årsberetning 1982, afdeling C, s. 23. 

290 Herom se D.D. Guttenplan, The Holocaust on Trial: History and the David Irving Libel Case (Lon- 
don, 2001). 

291 Se René Karpantschof: Nynazismen og dens modstandere i Danmark. Politiske bevægelser i interna- 
tionale rammer 1980-1998 (Esbjerg, 1999), S. 41-42. Thies Christophersens, Jeg var i Auschwitz, blev 
udgivet på Nordland forlag i 1981, og trykt på NS-tryk i Århus. Heri hævdede denne bl.a., at de 
jødiske tab under 2. verdenskrig ikke oversteg 200.000 mennesker. Ibid., s. 18. 

292 Anonym forf.: Løgnen om de "6 millioner”, i: T. Christophersen, Jeg var i Auschwitz (1981), s. 5. 

DNSB, 1983-89 


Nogenlunde samtidig med at DNSAP's veteran Svend Salicath i 1983 døde, om- 
dannede Povl Heinrich Riis-Knudsen DNSU til DNSB. Baggrunden for reorga- 
niseringen kan have været dannelsen af et egentligt parti efter DNSAP's endelige 
henvisnen. Riis-Knudsen beskrev det selv i jubilæumsartiklen i 1990 således: 


"Fra omkring 1983 besluttedes det at indlede en egentlig opbygning af en politisk 
kamporganisation, hvis mål fra første færd var at finde en plads i landets politiske 
spektrum..7% 


Det antydes i artiklen, at man allerede fra dette tidspunkt havde ambitioner om 
at opstille til kommunalvalg i slutningen af 1980'erne. Omlægningen gav anled- 
ning til en organisatorisk ekspansion. Der stiftedes afdelinger i Aalborg, Århus 
og Esbjerg. Med fremkomsten i maj 1983 af nr. 1 af Nationalsocialistiske Breve 
proklamerede Riis-Knudsen nye samlingsbestræbelser omkring nationalsocia- 
listerne i Danmark. Selve DNSB's organisation havde i en periode ligget stille på 
grund af for få administrative kræfter, men han erklærede nu, at man påny ville 
registrere medlemmer af DNSB, og at NS Breve ville komme til at fungere som 
bindeled mellem dem, som interesserede sig for den nationalsocialistiske idé. NS 
Breve blev udsendt til medlemmer af WUNS i Norden, kunder i Nordland For- 
lag, abonnenter på Nationalsocialisten, enkelte andre samt personer, som havde 
indsendt støtteerklæringer. At dømme efter Riis-Knudsens oplysninger havde 
der været tale om, at de enkelte nationalsocialister i landet havde været ret fåtal- 
lige og uden megen indbyrdes forbindelse. Dette ville han nu ændre med mu- 
ligheden for en fastere tilknytning til DNSB som enten A-medlemmer eller som 
B-medlemmer. Sidstnævnte var sådanne, som havde indsendt en støtteerklæring 
og 25 kr. pr. måned, mens A-medlemmer skulle gøre sig fortjent dertil på for- 
skellig vis. Endvidere oplystes det, at udgivelsen af Nationalsocialisten påny ville 
blive genoptaget på kvartalsbasis. Kontaktadressen var en postboks i Aalborg.”+ 

Tilsyneladende blev nationalsocialismen — også efter at Povl Heinrich Riis- 
Knudsen i 1977 havde fået arbejde i Aalborg og efterfølgende flyttede til byen 
— håndteret fra regionsafdeling II, som kunne trække på visse kilder i omegnen 
af bevægelsen. Man konstaterede i 1983, at bevægelsen syntes at være kommet 


293 PET, personsag: Region II til Centralafdelingen 6. november 1990, vedlagt artiklen af Povl Heinrich 
Riis-Knudsen: ”20 år med DNSB”. 
294 Nationalsocialistiske Breve, nr. 1, maj 1983. 

mere i fremdrift. Der blev således på et møde i marts 1983 etableret en afdeling i 
Esbjerg. Der var dog kun to deltagere i mødet ud over Povl Heinrich Riis-Knud- 
sen. Man kunne også konstatere, at landslederen havde etableret kontakt til en 
fremtrædende tysk nynazist, og at der blev arbejdet på at revitalisere bevægelsen. 
Riis-Knudsens strategi var tilsyneladende at sætte ind på områder, hvor natio- 
nalsocialisterne kunne vinde velvilje, og at man ville søge at undgå at provokere 
og frastøde folk. 'Tanken var åbenbart at søge at slå på miljøsagen og at søge at 
infiltrere disse bevægelser, som ventedes at vinde stigende tilslutning i befolk- 
ningen. Kilden formodede, at partiet hidtil kun havde haft to-tre medlemmer, 
men at dette tal kunne være vokset til det dobbelte. Man formodede også, at når 
der lidt flot taltes om oprettelse af afdelinger rundt omkring i landet, var der kun 
tale om et enkelt medlem hvert sted.” 


"Konklusionen må til slut være den, at den nationalsocialistiske bevægelse sta- 
digvæk ikke har den store grobund i Danmark. Men der er ingen tvivl om, at 
Riis-Knudsen stadig arbejder ihærdigt og med gode evner for sin nazistiske sag, 
og med det vedlagte nyhedsbrev, der tyder på en aktivitet i bevægelsen, og med de 


få men bevidste medlemmer i organisationen, vil kredsen omkring Riis-Knudsen 
296 


stadig være interessant for PET. 
PET interesserede sig ikke mindst for Povl Heinrich Riis-Knudsens aktiviteter 
med hensyn til spredning af nazistisk og antisemitisk litteratur. I 1981 skiftede det 
såkaldte NS forlag navn til Nordland forlag.” Forlaget var tilsyneladende også 
en vigtig del af landslederens levebrød, og en bogliste fulgte med første udgave 
af NS Breve i 1983. Her optrådte bl.a. Thies Christophersen: Jeg var i Auschwitz, 
Alfred Rosenberg: The Myth of the 2oth Century, Frits Clausen: Den nationale so- 
cialisme, Joseph Goebbels: Bolsjevismen i Teori og Praksis samt Matt Kohl: Hitler 
er fremtiden.” 
PET havde i 1983 særligt opmærksomheden rettet mod udspredelsen af skrif- 
ter med et indhold, som kunne være i strid med den såkaldte racismeparagraf, 
straffelovens $ 266 b. Det drejede sig bl.a. om bøger som Martin Luther: Jøderne 


295 PET, personsag: ”Vedr. Nationalsocialisten Povl Heinrich Riis-Knudsen [...], og hans aktiviteter i 
World Union of National Socialists (WUNS)”, 6. juni 1983. 

296 Ibid, s. 4. 

297 PET, personsag: ”Vedr. Povl Heinrich Riis-Knudsen [...]”, 14. juni 1983. 

298 Nationalsocialistiske Breve, nr. 1, maj 1983. Et bogkatalog med en lang række titler fulgte med NS 
Breve, katalog Nordland Forlag. 

og deres løgne, Fritz Clausen: Den nationale Socialisme, Adolf Hitlers Min Kamp, 
og Zions vises protokoller.” Især sidstnævnte rummede som nævnt i indlednin- 
gen til dette bind groft antisemitisk stof. I dansk oversættelse blev bogen som 
tidligere nævnt genstand for en heftig debat i 1930'erne, og den må anses for en 
af de vigtigste baggrunde for tilblivelsen af den såkaldte racismeparagraf. PET 
indhentede ekspertbistand til at vurdere indholdet af disse skrifter og overvejede 
flere gange tiltalerejsning på grundlag af racismeparagraffen.;” Der var på dette 
tidspunkt først og fremmest tale om efterforskning af nazismen i Danmark på 
grundlag af DNSU's forlagsaktiviteter og forbindelser med udenlandske nazister. 
Ifølge PET havde DNSB endnu i 1984 under ti medlemmer.” 

I 1984 var PET's regionsafdeling i Århus i stand til at skaffe sig oplysninger 
om DNSB's landsmøde den 7. april 1984 i Esbjerg fra en ny kontakt ved navn 
Frede Farmand Rasmussen. Denne havde bl.a. den 10. april 1984 haft en samtale 
med Riis-Knudsen, hvor sidstnævnte udtalte sig om bevægelsens mål og orga- 
nisation. Riis-Knudsen havde på landsmødet fremlagt det fremtidige program. 
Riis-Knudsen omtalte bl.a. nazismen som en fredsbevægelse.:” Ud over denne 
nye oplysning meddelte landslederen, at: 


"Den Nationalsocialistiske Bevægelse vil overholde grundloven, da den er en lov- 
lig politisk organisation. Men så snart nationalsocialisterne kommer til magten, da 
skal grundloven ændres radikalt. Herunder forklarede Riis-Knudsen, at national- 
socialismen i dag er det eneste rigtige demokrati, der findes. Han mener, at Dan- 
marks folkestyre i dag er fup, da det ikke er folket, der styrer landet”; 


Riis-Knudsen udtalte sig til Frede Farmand i form af et interview til brug for en 
reportage. I september 1984 havde to PET-folk en samtale med bevægelsens nye 


299 PET, personsag: ”Vedr. gennemsyn af bestillingsliste fra forlaget NORDLAND [...] for at få vurde- 
ret, om nogle af bøgerne indeholder antisemitisme” 30. juni 1982. 

300 PET, personsag: ”Vedr. undersøgelse af bogen "Die Zionistischen Protokolle” for at finde antise- 
mitiske afsnit/sætninger”, 1. juni 1983; PET, emnekartotek: ”Nazisme, foreninger, Danmarks Natio- 
nalsocialistiske Ungdom (DNSU), notits 14. april 1983 samt 9. juni 1983. Region II havde således 
mistanke om en overtrædelse af straffelovens $ 266 b. 

301 PET, personsag: ”telegramkopi PET til [-]”, 9. marts 1984. 

302 PET, personsag: ”Vedr. landsmøde den 7. april 1984 for Dansk Nationalsocialistisk Bevægelse”; 
12. april 1984. 

303 Ibid., s. 1-2. Referatet af samtalen fandt støtte i en båndoptagelse af samtalen, som formentlig udfor- 
mede sig som et interview: Ibid.: ”Vedr. samtale mellem FREDE og RIIS-KNUDSEN den 10/4 1984 
angående LANDSMØDET i Esbjerg den 7/4 1984”. 

organisationssekretær, som havde kontaktet PET i anledning af rygter i pressen 
om, at en udenlandsk agent havde opholdt sig i Danmark i 1977 (jf. ovenstående). 
Organisationssekretæren ønskede at overbevise PET om, at DNSB arbejdede på 
lovligt grundlag. Uden at gå i detaljer med medlemmer og navne forklarede han 
om partiets aktiviteter og ideologi. Han afviste, at Holocaust havde fundet sted, 
og fremkom med stærkt antisemitiske udtalelser. PET konkluderede af samta- 
len, at: 


"Det mest åbenlyse resultat af samtalen skal ses i ideologien, der synes at bekræfte 
tidligere antagelser om, at DNSB med RIIS-KNUDSEN som landsleder kører en 
politisk blødere linie. 

Det fremgår, at de tilslutter sig Hitlerlinien i modsætning til de i BRD kendte na- 
ziterrorgrupper, der beskylder Hitler for at have forrådt national-socialismen, da 
han udryddede SA-lederne i 19347 


PET formodede, at organisationssekretæren stod bag de nyoprettede afdelinger i 
Helsinge og Sønderborg, ligesom han også blev noteret som redaktør af DNSB- 
tidsskriftet Nationalsocialisten. Selv om PET formodede, at medlemstallet fortsat 
var minimalt, konstaterede man nu en stigende nazistisk aktivitet.” 

I midten af 1980'erne synes bevægelsen af have samlet lidt flere kræfter om- 
kring sig. Samtidig rustede PET sig stærkere med hensyn til indhentning fra 
DNSB. Man noterede sig således på et møde i 1985 mellem sagsbehandlere fra 
regionerne, at der havde fundet bombesprængninger sted mod jødiske institu- 
tioner i København, og at der var grund til opmærksomhed over for de kendte 
antisemitiske miljøer. Man bed også mærke i, at nazisterne i almindelighed var 
blevet styrket både organisatorisk og medlemsmæssigt.;”% Som andetsteds omtalt 
hvervede PET i 1985 Frede Farmand som kilde, samtidig med at denne optog 
en regelmæssig kontakt til bl.a. Povl Heinrich Riis-Knudsen. De ledende to-fire 
skikkelser i bevægelsen var registreret med personsager, mens man på organi- 
sationssagen søgte at identitificere de personer, som optrådte som interesserede 
eller sympatisører. 


304 PET, personsag: ”Vedrørende Danmarks Nationalsocialistiske Bevægelse (DNSB)”. PET, person- 
sag: ”Emne: Møde den 3/9 1984 med organisationssekretær i DNSB, Jørgen Nielsen”, 27. september 
1984. 

305 PET, administrativ sag: ”Vedr. referat af møde i Århus den 8. oktober 1985 for sagsbehandlere af 
uro-stof i regionerne”, 10. oktober 1985. 

Riis-Knudsens politiske oplæg rettede sig endnu i 1985 mod at vinde en lang- 
som accept af nationalsocialismen ved bl.a. plakatopklæbning, løbesedler, læser- 
breve, indlæg af løbesedler i biblioteksbøger og almene personlige samtaler. Han 
opfordrede også til, at man søgte ind i andre organisationer, hvor man mente, 
at der kunne befinde sig folk, som kunne blive nationalsocialister. Bestræbelsen 
gik også på en organisatorisk ekspansion, så DNSB fik flere afdelinger og først 
og fremmest en intensivering af bestræbelserne i hovedstadsområdet.;% I 1986 
fremkom der oplysninger om, at DNSB havde rettet en kampagne mod medlem- 
mer af Fremskridtspartiet i Københavnsområdet.:7 

Bevægelsen synes at have udvist nogen aktivitet i midten af 1980'erne. Således 
noterede PET i 1984, at personer, som i dagspressen indsendte læserbreve for 
eller imod flygtninge i Danmark, efterfølgende havde modtaget breve fra DNSB 
vedlagt et eksemplar af Nationalsocialisten.”” I midten af 1980'erne synes bevæ- 
gelsen også at have rettet opmærksomheden mod yngre højreekstremister i Kø- 
benhavn, hvor man i denne tid så fremvæksten af de såkaldte grønjakker. PET 
havde oplysninger om, at partiets organisationssekretær havde etableret forbin- 
delse til nogle af grønjakkernes talsmænd på bl.a. Østerbro.:” Under titlen ”Hvid 
By” fremkom Kamptegnet da også i juni 1987 med en støttemelding til fordrivel- 
sen af, som man skrev, de ”racefremmede”>? 

PET noterede i en kort oversigt i 1985, at DNSB's stigende engagement syntes 
at fortsætte. PET bemærkede dette i en notits fra 1986. Man kendte til lokalaf- 
delinger i København, Brøndby Strand, Helsinge, Odense, Aalborg og Århus, 
og til at lokalafdelinger var under oprettelse i Fredericia/Vejle/Kolding og Nivå. 
Medlemstallet var efter PET's vurdering steget til 300. Man noterede sig først 
og fremmest forlags- og propagandaaktivitet. Men man var dog stadig meget 
opmærksom på, om der skulle eksistere kontakter mellem DNSB og Forbunds- 
republikken med hensyn til smugling af nynazistisk litteratur over den dansk- 


306 PET, emnesag: ”Vedr. Uddrag af Povl Heinrich Riis-Knudsens [...] tale på DNSB's 2. landsmøde i 
Hillerød den 20. april 1985”, 5. august 1985. 

307 Peter Schmidt: ”Ny-nazister i harnisk; Søndagsavisen, 24. august 1986. 

308 PET, personsag: ”Vedr. Danmarks National-Socialistiske Parti/Bevægelse”, 13. august 1985. 

309 PET, emnesag: ”Vedr. D.N.S.B's evt. kontakt med 'Grønjakker”, 14. september 1987; Niels Westberg 
& Poul Gazan: ”Grønjakker er med i nazi-partiet”, Ekstra Bladet, 19. juli 1987; PET, emnesag: ” Vedr. 
Kontakt mellem Danmarks Nationalsocialistiske Parti (DNSB) og Grønjakkebevægelsen i Køben- 
havn”, 21. september 1987. 

310 ”Hvid by” Kamptegnet, juni 1987. 

31 PET, personsag: ”Danmarks Nationalsocialistiske Bevægelse (D.N.S.B.)”, udateret. 

tyske grænse. I oktober 1985 observerede man et stiftende møde for en DNSB- 
afdeling i Odense. I mødet deltog bl.a. Riis-Knudsen sammen med otte andre 
personer, som søgtes identificeret. Lignende indhentninger skete i den følgen- 
de tid, til tider med anvendelse af forskellige rum- og telefonaflytninger som blev 
bragt i anvendelse med godkendelse fra domstolene, hvor dette var fornødent. 
Den hidtidige praksis med at følge DNSB via enkelte kilder, indsamling af 
skrifter og blade fra foreningen mv. foldede sig således ud fra den snævre kerne 
omkring Povl Heinrich Riis-Knudsen. Først i denne periode kan man tale om, 
at organisationssagen også rummer navne på personer, som ansås for A- eller 
B-medlemmer, abonnenter af Nationalsocialisten og sympatisører. Navnestoffet 
dækkede imidlertid fortsat blot omkring et dusin mennesker, hvoraf kun tre-fire 
personer havde egne personsager. Der skelnes ikke mellem A- og B-medlemmer i 
PET's optegninger i denne periode. Det var imidlertid tydeligt, at organisationen 
var i vækst. I 1986 vurderede en PET-medarbejder i regionsafdeling II, at DNSB 
havde otte mindre afdelinger med tilsammen ca. 350 medlemmer i Danmark. 
Man noterede, at de især var aktive ved plakatophængning og propaganda mod 
indvandrere. Man forventede, at DNSB ville kaste sig ind i kommunalpolitik 
ved opstilling til kommunalvalget samme år.>+ På DNSB's landsmøde den 19.-20. 
april 1986 i Nordsjælland var der inviteret 70 personer, hvoraf ca. 50 — deriblandt 
mange yngre — deltog. Aktiviteten var også voksende. Den 6. december 1986 
modtog PET således fra en kilde meddelelse om et DNSB-regionsmøde i Ran- 
ders. Modus var igen et diskret afholdt møde med anvendelse af den traditio- 
nelle nazistiske symbolik med faner og plakater, armbind osv. bag lukkede døre. 
Kilden rapporterede om navne på deltagerne, og at i hvert fald ti af deltagerne 
var unge.” Vurderingen af udviklingen hos de danske nazister var genstand for 
en drøftelse mellem repræsentanter for PET's Centralafdeling og efterforskere af 
det såkaldte uro-område i regionsafdelingerne i januar 1987. Repræsentanten for 
Centralafdelingens afdeling for dette område lagde her op til en øget opmærk- 


312. PET, personsag: ”Vedr. National Socialisme”, 28. marts 1985. 

313 PET, personsag: ”Vedr. Danmarks Nationalsocialistiske Bevægelses møde i Odense d. 6. okt. 1985” 
10. oktober 1985. 

314 PET, emnesag: ”Vedr. referat af møde med… [navngiven udenlandsk tjeneste] den 14. marts 1986”% 
pkt. 9, 10. april 1986. 

315 PET, personsag: ”Vedr. Danmarks Nationalsocialistiske Bevægelses landsmøde den 19.-20. april 
1986”, 6. maj 1986. 

316 PET, personsag: ”Vedr. Danmarks Nationalsocialistiske Bevægelses regionsmøde lørdag den 6. de- 
cember 1986 [...]”, 10. december 1986. 


PET's overvågning af den yderste højrefløj 1945-1989 


107 


108 


DEN DANSKE NAZISME I EFTERKRIGSTIDEN, 1945-1989 


somhed over for udviklingen og forklarede, at man på den måde ville kunne 
konstatere, hvor stor persongruppen var og således få mulighed for at redegøre 
herfor over for ministeren.” 

I 1987 tilgik der fra en aflytning en oplysning til PET om, at Riis-Knudsen og 
DNSB skulle have haft kontakt til den såkaldte Europæiske Bevægelse (EB) med 
bl.a. en fransk og en tysk nynazist, som tilstræbte en samling af de europæiske 
nynazistiske bevægelser. Riis-Knudsen m. fl. skal således have deltaget på det 
tredje førerting i Belgien. Angiveligt skal Riis-Knudsen også her have udtrykt 
ønske om at udgive et nyoplag af Mein Kampf i anledning af Adolf Hitlers 100- 
års fødselsdag.>? Man noterede sig også i 1987, at Riis-Knudsen og organisations- 
sekretæren begge deltog i Rudolf Hess' begravelse.” Frem til det tyske politis 
håndhævelse af forbudet mod nazistiske marcher i 1994 blev de årlige minde- 
marcher i anledning af Rudolf Hess' dødsdag den 17. august 1987 en tilbageven- 
dende lejlighed for DNSB til at markere sig og knytte forbindelser til europæiske 
ligesindede. 

På organisationens fjerde førerting den 27.-29. marts 1987 i Waging am See i 
Forbundsrepublikken blev Riis-Knudsen valgt som ny leder af Den europæiske 
Bevægelse, som var uden ledelse, da den tyske leder afsonede en fængselsstraf i 
Vesttyskland. Baggrunden var ikke alene Riis-Knudsens funktion som generalse- 
kretær i WUNS, men også at denne nød tætte forbindelser til Michael Kuhnens 
organisation ANS/OA. Han havde således efter sit valg som leder møder med to 
kontakter i Vesttyskland. Efter det oplyste skulle Riis-Knudsen også have givet 
udtryk for et ønske om at intensivere samarbejdet med de vesttyske nynazistiske 
organisationer og om at samle alle nationalsocialistiske grupper i bevægelsen i 
en samlet blok under sin ledelse." 

Riis-Knudsen indkaldte i 1987 deltagere fra en række neonazistiske organi- 
sationer i Europa til førerting i Danmark den 26.-27. september 1987. Tilsyne- 
ladende var det planlagt som et politisk-ideologisk møde, men blev siden hen 
ændret til et mere organisatorisk møde. Man drøftede bl.a. den internationale 
situation, arbejdet i de forskellige lande og debatterede, hvordan arbejdet i frem- 


317 PET, administrativ sag: ”Vedr. referat af møde i Århus den 22. januar 1987 for sagsbehandlere af 
uro-stof i regionerne”, 13. februar 1987. 

318 PET, personsag: bilag 92, telegram, 12. august 1987. 

319 PET, personsag: ”Vedr. Rudolf Hess” død og begravelse”, 14. september 1987. 

tiden kunne samordnes. Der blev på mødet nedsat en kommission, som skulle 
tegne organisationens ideologiske linje og lægge rammerne for den interne orga- 
nisation. Formand for kommissionen blev Riis-Knudsen. Det oplystes imidlertid 
kort efter, at Den Europæiske Bevægelse var blevet nedlagt, og at Riis-Knudsen 
i stedet søgte at integrere medlemsorganisationerne i WUNS. Formentlig var 
der tale om en overtagelse af dette konkurrerende højreekstremistiske netværk. 
Der var tale om et betydeligt karrierespring for Riis-Knudsen, som allerede i 
1980 var blevet generalsekretær for WUNS, men som nu kunne henvise til at 
have en væsentlig del af de europæiske højreekstremistiske grupperinger bag sig 
inden for denne organisation. Baggrunden var, formodede PET, at flere med- 
lemsorganisationer samtidig ønskede WUNS ledet af Riis-Knudsen, som hidtil 
havde været generalsekretær, mens verdensføreren havde været amerikaneren 
Matthew Kohl. De internationale deltagere i det pågældende møde var åbenbart 
enige om, at Kohl ikke var den rigtige leder, da han bl.a. havde hævdet Hitlers 
guddommelighed, og da man ikke mente, at nationalsocialismen kunne ledes 
fra USA. Helt enige om dette skifte synes deltagerne ikke at have været. Flere var 
ikke tilbøjelige til at indtræde i WUNS, som man forbandt med publikations- og 
ideologisk virksomhed, og da man frygtede, at dette ville hindre fortsættelsen af 
en aktivistisk, paramilitær bevægelse af den art, som EB hidtil havde ønsket at 
følge.” I sin årsberetning for 1987 lagde PET nogen vægt på udviklingen på den 
yderste højrefløj: 


"På den yderste højrefløj er det kun Danmarks Nationalsocialistiske Bevægelse 
(DNSB), der har manifesteret sig i et sådant omfang, at det har haft nogen indfly- 
delse på den politiske opinion. Bevægelsen har i 1987 udvist stigende aktivitet, hvil- 
ket har resulteret i et stigende medlemstal og en mere landsdækkende struktur” 


Man noterede også, at DNSB i kraft af sin leder spillede en markant rolle i det 
europæiske nazistiske netværk, og at der var planer om opstilling til kommu- 
nevalget.= Samme år synes PET at have oprustet sin indsats i forhold til na- 
zisterne i regionerne. På et møde mellem sagsbehandlerne blev der lagt op til 


321 PET, personsag: ”Vedr. Danmarks Nationalsocialistiske Bevægelse (D.N.S.B.), [...]”, telex, 15. de- 
cember 1987; PET, kildesag: ”PET Vedr. oplysninger omkring DNSBs deltagelse i ”Det 5. førerting, 
afholdt weekenden den 26.-27. september 1987...” 5. oktober 1987. 

322 PET, personsag: ”Vedr. D.N.S.B/s internationale samarbejde med højreekstremistiske organisatio- 
ner” 

323 PET, administrativ sag: ”Årsberetning 1987 for Politiets Efterretningstjeneste”. 

øgede indhentninger for i hvert fald en foreløbig periode for at kunne danne sig 
et indtryk af nazisternes styrke. Formentlig har der været tale om en instruks fra 
ledelsen. Repræsentanten nævnte således, at man med en forbedret indhentning 
ville være i stand til at redegøre for sagen over for ministeren. Det var da også 
formeningen, at man ikke skulle undervurdere fænomenet, som antoges at ville 
øges i takt med flygtningediskussionerne i den danske offentlighed. 

Samtidig begyndte DNSB at fylde mere i den offentlige debat. Et forvarsel 
fik man i 1985, da nazisterne havde held til at producere en udsendelse på DR's 
Båndværkstedet. Oplysningerne om den planlagte udsendelse, ”Nationalsocia- 
lismen — det er selve livet”, resulterede i kraftige opfordringer til DR's ledelse og 
til regeringen om at stoppe udsendelsen. Bag disse opfordringer stod bl.a. Social- 
demokratiets daværende finanspolitiske ordfører, Mogens Camre, som mente, at 
radiodirektøren gjorde sig skyldig i en ”absurd fejltolkning” af ytringsfrihedsbe- 
grebet. 

I påsken 1987 gav Riis-Knudsen på Aalborg banegård et stomfuldt pressemø- 
de, hvor man annoncerede ambitionen om, at DNSB skulle stille op til kommu- 
nalvalget i 1989. Disse oplysninger blev ifølge pressen fulgt med trusler mod de 
fremmødte journalister, hvis de ikke skrev positivt om nazisterne, og med stærkt 
racistiske udtalelser. Dette gav anledning til, at redaktør Povl Nørager indgav po- 
litianmeldelse mod partiets organisationssekretær som ansvarshavende redaktør 
på Nationalsocialisten for i bladet at have bragt en række udtalelser i strid med 
den såkaldte racismeparagraf i straffeloven ($ 266 b). I 1987 rettede advokaten for 
Povl Nørager endvidere henvendelse til Folketingets Retsudvalg og opfordrede 
til, at man i overensstemmelse med sine internationale forpligtelser tog skridt 
til at forbyde foreninger, som fremmede eller tilskyndte til racediskrimination, 
i særlig grad DNSB.:;7 Denne henvendelse blev fulgt op af en opfordring fra MF 
Arne Melchior til justitsminister Erik Ninn-Hansen den 22. februar 1988 om at 
indlede en undersøgelse af DNSB med henblik på en opløsning af foreningen 
efter grundlovens $ 78. Ninn-Hansen svarede, at statsadvokaten i Aalborg havde 


325 PET, administrativ sag: ”Vedr. referat af møde i Århus den 22. januar 1987 for sagsbehandlere af 
uro-stof i regionerne”, 13. februar 1987. 

326 ”Stop Nazi-program”, Aktuelt, 8. juli 1985. 

327 PET, emnesag: H. Mogensen til Folketingets Retsudvalg, 12. juni 1987. ”Retsudvalg skal hindre nyt 
nazi-parti', Frederiksborg Amts Avis, 14. juni 1987. Arne Melchiors initiativ udsprang af udtalelser 
fra Povl Heinrich Riis-Knudsen om, at indvandrere og adoptivbørn skulle hindres i at formere sig. 
”Nazi-chef: Han kan bare tage til Israel”, Ekstra Bladet, 23. februar 1988. Ibid., ”Melchior vil have 

indledt en undersøgelse af, hvorvidt der med den nazistiske propaganda var tale 
om en overtrædelse af Straffelovens $ 266 b (racismeparagraffen), og at han af 
principielle årsager ikke kunne tage stilling til, om en forening skulle opløses, da 
dette efter grundloven skulle ske ved en domstolsafgørelse.> 

Statsadvokaten fremlagde i juli 1988 sin vurdering, som byggede på politirap- 
porter om DNSB fra hele landet, men ikke på materiale fra PET. Statsadvokaten 
byggede bl.a. sin beslutning på betænkningen, som overvejede eventuelle lov- 
ændringer som følge af Danmarks ratifikation af FN's konvention om afskaf- 
felse af racediskrimination. Betænkningen bemærkede dog hertil, at der var et 
forbehold i konventionen med hensyn til, at der i det enkelte land kunne ligge en 
konflikt mellem ønsket om at bekæmpe raceforfølgelse og ønsket om at respek- 
tere borgernes ret til at give udtryk for deres anskuelser.” 


"Forbeholdet blev indsat på foranledning af de nordiske lande, der særligt frem- 
hævede, at menings- og ytringsfriheden samt forenings- og forsamlingsfriheden 
må respekteres, også ved lovgivning mod racediskrimination. 

Af betænkning 553/1969.26 fremgår det endvidere, at det under udvalgets drøftel- 
ser har stået fast, at det ville være i modstrid med den i de nordiske lande rådende 
opfattelse af ytringsfriheden, om man kriminaliserede enhver udtalelse af forestil- 
linger om racemæssig overlegenhed eller udtryk for racehad.”" 


Statsadvokaten byggede videre på den hidtidige praksis, hvor DNSB flittigt hav- 
de givet anledning til efterprøvelse af racismeparagraffen. I 1985 havde man så- 
ledes opgivet en efterforskning mod Nationalsocialisten med henvisning til, at 
de relevante passager var for generelle. I 1987 havde rigsadvokaten tiltrådt, at 
der ikke blev foretaget videre i anledning af, at DNSB havde udgivet Zions vises 
protokoller. Begrundelsen var, at der nok i bogen fremsattes beskyldninger mod 
det jødiske folk, men at der ikke med tilstrækkelig sikkerhed var tale om udsagn, 
hvorved jøderne forhånes, trues eller nedværdiges. Efter en vurdering af det ind- 
hentede materiale — dvs. diverse tryksager fra DNSB — nåede statsadvokaten 
frem til en lignende konklusion: at der ikke var grundlag for tiltalerejsning.” 
Som det fremgår af de indledende bemærkninger om baggrunden for racisme- 


328 PET, emnesag: A. Melchior til E. Ninn-Hansen, 22. februar 1988. Ibid., bilag 9: Erik Ninn-Hansen 
til A. Melchior 26. februar 1988 samt ibid.: A. Melchior til E. Ninn-Hansen 24. februar 1988. 

paragraffens tilblivelse, måtte der på dette tidspunkt være tale om en praksis, 
som ikke alene var mere lempelig end det egentlige hensyn, som lå bag racisme- 
paragraffens vedtagelse, men også mindre streng end praksis i forbindelse med 
domfældelsen af de tiltalte for antisemitiske ytringer i 1938 før racismeparagraf- 
fens vedtagelse. Situationen rummede ellers paralleller til situationen i 1935-38, 
idet DNSB og Nordland Forlag udfoldede en systematisk antisemitisk propagan- 
da, som udløste stærke modreaktioner i civilsamfund og fra danske politikere. 

De mange anmeldelser var udtryk for en begyndende samfundsmæssig re- 
aktion mod nazisternes forsøg på at manifestere deres eksistens. I 1987 havde 
nazisterne således planer om at deltage i det kommende kommunalvalg i 1989 
i bl.a. Aalborg og København. Dagbladet Information skrev i den anledning, 
at det var første gang siden 1943, at et nazistisk parti havde stillet op til valg i 
Danmark. Dagbladet bemærkede også organisationssekretærens udtalelser om, 
at baggrunden for dette skridt var, at DNSB havdet haft medlemsmæssig eks- 
pansion.;> 

DNSB var i 1988 vokset fra en lille håndfuld personer til en egentlig lands- 
dækkende, men stadig medlemsmæssigt fåtallig organisation. Ud over ledelsen 
omkring Riis-Knudsen i Aalborg fandtes der afdelinger i Aalborg og Randers 
(Århus havde nu ingen afdeling), Odense, Greve, Lyngby, to afdelinger i Køben- 
havn ogen afdeling i Sorø under ledelse af Albert Larsen. Fra DNSB's landsmø- 
de i Alsted forsamlingshus den 8.-9. oktober 1988 modtog PET kildeoplysninger 
om, at DNSB nu sigtede på opstilling til kommunalvalget i 1989. Man ville åben- 
bart manifestere sig under mottoet: ”Et grønt Danmark — for hvide mennesker” 
samt ”Racisme — er kærlighed til Danmark”, Der var mødt en ca. 50 personer op, 
og man var indstillede på at forsøge opstilling i Aalborg, København og Sorø. 
PET havde nu på DNSB-sagen syv fremtrædende DNSB-medlemmer, der var 
registreret med egne personsager. Riis-Knudsens beretning afspejlede fremgang 
for bevægelsen især i hovedstadsområdet og på Sjælland. Formentlig var der tale 


332 U. Elbæk & M. Hansen: ”Nazisterne i Danmark danner kamporganisatior”, Information, 20. juli 
1987. 

om organisationsarbejde ved Albert Larsen og Jonni Hansen, som forskubbede 
organisationens hovedvægt fra det jyske mod hovedstaden og Sjælland. 

Albert Larsen markerede sig snart som en aktiv politisk kraft for DNSB og 
blev i løbet af kort tid den uformelle nr. to i DNSB efter Riis-Knudsen. Kort 
efter at Riis-Knudsen havde glædet sig over indmeldelsen af den tidligere frem- 
skridtsmand og over dennes organisatoriske kræfter, kom det imidlertid til et 
brud. Der var tilsyneladende tale om en konflikt, som skyldtes, at Riis-Knudsen 
havde ladet optage en græker i DNSB, og at Albert Larsen med flere betonede, 
at DNSB skulle være et rent dansk foretagende. Derudover var der også tale om 
uenighed om en række af bevægelsens punkter, som Larsen ønskede ”blødt op”. 
Bruddet, hvis reelle årsager næppe kan klarlægges, åbnede imidlertid også for 
muligheden for, at der omkring Albert Larsen blev grundlagt et konkurrerende 
højreekstremistisk parti.» 

En af de få, men også vanskelige kilder til forståelsen af PET's trusselsvurde- 
ring i forhold til DNSB er de bevarede retsanmodninger om domstolsgodken- 
delse af forskellige former for indhentning. Disse anmodninger var i reglen — li- 
gesom mange af samme type rettet mod visse andre organisationer — begrundet i 
en mistanke om, at de berørte personer kunne tænkes at overtræde straffelovens 
$ 114. Man nævnte således i en sådan anmodning fra 1985 vedrørende en af de 
ledende figurer i DNSB, at vedkommende var den øverste ansvarlige for aktioner 
og kampagner, som blev iværksat af DNSB. Der henvistes her til flere eksem- 
pler på aktioner, som mistænktes at have voldelige hensigter, samt til voldeligt 
ladede og hadefulde udtalelser om indvandrere eller om bevægelsens politiske 
modstandere.;7 

Retsanmodningerne henviste flere gange til landslederens udtalelser i en slut- 
tet kreds. PET interesserede sig således for, om landslederens benægtende udta- 
lelser om DNSB's involvering i voldshandlinger kun var på skrømt, og for, om 
man i bevægelsen spekulerede i pro forma udtalelser om lovlydighed, mens man 
samtidig uofficielt opmuntrede medlemmerne til på egen hånd at begå volds- 
handlinger eller ulovligheder. Ved en lejlighed bemærkede PET således en le- 
dende persons opfordring til at blande glasskår i limen til plakater for at skade 


335 PET, personsag: ”Vedr. Danmarks Nationalsocialistiske Bevægelses 5. landsmøde — afholdt den 

de personer, som forsøgte at rive plakaterne ned. På et møde i DNSB den 5.-6. 
oktober 1985 udtalte Riis-Knudsen angiveligt: 


"D.N.S.B. er en lovlig organisation, og der er ikke noget, man hellere vil end sige: 
Ah, de bruger vold og så grundlovens $ 78. Det vinder vi ikke noget ved. Hvad 
hver enkelt gør, det er organisationen aldrig ansvarlig for, og derfor må den enkelte 
selvfølgelig bruge sin fantasi, som den enkelte bedst kan. Det er derfor bl.a., at vi 
har sådan et dejligt løst medlemsforhold, hvor man ikke forpligter sig til noget. 
Bladet kan da også omadresseres til Vridsløse. Det er ikke noget problem. Det skal 
bare være sådan, at af princip deltager organisationen ikke i sådan nogle ting, men 
der skal jo være plads til det private initiativ også.” 


Om bevægelsens arbejdsmetoder hed det bl.a., at: 


"for grunden til at vi kan trives, og vi har rige muligheder i dette samfund, derfor 
er det et svagt samfund, svagt samfund i opløsning. Og alle de støtteordninger, de 
har fundet på, der gælder de røde, kan vi også bruge. Det er kun et spørgsmål om 
at blive organiseret rigtigt, og få fat i hvor vi kan sætte ind. Det er sådan noget, vi 
sidder og arbejder med og pusler med” 


I 1985 bestyrkedes PET's formodninger om en skyggeagtig illegalitet hos visse 
DNSB-medlemmer, hvilket gav sig udslag i en retsanmodning, hvori der henvi- 
stes til bl.a. rygter om våbentræning, forbindelser til grønjakkerne, kontakter til 
udenlandske nazister (herunder mistanke om våben- og sprængstofsmugling) 
samt mistanke om forbindelse til to bombe-sprængninger mod jødisk ejendom 
i København den 15. september 1985. Denne opfattelse synes at være blevet 
skærpet hos PET, da man i 1987 anmodede om kendelse til visse efterforsknings- 
skridt, og henviste til, at: 


"Det formodes, at der er etableret et snævert samarbejde i et hidtil ukendt omfang 
mellem 13 landes neonazistiske organisationer, og at Danmark er blandt deltagerne 
i dette nye europæiske nazisamarbejde, idet den tyske leder af ANS/NA har direkte 
forbindelse til RIIS-KNUDSEN og D.N.S.B73? 

Heri henvistes også til de to bombesprængninger og til de danske nazisters rolle 
i WUNS samt til kontakterne til grønjakkerne.:… Ved udgangen af 1980'erne sy- 
nes PET således at have næret en vis bekymring for, at den nazistiske bevægelse 
havde bevæget sig i en mere militant retning. 

3. PET'S KILDER I DNSB 


PET havde i 60'erne og 7o'erne et par kilder med tilknytning til den nazistiske 
bevægelse i Danmark. Kildesituationen forbedredes dog markant i 1980'erne 
med hvervningen af Frede Farmand Rasmussen. I dette kapitel redegøres der 
for PET's kilder og i særlig grad for omstændighederne omkring hvervningen af 
Frede Farmand. PET's forbindelse til nazisten Albert Larsen er beskrevet neden- 
for i afsnittet om Partiet De Nationale. 

Frede Farmands forbindelse med PET tager sin begyndelse i maj 1979 med 
en henvendelse fra Frede Farmand til først PET og senere FE med oplysning om, 
at der skulle være planlagt et voldeligt anslag mod den engelske dronning Eliza- 
beths besøg i Århus. Farmand havde i første omgang henvendt sig til politigården 
i Århus for at komme i tale med PET's derværende afdeling. Da denne henven- 
delse ikke gav resultat, kontaktede han FE, som foranledigede, at Farmand blev 
opsøgt af en vicekriminalkommissær fra PET. Det fremgik under samtalen, at 
Farmand havde foretaget research for flere dagblade, og at han i den forbindelse 
havde talt med en nordirer, som efter Farmands opfattelse var i besiddelse af 
våben, der skulle sættes ind under en aktion mod dronningebesøget den 18. maj 
1979. Under samtalen blev Farmand ringet op af en af arrangørerne af en demon- 
stration, som skulle finde sted i anledning af dronningens besøg. Det fremgik af 
denne telefonsamtale, at demonstrationen var en fredelig protest mod briternes 
behandling af IRA-fangerne i Maze-fængslet i Nordirland. Foruden den pågæl- 
dende arrangør var demonstrationen anmeldt af Poul Vinther Jensen, der senere 
blev aktiv i Den Danske Forening. PET's reaktion var en kende forsigtig med 
hensyn til, hvilken vægt man kunne lægge på Farmands mistanker. Men man 
noterede sig dog i meldingen tilbage til Centralafdelingen i København, at: 

"rasmussen var tilsyneladende ret velinformeret om alt — baade af aktuel men 
ogsaa af mere almen interesse — og han har lovet at holde os orienteret om ting af 
interesse i forbindelse med dronningebesoeget.”% 


Frede Farmand havde efter faderen arvet en båndsamling fra bl.a. radioteatret og 
med den en interesse for at bevare dokumentation fra radio og tv. I 1984 havde 
Farmand optaget 53.500 udsendelser fra bl.a. Danmarks Radio. I årene 1983 til 
1985 arbejdede Frede Farmand på at etablere Kulturhistorisk Fonds-arkiv som 
hjemsted for disse samlinger, og på at opbygge et samarbejde mellem DR, Stats- 
biblioteket i Århus og sin egen samling. 


al 
Frede Farmand, Billedet fra 1994 er taget under et af Farmands mange foredrag om nazismen i Dan- 
mark. Farmand var leder af Kulturhistorisk Fondsarkiv, som samarbejdede med diverse medier, og 
desuden en af PETS vigtigste kilder på den yderste højrefløj. Han deltog bl.a. i en indhentningsopera- 
tion rettet mod Nordland Forlag 1988-1991. Farmand kom senere i konflikt med PET, som han mente 
havde lækket oplysninger om ham til pressen (Nordfoto, Arbejdermuseet og ABA). 


I januar 1984 tog en PET-medarbejder fra Region II kontakt til Frede Farmand i 
den hensigt at skaffe sig oplysninger om DNSB og Povl Heinrich Riis-Knudsen, 


345 PET, kildesag: Bilag 1: telex 17. maj 1979. 
346 Ibid., bilag 5: Rapport vedr. privat til Mimi Jakobsen og privat til Peter Duetoft, 7. december 1985; 

som Farmand kendte, siden han og Riis-Knudsen i 1970'erne havde stiftet be- 
kendtskab med hinanden på Aarhus Universitet. Farmand var af denne grund 
interessant for PET, men også hans interesse for indsamling af materiale om 
DNSB, Partiet De Nationale ved Albert Larsen og Nationalpartiet Danmark ved 
Kaj Vilhelmsen gjorde ham til en nyttig kontakt for Politiets Efterretningstjene- 
ste. Det hedder i PET-medarbejderens vurdering, at "Hans indsamling af op- 
lysninger har medført en evne til at have "fingeren paa pulsen” i kulturelle og 
politiske begivenheder”;7 

I tiden, der fulgte, var der flere kontakter mellem den pågældende PET-med- 
arbejder og Farmand, hvor sidstnævnte bl.a. forsynede PET med båndoptagel- 
ser med Riis-Knudsen. Det var sikkert på den baggrund, at Frede Farmand den 
24. april 1985 af afdelingen søgtes godkendt som kilde i PET og fik tildelt et kode- 
navn. Godkendelsen skete på grundlag af et skriftligt oplæg fra PET-medarbej- 
deren. Som formål anførtes: "At skaffe viden omkring Danmarks Nationalsocia- 
listiske Bevægelse og om personen Povl Heinrich Riis-Knudsen”. Redegørelsen 
fremlagde udførligt, hvordan kontakten til Frede Farmand var opstået, kvalite- 
ten af hans informationer samt muligheden for via Farmand at skaffe sig flere 
oplysninger om de danske nazister. En påtegning på dokumentet tyder på, at po- 
litimester Henning Fode har godkendt kildeforholdet.: Under Kommissionens 
afhøring havde Fode en præcisering i forhold til PET's redegørelse vedrørende 
Frede Farmand: 


"Vidnet er enig i angivelsen i ”den blå rapport” om, at Anders Nørgaard var pene- 
trant. En penetrant er både en person, der sættes ind i en organisation, og én, der 
hverves i en organisation tæt på toppen. Frede Farmand var efter vidnets opfattelse 
ikke penetrant, men kilde. Frede Farmand var ikke tilknyttet en organisation og 
blev heller ikke placeret i en organisation”? 


På dette tidspunkt var Niels Madsen departementschef i Justitsministeriet. Ju- 
stitsminister var Erik Ninn-Hansen. Det er korrekt, når Den Blå Rapport kon- 


347 Ibid., bilag 5: telex til PET's Centralafdeling, udateret. 

348 PET, kildesag: ”Vedr. godkendelse af kilde, 21. marts 1985”. En telex fra kildeføreren i region II ud- 
lægger sagen således, at Frede Farmand var blevet godkendt som kilde af regionsafdelingslederen. 
Jf. PET, kildesag: telex til PET, Centralafdelingen, udateret. Det må vel — jf. ovennævnte doku- 
ment af 21. marts 1985 — forstås således, at det var regionsafdelingslederen, som efter godkendelse 
fra Centralafdelingen meddelte sagsbehandleren, at der var grønt lys for at benytte Farmand som 
kilde. 

349 RB: Henning Fode, 24. april 2001. 

staterer, at det ikke af sagens akter fremgår, hvorvidt Justitsministeriet eller den 
daværende justitsminister blev underrettet om etableringen af et kildeforhold 
mellem PET og Frede Farmand. Motivet, som blev angivet, var Frede Farmands 
indgående kendskab til nazistiske kredse." Mere præcist angiver en intern rede- 
gørelse fra to involverede PET-medarbejdere, at: 


"Grunden var, at der fra udlandet blev forespurgt på nazistiske aktiviteter i Århus- 
området. Der blev peget på Frede som den person, der muligt kunne bidrage med 
oplysninger. Det viste sig hurtigt, at Frede var leveringsdygtig i mange relevante 
oplysninger for PET?" 


Fra 1986 knyttede en anden medarbejder ved Århus-afdelingen kontakt til Frede 
Farmand. Denne medarbejder beskæftigede sig med højrefløjen og modtog gen- 
nem en årrække en række oplysninger fra Farmand om organisationer på den 
politiske højrefløj samt fra enkelte venstrefløjsgrupper.> Daværende kriminalin- 
spektør i PET Per Larsen erindrer kilden: 


"På ny adspurgt om Frede Farmand forklarede vidnet, at Frede Farmand nok var 
mere aktiv end de sædvanlige kilder, og der var en tæt og hyppig kontakt til ham. 
PET forsynede ham bl.a. med bånd, og han fik sine udgifter for sit arbejde for PET 
dækket. Det er vidnets indtryk, at Frede Farmand selv havde en meget stor inte- 
resse i at dyrke højrefløjen og specielt nynazisterne og afdækningen heraf” 


I september 1987 blev samarbejdet mere formaliseret, idet der blev indgået af- 
taler om afregning med Frede Farmand for dennes fremskaffelse af oplysninger 
for PET's Århus-afdeling. I første omgang aftaltes en timeaflønning på 100,- kr. 
pr. time med godtgørelse for faste udgifter som telefon, rejser og abonnementer. 
Midt i 1988 ændredes aftalen til en fast honorering på 1.500,- kr. pr. måned med 
godtgørelse af udgifter. I slutning af 1988 ændredes det månedlige honorar til 
2.000,- kr. pr. måned for i midten af 1989 at slutte på 3.000,- kr. pr. måned. En 


350 PET, Redegørelse vedrørende dele af PET'S virksomhed (PET, 1998), s. 52. 

351 PET, kildesag: Vedr. Oplysnings- og personbeskrivelse af Frede Farmand, 8.april 1999. 

352 PET, kildesag: Vedr. kort beskrivelse af…indhentningsområder/arbejdsområder fra 1986 til august 
1997, 23. februar 1998. 

353 RB: Per Larsen, 6. maj 2003. 

354 PET, kildesag: Vedr. kort beskrivelse af Farmands indhentningsområder/arbejdsområder fra 1986 
til august 1997. Dokumentet er afklippet den sidste halve side og er derfor uden påtegning og dato. 
Øverst er dog anført datoen den 24. februar 1998. Da dokumentet er sprogligt meget lig ovenfor 
citerede dokument af 23. februar 1998 er forfatteren givetvis også her en af kildeførerne i region II. 

opgørelse fra 1998 viser, at Frede Farmand i alt modtog 501.720,65 kr. i veder- 
lag. 


Kildeføring 


Kildeføringen fandt sted i den form, at Farmands kontaktperson i PET's Århus- 
afdeling mødtes med denne på Frede Farmands hjemadresse ca. tre gange om 
ugen. Hans deltagelse i møder blev på forhånd godkendt af PET's Centralafdeling 
i København, ligesom formålet med deltagelsen og honorering også på forhånd 
var fastsat efter aftale med PET's centrale ledelse i København. Materialerne blev 
i reglen afleveret med en kopi til Århus-afdelingen og en til København. Mate- 
rialeudgifterne blev afholdt af Århus-afdelingen og afregnet direkte med bilag 
for diverse udgifter. De båndede telefonsamtaler blev sendt til København til 
sagsbehandling og efter gennemlytning og sletning tilbageleveret til Frede Far- 
mand til genbrug. Modsat den gængse procedure blev der ikke skrevet kildere- 
ferater fra møderne med Farmand, og der blev ej heller oprettet en kildemappe 
over det indsamlede materiale, der blev lagt på emnesagerne. I det hele taget blev 
Farmands mundtlige oplysninger fulgt op med en opfordring til at fremskaffe 
dokumentation for oplysningerne f. eks. ved båndoptagelser.5 

Karakteren af Frede Farmands forbindelse med PET var, som det her antydes, 
af en art, som det kan være vanskeligt at fastlægge entydigt. Meget tyder på, at det 
også i datiden har været svært for hans kontakter i PET's Århus-afdeling at fast- 
lægge hans status i forhold til afdelingens indhentningsarbejde. I en redegørelse 
fra den 8. april 1999 redegør de to PET-medarbejdere fra Århus-afdelingen, som 
varetog forbindelsen med Frede Farmand, for, hvordan kildeføringen for denne 
antog en ganske særlig karakter. Dette forklares af de to PET-medarbejdere med 
henvisning til Frede Farmands særlige personlighed, et stort behov fra dennes 
side for meget tæt og hyppig kontakt til kildeføreren samt det, som i redegørel- 
sen fremstår som en vanskelighed ved at skelne mellem spekulative og faktuelle 
oplysninger i de informationer, som man modtog fra Farmands side.” 


355 Justitsministeriet, departementschefens pengeskab: Projektgruppe Fakta, Fakta Materiale, Brie- 
fingmappe til Birgitte Stampe, 1998: ”Fakta-Situationsrapport til vicerigspolitichef Birgitte Stampe 
27. februar 1999”. 

356 PET, kildesag: Vedr. beskrivelse af kildeføring af Frede Farmand Rasmussen, 27. marts 1998. 

357 Ibid., Vedr. oplysnings- og personbeskrivelse af Frede Farmand, 8. april 1999. 

"Den normale procedure i sikker kildedrift var ikke mulig, så kontakten mellem 
Farmand og sagsbehandleren i PET blev primært formet som en åben privat kon- 
takt ud fra hensynet til, at det normalt var kilden, der skulle beskyttes. Dette krav 
havde Farmand ikke, og opfattelsen i PET blev da også, at en afsløring forårsaget 
af Farmand selv udelukkende ville skade ham selv. Kort sagt var det ikke muligt at 
strukturere kontakten til Farmand i jævnlige forud aftalte møder, da han faktisk 
kontaktede sagsbehandleren mange gange døgnet rundt.… Møderne blev afholdt 
hos ham selv og han stillede ofte op på sagsbehandlerens private bopæle.…Kilde- 
driften blev ofte vurderet, hvor de negative forhold blev opvejet af de store mæng- 
der information, Farmand afleverede”? 


Føringen af Farmand blev endvidere strengere, da man mente, at ”Fredes for- 
tolkninger var farlige”. Derfor stillede man strengere krav om dokumentation, 
og man søgte uden om ham at indhente oplysninger fra andre kilder. Det er 
sagsbehandlernes opfattelse, at Farmand viste tegn på at have svært ved at skille 
fiktion fra fakta. 

Farmand tillægges tillige ifølge de to kildeførere en vis stridbarhed, som skal 
have bragt ham på kant med flere tidligere samarbejdspartnere. Det gælder så- 
ledes Den Danske Forening. I slutningen af 1980'erne var Farmand ifølge rede- 
gørelsen optaget af indvandringen til landet og ”flirtede først med Søren Krarup 
og Jesper Langballe, og det endte med et egentligt engagement med Den Danske 
Forening”. Farmand skulle således under ”det fælles fodslag” med Ole Hassel- 
balch have fremstillet en video om sammenstødet mellem den kristne og den 
muslimske kultur. Man var imidlertid ikke i Den Danske Forening videre glade 
for resultatet, og det kom derpå til et brud. En af følgerne heraf var en fejde mel- 
lem Frede Farmand og Den Danske Forening, hvorunder Farmand søgte at på- 
vise tætte relationer mellem den sidstnævnte forening og de danske nazister. 

Ifølge PET-medarbejdernes redegørelse gennemgik kildeføringen i forhold 
til Frede Farmand en udvikling over tid. I begyndelsen var kontakten begræn- 
set, idet PET's kildefører blot var indstillet på at ”kigge ham over skulderen”. 
Samtidig hedder det, at kildeføreren i begyndelsen var utryg ved kilden, med 
hvem han flere gange fandt det nødvendigt at gennemgå PET's registreringsreg- 
ler. Omkring 1986 blev det da besluttet at holde forbindelsen gennem to sagsbe- 
handlere. Det resulterede imidlertid i, at kilden angiveligt spillede de to ud mod 

hinanden. Derpå valgte man en form, hvor den ene sagsbehandler tog sig af 
den sociale kontakt, medens den anden varetog indhentningen af oplysninger. I 
1988-89 overgik Farmand igen udelukkende til én sagsbehandler i PET." 

Da man samtidig fra udlandet rettede henvendelse til PET for bl.a. at kaste 
lys på distribueringen af nazistisk propaganda fra Danmark, blev det besluttet at 
Farmand skulle bidrage til en endnu mere målrettet indhentning af oplysninger 
på højrefløjen. ”Der blev nu tale om, at Frede blev kørt i et fast struktureret kil- 
deforhold, hvor han blev stillet konkrete opgaver” Alligevel mente man, at det 
var nødvendigt løbende at vurdere kildedriften. Man var usikker på Farmands 
loyalitet, men mente stadig, at en afsløring af kildeforholdet ville belaste ham 
selv værre end PET. 


"Det blev anført, at PET kunne kritiseres, hvis der ikke var blevet etableret kontakt 
til Frede, der som ingen andre havde adgang til oplysninger omkring højrefløjen i 
Danmark og i udlandet”? 


Der var altså tale om en afvejning af risikoen og kildens driftssikkerhed over for 
værdien af de oplysninger, som kunne indhentes ved et fortsat engagement. I 
forklaringen anslår de to politifolk i øvrigt også den mere generelle problematik 
med at skaffe pålidelige kilder i sådanne miljøer: 


"Som det fremgår af ovenstående er det ikke problemfrit at være kildefører i PET 
med ekstremisme som sagsområde. Det er som at færdes i et minefelt og miljøerne 
kan være så betændte, at det er svært, ja ofte umuligt at finde den "rene” person, 
der egner sig som kilde. D.v.s. skal kravet være en person, der er ufejlbarlig, så kan 
den pågældende ikke færdes i miljøet, der jo netop er kendetegnet ved at være på 
kant med det etablerede samfund”; 


Det skal her erindres, at oversigten over kildeføringen er forfattet af de to tidli- 
gere kildeførere i 1999, dvs. på et tidspunkt, hvor det i forholdet mellem Frede 
Farmand og PET var kommet til et brud. Kildeførerne bekræftede da også, at 
Frede Farmand havde været en nyttig kilde til den prioriterede indsats i forhold 
til højreekstremismen i 1980'erne. Man var opmærksom på, at Farmand vide- 
rebragte oplysninger til f. eks. pressen, og på at det var nødvendigt at sikre fuld 

dokumentation.” Risici og fordele blev ved flere lejligheder overvejet blandt kil- 
deførerne: 


"Adspurgt forklarede vidnet, at Frede Farmands troværdighed og arbejdsmetoder 
ofte blev drøftet, og hver gang kom de i PET til det samme resultat, hvorefter Frede 
Farmand fortsat kunne anvendes som kilde, så længe det ikke sikkerhedsmæssigt 
var et problem for PET, og det var Frede Farmands eget problem, hvis han ekspo- 
nerede sig selv. Det afgørende var, at informationerne fra Frede Farmand kunne 
dokumenteres. 

Der var ofte i PET diskussioner vedrørende Frede Farmands brug af de indsam- 
lede informationer. Eksempelvis kan nævnes et møde i Sorø, hvor Frede Farmand 
efter aftale med Riis-Knudsen fotograferede fra mødet, og PET fik kopier af bil- 
lederne, men 2 dage senere var et af billederne i Ekstra Bladet. Vidnet overværede 
en telefonsamtale mellem Riis-Knudsen og Frede Farmand, hvor Frede Farmand 
overfor Riis-Knudsen undskyldte sig med, at der havde været indbrud, og bil- 
lederne var blevet stjålet. Vidnet har bebrejdet Frede Farmand, at han solgte til 
Ekstra Bladet.” 


Kildeføreren oplyste, at man satte sikkerheden i højsædet, og gav kilden besked 
på at holde sig fra det, hvis noget var sikkerhedsmæssigt uforsvarligt. Der blev 
også lagt vægt på, at alle oplysninger skulle kunne dokumenteres ved bånd eller 
papir. Der blev således afholdt debriefingsmøder med Farmand, hvor denne rap- 
porterede, men ifølge kildeføreren lå hovedvægten for PET på det indhentede 
dokumentationsmateriale. 

Indhentninger ved Frede Farmand blev drøftet på forhånd mellem kildefø- 
reren og kilden. Ofte var kilden selv den udfarende kraft og henvendte sig med 
forslag eller med oplysninger. Ved PET-relaterede indhentninger drøftedes kil- 
dens deltagelse i f. eks. generalforsamlinger og lignende og hvilke oplysninger 
der evt. kunne skaffes. Forud for operationen lagdes et budget, og operationen 
blev stedse godkendt af chefen for regionsafdelingen.:” 

En meget stor del af oplysningerne fra Frede Farmand og af resultaterne fra 
hans operationer var båndoptagelser. Hvis disse båndoptagelser var ”interes- 
sante” blev der lavet en udskrift. Bånd med relation til aktiviteter i region II blev 

aflyttet og evt. udskrevet i Århus, mens bånd med relation til hovedstadsom- 
rådet blev sendt til Centralafdelingen til bearbejdelse der. I nogle tilfælde blev 
der udfærdiget en notits, hvis der var ting af interesse på båndene. PET betalte 
båndene, og mange af dem blev genbrugt, efter at indholdet var blevet slettet. 
Hvis Farmand ønskede en båndoptagelse retur, blev det markeret med en mær- 
kat på båndet påtegnet ”retur”, Ved afslutningen af engagementet med Farmand 
havde PET 60-80 bånd, som havde en vis interesse.” Men mange af båndene 
var i cirkulation og blev genbrugt flere gange. Forbindelsen i sager vedrørende 
Farmand gik til sagsbehandleren i Centralafdelingens subversionsafdeling, som 
af og til meldte tilbage med ønsker om, hvad man gerne ville have kilden til 
at dække. Instruktionen gik gennem kildeføreren. Forbindelsen til kilden blev 
dårligere i 1993, da denne begyndte at miste sine forbindelser på højrefløjen. Da 
Farmands kilder på højrefløjen tørrede ud, nedtonede PET sit engagement. Der 
blev mindre kontakt til Frede Farmand, færre møder og mindre økonomiske 
mellemværender. PET vurderede dog, at man kunne fastholde Farmand som 
kilde på venstrefløjen.» 

I samme forbindelse kan det oplyses, at der den 21. september 1993 fra re- 
gion II blev indgivet anmodning om registrering af Frede Farmand. Årsagen til 
anmodningen har Kommissionen ikke kunnet afdække nærmere. Det fremgår 
ikke af anmodningen, at Frede Farmand havde haft en forbindelse til PET, end- 
sige virket som kilde for PET. Anmodningen blev efterkommet. Farmand har 
hos PET en personsag dateret den 4. oktober 1993. Registreringen er godkendt 
af Wamberg-udvalget den 12. november 1993. Det ses af omslaget, at sagen seks 
gange i 1993 har været i brug internt i PET og to gange i 1998. Registreringsgrun- 
den er anført som ekstremisme.” 


Farmands opfattelse af kildeforholdet 
Frede Farmand har beskrevet sit forhold til PET som en gentleman-aftale, hvor 


Farmand på frivillig basis leverede oplysninger. Da en anden PET-medarbejder 
senere overtog forbindelsen, var denne ifølge Farmand i mindre grad end for- 

gængeren villig til at iagttage denne aftale og bad flere gange Farmand udføre 
flere opgaver. Farmand har forklaret, at han insisterede på sin uafhængighed, 
og at der blev etableret en forståelse mellem ham og PET. Ifølge Farmand skulle 
motivet bag denne ordning være, at samarbejdet kunne redde mennesker fra 
politisk motiverede voldshandlinger af den ene eller anden art. I sit svar på 
PET's Blå Rapport fra marts 1998 forklarede Farmand, at han blev kontaktet af 
PET i begyndelsen af 1985, og at man efter en række møder blev enige om, at 
han i sin kortlægning af den yderste højrefløj skulle "meddele om kriminelle 
og livstruende forhold. Til gengæld ville PET hemmeligholde min identitet så 
kortlægningsarbejdet ikke blev forstyrret” 

Frede Farmand mener da også, at han igennem sit kildeforhold til PET un- 
derhånden har videregivet oplysninger, som har bidraget til at undgå voldshand- 
linger og andre forbrydelser. I bogen Den hemmelige tjeneste oplyses det således, 
at han ved henvendelse til folketingsmedlem for CD Peter Duetoft og til PET har 
medvirket til at forpurre højreekstremistiske anslag. Det oplyses også, at Far- 
mand har skaffet oplysninger til veje om trusler fra lederen af De Nationale, 
Albert Larsen, mod Erik Jensen fra Demos.- Over for Kommissionen har Frede 
Farmand henvist til andre eksempler. 

Farmand forklarer, at der opstod problemer i arrangementet med kildefor- 
holdet, da den oprindelige kildefører blev sat på Blekingegade-efterforskningen, 
og en ny kildefører overtog kontakten til Farmand. Den uformelle kontakt blev 
tilsyneladende nu afløst af en indstilling fra kildeførerens side, som fulgte en 
mere traditionel kildefører-kilderelation. På et tidspunkt ragede Farmand uklar 
ikke alene med den nye kildefører, men også med Region II's og PET's ledelse. 
De udsagn, som findes fra begge sider om samarbejdet er ganske tydeligt præ- 
get af dette afsluttende brud, hvor Farmand bl.a. medvirkede i tv-udsendelsen 
Fakzren og knyttede forbindelse til Anders Nørgaard.” 


371. Kommissionens arkiv: Transskription af båndet samtale mellem Frede Farmand og to repræsen- 
tanter for Kommissionen, 3. maj 2000. 

372 Søren Steen Jespersen og Miki Mistrati, Den hemmelige tjeneste — da PET blev afsløret (Aschehoug, 
1999), S. 69. 

Farmands kilder og optagelser i DNSB 


Frede Farmands forbindelse til de danske nazister går tilbage til hans bekendt- 
skab med Povl Heinrich Riis-Knudsen i de tidlige 1970'ere på Aarhus Universitet. 
Ifølge forlydender i pressen dukkede Frede Farmand op på Riis-Knudsens dør- 
trin engang i efteråret 1973, hvorefter Farmand begyndte at lænse Riis-Knudsen 
for oplysninger om danske og udenlandske nazister.” Denne udlægning bekræf- 
tes til en vis grad af Frede Farmands forklaring for Kommissionen.” Frede Far- 
mand kom i de tidlige 1970'ere i berøring med Povl Heinrich Riis-Knudsen, som 
han efterhånden regelmæssigt interviewede til en båndoptager. Med tiden fik 
han en position som en uofficiel historiograf for nazisterne og fik mulighed for 
at foretage båndoptagelser og filme ved bevægelsens større møder.” 


"De væsentlige ting, som Riis-Knudsen ikke ville fortælle vidnet om, angik alt 
vedrørende organisationsforhold, samarbejde med Tyskland og det enorme salg 
af illegal litteratur til Tyskland, som Riis-Knudsen og Thies Christophersen fore- 
stod. Det er klart, at vidnet holdt øje med dette, men det fortalte han ikke Riis- 
Knudsen. 


Riis-Knudsen var sikker på, at vidnet kunne forvalte sin viden. Han blev selvfølge- 
lig nervøs over, at vidnet måske vidste for meget. Han regnede med, at vidnet på et 
tidspunkt ville begynde at skrive den danske nazismes historie på Riis-Knudsens 
kriterier. Den illusion bristede””7 


Som nævnt blev Farmand accepteret som kilde i april 1985. Farmand bevarede 
sin forbindelse til Riis-Knudsen indtil 1993, hvor dokumentar-udsendelsen ”De 
skjulte Bånd”, som byggede på Farmands optagelser, blev sendt. Som en konse- 
kvens af udsendelsen blev kontakten afbrudt. Farmand har beskrevet det opdrag, 
som han fik af PET, således: 


"TKildeføreren] og PET gjorde alt for at holde øje med og registrere personerne i 
den tiltagende nazistiske bevægelse, og de forsøgte at finde ud af nazisternes ak- 
tioner og de aktioner, som Den Danske Forening lavede, f.eks. ”Stop Indvandrin- 
ger” i Aalborg, på Fyn og i København, ligesom PET undersøgte ”Nationalpartiet 


374 Jesper Knudsen: ”Agent men for hvem?” Information, 6.-7. marts 1999. Farmand daterer samarbej- 
dets begyndelse til 1975, men bekendtskabet til 1973. 

375. RB: Frede Farmand, 18. juni 2002. 

Danmark”. Vidnet holdt øje med dette. Vidnet forhørte sig dels hos Povl Heinrich 
Riis-Knudsen og dels blandt nogen af de andre nazister."”? 


I de første år optog Farmand med skjult båndoptager, men omkring 1988 blev 
det efterhånden accepteret, at han kunne tage billeder og videooptagelser fra 
bevægelsens møder: 


"Før førnævnte møde havde vidnet også deltaget i interne møder eller drøftelser, 
men det var med brug af båndoptager, som de ikke kunne se. Vidnet havde nu i 5 
år spillet dobbeltspil og syntes nu, at tiden var kommet, hvor frugterne skulle pluk- 
kes. Nu var partiet oppe at køre, og nu skulle man se, hvad der var sandt og løgn. 


I første omgang forestod vidnet fotografiske optagelser. Det blev senere til video- 
optagelser i forbindelse med Hitlers fødselsdag og lignende begivenheder. Nazi- 
sterne har haft den opfattelse, at de nok en dag skulle få tilflydt et arkiv..7%? 


PET modtog i rigt mål informationer om DNSB og Riis-Knudsen via Frede Far- 
mand, som filmede en række af bevægelsens møder. Således indløb i 1989 en 
filmoptagelse fra DNSB's fejring af Adolf Hitlers 100-års fødselsdag i Hemmes- 
høj Forsamlingshus i Vemmelev. PET's gennemgang af videoen viste, at Riis- 
Knudsen i sin beretning havde beklaget udviklingen i det sydlige Afrika og de- 
mokratiseringen i Sydamerika. Han omtalte også situationen i Østeuropa, som 
nu ".. lå inde med 'Den hvide races sidste reserver, idet resten af Europa var ved 
at drukne i fremmedelementer” På den hjemlige front bemærkede han svækkel- 
sen som følge af tabet af Albert Larsen, men opfordrede medlemmerne til at gøre 
en ekstra indsats op til kommunalvalget. Han udtrykte også tvivl med hensyn til 
om der kunne blive tale om en reel valgkamp før '..BZ-truslen var knust? 


"Han gav politikerne på Christiansborg og Kbh. Rådhus skylden for BZ-proble- 
merne og udtalte, at disse politikere hørte hjemme i en arbejdslejr, når de tillod 
denne bevægelse. 


378 Ibid. 

379 Ibid. 

380 PET, personsag: ”Vedr. Danmarks Nationalsocialistiske Bevægelses festligholdelse af Adolf HIT- 
LERS 100 års førdselsdag den 20. APR 1989”, Farmand, 16. maj 1989. 

381 PET, personsag: ”Vedr. DNSB's 6. landsmøde den 21. og 22. april 1989 [...] samt udtalelser i forbin- 
delse med festligholdelsen af HITLERS 100 års dag på Hemmeshøj Forsamlingshus v. Slagelse den 
20. april 19897 30. maj 1989. 

Han forklarede i forbindelse hermed, at hvis myndighederne ikke ville fjerne BZ- 
erne, 'måtte DNSB selv udrydde eller smadre dem, idet han ikke ønskede sine folk 
skadede, hvorfor DNSB måtte komme først. 

RK var ikke klar over om DNSB magtede at løse dette problem, men var samtidig 
overbevist om, at engagementet ville give DNSB befolkningens sympati. 

RK gjorde opmærksom på, at der formentlig ikke fra officiel side ville blive lagt 
hindringer i vejen for deres valgkamp, men sagde, fat hvis demokratiet dumpede, 


var vejen slet ikke ad den demokratiske?” 


I sin tale til festligholdelse af Hitlers 100 års fødselsdag erklærede Riis-Knudsen, 
at: 


( 


Hovedfjenden ikke var dem på Christiansborg, ikke Nørager og hans cirkus eller 
Mosaisk Trossamfund, men Pressen med dens mange nyttige idioter. 

RK opfordrede videre til, at DNSB satte sig i respekt, samt efterlyste personer 'der 
ku' gøre det, uden at det fik konsekvenser" 

RK forklarede, at han var indstillet på at ændre DNSB's organisationsstruk- 
tur, samt under alle omstændigheder stramme denne op efter mere militære 
retningslinier”>$ 


Disse udtalelser blev noteret hos PET's Centralafdeling på baggrund af de ind- 
komne videooptagelser fra Frede Farmand. Farmand deltog i DNSB's landsmø- 
der, visse ledermøder og holdt kontakt til flere enkeltpersoner inden for orga- 
nisationens ledelse ved bl.a. telefonsamtaler. Han havde med organisationen en 
aftale om at kunne filme mod til gengæld at aflevere en kopi af materialet til 
DNSB. Farmand leverede imidlertid også båndkopier til PET's Århusafdeling 
sammen med fotografier og båndoptagelser af alle relevante telefonsamtaler. 
Endvidere abonnerede han på DNSB's tidsskrifter, som ligeledes gik videre til 
til PET's Århus-afdeling. Forbindelsen til DNSB blev imidlertid afbrudt efter of- 
fentliggørelsen af TV-udsendelsen af "De skjulte bånd” i 1993. I september 1993 
lod Farmand TV2 i udsendelsen "De skjulte bånd” vise eksempler på båndopta- 
gelserne fra de danske nazisters møder op til kommunalvalget. Han forklarede 


382 Ibid. 

383 Ibid. 

384 PET, kildesag: ”Vedr. kort beskrivelse af…indhentningsområder/arbejdsområder fra 1986 til august 
1997” 23. februar 1998. Der findes visse overvejelser om Frede Farmands forbindelse til Povl Hein- 
rich Riis-Knudsen i ansøgningen om kildegodkendelse: PET, kildesag: Vedr. godkendelse af kilde, 


21. marts 1985. 

bagefter til Aarhus Stiftstidende, at han gennem mere end 20 år havde infiltreret 
den danske nazi-bevægelse.; 

Frede Farmands engagement i forhold til PET fortsatte gennem 1992-93. 
PET blev ved med at modtage oplysninger om Farmands kontakter med andre 
grupperinger på den yderste højrefløj. Således bad man stadig fra PET's side 
Frede Farmand om at kontakte Partiet De Nationales leder Albert Larsen, om 
end flere kontakter også fandt sted på Farmands eget initiativ, dog således at 
PET mod dækning af omkostningerne modtog de oplysninger, som udsprang af 
disse kontakter.” Frede Farmand gav oplysninger om blandt andet den såkaldte 
Søllerødgadebombe, der eksploderede i Internationale Socialisters Københavns- 
kontor den 16. marts 1992 (se kapitel 7-9). 

Den stigende eksponering af Frede Farmand i medierne, som markant for- 
ringede Farmands muligheder for at operere i højrefløjsmiljøerne, synes at have 
været en medvirkende årsag til, at samarbejdet mellem PET og Frede Farmand 
blev udfaset i 1993. 


385 PET, kildesag: ”Den der lyves død lever længe” interview i Aarhus Stiftstidende, 9. januar 1994. 
386 RB: PET-medarbejder, 30. november 2004. 

4. FREDE FARMAND OG OPERATIONEN 
MOD NORDLAND FORLAG 


Frede Farmands vigtigste bidrag til PET's viden om de danske nazister og deres 
internationale forbindelser var utvivlsomt hans deltagelse i en teknisk operation 
rettet mod Nordland Forlag. 

Operationen tog sin begyndelse med en samtale mellem Povl Heinrich Riis- 
Knudsen og Frede Farmand i 1988. Riis-Knudsen klagede over, at hans regnskabs- 
program ikke havde kapacitet til at rumme alle navnene på dem, som købte mate- 
riale i hans Nordland Forlag, og tilsyneladende spurgte han Farmand til råds, fordi 
denne havde taget forskellige kurser i edb. Farmand svarede, at det Riis-Knudsen 
havde brug for, var et bestemt regnskabsprogram, og efterfølgende tilbød Farmand 
at stille en kopi af programmet til rådighed. Han konfererede med chefen for PET's 
regionsafdeling II samt med de to PET-medarbejdere og tilbød, at såfremt PET ville 
betale for programmet, ville Farmand stille det til rådighed for Riis-Knudsen, men 
samtidig kopiere indholdet af Riis-Knudsens program til brug for PET. Ydermere 
ville Farmand føje en fil ind i programmet, der kunne fremprovokere en periodisk 
regnefejl. Forhåbningen var, at Riis-Knudsen ville tilkalde Farmand for at få afhjul- 
pet problemet, hvorved Farmand på ny kunne få adgang til at kopiere indholdet 
af programmet.” Med denne manøvre kunne Farmand på en og samme tid sikre 
PET en kopi af Nordland Forlags samlede kundekartotek og indbygge en periodisk 
fejli Nordland Forlags regnskabssystem. En tid efter henvendte Riis-Knudsen sig til 
Farmand og klagede over, at systemet ikke fungerede. Farmand besøgte flere gange 
Riis-Knudsen og ”ordnede” fejlen, idet han samtidig kopierede de nye navne — selv 


387 Frede Farmands forklaring til to repræsentanter for Kommissionen, 5. oktober 2000, nr. 1, s. 40-41; 
RB: Frede Farmand, 18. juni 2002, S. 35-37. 

kaldte Farmand det for postkassetømninger — til brug for PET. I alt 11 ”postkas- 
setømninger” nåede han at foretage med en samlet omsætning på 30.000 navne. 

Oplysningerne fra Nordland Forlag greb tilsyneladende ind over andre forlag 
og organisationer, ligesom PET ad denne kanal også fik adgang til omfattende 
oplysninger om de danske nazisters internationale forbindelser. Ifølge Frede Far- 
mand skrev de danske nazister — DNSB — deres medlemskartotek ind i Nordland 
Forlags database.” Farmand oplyser også, at navne fra Den Danske Forening på 
denne måde kom til PET's kendskab.” Men også mange af de europæiske nazi- 
stiske forbindelser kom ifølge Farmand på denne måde til PET's kendskab, idet 
forlaget stod i forbindelse med tyske forlag med forbindelse til Zundel og Thies 
Christophersen.” 

Ifølge Farmand havde man på denne måde i årene 1988-1989 indsamlet navne 
på 6.000 danske og europæiske nazister eller på personer med forbindelse til 
nazisterne.” Da sagen løb frem til 1991, kan det samlede tal være højere. Det 
fremgår ikke af PET's materiale eller af Frede Farmands redegørelse, om man 
fra PET's side gjorde sig overvejelser om den omstændighed, at Frede Farmand 
parallelt med sit virke for PET foretog en indsamlingsvirksomhed for Kulturhi- 
storisk Fondsarkiv. Det ses således ikke, at PET har søgt at hindre, at Frede Far- 
mand kunne beholde en kopi af de personfølsomme data, som han var kommet 
i besiddelse af bl.a. i kraft af sit virke for PET og med PET's midler. 

I en injuriesag mellem Farmand og Ole Hasselbalch i 1999 henviste Farmand 
til, at han havde haft adgang til kontoudtog fra Nordland Forlags debitorsystem 
af 6. december 1994, som vedrørte en periode i 1989. Hvorledes han fik adgang 
til kontoudtoget i 1994, fremgår ikke. Derimod fremgik det af Farmands forkla- 
ring for retten, at han leverede oplysninger til journalister om nynazister.” Det 
fremgår i øvrigt af to PET-kildeføreres redegørelse om forholdet til Frede Far- 
mand fra den 8. april 1999, at de to PET-medarbejdere havde kendskab til Frede 


388 Ibid., s. 42. Dette tal forekommer meget højt, hvis der da ikke er tale om en del gengangere; over for 
Undersøgelseskommissionen forklarede Farmand, at han ved første tømning fik 3.400 navne ud. 
RB: Frede Farmand, 18. juni 2002, s. 36. 

389 Kommissionens Arkiv: Frede Farmands forklaring til to repræsentanter for Kommissionen, 5. ok- 
tober 2000, nr. 1, S. 37 og S. 43; RB: Frede Farmand, 18. juni 2002, s. 36. 

390 Kommissionens Arkiv: Frede Farmands forklaring til to repræsentanter for Kommissionen, 5. ok- 
tober 2000, nr. 1, S. 39. 

391 Ibid., s. 37. 

392 Ibid., s. 39 og S. 41. 

393 PET, kildesag: Udskrift af dombogen for Vestre Landsret 2. august 1999, s. 8-9. 

Farmands kommercielle interesse i indsamlingen af oplysninger, båndmateriale 
Osv,394 

Operationen har ikke efterladt sig tydelige spor fra PET's Centralafdelings 
eller fra region II's side. Der findes ingen notater i forbindelse med beslutnin- 
gen om igangsætning af operationen; ej heller risikovurderinger, oplysninger om 
mål eller om, hvem der var initiativtager. Det eneste relevante dokument i den 
sammenhæng er en telex fra januar 1989 fra regionsafdelingen til Centralafde- 
lingen, hvoraf det fremgår, at operationen havde fået tildelt et operationsnavn.» 
Chefkriminalinspektør Per Larsen har for Kommissionen forklaret: 


"Adspurgt om Operation... der gik ud på at kopiere kundelister fra det nazistiske 
forlag Nordland, forklarede vidnet, at han ikke husker, hvem der kom på ideen 
hertil, men han kan forestille sig, at den kom fra Århus, muligvis i samarbejde 
med Frede Farmand. Vidnet antager, men husker det ikke præcist, at både vidnet 
og politimesteren har godkendt operationen. Disciplinen i PET var meget stor, 
og hvis politimesteren havde sagt nej, ville operationen ikke være blevet til noget. 
Vidnet ved ikke, om sagen har været forelagt departementschefen i Justitsministe- 
riet, men han vil tro, at den har været omtalt som en del af den almindelige briefing 
af departementschefen. 

Adspurgt forklarede vidnet, at der ikke var nogen legalitetsmæssige problemer 
med hensyn til kopieringen af nazisternes kartotek. Området var ulovreguleret. 
Vidnet husker ikke, hvad PET gjorde med de lister, som Frede Farmand kom med. 
Det ville være den centrale afdeling, der behandlede dette. Vidnet har ikke erin- 
dring om samarbejde med Frede Farmand senere i 1980'erne”? 


Regionsafdelingslederen i Århus har om operationen forklaret følgende: 


"Adspurgt vedrørende operation. forklarede vidnet, at denne operation var oppe 
på højeste plan hos politimesteren. Det var enten Fode eller Hanne Bech Hansen, 
der godkendte operationen. Per Larsen og vistnok [Henning] Fode og vidnet drøf- 
tede det rent juridiske, ud fra de forslag, som Frede Farmand var kommet med. 
Problemet var, at hvis PET bad ham om at gøre det foreslåede, skulle der indhentes 
en retskendelse, men hvis han af egen drift kom med materialet, var spørgsmålet 
om der også i denne situation skulle foreligge en retskendelse. Det endte med, at 


394 PET, kildesag: ”Vedr.: Oplysnings- og personbeskrivelse af Frede Farmand”, 8. april 1999. Om for- 
holdet til pressen anføres det: ”Det blev diskuteret, hvorvidt det var klogt, at blande tingene, men 
det kunne også være en del af hans dækhistorie i forhold til PET”. Ibid., s. 8. 

395 PET, operationssag: 'Telex fra Region II til Centralfdelingen, januar 1989. 

396 RB: Per Larsen, 6. maj 2003, S. 3-4. 

Frede Farmand kom med materialet og blev betalt for det. Frede Farmand blev 
også betalt for de timer, han brugte, når eksempelvis Riis-Knudsen skulle holde 
partimøde, og Frede Farmand skulle filme det for ham” >7 


Det bemærkes til forklaringen, at operationen ikke kan være godkendt af Hen- 
ning Fode, da operationen iværksattes i januar 1989 (jf. ovenstående) og beslut- 
ningen om efterforskningsskridtet formentlig er taget i månederne umiddelbart 
forud herfor. Henning Fode fratrådte nemlig i efteråret 1987. Det er sandsynligt, 
at beslutningen er truffet i Hanne Bech Hansens tid som chef for PET, da hun 
ifølge det oplyste tiltrådte den 29. august 1988. 

Operationen kan følges i bilagsmappen vedrørende udgifter afholdt i forbin- 
delse med Frede Farmands aktiviteter for PET, For 1988 findes i december to 
poster ”Udført EDB-arbejde efter aftale med [kodebetegnelse for PET-medar- 
bejder]”. Hertil er den 6. januar 1989 betalt Frede Farmand 6.000 kr. af en navn- 
given PET-medarbejder for ”EDB-arbejde efter aftale med Kbh. [kodebetegnel- 
se]”. Udgiften er godkendt af kriminalkommissæren i Århus den 13. januar 1989 
med henvisning til ”jvf. aftale med Per Larsen”. På samme vis og med samme 
henvisning er den 13. januar 1989 udbetalt og godkendt en udgift på 4.000,- kr.» 
En faktura på 6.100 kr. dokumenterer indkøb af computerprogram til Nordland 
Forlag i Frede Farmands navn og ses godtgjort af PET ved dagsdato-kvittering 
fra Frede Farmand til en PET-medarbejder af 19. januar 1989. Udgiften er god- 
kendt i region II af kriminalkommissæren i Århus den 23. januar 1989. 

Bilagsmaterialet rækker i øvrigt kun til og med 1989. Her ses en række uspe- 
cificerede betalinger af honorar for forskellige måneder. Flere betalinger ses for 
møder i Aalborg hos Riis-Knudsen, og endelig findes der en enkelt post med be- 
tegnelsen ”Udgifter i forbindelse med ”postkassetømning hos Riis-K. 22/9-897% 
Der findes i materialet om Farmand en komplet navneliste fra Nordland Forlag 
pr. 14. december 1988. På samme vis findes den 15. februar 1989 en komplet nav- 
neliste fra Nordland Forlag pr. 4. februar 1989 og en liste over nordmænd ligele- 


397 RB: Finn Nielsen, 5. maj 2004, s. 22. 

398 PET, ujournaliseret sag. Kommissionen har anmodet Hanne Bech Hansen om en redegørelse for 
hjemmelsgrundlaget for operationen. Hanne Bech Hansen har via sin bisidder oplyst, at ”hun ikke 
erindrer noget om den i bilaget til ovennævnte brev omtalte operation” Jf. Kommissionens arkiv: 
Brev fra bisidder til Kommissionen, 8. december 2008. 

399 PET, kildesag: Bilag med kvittering og godkendelse. 

400 PET, kildesag: Bilag med kvittering, faktura samt godkendelse af udgift. 

401 Ibid. Se også samme, bilag 011786, udgifter i forbindelse med møde i Aalborg 15.-16. december 1989 
til bl.a. disketter. 

des pr. 4. februar 1989 (må vist forstås som nordmænd, som optræder i Nordland 
Forlags navnelister). Endelig findes en liste over identificerede medlemmer af 
DNSB pr. 7. november 1989. Materialefortegnelsen rækker frem til 5. december 
1990. I en notits fra region II henvises til en vedlagt navneliste over danskere 
fra Nordland Forlag pr. 22. september 1989. Det er samme dato, som ovennævnte 
postkassetømning fandt sted i Aalborg hos Riis-Knudsen.” Kommissionen har 
efterfølgende modtaget en sag om operationen, som har været opbevaret i Re- 
gionsafdelingen i Århus. I denne sag forekommer notitser om operationen og 
indhentning af navnelister frem til 4. august 1991. Sidste henvisning i sagen, dog 
ikke om ”postkassetømning”, er fra 31. januar 1992. 

Operationen synes således at have løbet i perioden ultimo 1988 til 1991. Far- 
mand blev dog bange for at få operationen afsløret, da en anden person i miljøet, 
Riis-Knudsens svoger, også havde edb-kundskaber. På et tidspunkt i 1991 fjer- 
nede Farmand derfor den fil i programmet, som gav anledning til, at han kunne 
dræne programmet for nye navne. Efter eget udsagn var det meget tæt på, at 
han var blevet afsløret. En uge efter skulle svogeren have ”støvsuget det hele” og 
Riis-Knudsen skulle have sagt til Farmand, at der havde været en mistanke om, 
at der var noget galt, men at man altså nu havde konstateret, at det havde været 
uberettiget.” 


Retlig vurdering af indhentningsoperationen mod Nordland Forlag 


Ved operationen må straffelovens bestemmelser om fredskrænkelse og hærværk 
anses for objektivt realiserede. Dette betyder imidlertid ikke i sig selv, at der ved 
operationen er sket en tilsidesættelse af regler. Brug af straffeprocessuelle tvangs- 
indgreb muliggør netop, at politiet lovligt kan gøre indgreb, der ellers ville være en 
overtrædelse af regler, der har til formål at beskytte borgerne. I denne sag har PET 
imidlertid ikke taget straffeprocessuelle midler i brug. Den omstændighed, at Frede 
Farmand har fået adgang til de informationer, som han videregav, med forlagets 


402 PET, kildesag: Kildemateriale (rapporter og fotos). 

403 Ibid., notits, 29. september 1989. Skrivelsen anførte som emne DNSB, og det hed, at navnelisten var 
afleveret til en medarbejder i region II. 

404 PET, operationssag: Diverse bilag og notitser i PET. 

405 Kommissionens arkiv: Frede Farmands forklaring til to repræsentanter for Kommissionen, 5. okto- 


ber 2000, nr. 1, S. 42-43. 

indforståelse og reglerne om manglende materiel typicitet”” kan imidlertid også 
påvirke bedømmelsen af, om der er sket en strafbar krænkelse af Nordland Forlag, 
med den følge, at PET skulle have søgt at indhente oplysningerne ved hjælp af de 
straffeprocessuelle tvangsindgreb. Den information, som PET erhvervede gennem 
operationen, kunne i princippet have været erhvervet ved en ransagning af Nord- 
land Forlags computer — og muligvis gennem beslaglæggelse — om end det efter de 
oplysninger, der har foreligget for Kommissionen, må antages, at retsplejelovens 
betingelser for sådanne skridt ikke har været til stede. 

Ved vurderingen af operationen mod Nordland Forlag må det overvejes, om det 
har betydning, at operationen ikke er gennemført af PET, men af Frede Farmand 
efter aftale med PET. Det kan i den forbindelse overvejes, om det er af betydning, 
om Frede Farmand kan anses for at have været agent provocateur for PET eller 
penetrant, meddeler eller lignende. 

Det kan anføres, at PET ikke ved at indskyde en privat mellem sig og en evt. 
ulovlig aktivitet kan frigøre sig for ansvar eller unddrage sig retsplejelovens regler 
om straffeprocessuelle tvangsindgreb. Selv om dette synspunkt som udgangspunkt 
er korrekt, er det næppe gældende i alle situationer. Det kan således næppe antages, 
at PET ved brug af private mellemled i alle tilfælde er afskåret fra gennem disse at 
indhente information, som ellers kun kunne opnås ved straffeprocessuelle tvangs- 
indgreb og dermed — normalt — domstolsprøvelse. 

Ved bedømmelsen har det i første række været af betydning for Kommissio- 
nen, om Frede Farmand kunne anses for omfattet det agent provocateurbegreb, der 
fremgår af retsplejelovens $ 754 a. Baggrunden for denne overvejelse har været, at 
der — når en agent provocateur indsættes — kan tænkes at bestå en vis adgang for 
agenten til at indhente oplysninger i forbindelse med agentvirksomheden, som el- 
lers kun ville kunne være indhentet ved hjælp af straffeprocessuelle tvangsindgreb. 
Det må anses for usikkert, hvor omfattende denne adgang er og har været. Agent 
provocateurvirksomhed er ikke et straffeprocessuelt tvangsindgreb, men et ”aktivt” 
efterforskningsskridt. At det begrebsmæssigt er kvalificeret således, skyldes bl.a., at 
der ved foranstaltningen ikke sker indgreb i en beskyttelsesværdig interesse.” Bru- 
gen af Frede Farmand som civil agent provocateur og undladelse af at indhente 
retskendelse ville i givet fald ikke være i strid med agentreglerne, jf. $ 754 e. 


406 Manglende materiel typicitet forklares f.eks. af Waaben, Strafferettens almindelige del, 2. udg., s. 47 
således: ”… strafansvar kan være udelukket ved fortolkning, når en handling ikke findes at burde 
være strafbar, skønt den i øvrigt opfylder de i gerningsbeskrivelsen opstillede krav” 

407 Jf. betænkning 1023/1984 s. 151 med henvisning til Gammeltoft-Hansen i U 1979 B 15-16. 

Ved operationen handlede Frede Farmand i hvert fald i nogen grad efter aftale 
med PET. Han har dog ikke været en agent provocateur, omfattet af retsplejelovens 
$ 754 €, men nok en form for penetrant eller meddeler, hvis aktiviteter ikke var 
dækket af beskrivelsen af agent provocateurvirksomhed i $ 754 a. 

En penetrant eller meddeler kan utvivlsomt give visse oplysninger til politiet og 
herunder PET, som ellers kun kunne erhverves ved hjælp af et tvangsindgreb. Den 
pågældende kan således f.eks. videregive oplysninger fra samtaler, som han har 
deltaget i. Hvor vidtgående denne adgang til at søge og videregive oplysninger til 
politiet er, må imidlertid henstå som tvivlsomt og omfatter vel i almindelighed ikke 
adgang til at undersøge gemmer og lignende. 

Det kan fastslås, at Frede Farmand ikke har haft større beføjelser til at under- 
søge Nordland Forlags debitorkartotek, end en agent provocateur ville have haft, 
og i det omfang en agent provocateur ikke må krænke en beskyttet interesse, er 
det vedrørende de aktiviteter, der falder under grænsen for agent provocateurvirk- 
somhed fra meddelere, informanter, penetranter mv. — og således Frede Farmand i 
denne sag — nærliggende at antage, at sådanne krænkelser efter aftale med politiet 
så meget desto mere er udelukket. 

Operationen har efter Kommissionens opfattelse karakter af en ransagning hos 
forlaget. Indgrebet er hverken forud eller efterfølgende blevet forelagt retten, hvor- 
ved bemærkes, at kun politiet kan iværksætte straffeprocessuelle tvangsindgreb, og 
at denne beføjelse ikke kan delegeres til private. Kommissionen må konstatere, at 
der ved operationen er sket en omgåelse af retsplejelovens bestemmelser om straf- 
feprocessuelle tvangsindgreb.”” 


408 Hanne Bech Hansen og Per Larsen har i et høringssvar af 27. februar 2009 erklæret sig uenige i 
Kommissionens vurdering og anført, at der ikke var tale om en ransagning, som skulle tillades 
eller efterfølgende godkendes af retten. Kommissionen har anmodet Hanne Bech Hansen om at 
uddybe sit høringssvar og herunder oplyse, om hun har erindring om overvejelser i PET om hjem- 
melsgrundlaget for operationen. Hanne Bech Hansen har hertil i en skrivelse af 6. marts 2009 
oplyst, at hun ikke har erindring om drøftelser inden operationens iværksættelse, men alene om 
en efterfølgende orientering om en igangværende operation, ligesom hun ikke har erindring om 
at have deltaget eller hørt om overvejelser om hjemmelsgrundlaget. Der henvises i øvrigt til bind 1, 
hvor høringssvarene er optrykt. 

5. UDVIKLINGEN PÅ DEN YDERSTE HØJREFLØJ 
EFTER DEN KOLDE KRIGS AFSLUTNING 


Som nævnt i indledningen til dette bind skærpedes den politiske diskussion om 
flygtninge og indvandrere i sidste halvdel af 1980'erne, ligesom europæiserings- 
og globaliseringsprocesserne også blev gjort til genstand for offentlig debat. PET 
konstaterede i denne periode et opbrud på begge yderfløje i dansk politik og en 
fremkomst af et spændingsfelt mellem et nyt højre og en række venstreoriente- 
rede grupper, som bekæmpede, hvad de opfattede som højreradikale tendenser 
i samfundet. I dette og i det derpå følgende kapitel beskrives denne udvikling 
med særlig fokus på PET's overvågning af DNSB, Partiet De Nationale, Natio- 
nalpartiet Danmark, Den Danske Forening samt en række affilierede grupper. 
Desuden redegøres der for en række forbindelsestråde fra den yderste højrefløj 
til den yderste venstrefløj. Perioden efter den kolde krigs afslutning tjener som 
baggrundsbeskrivelse for Søllerødgadesagen, som er behandlet i kapitlerne 7-9. 


DNSB 1989-1993 


DNSB blev svækket af Albert Larsens udtræden af bevægelsens ledelse i 1989 
og af dannelsen af Partiet De Nationale (PDN). Omtrent samtidig svækkedes 
DNSB også af en konflikt mellem Riis-Knudsen og dennes hidtidige organisati- 
onssekretær, som synes at have repræsenteret en mere aktivistisk linje i forhold 
til Riis-Knudsens ideologiske og publicistiske linie. Det var efter oplysninger fra 
Albert Larsen også organisationssekretæren, som havde ansvaret for DNSB's sik- 
kerhedstjeneste, der angiveligt omfattede en snes personer. I oktober 1989 var or- 
ganisationssekretæren afgørende blevet marginaliseret, bl.a. i kraft af en lukning 
af organisationssekretariatet, og stod nu uden for Riis-Knudsens indercirkel. 
Uden egentlig at forlade partiet gled sekretæren efterhånden ud af ledelsen og 
flyttede siden til en anden landsdel, hvor han stod uden et netværk af sympati- 
sører. En forbindelse blev dog fastholdt til bevægelsen gennem regionslederen 

på Sjælland, Jonni Hansen. I december 1989 blev sekretariatet flyttet til Køben- 
havn.” 

På et revisionisttræf i Hagenau skulle Riis-Knudsen have givet udtryk for, 
at han ønskede at overtage forlaget Nordwind/Kritik og udgivelsen af Die Bau- 
ernschaft fra Thies Christophersen. Hermed lagde han op til en udvidelse af den 
publicistiske virksomhed og et stærkere engagement i revisionismen. Grundla- 
get for DNSB's videre udvikling synes således at have sigtet på den ideologisk- 
publicistiske aktivitet, men Riis-Knudsen synes at have indstillet sig på ikke at 
forfølge samarbejdet med bl.a. Kuhnen-gruppen i Tyskland.” 

Denne udvikling var imidlertid ikke uimodsagt inden for bevægelsen. Mens 
bevægelsens tyngdepunkt ved det nye tiår skiftede fra Jylland til Sjælland, synes 
der også at have opstået en række nye tendenser inden for DNSB. Først og frem- 
mest tegnede der sig en ny gruppe omkring regionslederen for Sjælland, Jonni 
Hansen, med tyngden i Københavnsområdet. Samtidig syntes landslederen Povl 
Heinrich Riis-Knudsens autoritet at være blevet svækket. 

I 1990 flyttede DNSB's organisationssekretariat som nævnt fra Aalborg til 
Københavnsområdet. Det betød bl.a., at Jonni Hansen fik kontrol med medlems- 
kartotekerne, hvis form optog PET. Bl.a. havde man fra kildeoplysninger hørt, at 
der fandtes et kartotek over medlemmer, som ikke ønskede at stå som officielle 
medlemmer. PET overvejede også, om der under betegnelsen ”den sorte mappe” 
skjulte sig en ”dødsliste” over fremtrædende jøder og dommere fra retsopgø- 
ret. Samtidig begyndte partiet at udgive et nyt tidsskrift, Fædrelandet, som blev 
redigeret af en ny, yngre gruppe af DNSB-figurer med hjemsted i hovedstads- 
området. Der var bl.a. i denne gruppe en del utilfredshed med landslederens 
linje, og gruppens frygt var, at Riis-Knudsen skulle sætte forlagets interesser over 
bevægelsens. Der var således i 1990 visse stagnations- og opløsningstendenser 
i bevægelsen, ligesom landslederens autoritet markant blev udfordret. PET fik 
kendskab til, at et af medlemmerne skulle have forfattet et otte-ni sider langt 
”opløsningsnotat” om DNSB, hvori der bl.a. skulle være blevet slået til lyd for en 


409 PET, kildesag: ”Vedr..degradering fra organisationssekretær til sekretær uden beføjelser” 10.okto- 
ber 1989; ibid., ”Vedr. diverse oplysninger omkring DNSB...” PET, emnesag: ”Vedr. Albert Larsen 
.…, 3. februar 1989. 

410 PET, personsag: ”Vedr. Povl Heinrich Riis-Knudsens udtalelser på ”Revisionisttræf” i Hagenau/ 
Frankrig, den 10.-12. november 1989”, 13. februar 1990. 

41. PET, personsag: ”Flytning af DNSB's organisationssekretariat fra Aalborg til Københavr%, 21. marts 
1990; ibid., bilag 31: ”Vedr. udgivelsen af et nyt tidsskrift ”Fædrelandet, udgivet af DNSB”, 21. marts 
1990. 

ny partidannelse, evt. sammen med et af de nye partier på højrefløjen. Ifølge PET 
skulle Riis-Knudsen være modstander af en sådan tanke, idet ingen i DNSB's 
ledelse åbenbart kunne have noget at gøre med et sådant parti.” Formentlig 
skulle dette forstås således, at en forbindelse ville være en belastning for en ny 
partidannelse. Derimod tyder andre indhentede udsagn fra kredsen i ledelsen 
på, at denne overvejede at støtte en ny partidannelse, samtidig med at DNSB 
bevaredes som en separat gruppering.” 

En del taktiske overvejelser blandede sig i disse tanker. En i DNSB's ledelses- 
gruppe erklærede angiveligt i april 1990, at et samarbejde med NPD — en udbry- 
dergruppe fra Den Danske Forening — kunne blive aktuelt, hvis DNSB kunne 
gå ind som samlet gruppe og samtidig få indflydelse på organisationen. Et tegn 
på, at denne tænkning havde en vis genklang, findes i, at man i den yngre leder- 
gruppe ønskede at skaffe sig propagandamateriale fra Republikanerne i Tysk- 
land. I hvert fald to-tre personer fra den syv mand store ledelsesgruppe, som den 
21. april 1990 (dagen efter Adolf Hitlers fødselsdag) mødtes for at drøfte partiets 
fremtid, stod kritiske over for den hidtidige linje. " En lokal leder i DNSB til- 
skrev organisationens fiasko de sidste tyve år en fejlslagen agitation fra chefens 
side, 

Ifølge PET's oplysninger ønskede Povl Heinrich Riis-Knudsen imidlertid ikke 
at ændre den førte politik, men mente, at man skulle være tro mod ”..det Sande/ 
national-socialismen, samt at Hitlertiden er det man virkelig ønsker” Omkring 
1990 findes ligeledes tegn på, at bevægelsen var ved at vie stærkere kræfter til den 
såkaldte revisionisme. Man skaffede sig i 1990 en dansk version af den såkaldte 
Leuchterrapport, som var udarbejdet af en amerikansk ingeniør, og som efter 
revisionisternes opfattelse skulle vise, at en storstilet jødeudryddelse rent teknisk 
ikke kunne have fundet sted i de tyske koncentrationslejre. DNSB havde således 
til hensigt at sælge eksemplarer af rapporten til medlemmer af NPD samt at 
sende den til udvalgte folketingsmedlemmer.:” 


412 Ibid., bilag 38: ”Vedr. muligt optræk til krise i DNSB”, 28. marts 1990. 

413 Ibid., bilag 42: ”Vedr. opløsningstendenser i DNSB”, 3. april 1990. 

414 Ibid., bilag 57: ”Vedr. muligt samarbejde mellem DNSB og Kaj VILHELMSENS Nationalpartiet 
Danmark, 27. april 1990. 

415 Ibid., bilag 47: ”Vedr. DNSB-afdelingsleder..”, 4. april 1990. 

416 Ibid., ”Vedr. muligt optræk til krise i DNSB”, 5. april 1990. 


417 Ibid., ”Vedr. DNSB's planer om at udsende Leuchterrapporten til flere af Folketingets medlem- 


» 

PET's samling af oplysninger om DNSB rummer ingen udførlige notater om 
det vigtige møde den 21. april 1990, hvor bevægelsens fremtidige organisatoriske 
og ideologiske udvikling synes at have været til debat. I tiden mellem 1990 og 
1993 synes PET's akter at pege på flertydige udviklingstendenser. Povl Heinrich 
Riis-Knudsen forblev indtil 1992 en central lederfigur, men indflydelsen i bevæ- 
gelsen synes samtidig klart at være gledet over på hænderne af kredsen omkring 
Jonni Hansen. Sidstnævnte bevarede samtidig nær kontakt til den tidligere orga- 
nisationssekretær, som stadig havde en vis vægt, men hvis modsætningsforhold 
til Riis-Knudsen og flytning til en anden landsdel havde placeret ham i udkanten 
af ledelseskredsen. PET så en magtdeling mellem Hansen og den tidligere or- 
ganisationssekretær som en mulighed i 1992.” Samtidig var der ved at opstå en 
misstemning over for landslederen af forskellige personlige årsager, ideologiske 
uenigheder og ønske om en stærkere profil. I slutningen af 1992 var Riis-Knud- 
sen reelt gledet ud af ledelsen, og i DNSB Intern fra november 1992 opfordrede 
ledelsen til boykot af Nordland Forlag." 

En tilbagevendende aktivitet synes at være de årlige grupperejser til Tyskland 
i forbindelse med Adolf Hitlers fødselsdag den 20. april og til Hess-marchen den 
17. august.” Konsekvensen af disse rejser blev en gradvis vækst i forbindelser- 
ne til de tyske nynazister og yderliggående højregrupper. Visse forbindelser gav 
PET anledning til at overveje, om Danmark spillede en rolle som organisations- 
base for de tyske højreekstremister, som ikke kunne operere frit i deres hjem- 
land. Det var da også reglen, at der deltog f. eks. norske og tyske meningsfæller 
i DNSB's solhvervsfester, som i reglen blev afholdt under store anstrengelser for 
at hemmeligholde tid og sted for bevægelsens modstandere. 

Efter alt at dømme ændredes også organisationens struktur i 1991-92, idet 
DNSB pro forma opløste sig selv i 1991 i forbindelse med en injuriesag, som kom 
til at koste bevægelsen en del i sagsomkostninger. Bevægelsen fortsatte dog med 
stort set samme ledelse, men det forekommer, at vægten i større grad kom til at 
ligge på propaganda. På landsmødet i 1991 holdt Povl Heinrich Riis-Knudsen 
en tale, hvori han omtalte dannelsen af det ”nye” DNSB og erklærede, at det var 


418 Ibid., ”Vedr. tidl. org. sekr. i DNSB.., 13. marts 1992. 

419 Ibid., ”Vedr. interne problemer i DNSB's ledelse” 11. maj 1992. 

420 DNSB Intern, november 1992, i PET, D 1401, læg B 75 355: bilag u. nr.: Vedr. DNSB Intern — Intern 
nyhedsbrev for DNSB medlemmer”, 29. december 1992. 

421 PET, personsag: ”Vedr. DNSB”, 10. maj 1993. 

422 Ibid., bilag u. nr.: ”Vedr. DNSB/tyske nazister”, 3. maj 1993. 

slut med at lege politisk parti. I stedet var det tid til at danne græsrodsgrupper 
og autonome grupper. Han erklærede også, at en strategi baseret på væbnet op- 
rørskamp ikke førte fremad, men at man skulle satse på at hverve og uddanne de 
rette folk, som skulle være klar, når tidens fylde kom. Indtil da skulle man opfatte 
sig som værende i fjendeland og handle derefter.… PET noterede sig således i 
slutningen af 1992, at landslederen, som hidtil havde været meget tilbagehol- 
dende med dramatiske udtalelser i de sidste måneder havde udtalt sig særdeles 
frit.» Vurderingen var, at landslederen nu var: 


"mere rabitat end DNSB's ny ledelse, hvor man ønsker at gå mere varsomt til 
værks — relativt set — end R-K, der bl.a. ønsker en AKTIONSGRUPPE dannet, som 
kan indsættes mod 'fjender” på venstrefløjen””; 


Hvordan forholdet var mellem voldelig retorik og handling er svært at afklare. 
Partiets linje, som også fulgtes af kredsen omkring Jonni Hansen, var tilsyne- 
ladende, at man ikke ønskede at lægge navn til udtalelser, som kunne føre til 
injuriesager eller straffesager. Samtidig hermed skærpede man dog retorikken.:” 
I 1993 havde PET's regionsafdeling i Århus mistanke om, at DNSB havde været 
involveret i indbruddet hos Fair Play 91 i København den 15.-16. juni 1991.” 


PET og de danske nazister 


I 1988 vurderede PET, at DNSB havde et sted mellem 600 og 800 medlemmer.” 
I en oversigt fra 1992 udtrykte tjenesten, at DNSB under Riis-Knudsens ledelse 
havde haft en markant fremgang, og at bevægelsen havde formået at placere sig 


423 Ibid., bilag 99: ”Vedr. Danmarks Nationalsocialistiske Bevægelses landsmøde den 28.-29. septem- 
ber...” 19. december 1991. 

424 PET, personsag: ”Vedr. rabiate udtalelser fra Povl Heinrich Riis-Knudsen”, 22. november 1990. 

425 PET, personsag: ”Vedr. Årligt møde i [...] om højreekstremisme i dagene 7. og 8/10 — 92”, 1. oktober 
1992. 

426 Således erklærede Jonni Hansen i et interview i anledning af mordbrandene mod udlændinge i 
Tyskland i november 1992, at: ”Der findes også mange rabiate mennesker her, som er parate til at 
forsvare deres land mod indvandrere. Det er kun et spørgsmål om tid, hvis politikerne ikke åbner 
øjnene!”, ”Næste gang Danmark, Ekstra Bladet, 24. november 1992. 

427 PET, personsag: ”Vedr. indbrud/hærværk i Fairplay 91, Blegdamsvej 4, 2100 København Ø, den 15.- 
16. juni 1991 9. august 1993. 

428 PET, emnesag: ”Vedr. Danmarks Nationalsocialistiske Bevægelse (D.N.S.B.)” 12. juli 1988. 

i dagspressen. PET vurderede, at DNSB på havde mellem 600 og 1000 beta- 
lende medlemmer fordelt på fem regioner med seks afdelinger og et ukendt antal 
celler. Organisationen var hierarkisk. Bevægelsen blev ledet af landsleder Povl 
Heinrich Riis-Knudsen, som blev bistået af et Nationalsocialistisk Råd med en 
seks-syv personer. Herefter fulgte organisationssekretæren samt landsledelsen, 
hvor repræsentanter for regioner og afdelinger havde sæde. PET lå desuden 
inde med følgende oplysning om organisationsstrukturen: 


"Organisationen er opbygget med A- og B-medlemmer, hvoraf langt hovedparten 
er B-medlemmer, idet der efter ansøgning om optagelse, reelt kun kræves kon- 
tingentbetaling på kr. 175,- pr. kvartal af disse. Disse medlemmer kan frit vælge 
om de ønsker at deltage i aktivt arbejde (blive aktivist), med plakatopklæbning og 
demonstrationsvirksomhed som hovedopgaver, eller om de blot ønsker at være 
passive”%39 


Man mente i PET, at der var ca. 30 A-medlemmer på landsplan. B-medlemmer 
kunne først blive A-medlem efter ansøgning om optagelse i DNSB's kadetkorps. 
PET mente videre, at bevægelsen var struktureret med afdelinger for såvel den 
indre som den ydre sikkerhed, og en afdeling for snavsede sager. En gruppe tog 
sig af skolingskurser, mens der også fandtes instruktører i militære færdigheder. 
Nationalsocialisten, som blev udgivet også med sigte på udadvendt virksomhed, 
kom i et oplag på ca. 1.200 eksemplarer, mens Kamptegnet var et rent internt 
medlemsblad, som kom ca. seks gange årligt. PET vurderede, at DNSB's og især 
Riis-Knudsens målsætning var dels at holde så meget aktivitet i DNSB, at han 
kunne berettige sit lederskab i WUNS, dels at udvikle denne organisation, men 
også at skabe grundlag for sit Nordland Forlag, som også var en indtægtskilde 
for Riis-Knudsen. PET's vurdering var — bl.a. med blikket rettet på højreekstre- 
mismens fremgang ved januarvalget i Berlin — at DNSB på baggrund af frem- 
medfrygten havde muligheder for at udvikle sig og ekspandere videre.” 

Disse oplysninger byggede muligvis på interne oplysninger fra Albert Larsen 
til PET, da denne brød med DNSB. I et par samtaler med PET-folk gav han en 


429 PET, personsag: ”Danmarks Nationalsocialistiske Bevægelse”, udateret. Denne vurdering modsiges 
dog af en anden vurdering i 1992, efter hvilken man mente, at DNSB havde ca. 100 medlemmer. Jf. 
PET, personsag: ”Vedr. Årligt møde i… om højreekstremisme i dagene 7. og 8/10 — 92”, 1. oktober 
1992. 

430 PET, personsag: ”Danmarks Nationalsocialistiske Bevægelse”, udateret, 14. december 1992. 

431 Ibid. 

indgående beskrivelse af DNSB's organisatoriske opbygning og personelle for- 
hold i ledergruppen. Han oplyste således, at man blandt B-medlemmerne valgte 
kadetter, hvorfra man efter skoling hos Riis-Knudsen valgte A-medlemmer så- 
ledes, at der var ret fast tal på 30 A-medlemmer. Blandt disse skulle landets re- 
gering udpeges. Han oplyste videre, at en del kadetter af sikkerhedsårsager blev 
meldt ud af partiet for at kunne indsættes i gode stillinger som meningsdannere 
mv. Blandt B-medlemmerne var der tre typer: passive medlemmer, som alene 
støttede økonomisk, andre med møderet og endelig aktivister. Hvervning skete 
diskret på lukkede hvervemøder eller gennem en postboks. Albert Larsen anslog, 
at der var ca. 1.000 medlemmer, og at antallet af sympatisører var ret stort.” 

En oplysning fra Jonni Hansen i 1990 vurderede, at der var en ca. 4-500 na- 
tionalsocialister i Danmark, men at partiet var nede på 80.” Det bekræftes af 
andre oplysninger fra samme og Povl Heinrich Riis-Knudsen, hvor begge mente, 
at DNSB, da man stod stærkest, havde været oppe på ca. 120 medlemmer, og at 
man i foråret 1990 havde ca. 80 medlemmer tilbage. 

PET's vurdering af DNSB's udviklingsmuligheder i 1992 må på baggrund af 
datidens politiske stemninger anses for en nøgtern prognose. Der var tale om en 
organisatorisk og medlemsmæssig udvikling, som fra DNSU's spæde begyndelse 
i1970'erne frem til bevægelsens status i 1990 må anses for påfaldende. 

Man kan stille spørgsmål ved den vurdering, at DNSB havde mellem 600 og 
1.000 betalende medlemmer. Her må man først og fremmest overveje kriteriet 
for, at de pågældende kunne anses for sympatisører eller for egentlige tilhænge- 
re. Vurderingen af, at der fandtes ca. 30 A-medlemmer af DNSB var præcis, men 
hvordan forholdt det sig med de såkaldte B-medlemmer og med modtagerne af 
de udsendte skrifter? Her må man konstatere, at der ikke i PET's sag vedrørende 
DNSB og Povl Heinrich Riis-Knudsen findes betragtninger over, hvordan man 
præcist skal anskue den personkreds, som optrådte som B-medlemmer, som 
modtog Nationalsocialisten eller som modtog tryksager eller bøger fra Nordland 
Forlag. Mens PET havde enddog meget præcise oplysninger om den person- 
kreds, som havde betalt medlemskontingent, abonnement eller foretaget indkøb 
af publikationer fra forlaget — som også styrede DNSB's medlemskartotek — fin- 
des der i materialet ingen analyser af, hvilken status de pågældende personer 
havde i forhold til den nazistiske ideologi eller i forhold til organisationen. Det 


432 PET, emnesag: "Vedr. Albert Larsen..”, 3. februar 1989. 
433 PET, personsag: ”Vedr. muligt optræk til krise i DNSB”, 28. marts 1990. 
434 Ibid., bilag 50: ”Vedr. muligt optræk til krise i DNSB”, 5. april 1990. 

kan således være en nærliggende overvejelse, om alle B-medlemmer også var 
egentlige sympatisører eller om man ikke i bevægelsen kunne tænkes at have 
haft en tendens til at tælle modtagere af Nationalsocialisten med som B-med- 
lemmer eller som sympatisører. Som nævnt havde PET selv bemærket DNSB's 
praksis med at sende Nationalsocialisten til personer, som i offentligheden var 
fremkommet med fremmedkritiske udtalelser eller andre holdninger, som man 
fra DNSB's side opfattede som mere eller mindre i overensstemmelse med be- 
vægelsens mål og værdier. Spørgsmålet blev aktualiseret med en injuriesag, som 
Søren Espersen anlagde mod ungdomsbladet Tjeck Magazine for dettes påstande 
inden folketingsvalget 2001 om, at Søren Espersen i 1988-92 stod registreret som 
B-medlem hos nazisterne under nummeret 9-1 B. Sagen endte med, at påstan- 
dene ved Østre Landsret den 24. februar 2004 blev kendt ubeføjede.» 


435 Det kan være af interesse, at sagen var scene for vidneudsagn af Frede Farmand og den tidligere 
DNSB-leder Povl Heinrich Riis-Knudsen. Søren Espersen havde i den pågældende periode væ- 
ret journalist på B.T., og dækkede indtil 1989 bl.a. nazisternes aktiviteter. Ugebladets oplysninger 
stammede fra Frede Farmand, som forklarede, at betegnelsen 9-1 B betød, at den pågældende var 
B-medlem af DNSB, og at dette medlemskab i 1988 var givet den pågældende for dennes fortjene- 
ster. Farmands oplysninger stammede fra operationen mod Nordland Forlag. Povl Heinrich Riis- 
Knudsen forklarede derimod for retten, at betegnelsen 9-1 B stod for, at bladet Nationalsocialisten 
skulle sendes til Espersen som brev og ikke som tryksag (som kunne åbnes af postvæsenet) 9 stod 
for årgang 9 (efter dannelsen af DNSB), og 1 for 1 eksemplar. Hans Mortensen: 9 1-B Espersen, 
weekendavisen, 23. januar 2004, 1. sektion, s. 2.; Ritzau: DF-pressechef renset for nazi-anklager, 
Politiken, 25. februar 2004, 1. sektion, s. 6. I PET's arkiv findes bevaret en indmeldelsesblanket 
til DNSB, der giver et indtryk af den normale medlemsprocedure. Herved kunne man søge om 
B-medlemskab, som blev beskrevet på følgende måde: "B-medlemmer modtager bevægelsens ny- 
hedsbrev "Kamptegnet” og har mulighed for deltagelse i aktivt arbejde, møder, kursusvirksomhed 
0. lign. B-medlemmet har ingen arbejdsmæssige forpligtelser ud over, hvad vedkommende måtte 
påtage sig frivilligt. Medlemmet har ingen ret til at optræde på bevægelsens vegne uden tilladelse, 
og bevægelsen kan ikke stå inde for den pågældendes handlinger. Medlemmet påtager sig tavs- 
hedspligt vedrørende interne bevægelsesanliggender”. PET, kildesag: ”Ansøgning om medlemskab 
af Danmarks Nationalsocialistiske Bevægelse D.N.S.B”. PET havde imidlertid også eksempler på, at 
DNSB tildelte ufrivillige DNSB-status til f. eks. journalister, hvis artikler man syntes om. En journa- 
list ved et lokalt dagblad, som i en artikel om gravskænderier på en mosaisk kirkegård bemærkede, 
at politiet ikke var i stand til at forbinde hærværket med jødeforfølgelser eller med DNSB modtog 
således et brev fra DNSB, hvori det hed: Jeg anser Dem nu for kontaktmand for DNSB-.… De vil få 
Nationalsocialisten tilsendt 4 gang om året, hvert kvartal”: PET, kildesag: ”Vedr. Hærværk forøvet 
mod 35 gravsten på den mosaiske Kirkegård... 22. august 1988. Riis-Knudsen forklarede i 1988 for 
Frede Farmand, at man blev B-medlem ved at underskrive en støtteerklæring og indsende den til 
organisationssekretariatet. Derpå ville man modtage et girokort. B-medlemskab forudsatte således 

PET var opmærksom på, at grænsefladen mellem, om man henregnedes som 
nazist eller som en person, der havde rekvireret materiale fra en af disse orga- 
nisationer, kunne være diffus. En navneliste fra 1992 viser således under titlen 
”personer af mulig H-ekstrem. Observans” ca. 350 personer og organisationer. 
Blandt disse var 217 navne og organisationer med betegnelsen DNSB, 59 med 
betegnelsen de nationale, 43 med ”DDF” (dvs. Den Danske Forening), 11 med 
NPD og ca. 10 med betegnelsen nazisme eller andet. 

Længere sammenskrivninger af trusselsvurderinger i forhold til den yderste 
højrefløj ses ikke i PET's akter. Der findes heller ikke i Regeringens Sikkerheds- 
udvalg eller i Embedsmændenes Sikkerhedsudvalg i perioden 1975-90 nogen 
nedfældede drøftelser af de danske nazisters voksende styrke og aktivitet.” I 
PET's bevarede akter findes kun få sammenfatninger om nazisterne, som stræk- 
ker sig over mere end en-to sider, og i reglen er der først og fremmest tale om en 
kort opsummerende sætning om, at man stadig bør holde øje med nazisterne. 
Blandt PET's oplysninger om DNSU og senere hen DNSB findes en mængde 
båndoptagne interviews mv., videooptagelser og samlinger af udgivelser fra 
Nordland Forlag — der er mestendels tale om optryk af udgivelser fra 1930'erne 
og 1940'erne — samt af bevægelsens periodika som Nationalsocialisten og Kamp- 
tegnet. Hertil kommer en del indberetninger fra især regionsafdeling II og fra 
Frede Farmand, ligesom PET's personsager om en række ledende nazister ef- 
terhånden blev af et vist omfang. Dette stof, som tilsammen danner et billede af 
DNSB's ideologiske profil, politiske målsætninger, opbygning og medlemsskare 
er tilsyneladende ikke af PET underkastet nogen dyberegående bearbejdning ud 
over de rutinemæssige bestræbelser på at identificere nazistiske sympatisører, 
før oplysningerne blev lagt på sagen. Det betyder ikke, at PET forholdt sig pas- 
siv i forhold til nazismen. Som nævnt tog man ved flere lejligheder initiativ til 
skærpet indhentning i forhold til DNSB. 

Det er således analysen og bearbejdningen af det indhentede stof, som fore- 
kommer fraværende. En undtagelse er dog et notat fra januar 1992 om højreflø- 
jen i Danmark, hvori sagsbehandleren fra den relevante afdeling gjorde status 


aktiv betaling af kontingent, og medførte, at man tildeltes et medlemsnummer. PET, personsag: 
”Vedr. landslederen, POVL HEINRICH RIIS-KNUDSEN..” 18. marts 1988. 

436 PET, personsag: ”Vedr.: Højreekstremistisk observans”, 1. april 1992, vedhæftet liste med titlen: 
”personer af mulig H-ekstrem. Observans”, 5. marts 1992. 

437 RSU og ESU 1975-80. Eneste tilfælde, hvor højreekstremisme blev drøftet i denne periode var i 1985, 
hvor man drøftede en henvendelse fra ”nazi-jægeren” Simon Wiesenthal, ESU, 27. maj 1983. 


PET's overvågning af den yderste højrefløj 1945-1989 


145 


146 


UDVIKLINGEN PÅ DEN YDERSTE HØJREFLØJ EFTER DEN KOLDE KRIGS AFSLUTNING 


over de forskellige grupperinger, og forsøgte en vurdering. I forhold til DNSB 
vurderede han, at bevægelsen stadig stod i den betydelige ledelseskrise, som 
havde varet siden 1990. Det var opfattelsen, at en vis aktivitetsstigning var at 
spore, og det var som tidligere nævnt forventningen, at den tidligere nævnte 
organisationssekretær var på vej tilbage og ville finde en forståelse med Riis- 
Knudsen, som derefter ville overlade organisations- og propagandaarbejdet til 
organisationssekretæren og trække sig tilbage til en rolle som grå eminence for 
bevægelsen.” Det var opfattelsen, at Riis-Knudsen fortsat stod stærkt i det inter- 
nationale samarbejde, men at han næppe alene ville være i stand til at bibringe 
bevægelsen fremdrift: 


"Fremtiden for DNSB som slagkraftig organisation er med den nuværende ledelse 
tvivlsom, dog skal det som tidligere omtalt bemærkes, at der er interesserede og 
aktive nok, og at hvis [organisationssekretæren]… atter bliver lukket ind i varmen, 
så kan BZ-bevægelsen og venstrefløjen i øvrigt, måske med rimelighed begynde 
at føle sig truet.” 


En dybere analytisk bearbejdning af det indhentede stof måtte netop forekom- 
me nærliggende på baggrund af dels nynazismens vækst i Danmark i perioden 
1980-90, dels på baggrund af DNSB's og Povl Heinrich Riis-Knudsens intensive 
forbindelser til udenlandske nazistiske grupper med meget forskellig ideologisk 
profil og arbejdsform. Mens Povl Heinrich Riis-Knudsen og DNSB bekendte sig 
til en traditionel Hitlerdyrkelse med en betoning på brugen af nazistiske symbo- 
ler og referencer til Det tredje Riges traditionelle propaganda, var der flere af de 
grupperinger blandt dem, som DNSB plejede forbindelse til, som knyttede an til 
den aktivistiske, paramilitært orienterede nationalrevolutionære — og i visse til- 
fælde socialrevolutionære — strømning inden for det tyske nazistparti i 1930'erne. 
Disse strømninger, som i 1930'erne var blevet udmanøvreret af Adolf Hitler med 
eksklusionen af Otto Strasser, disciplineringen af de nazistiske stormtropper og 
i 1934 De Lange Knives Nat, var præget af større aktivisme og lagde normalt 
vægten på opbygningen af kampberedte grupper. Det var ikke mindst sådanne 
grupper, som kom til at markere sig med en militant, voldelig profil på både den 
internationale og den nordiske yderste højrefløj i de tidlige 1g90're, bl.a. med 
fremkomsten af f. eks. Combat 18 og lignende ekstremt voldelige grupperinger. 


438 PET, personsag: Kortfattet gennemgang af højreekstremismens ansigt i Danmark, 28. januar 1992. 
439 Ibid. 

Nationalpartiet Danmark og DNSB 


PET kunne fra ca. 1990 notere sig, at der eksisterede tre grupperinger på den 
yderste højrefløj, og at der mellem disse bestod visse forbindelser. Foruden DNSB 
drejede det sig om Partiet de Nationale samt Nationalpartiet Danmark under 
ledelse af Kaj Vilhelmsen. Mens der med PDN var tale om en udskillelse fra 
DNSB med tyngdepunkt på Vestsjælland og Fyn, var NPD en fremmedfjendtlig 
udbrydergruppe fra Den Danske Forening, og samlingspunkt for flere af de ind- 
vandringsfjendtlige lokallister under ”Stop Indvandringer”, som havde opstillet 
forskellige steder i landet ved kommunalvalget i 1989. Spørgsmålet var, hvorvidt 
der fandtes en vis fælles politisk grund mellem disse lister og DNSB, eller om der 
mellem disse var så stor rivalisering, at en samling af de yderliggående højre- 
grupper til en militant højrebevægelse kunne anses for udelukket. PET holdt sig 
i denne periode til at indsamle oplysninger om de eksisterende krydsforbindel- 
ser mellem grupperne, men underkastede ikke den verserende udvikling nogen 
egentlig strukturel analyse. Små opsummeringer eller kommentarer af tre-fire 
linjer i notitserne rummede i essensen de betragtninger, som PET har efterladt 
sig om den danske højrefløj i denne periode. Første egentlig større analyse findes 
i en opsummering over højrefløjen fra begyndelsen af 1993.” Til gengæld fulgte 
man opmærksomt de spæde forbindelser og balancen mellem samarbejde og 
rivalisering. Man var således vel informeret om, at der mellem DNSB og NPD 
fandtes overvejelser om et vist samvirke. 

I DNSB kan disse overvejelser anses for en brydning omkring bevægelsens 
hidtidige organisations- og arbejdsform. Forbindelsen mellem DNSB og NPD 
gik over to medlemmer af DNSB, der samtidig var medlemmer af NPD, og som 
opretholdt kontakt med Jonni Hansen. Om der var tale om en tilfældig person- 
konstellation eller en egentlig institutionaliseret kontakt, kan ikke ses af materia- 
let, ligesom det heller ikke fremgår, om forbindelsen var kendt og accepteret af 
andre end Kaj Vilhelmsen. 


440 PET, personsag: ”Højreekstremisme i Danmark. Status pr. 1. januar 1993”. PET, personsag: notat af 
28. januar 1992. 

441 Forbindelsen kom til en af NPD's lederes kendskab i november 1990. Vilhelmsen ville i den for- 
bindelse have de to berørte personer til at erklære, at de havde været medlemmer af DNSB, og at 
de ikke længere var det. PET, personsag: ”Vedr. interne problemer i Nationalpartiet Danmark”, 
19. november 1990. Da det internt kom frem, at NPD havde medlemmer, som også stod i DNSB, 
brød man officielt forbindelsen med de to personer. PET mente dog at vide, at der fortsat bestod 


en forbindelse mellem i hvert fald den ene af disse personer og Kaj Vilhelmsen. Jf. PET, person- 

På et møde med en begrænset deltagerskare den 25. maj 1990 udtalte de to 
pågældende ”forbindelsespersoner” at kun Vilhelmsen kendte til, at de to kom 
fra DNSB. Denne viden skulle tilsyneladende forholdes bestyrelsen i NPD. Men 
essensen af det var, at såvel Kaj Vilhelsen som Povl Heinrich Riis-Knudsen skulle 
have kendskab til forbindelsen. Under alle omstændigheder reflekterede også 
Povl Heinrich Riis-Knudsen i denne tid over, at et møde med Kaj Vilhelmsen 
kunne ”..resultere i en opsplitning af DNSB i militant og politisk deling..;+ 

Kaj Vilhelmsen anså tilsyneladende også DNSB for en acceptabel og nyttig 
samarbejdspartner. Han skulle således i fortrolighed have udtrykt sympati og 
velvilje over for bevægelsen og ønsket at mødes med DNSB's ledelse. Forudsæt- 
ningen for et sådant møde var imidlertid, at det ikke måtte blive kendt af uden- 
forstående, og at man skulle kunne benægte, at det havde fundet sted. Det forlød 
således også, at Vilhelmsen ikke troede på hagekorset som symbol i dagens Dan- 
mark, men at han overvejede en form for ornamentik til sin bevægelse. 

Nationalpartiet Danmark var blevet stiftet på et hemmeligt møde i Ringsted 
den 18. februar 1990 som en udbryderfraktion fra Den Danske Forening (DDF). 
Grundlæggerne udgjordes af ca. 40 personer, som ikke fandt, at DDF's politik 
var markant og vidtrækkende nok. PET's sagsbehandler opfattede NPD som en 
yderliggående gruppering og viede en ikke ringe interesse til det lille nye parti. 
Som det hed i en oversigt over højrefløjen fra 1992: 


"På nuværende tidspunkt er vor viden om partiets aktiviteter og medlemstal be- 
grænset, men eftersom vi har et glimrende kendskab til et par af personerne i 
partiets ledelse, ved vi, at den førte politik ligger et sted mellem Fremskridtsparti- 
ets superstrammere og nationalsocialisterne. Samtidig er vi bekendt med, at par- 
tiets formand, der samtidig er initiativtager til partiet, mag. art. Kaj Vilhelmsen 


sag: ”Vedr. oplysning om fortsatte forbindelser mellem DNSB og Nationalpartiet Danmark, 5. og 
13. november 1991. 

442 PET, personsag: ”Vedr. Møde i NATIONALPARTIET DANMARK fredag den 25. MAJ 1990 [...] 
Brønshøj”, 29. maj 1990. 

443 PET, personsag: ”Vedr. forbindelser mellem Nationalpartiet Danmark/Kaj Vilhelmsen og DNSB” 
22. marts 1990. 

444 Ibid. 

445 PET, personsag: ”Kortfattet gennemgang af højreekstremismens ansigt i Danmark, afd. 5, 28. ja- 
nuar 1992. Kaj Vilhelsen blev ekskluderet fra DDF den 27. april 1990. PET, personsag: ”Vedr. Den 
danske Forening's eksklusion af Kaj Vilhelmsen den 27.4. 1990”, 22. august 1990. 

samt enkelte af partiets yngre medlemmer, uofficielt færdes hos RIIS-KNUDSENS 
nationalsocialister”+f 


PET vurderede, at en betydelig del af NPD's aktiviteter rettede sig mod planerne 
om at bygge en moské på Amager, men ville ikke afvise muligheden for, at NPD 
under den herskende flygtningemodstand kunne tænkes at tiltrække en del util- 
fredse fra bl.a. DDF.” 


Borgerlisten Stop Invandrin- 


gen! PET havde omkring 1990 
den opfattelse, at der eksiste- 
rede tre grupperinger på den 
yderste højrefløj. Foruden 
DNSB drejede det sig om Par- 
tiet de Nationale (PDN) samt 
Nationalpartiet … Danmark 
(NPD). PDN havde udskilt 
sig fra DNSB og havde tyng- 
depunktet på 
og Fyn. NPD var en frem- 
medfjendtlig udbrydergruppe 
fra Den danske Forening og 
samlingspunkt for flere af de 
indvandringsfjendtlige lokal- 


KOMMUNALVALGET 1989 
KØBENHAVNS. KOPVUINE 


Vestsjælland 


Du veed det, Landsmand, jeg er ei: død: 
fled Kraft jeg kommen tilbage; 
Jeg er din fuldtnroe. Hjælper i Nød 


Paa Dannemarks gamle Dage. lister under ”Stop Indvan- 


dringen!”, som havde opstillet 
forskellige steder i landet ved 


BORGERCISTEN kommunalvalget i 1989. Bor- 


STOP INDVANDRINGEN! 


I anledning af kommunalvalget den 21. november har en kreds 
af borgere i København taget initiativet til oprettelsen 
af en borgerliste, der skal repræsentere dansk-nationale 
synspunkter i borgerrepræsentationen. Borgerlisten arbejder 
udfra erkendelsen af, at det er indvandringen fra den tredie 
verden, som er den egentlige årsag til kommunens alvorlige 
problemer. Hvis byens danske borgere skal behandles ordent- 
ligt, må København igen blive en ren dansk by. Borgerlistens 
repræsentanter vil forlange et stop for indvandringen og 
en hjemsendelse af de indvandrere, der allerede bor i byen. 


STØT BORGERLISTEN OG STEM DE FREMMEDE UD! 


446 Ibid. 
447 Ibid. 


gerlistens pamflet, der prydes 
af Holger Danske, blev uddelt 
i forbindelse med valget (PET's 
arkiv). 


PET's overvågning af den yderste højrefløj 1945-1989 


149 


150 


UDVIKLINGEN PÅ DEN YDERSTE HØJREFLØJ EFTER DEN KOLDE KRIGS AFSLUTNING 


PET fandt partiet interessant nok til, at man bearbejdede oplysningerne fra det 
stiftende møde, som man modtog i form af båndoptagelser fra Frede Farmand. 
Det fremgik heraf, at man med udgangspunkt i ”Stop Indvandringen” ville søge 
at opbygge en partiorganisation med henblik på opstilling til det næste folke- 
tingsvalg. PET noterede sig fra båndoptagelserne navnene på partiets nykonsti- 
tuerede ledelse, og de vigtigste programpunkter for partiet. Det drejede sig bl.a. 
om at stoppe indvandringen, derpå udvise flygtninge og asylansøgere og endelig 
dernæst forsøge at udvise dem, som allerede havde fået dansk statsborgerskab. 
Man ville desuden knytte kontakt til Sverigesdemokraterne og Nordiska Riks- 
partiet i Sverige og i Norge Stopp Indvandringen. I Frankrig havde man kontak- 
tet Le Pens parti, og i Tyskland Republikanerne.+ Der var ingen spor af, at Frede 
Farmand deltog i det stiftende møde som følge af opfordring eller instruks fra 
PET. 

Partiets ideologi og holdning til voldshandlinger blev antydet i et interview 
givet af Kaj Vilhelmsen til Information den 7.-8. november 1992. Her rettede den 
interviewede en stærk kritik mod indvandringen, og sasmmenfattede tildelingen 
af statsborgerskab med ordene: ”I er ikke 2. klasses borgere i vores land — I er 
overhovedet ikke borgere” Der udtryktes også en ”relativ” voldsforståelse, som 
begrundedes med nødvendigheden af ”fortvivlelsens selvhjælp” Videre hed 
det fra Vilhelmsen: 


"Vores holdning er forståelse over for, at folk griber ind over for flygtningecentrene 
— der er ikke noget forkert i, at folk vil angribe dem. Forbrydelsen sker allerede når 
politikerne opfører centrene. Men: Vi siger ikke, de skal gøre det — den distinktion 
er vigtig at forstå — blandt andet fordi det har noget med lovgivning at gøre... Vi 
betragter det som fuldstændig givet, at der i løbet af tre-fire år vil komme angreb 
på centre ligesom i Rostock”? 


PET indhentede også fra NPD løbende kildeoplysninger, som i april 1990 kun- 
ne orientere PET om medlemmerne af betyrelsen for NPD og tilsende partiets 
programerklæring. De pågældende blev registreret eller var allerede i forvejen 


448 PET, personsag: ”Vedr. stiftende møde i Nationalpartiet Danmark (tidl. Danmarks Nationalliberale 
Parti)... 2. marts 1990. 

449 ”Jo, vi får et dansk Rostock”, Information, 7.-8. november 1992, i ibid. 

450 Ibid. 

(med en undtagelse) registrerede.” Ligesom det var tilfældet med flere politi- 
ske organisationer på højrefløjen vandt Frede Farmand også hurtigt indpas til 
NPD's møder, hvorfra han regelmæssigt indsendte stemningsrapporter og opta- 
gelser. På et møde den 25. maj 1990 i Brønshøj noterede PET sig således, at to 
af deltagerne var de personer, som også var medlemmer i DNSB. PET var også 
på grundlag oplysningerne fra Farmand i stand til at følge indholdet af mødet, 
som havde deltagelse af fire medlemmer af NPD's hovedbestyrelse, ti indbudte 
(herunder de to DNSB-medlemmer) samt en mand med angivelig kontakt til 
Det danske Frihedsråd og Fremskridtspartiet. Kaj Vilhelmsen oplyste på mødet, 
at man ønskede at registrere NPD's modstandere — bl.a. SOS Racisme — og alle 
indvandrere på EDB. PET's vurdering var i den forbindelse: 


"NPD efterlader det indtryk at de opfatter sig selv som en Frihedsbevægelse lige- 
som under 2. verdenskrig. Gang på gang omtalte man kontakterne til Det danske 
Frihedsråd, et råd som koordinerer forskellige personer og bevægelser. Her kom 
det frem, at også nazister var velkomne — bare de sorte og farvede kommer ud. 
Efter megen debat om mål og midler blev man enige om at gøre noget ved det. 
Man foragtede Den danske Forening fordi de ikke ville noget. DNSB gør i hvert 
fald noget ved det, uanset om man kan lide det eller ej — udtalte KV. 

Under samtalen fortalte [de to medlemmer af DNSB] om jødernes forbandelse og 
gravskænderi. Det vakte jubel og andre kunne støtte de forbandede. [medlem af 
DNSB] fortalte om jødernes historie, hvilket han blev takket for. KV supplerede 
[medlem af DNSB] i hans betragtninger og fortalte, at det var NPD's pligt at rydde 
op over det hele”3 


I PET's Centralafdeling begrundede subversionsafdelingen i marts 1990 sin inte- 
resse i en registrering af bestyrelsen og de ledende personer i NPD. Man pegede 
som begrundelse på den stærke affinitet mellem visse personer i NPD og DNSB, 
Vilhelmsens ønske om en hemmelig forbindelse til DNSB og DNSB's formod- 
ninger om, at NPD lå tæt på nazisternes synspunkter. Organisationssagen for 


451 PET, personsag: ”Vedr. hovedbestyrelsen i NATIONAL PARTIET DANMARK..”, 30. marts 1990. 
Oplysningerne byggede primært på pressemeddelelsen. 

452 F.eks. Ibid., ”Vedr. møde i NATIONALPARTIET DANMARK fredag den 25 MAJ 1990...” Brønshøj, 
29. maj 1990. 

453 Ibid. 

454 PET, personsag: ”Vedr. herværende afdelings ønske om tilladelse til registrering af bestyrelsen og 


de ledende personer i det nystiftedede parti Nationalpartiet Danmark, 30. marts 1990. 

NPD blev forelagt Wambergudvalget til godkendelse den 30. april 1990 og blev 
godkendt samme dag.» 

PET's interesse rettede sig efterfølgende primært mod NPD's ledelse og mod 
de mulige relationer til DNSB. En del af de oplysninger, som indkom om NPD, 
var da også overskudsinformation fra overvågningen af DNSB mv., mens den di- 
rekte overvågning af NPD som sådan må siges at have været mindre intens med 
hensyn til virkemidler. Det er muligvis i så henseende nyttigt at skelne mellem 
overvågning forstået som aktiv indhentning på den ene side, og på den anden 
side overvågning forstået som en interesse i at modtage oplysninger (fra f. eks. 
Frede Farmand), udnytte egne eksisterende oplysninger fra overvågning af an- 
dre grupperinger og samle og bearbejde sådanne oplysninger internt. I NPD's 
tilfælde synes hovedvægten at have ligget på den sidste form for overvågning. 

Kaj Vilhelmsen definerede selv sit parti som en paraplyorganisation med det 
formål at samle de forskellige indvandrerfjendtlige borgerlister og andre små- 
grupperinger på den politiske højrefløj. I så henseende synes relationerne udadtil 
at have spillet en større rolle i NPD end det indre partiopbyggende arbejde. Det 
sidste viste sig efter få år at være NPD's akilleshæl. Bestræbelserne gik ikke alene 
på at række ud mod Den Danske Forening, hvor man vidste, at flere var indstillet 
på et samarbejde med NPD, mens formanden Ole Hasselbalch var imod, men 
også på i det skjulte at bygge en forbindelse til DNSB. I november 1990 med- 
delte Kaj Vilhelmsen således en ”forbindelsesmand” til DNSB, at han overvejede 
en uformel samarbejdsforbindelse til DNSB, samtidig med at man udsendte en 
pressemeddelelse om, at NPD intet havde med DNSB at gøre. Dette skulle man 
imidlertid i DNSB blot forstå som taktik. Uanset karakteren af NPD's politiske 
program og øvrige aktiviteter må man vurdere, at forbindelsen til DNSB således 
gav PET et grundlag for at efterforske og registrere de relevante forbindelsesled 
i overensstemmelse med, hvad der var meddelt Wamberg-udvalget. Dette skete 
da også.” 

Bestræbelserne på at samle højregrupperne og de uformelle forbindelser 
syntes at kulminere i 1991-92. I 1991 udsendte Vilhelmsen en skrivelse til med- 
lemmer og sympatisører i DDF og NPD, hvori han opfordrede alle indvandrer- 
modstandere til ”konstruktivt samarbejde” idet han oplyste, at NPD sigtede på 
opstilling til det næste folketingsvalg og derfor ønskede et snævert samarbejde 


455 Ibid., påtegning læg, 1980. 
456 PET, personsag: ”Vedr. samarbejde mellem Nationalpartiet Danmark og DNSB”, 13. november 
1990. 

over hele landet. Samtidig synes der at have hersket en del indre brydninger i 
ledelsen af NPD. I 1992 etableredes ligeledes en forbindelse mellem NPD og 
Partiet De Nationale under Albert Larsens ledelse. Forbindelsen bestod i første 
omgang af udveksling af oplysninger om politiske modstandere mv. Der var så- 
ledes ifølge Vilhelmsen en aftale mellem NPD og PDN om, at oplysninger, som 
sidstnævnte lå inde med om antiracistiske modstandere, ville blive videregivet 
til NPD. Det drejede sig om oplysninger om Fællesinitiativet Imod Racisme i 
Odense, som PDN hævdede at have infiltreret. Til gengæld havde NPD advaret 
PDN om Frede Farmand." 

NPD's aktiviteter synes at have omfattet agitation mod bygningen af barak- 
byer til flygtninge. I 1993 gjorde NPD sig således bemærket med henvendelser til 
entreprenører med advarsel om, at de kunne komme ud for vanskeligheder, hvis 
de deltog i bygningen af sådanne barakbyer. Det oplystes også, at der var tale om 
landsskadelig virksomhed i forbindelse med den — som det hed — øgede flygt- 
ningeinvasion. Endvidere satte NPD store anstrengelser ind på at hindre byggeri 
af en moské på Amager. 

NPD begyndte i 1994 at lide under indre opløsningstendenser, bl.a. på grund 
af utilfredshed med ledelsen og med partiets organisation. Hertil kom, at flere 
af medlemmerne ikke fandt, at afstanden til DNSB var så afskrækkende. Flere 
begyndte således at forlade partiet, mens andre havde ønsket tilsendt informati- 
onsmateriale fra DNSB. I sommeren 1994 deltog NPD's leder Kaj Vilhelmsen i 
et møde med repræsentanter for Den Danske Forening for at drøfte muligheder- 
ne for en samling på højrefløjen. Det blev imidlertid hurtigt klart, at der ikke var 
tale om en ligestillet forhandling, da Ole Hasselbalch udbad sig en redegørelse 
fra Vilhelmsen og Larsen med hensyn til medlemmer, økonomi og kommende 
politiske tiltag. Heraf fremgik, at både NPD og PDN led under stagnation, hvad 
angik såvel medlemmer som økonomi. Hasselbalch meddelte derpå Vilhelmsen, 
at han var velkommen som medlem i DDF, mens Larsen meddeltes, at som føl- 
ge af PDN's nynazistiske fortid kunne der ikke blive tale om en sammenlæg- 


457 Ibid., ”Vedr. partiformand Kaj Vilhelmsen.Nationalpartiet Danmark, opfordring til Den danske 
Forening om samarbejde” Frede Farmand, 4. juni 1991. Ibid.: ”Vedr. Oplysninger om ledelsen i 
Nationalpartiet Danmark, 11. juni 1991. 

458 Ibid., Vedr. oplysninger om samarbejde mellem Nationalpartiet Danmark og Partiet De Nationale, 
6. maj 1992. 

459 Ibid., ”Vedr. højreekstremisme/NPD, 23.11. 1993”; PET, personsag: Vedr. Nationalpartiet Danmark, 
27. november 1993. 

460 PET, personsag: ”Vedr. opløsningstendenserne i Nationalpartiet Danmark, 17. januar 1994. 

ning." I efteråret 1994 nærmede NPD og PDN sig hinanden. PDN blev opløst 
den 27. september 1994, og der blev optaget kontakt mellem Kaj Vilhelmsen og 
et medlem af PDN om samlingen af en paraplyorganisation på højrefløjen. På 
et møde den 1. oktober 1994, hvor et par personer fra NPD deltog sammen med 
en fire-fem personer fra PDN, blev resterne af PDN reelt optaget i NPD. Kaj 
Vilhelmsens status over NPD's udvikling synede i øvrigt ikke af meget. Partiet 
havde to afdelinger i Jylland og en i Assens på Fyn. Desuden havde man tre post- 
bokse. Antallet af medlemmer fremgik ikke, men Vilhelmsen oplyste, at med- 
lemslisterne var hemmelige. Det fremgik dog, at medlemskontingenterne ikke 
kunne bære partiets økonomi, og at man fik bidrag fra sponsorer.” 

PET vurderede i 1998, at medlemskab af NPD ikke længere udgjorde selv- 
stændig registreringsgrund. Der blev i 1993 nyregistreret fem personer med re- 
lation til NPD, i 1994 fem og i 1995 en. I alt 18 personer med relation til NPD var 
registreret i 1998. 


Den Danske Forening 


Den Danske Forening blev stiftet på et møde i Virumhallen den 18. marts 1987. 
Forud for stiftelsen var bl.a. gået et møde i København den 7. oktober 1986, hvor 
en snes kritikere af den danske flygtningepolitik — heriblandt mange læserbrevs- 
skribenter — havde forberedt en samling af modstanderne af den danske flygt- 
ningepolitik. Forud for dannelsen af DDF var gået en større kampagne mod 
flygtningepolitikken. I oktober 1986 havde pastor Søren Krarup således organi- 
seret en kampagne mod landsindsamlingen Flygtning 86. Initiativet blev konso- 
lideret i Komitéen mod Flygtningeloven; stadig under ledelse af Søren Krarup, 
men også med andre personer med tilknytning til tidsskriftet Tidehverv. I 1987 
skiftede komitéen navn til Komitéen mod Indvandrerpolitikken. Mellem pastor 
Krarups initiativ og Den Danske Forening synes at have hersket en vis affini- 
tet i såvel målsætning som medlemskreds. Såvel navnet, Den Danske Forening, 
som navnet på foreningens tidsskrift, Danskeren, havde direkte reference til tids- 


461 PET, personsag: ”Vedr. landsmøde d. 18. JUN 1994 i restaurant Skovhuset, Dragør”, 22. juni 1994. 

462 Ibid., ”Vedr. nedlæggelse af Partiet De Nationale”, 30. september 1994, samt ”Vedrørende møde på 
Borup Kro den 1. oktober 1994”, 24. oktober 1994. 

463 PET, personsag: ”Notits om organisationer, hvor medlemskab kan begrunde registrering”, 16. okto- 
ber 1998. 

skriftet Danskeren, som N.F.S. Grundtvig udgav 1848-51 og til foreningen Den 
Danske Forening, som med Grundtvig som formand i 1852 samlede de danske 
rigsdagsmænd. 

DDF var organiseret med en selvsupplerende styrelse som det ledende organ. 
De to initiativtagere, fhv. byretsdommer Ellen Larsen og fhv. overtoldvagtmester 
Georg Schjørmann, havde plads i styrelsen sammen med foreningens formand 
dr. med. Johannes Clemmensen, dr. phil. Sune Dalgård og læge Bendt Andersen. 
Sune Dalgård havde også forbindelse til Komitéen mod Indvandrerpolitikken, 
ligesom murer Poul Vinther Jensen, der i 1988 indtrådte i styrelsen. Professor 
Ole Hasselbalch indtrådte i styrelsen i 1989 for i 1990 at blive formand for for- 
eningen. 

Når foreningens organisationsstruktur således adskilte sig fra det traditionel- 
le danske foreningsdemokrati, begrundedes det i ikke ringe grad med hensynet 
til at holde højreradikale og andre ekstremister ude af foreningens ledelse.” I 
foreningens love, som blev nedfældet på landsmødet den 20. januar 1990, blev 
denne målsætning fastslået i bestemmelsen om, at foreningen optog danske bor- 
gere eller udenlandske borgere med nær tilknytning til Danmark, mens man 
udelukkede personer, som var eller havde været tilknyttet ekstremistiske — her- 
under nazistiske — organisationer. Foreningens formål blev fastslået som: 


"at sikre dansk kultur, sprog og levevis i en verden, der trues af kaos, overbefolk- 
ning, vold og fanatisme. At advare mod den opløsning af vor kulturelle og folke- 
lige egenart, som forvoldes af overdreven tilstrømning fra overbefolkningstruede 
lande. At hindre nedbrydelse af vort land som hjemsted for det danske folk”+% 


Foreningens virke fandt ikke mindst udtryk i udgivelsen af tidsskriftet, Dan- 
skeren, som fra maj 1987 og i de følgende år vedholdende beskæftigede sig med 
indvandringen, det multietniske samfund, flygtningepolitikken, og i skarpe ven- 
dinger kritiserede den politiske elite og beskæftigede sig med danskhed. 

En særlig rolle i foreningens profil og i tidsskriftet var mange af talernes og 
skribenternes beskæftigelse med besættelsestiden. Blandt medlemmerne var da 
også modstandsmand og tidligere nedkastningsleder under besættelsen, Jens 
Tholstrup. Ved mange lejligheder blev der draget direkte paralleller med erfarin- 
gerne fra modstandskampen, hvor en lille del af befolkningen ved modstands- 


464 Danskeren, 1, 1988, S. 5. 
465 Af foreningens hjemmeside fremgår det, at formålet stadig er det samme. Jf. www.dendanskefor- 
ening.dk . Set august 2008. 

kampens begyndelse havde trodset den politiske elite (dvs. samarbejdspoliti- 
kerne) og efterhånden vundet bredere kredse for sagen. Det hed således i Sune 
Dalgårds artikel i Danskeren fra 1987: 


"Opgaven må være at gøre denne folkelige modstand til en politisk magtfaktor. De 
hidtil splittede og spredte modstandere må søge at finde sammen i et fællesskab 
om at udstikke en anden kurs og om at samle så mange danske som muligt om 
det altafgørende for en nationalt ansvarlig politik: at bevare og genskabe Danmark 
som et dansk land for det danske folk og at hindre, at det gøres til indvandringsland 


og kolonisationsområde for fremmede landes eller verdensdeles overskudsbefolk- 


ning…./166 


På samme måde som modstandsbevægelsen havde rettet sin kritik mod de an- 
svarlige politikere, placerede bidragyderne i Danskeren ansvaret for indvandrin- 
gen hos den politiske elite og hos de intellektuelle. Således Ole Hasselbalch: 


"Vi kæmper ikke mod de fremmede. De er blot mennesker, der som vi stræber 
efter lykken. Nogle er flygtet fra terror og vold, andre søger blot velstand og øko- 
nomisk bedre kår, nogle er svindlere og bedragere. De er, som folk er flest, og det 
er ikke dem, kampen i virkeligheden gælder. Nej, striden står mellem os og dem, 
der har åbnet Danmarks grænser og ikke vil tillade os at være et folk”7 


Det fjendebillede, som etableredes, var altså rettet mod en bredt sammenfattet 
alliance af etablerede politiske partier, en vagt defineret elite og intellektuelle, 
som sattes i modstilling til foreningen, der betragtede sig som talerør for dansk 
folkelighed og for nationens interesser. Tidsskriftet Danskeren fremførte ofte kri- 
tik af navngivne personer og debattører som eksponenter for denne alliance af 
folkets modstandere. 


DDF's møder 


Allerede de første møder afholdt af Den Danske Forening tiltrak sig betydelig 
opmærksomhed i pressen. Forskellige aktivistiske grupper arrangerede modde- 
monstrationer, som manifesterede sig under en skarp retorik og til tider tru- 
ende eller voldelige former. Foreningens aktiviteter udløste stærke reaktioner. 
I september 1988 planlagdes et møde i Medborgerhuset Pilegården i Brønshøj. 


466 Sune Dalgård, Danskeren, 1, 1987, s. 3 ff. 
467 Ole Hasselbalch, Viljen til modstand, s. 38. 

Her blev DDF lukket ude, da personalet i medborgerhuset nægtede at servere 
for foreningens medlemmer. Som begrundelse anførte de ansatte, at de mente, 
at der var tale om en racistisk forening. 100 mennesker deltog i en uanmeldt 
moddemonstration foran medborgerhuset.: I september 1988 ønskede DDF at 
afholde et møde på biblioteket i Gentofte, men mødte betydelige hindringer fra 
dels ansatte og ledelse, som ikke ønskede at huse et møde, som skulle holdes 
under politibeskyttelse. DDF oplyste, at de ønskede at holde en demonstration 
foran biblioteket, men blev varslet om, at SiD i Gentofte ville rejse en modde- 
monstration. Også 200 yngre mennesker og BZ'ere mødte op til moddemonstra- 
tionen.” 

Da DDF i oktober 1987 inviterede den britiske forhenværende skoleleder Ray 
Honeyford til møde i Virumhallen, blev de ca. 150 deltagere fra DDF mødt af 500 
demonstranter. Moddemonstrationen var organiseret af Fællesinitiativet mod 
racisme, PMF, Ishøjkomitéen mod Fremmedhad og Landskoordineringen for 
Flygtninges Rettigheder. Talerne opfordrede demonstranterne til ikke-voldelig 
protest, men flere aktivister kastede brosten, kanonslag mv. mod politiet, og efter 
mødet fik næstformanden i DDE, Sune Dalgård, sin bil raseret, mens den var 
parkeret på gaden.” 

De toneangivende medlemmer af Den Danske Forening reagerede på dette 
pres ved at henvise til, at der skulle være tale om en art alliance mellem nynazi- 
ster og antiracister. Søren Krarup mente således at have fået et anonymt tip om, 
at de to grupper arbejdede sammen for at ødelægge DDF, og henviste til, at na- 
zister og kommunister arbejdede sammen i Weimarrepublikken. Han henviste 
ydermere til FIR's moddemonstrationer og til, at DDF havde været ude for, at 
lejemål i mødelokaler osv. blev ophævet på grund af forskellige former for pres. 
Han mente således, at hensigten skulle være, at indvandringen og de religiøse 
modsætninger ville føre til indre splid i det danske samfund og måske endda til 
borgerkrig.” 


"I Weimar-republikkens Tyskland arbejdede kommunister og nazister sammen, 
og i dagens skrøbelige danske samfund, hvor opløsningstendenserne er kun alt for 


468 Ole Rasmussen: ”Den danske Forening blev låst ude”, Politiken, 2. september 1988. 

469 Torben Gross: ”Nej til nazister”, Land og Folk, 7. september 1988; Fl. Northroup og Fl. Christiansen: 
”Otte bidt af politihunde”, Politiken, 8. september 1988. 

470 Flemming Christiansen: ”Anti-racister gik til angreb på politi”, Politiken, 14. oktober 1987; Søren 
Mortensen: ”Sabotage mod race-debattør”, B.T., 13. oktober 1987. 

471 Søren Krarup ”Ny-nazister og anti-racister to allierede?”, Ekstra Bladet, 7. juni 1988. 

synlige og landet i grunden ikke kan regeres, mens volden breder sig i gaderne og 
fører krig mod politiet, har venstrefløjsekstremister og ny-nazister samme inte- 
resse i at løbe det bestående samfund over ende og lægge Danmark åbent for den 
splittelse og desperation, der er revolutionens forstadium.””>7 


PET's interesse for Den Danske Forening 


PET's opmærksomhed rettede sig efter alt at dømme mod det nye politiske fæno- 
men i midten af 1988. Fra denne periode findes der mængder af avisudklip ved- 
rørende konflikten mellem DDF og bl.a. Fællesinitiativet mod Racisme. I 1988 
optræder også de første notitser fra forskellige indhentninger med oplysninger 
om forskellige forsøg på at vanskeliggøre eller hindre DDF's mødevirksomhed, 
moddemonstrationer eller andre protester mod foreningens virke. Disse notitser 
bærer imidlertid præg af at basere sig på oplysninger, som ikke primært er ind- 
hentet motiveret i en interesse i DDF. I flere tilfælde er det aktivister, som i anden 
sammenhæng har tiltrukket sig opmærksomhed, som har været genstand for 
interessen. Der findes således eksempler på, at PET med baggrund i oplysninger 
fra forskellig indhentning har ladet sine observationshold overvåge DDF-møder 
og de samtidige moddemonstrationer.” 

Den første opmærksomhed i forhold til DDF i PET's arkiv er en notits den 
3. september 1987, hvori det blot noteres, at der er blevet dannet en ny forening 
ved dette navn, og at foreningens formål var en skærpelse af udlændingeloven. 
Ledelsens navne anførtes. Der henvistes til tidligere indgiven notits, men en så- 
dan har det ikke været muligt at identificere entydigt. Det ses af påtegning, at 
foreningen blev registreret som emnesag. Vedlagt var en kopi af første nummer 


472 Ibid. Det er korrekt, at NSDAP og KPD ved flere lejligheder arbejdede indirekte sammen i 1930'erne. 
I 1931 opfordrede Tysklands Kommunistiske Parti sine folk til at støtte en folkeafstemning om af- 
sættelse af den socialdemokratiske regering i Preussen. Afstemningen var iværksat af højrenatio- 
nale kræfter i samarbejde med NSDAP. Ved en anden lejlighed støttede de nazistiske bedriftscelle- 
organisationer (dvs. de nazistiske fagforeninger) en ligeledes af kommunisterne støttet trafikstrejke 
i Berlin i 1932. Der er konsensus blandt tyske historikere om, at Adolf Hitler blev bragt til magten 
som rigskansler i kraft af hans alliance med de nationalkonservative kræfter i landet, men de fleste 
betoner i større eller mindre grad den rolle, som KPD's politik spillede i Weimarrepublikkens de- 
stablisering. 

473 PET, emnesag: ”Vedr. demonstration mod møde afholdt af Den danske Forening, mandag den 
18. april 1988 v/Vartov, Kbh. Emne: BZ-bevægelsen”. 

af Danskeren. Medlemmerne af ledelsen blev søgt i PET's arkiver, men ikke re- 
gistreret.”+ Materialet blev forelagt Wamberg-udvalget den 3. november 1987, og 
registreringen blev godkendt ved påtegning af udvalgets medlemmer.” Ledelsen 
i PET har da også interesseret sig for foreningen. En notits vedrørende urolighe- 
derne i forbindelse med mødet i Virumhallen var således den 13. oktober påteg- 
net ”parole”76 

Der findes også materiale, som hidrører fra mere aktive indhentninger. Al- 
lerede fra tidligt i januar 1988 findes der på emnesagen oplysninger vedrørende 
lukkede møder med deltagelse af medlemmer af DDF og Komiteen mod Ind- 
vandrerpolitikken. Dette materiale stammer fra en kilde, som flere gange dukker 
op i forbindelse med Den Danske Forening. Der er tale om oplysninger, som 
drejer sig om angivelig libysk indflydelse i Danmark. Oplysningerne var af ret 
spekulativ art og omhandlede libyske forsøg på at promovere flygtningestrøm- 
men til Danmark og kontakter til bl.a. BZ-bevægelsen i Danmark. Kilden fik et 
kodenavn. Der er formodentlig tale om den kontakt mellem Poul Vinther Jensen 
og en PET-medarbejder, som fandt sted engang i 1988. Denne kontakt fandt ikke 
sted som led i et PET-initiativ, men som følge af en henvendelse fra Poul Vinther 
Jensen til PET. 

I det hele taget var relationen mellem PET og Den Danske Forening ikke 
kendetegnet ved, at PET var udfarende i forhold til foreningen. Som det fremgår 
af afsnittet nedenfor, lagde flere ledende medlemmer af DDF — herunder i for- 
eningens styrelse — tilsyneladende vægt på at opretholde forbindelser til myndig- 
hederne. Sådanne kontakter spillede efter alt at dømme en vis rolle i den indre 
politiske proces i foreningen. Et andet vigtigt aspekt var, at ledende medlemmer 
i foreningen også synes at have lagt vægt på gennemsigtighed i forhold til PET. 
Man har åbenbart været opmærksom på, at de mange offentlige beskyldninger 
mod foreningen for at rumme nazistiske og racistiske tendenser kan have skabt 
et behov for legitimering i forhold til PET. Dette kan have været årsagen til, at 
Poul Vinther Jensen tog kontakt til PET's regionsafdeling i Århus. Kontakten til 
PET blev omtalt og var angiveligt kilde til status i foreningen. 


474 Ibid., ”Vedr. udgivelse af et nyt tidsskrift kaldet Danskeren”, 3. september 1987. 

475 Ibid., læg med påtegning af Wamberg-udvalget. Jf. referat fra møde i WU, 3. november 1987. Det 
hedder blot i referatet fra Wamberg-udvalgets møde, at man har godkendt et antal nyregistreringer. 
Den konkrete begrundelse for registreringen er ikke anført. 

476 Ibid., ”Foreningen "Dansk Forening”, Vagten, 13. oktober 1987. 

I oktober 1988 tilgik der således til en PET-medarbejder i region II fra kil- 
den en samling af dokumenter, korrespondance mv. fra Den Danske Forening. 
PET bemærkede, at foreningen havde forbindelser til Norge og Sverige, og at 
der var ca. 60 lokalforeninger over hele landet. Han noterede de centrale figurer 
i foreningen. Han citerede foreningens formål mht. at kæmpe for en homogen 
nationalstat og modstand mod, at Danmark blev til et multikulturelt samfund. 
Endelig fremgik det, at papirerne efter hans egen vurdering var kommet ham i 
hænde som led i en ganske bevidst politik fra foreningens side med hensyn til 
åbenhed over for PET vedrørende DDF's aktiviteter. Det var PET-medarbejde- 
rens vurdering, at udleveringen af dokumenter var sket med de centrale perso- 
ners vidende.””7 

Poul Vinther Jensen vedblev en tid med at kontakte den pågældende medar- 
bejder i Region II om sikkerheden på Den Danske Forenings møder og formod- 
ninger om, at autonome mv. planlagde uro til møderne. Kontakten gled imid- 
lertid ud, da den pågældende PET-medarbejder i 1989 arbejdede i København. 
PET-medarbejderen formodede i denne sammenhæng, at hans navn på en eller 
anden måde er blevet brugt i DDE, idet det åbenbart spillede en rolle for ledelsen 
i foreningen at kende nogle myndighedspersoner.”' 

Oplysningerne fra Poul Vinther Jensen var ret sporadiske og falder inden 
for en ret kort tidsperiode mellem oktober 1988 og januar 1989. En notits fra 
region II oplyste i november 1988 nogle enkelte basale oplysninger om forenin- 
gen, herunder navnene på styrelsen. Det berettedes også, at man havde ca. 2.200 
betalende medlemmer og 44 lokalforeninger. Det bemærkedes, at foreningens 
struktur var valgt således, at den selvsupplerende styrelse skulle sikre foreningen 
mod et kup fra nazister eller fra Fremskridtspartiet. ”Man er fuldt bevidst om, at 
foreningen nemt kan få et højreorienteret skær, hvilket ikke må blive tilfældet?” 
Det blev også videre oplyst, at foreningens strategi var, at kampen skulle føres ”…. 
bag en skrivemaskine” i duel med de forskellige myndigheder. Man var sig også 
fuldt bevidst om, at urolighederne på gadeplan kunne give nyttig reklame.” 

PET-medarbejderen vedblev flere gange med at modtage tip fra sin kontakt i 
DDF. Således modtog han i 1989 oplysninger om, at man i foreningen mistænkte 
en person for at have infiltreret DDF fra en antiracistisk gruppe, mens man sam- 
tidig havde modtaget klager over, at den pågældende skulle have delt racistisk 


477 Ibid.,”Vedr. Den danske Forening. Kopi af breve, regnskab mv”, 11. oktober 1988. 
478 Ibid. 
479 Ibid., ”Vedr.: Generelt om Den danske Forening”, 10. november 1988. 

materiale ud. PET udfoldede endelig også en vis interesse for forbindelserne 
mellem DDF og de norske organisationer Folkebevegelsen mot Indvandring og 
Folkebevegelsen — Stopp Indvandringen.:" Med tiden modtog man en række 
indberetninger fra regionsafdeling II. Det gjaldt bl.a. varsler om mulig uro i for- 
bindelse med DDF's møder og oplysninger om mistanker om, at antiracistiske 
grupper havde infiltreret DDF." Der indkom også oplysninger om, at foreningen 
skulle have kontakt til en gruppe unge, militante medlemmer fra Vestsjælland, 
Patrioterne, som kunne udgøre et muligt uroelement inden for foreningen.” 


Manglen på møde- og talefrihed er netop "benzin på bålet” hos Patrioterne, der 
meget vel kan udvikle voldelige tendenser i pressede situationer. I denne anled- 
ning har man i bestyrelsen talt om, at kun så længe slaget føres med pen og ord, 
vil de nuværende ledende kræfter føre kampen mod indvandringen. Omvendt vil 
de, hvis volden starter ved arrangementerne, stå af, og fralægge sig ethvert ansvar 
for urolighederne”; 


I december indgik videre oplysninger fra samme kilde. Der var her blot tale om 
en status over foreningens organisatoriske udvikling, og oplysning om, hvor for- 
eningens sommerstævne skulle afholdes. Dette sidste blev — sandsynligvis med 
henblik på forholdsregler mod uro — videregivet til den relevante regionsafde- 
ling. I januar 1989 henvendte kilden sig påny med oplysning om to planlagte 
arrangementer, og om at man i ledelsen frygtede uro — også fordi man frygtede, 
at ”patrioterne” eller ”grønjakkerne” skulle blande sig i optøjerne omkring mod- 
demonstrationer eller lignende.% Endelig kan det bemærkes, at numre af Dan- 
skeren rutinemæssigt blev tilsendt Centralafdelingen fra regionsafdeling II. 
Sådanne oplysninger — dels fra regions II's kilde, dels fra brydninger omkring 
DDF's møder - udgjorde i november 1988 grundlaget for en første vurdering fra 


480 Ibid., diverse notitser, november 1988 og januar 1989. 

481 Ibid., ”Vedr. mødeaktivitet i Den danske Forening”, 11. november 1988. Interessen var her tilsynela- 
dende motiveret i et forvarsel om uro: "Det vides også, at når der bliver indkaldt til medlemsmøder 
i Københavnsområdet, siver oplysningerne straks til de anti-racistiske grupper, der givet har 'tro- 
janske heste i Den danske Forenings Københavnsafdelinger” Ibid. 

482 Ibid., ”Vedr. Patrioterne — en gruppe i København, der arbejder imod indvandringen af flygtninge”, 
10. november 1988. 

483 Ibid. 

484 Ibid., ”Vedr. Diverse oplysninger omkring Den danske Forening”, 7. december 1989. 

485 Ibid.,”Vedr. Mødeaktivitet i Den danske Forening” 23. januar 1989. 

486 Ibid., ”Vedr. Den danske Forenings tidsskrift ”Danskerer” SEP 89”, 19. september 1989. 

PET's Centralafdelings side vedrørende DDF. Det hed blot kort, at foreningen 
arbejdede for en stramning af udlændingeloven og, som man citerede forenin- 
gen for, at bekæmpe fremmedgørelsen af Danmark. Foreningens styrelse blev 
angivet ved cpr.-numre og adresser. Foreningen havde således ca. 150 medlem- 
mer med 63 navngivne repræsentanter omkring i landet. Man bemærkede, at der 
mestendels var tale om ældre mennesker. PET bemærkede, at DDF ikke kunne 
betragtes som en højreekstremistisk bevægelse, selvom den blev omtalt som ra- 
cistisk og nazistisk i pressen. Man noterede sig, at foreningens møder havde væ- 
ret centrum for markante moddemonstrationer og til tider for optøjer. Som 
det konkluderedes: 


(2 


Den danske Forening; må trods deres yderliggående meninger omkring udlæn- 
dinge, betragtes som ”ufarlige, dels p.g.a. den lille medlemsskare og bestyrelses- 
medlemmernes relativt høje alder, og dels p.g.a. at de med demokratiske midler 
ønsker at ændre Danmarks flygtningepolitik” 


Der må her være tale om Centralafdelingens vurdering på et meget tidligt stade 
i foreningens udvikling. En egentlig analyse var der næppe tale om. En systema- 
tisk vurdering af de offentlige udtalelser og publicerede debatindlæg, jf. indlæg i 
Danskeren, var der heller ikke tale om. Grundlaget må have været de få notitser 
om DDE, hvoraf langt størstedelen stammede fra regionsafdeling II. Oplysnin- 
gerne fra regionsafdeling II stammede vel at mærke fra en kilde i DDF's styrelse, 
som mere eller mindre med styrelsens velsignelse videregav oplysninger om be- 
vægelsens udvikling. Det kan også være på sin plads at erindre, at de fleste kon- 
takter til Povl Vinther Jensen havde karakter af, at kilden henvendte sig til PET i 
den hensigt at drøfte sikkerheden omkring DDF's møder, og muligvis ad denne 
vej søge at aktivere politiet til i højere grad at dæmme op for de antiracistiske 
modstanderes pres på DDF's mødeaktivitet. 

PET's interesse i Den Danske Forening synes således i denne periode centre- 
ret om den gadeuro, som ofte opstod omkring foreningens møder. Det var ikke 
en vurdering i PET, at foreningen kunne blive infiltreret af nazister eller lignende 
ekstremistiske kræfter.” 


487 Ibid., ”Vedr. sammenfattet redegørelse for Den danske Forening”, 28. oktober 1988. 

488 RB: PET-medarbejder i region II, 21. april 2004, s. 13. Medarbejderen fragik imidlertid til anden 
efterforskning i 1989 og havde således ikke mulighed for at følge PET's videre vurdering i tiden efter 
1989. 

Frede Farmand og DDF 


11989 opstod der forbindelser mellem ledende kræfter i DDF og Frede Farmand. 
Om der hos foreningen bestod en opfattelse af, at Farmand sympatiserede med 
foreningens politiske målsætninger, er uklart. Derimod synes forbindelsen at 
have haft en professionel baggrund, hvor Farmand delvist har fungeret som en 
art efterretningsmæssig konsulent. Frede Farmand blev i efteråret 1989 af Poul 
Vinther Jensen introduceret i Den Danske Forening som en person, der kunne 
lave en video for foreningen. Poul Vinther Jensen orienterede også flere ledende 
personer i Den Danske Forening om, at Frede Farmand samarbejdede med PET 
i Århus, herunder konkret med én bestemt medarbejder. Ifølge Farmands rede- 
gørelse kunne der således hos flere ledende personer i DDF — herunder Ole Has- 


>» cc 


selbalch — herske den opfattelse, at Farmand var PET's "mand”. Vinther Jensen 
skulle således også have fortalt, at Farmand løste ”.Zbløde opgaver” for PET over 
for DDF, og at FF er DDF's ansigt overfor PET” 

Baggrunden for forbindelsen var, at DDF i foråret 1990 lå i konflikt med Fol- 
kebevægelsen mod Nazisme (FMN). Det var kommet dertil i konflikten med 
FMN, at Den Danske Forenings ledelse (åbenbart fremprovokeret af den så- 
kaldte ISS-affære: Se nedenfor) søgte at skaffe sig oplysninger om Jens Sejersen, 
som var en af de ledende figurer i FMN. Poul Vinther Jensen udtrykte i ledelses- 
samtaler, at han kendte en person fra Århus, som kunne fremskaffe oplysninger 
om Sejersen. Denne person var Frede Farmand. Der blev efterfølgende omkring 
foråret eller forsommeren 1990 etableret et møde mellem Farmand og styrelsen 
i Den Danske Forening.” 


"På dette møde oplyste Frede Farmand, at han var meddeler for politiet i Århus, 
at han var på politiets lønningsliste samt at han var blevet udstyret med politiskilt, 
uden han dog fremviste dette. 

Frede Farmand havde under mødet ikke lagt skjul på, at han gerne ville arbejde for 
Den danske Forening, men det var afhørtes opfattelse, at Farmand samtidig øn- 


489 Kommissionens Arkiv: PET-medarbejders personlige papirer overdraget undersøgelses- 
kommissionen i kopi (Kortfattet rapport angående Ekstra Bladet den 18. januar 92, 19. januar 1992, 
samt ”Foreløbig kortfattet redegørelse..”, 31. januar 1992). Citat i dokument af 31. januar 1992. 

490 PET, faktagruppen: ”Anmeldelse Jens Sejersen til politimesteren i Århus” 7. november 1991 samt: 
Rapport vedrørende undersøgelser i relation til Ekstrabladets oplysninger om, at formanden for 
Den danske Forening Ole Hasselbalch skulle kende en højtstående politimand i Århus, telefonisk 
afhøring af Ole Hasselbalch, 8. november 1991. 

skede intern viden om foreningens arbejde, politiske ståsted m.m. Der blev under 
dette møde ikke aftalt nærmere om evt. samarbejde””" 


Et samarbejde blev tilsyneladende etableret. En i hemmelighed båndoptaget 
samtale mellem Jens Sejersen og Frede Farmand spillede således en væsentlig 
rolle i en injuriesag mellem Sejersen og Danskerens ansvarshavende redaktør 
Sune Dalgård. Samtalen kan være blevet til som en planlagt fælde for Sejersen 
på vegne af DDF for at sikre foreningen et våben i den verserende konflikt med 
Sejersen, som i denne periode rettede kraftige angreb på foreningen for dennes 
angiveligt racistiske karakter og ligeledes angivelige forbindelser til nazisterne. 
Det er imidlertid også muligt, at samtalen er blevet til under omstændigheder 
med relation til Frede Farmands virksomhed for Kulturhistorisk Fondsarkiv, og 
siden hen i tiden mellem den 1. maj og november 1990 er blevet overdraget DDF 
som led i en form for kontraktforhold eller professionelt engagement. 

Under en retssag den 27. maj 1991 forklarede Ole Hasselbalch, at Frede Far- 
mand havde oplyst DDF om, at Jens Sejersens rejser rundt i landet med Erik Jen- 
sen skulle have til formål at indsamle belastende oplysninger mod DDF. Frede 
Farmand forklarede ved samme lejlighed, at han havde truffet Jens Sejersen på 
et tidspunkt, hvor denne sammen med Erik Jensen henvendte sig til Farmand på 
dennes bopæl. De forklarede, at de indsamlede oplysninger mod Riis-Knudsen 
og DNSB til en retsag mod Poul Nørager. Farmand forklarede også, at han havde 
båndoptaget en samtale med Jens Sejersen på Jakobs Bari Århus.” 

Frede Farmand har efterfølgende forklaret, at han blev brugt som ”lusetæm- 
mer” af Den Danske Forenings formand Ole Hasselbalch.” Med udgangspunkt 
i den viden om DNSB's medlemsskare, som han havde erhvervet sig i forbindelse 
med førnævnte operation mod Nordland Forlag, skal der have eksisteret et sam- 
arbejde, hvor Frede Farmand hjalp ledelsen i Den Danske Forening med at holde 
nazister ude af foreningen. Problemet var tilsyneladende, at der i denne tid fandt 
en del infiltration sted på tværs af de forskellige politiske grupperinger. 

Ole Hasselbalch beskrev efterfølgende under en injuriesag mellem denne og 
Frede Farmand samarbejdet på følgende vis: 


491 Ibid., (rapport). 

492 PET, faktagruppen: Sagen Jens Sejersen mod Peder Hans Bering, dommernotat af partsforklaringer 
i retsmødet den 27. maj 1991. 

493 Samtale mellem Frede Farmand og to repræsentanter for Kommmissionen, 16. december 2000, 
S. 46. 

"Det var bl.a. nynazister og andre højreradikale, som søgte at infiltrere foreningen. 
Gennem Vinther Jensen tog foreningen herefter kontakt til appellanten [Frede 
Farmand], som man vidste var meddeler for PET. Appellantens indsats var til at 
begynde med til nogen nytte, bl.a. med oplysninger om Folkebevægelsen mod Na- 
zismen. Det lykkedes imidlertid ikke appellanten at levere et tilfredsstillende over- 
blik over den nazistiske infiltration. Foreningen bestilte en video hos appellanten, 
men appellanten holdt sig ikke til de retningslinier, som foreningen havde udstuk- 
ket. De oplysninger, som appellanten fremkom med, var i det hele taget præget af 
uklarhed og hans fortolkninger ofte af overdrevet konspiratorisk karakter”+ 


Etableringen af Frede Farmands forhold til Den Danske Forening fandt sted om- 
trent samtidig med eller med en kort tidsforskydning i forhold til den tidligere 
omtalte operation mod Nordland Forlag. Frede Farmand havde således allerede 
etableret sig i et løbende samarbejde med PET's regionsafdeling i Århus, da han 
kom i kontakt med Den Danske Forening. 

Hvornår og hvorvidt PET's regionsafdeling i Århus indledte en systematisk 
indhentning af oplysninger fra DDF ved Frede Farmand, kan ikke rekonstrueres 
præcist. Derimod står det klart, at den person i PET's regionsafdeling II, som 
Farmand regelmæssigt havde kontakten til, i 1989 blev udskiftet med en anden 
PET-medarbejder. Tilsyneladende tilbød Frede Farmand PET oplysninger fra 
DDF samtidig med, at han arbejdede for DDF med bl.a. at færdiggøre en video 
for foreningen. 

Frede Farmand har således i forløbet af sine samtaler med den daværende 
formand for DDE, Ole Hasselbalch, optaget disse samtaler, og Farmand har op- 
lyst, at han har overladt disse båndoptagelser til PET. Det gjaldt også de samtaler, 
hvor Ole Hasselbalch skal have givet udtryk for at have forbindelser til forskellige 
politifolk. Frede Farmand har også oplyst, at han som led i sit arbejde med at 
”luse” medlemmerne i DDF viderebragte medlemskartoteket til PET.” 


"Vidnet brugte meget tid på at følge med i, hvad der foregik i de højreorienterede 
miljøer i denne periode. Han havde ingen assistenter, men Povl Heinrich Riis- 
Knudsen fra DNSB var ubetinget vidnets hovedkilde. Han var ”nøglen til skabet” 
Den næste var Poul Vinther Jensen fra Den Danske Forening og senere Ole Has- 
selbalch, og når man havde de to, så var nøglen givet til Den Danske Forening. Der 
var knopskydninger ud af Den Danske Forening. Den Danske Forening stiftedes 


494 Udskrift af dombogen for Vestre Landsret, 2. august 1999 ankesag B-2453-96, dom afsagt ved retten 
i Århus, 5. afdeling, 6. november 1996, s. 10. 
495 RB: Frede Farmand, 19. juni 2002. DDF's medlemskartotek er ikke bevaret i PET's arkiv. 

den 18. marts 1987. Forud for den var der sket et opgør med Søren Krarup og 
hans flygtningekomite. Vidnet kiggede på alt dette, som forløb parallelt med, at 
nazisterne ekspanderede. Vidnet og [en navngiven PET-medarbejder]….var som 
nævnt meget optaget af dette og også af, at Den Danske Forening fik indre pro- 
blemer, der gjorde, at den optog en del af nazisterne. De forskellige grupperinger 
rivaliserede og meldte sig ind hos hinanden for at se, hvad der foregik og prøvede 
at blande sig i det”? 


Spørgsmålet om, hvorvidt Frede Farmand af egen kraft eller efter anmodning 
fra PET efterforskede Den Danske Forening kan ikke klart besvares. Efter alt 
at dømme forløb samarbejdet mellem PET og Frede Farmand på samme måde 
som i en række andre sager, hvor det i vidt omfang var Frede Farmand, som tog 
initiativet. PET var således én blandt flere kontaktflader. En række notitser ved- 
rørende oplysninger fra Farmand og forskelligt indsamlet materiale fra DDF's 
interne liv tyder på, at kildeføreren i Region II og Centralafdelingen i PET var 
interesserede i at følge med i udviklingen. Den PET-medarbejder, der overtog 
kildeføringen af Frede Farmand, har forklaret, at PET's primære interesse i for- 
hold til DDF var den eventualitet, at der kunne være forsøg fra nazistisk side på 
at infiltrere og påvirke foreningen. 


"Adspurgt vedrørende overvågning af Den Danske Forening, forklarede vidnet, 
at interessen var at klarlægge, hvorvidt medlemmer af DNSB deltog i foreningens 
møder. Det var ikke medlemmer af Den Danske Forening som sådan, at PET var 
interesseret i.7497 

"Adspurgt på ny vedrørende Den Danske Forening forklarede vidnet, at der kunne 
være sammenfald mellem medlemmer af Den Danske Forening og DNSB. Spørgs- 
målet var nok, om medlemmer af DNSB søgte oplysninger om Den Danske For- 
ening og søgte at påvirke dem politisk, eller om medlemmer af DNSB søgte til Den 
Danske Forening i irritation over DNSB. PET konstaterede aldrig en påvirkning 
fra DNSB7498 


Det er i øvrigt værd at bemærke, at kildeføreren som sit arbejdsfelt havde hele 
højrefløjen, og som følge heraf kunne han have en begrundet interesse i at følge 
gamle kendinge, som måtte dukke op i foreninger af en anderledes eller beslæg- 
tet natur. Medlemmerne af DDF var man i sig selv ikke interesseret i at følge. 


496 RB: Frede Farmand, 18. juni 2002. 
497 RB: PET-medarbejder, 19. november 2003. 
498 Ibid. 

"Adspurgt forklarede vidnet, at til stor irritation for Ole Hasselbalch var der gen- 
gangere fra Den Danske Forening til DNSB. PET havde - vidnet bekendt — ikke 
andre kilder end Frede Farmand, der kunne belyse, hvorfor der opstod uenighed 
mellem Ole Hasselbalch og Frede Farmand.”49 


Interessen fra regionsledelsen synes at have været mådeholden. Regionsafde- 
lingslederen fra regionsafdeling II erindrer ikke nogen særlig interesse for DDF, 
men antyder nærmest, at man modtog oplysningerne som biprodukt af Frede 
Farmands interesse i de indre brydninger i foreningen. Samme regionsafdelings- 
leder bemærkede også, at man ofte uopfordret modtog oplysninger fra Frede 
Farmand eller ligeledes uopfordret modtog materiale, som man derpå måtte ma- 
kulere.5? 

I en oversigt over højrefløjen forfattet i Centralafdelingen den 28. januar 1992 
blev DDF inkluderet sammen med PDN, DNSB og NPD. Forfatteren erkendte 
dog, at det kunne diskuteres om inklusionen af DDF i denne sammenhæng var 
berettiget. Foreningen blev, som det hed, medtaget ”..for fuldstændighedens 
skyld”. Man konstaterede foreningens formål, og at den tilsyneladende arbej- 
dede i en ”.aktiv kamp på ord og oplysning”. Sagsbehandleren konstaterede, at 
foreningen imidlertid også var i en vis bevægelse, bl.a. med henvisning til ud- 
spaltningen af Nationalpartiet Danmark, som blev set som udtryk for ønske om 
en mere aktivistisk politik. Forfatteren noterede sig formanden Ole Hasselbalchs 
”yderliggående udtalelser” bl.a. om muligheden for, at det ”…på et eller andet 
tidspunkt kunne blive nødvendigt at bruge voldelige metoder”; Det blev for- 
modet, at disse tendenser ville svække foreningen: 


"Man vil herefter kunne begynde at gætte på, om en sådan "ødelæggelse” vil betyde 
en opsplitning i flere små men godt sammensvejsede grupper, "der nu har set, hvad 
demokratiske midler og ord fører til” og handler derefter, eller om "man” blot op- 


”502 


giver det hele og efter nogen tid begynder forfra: 


499 RB: PET-medarbejder, 19. november 2003. 

500 RB: regionsafdelingslederen, 5. maj 2004: "T vidnets tid har PET ikke interesseret sig for Den Dan- 
ske Forening. Frede Farmand var interesseret, fordi de sloges indbyrdes, men det var noget, der 
lå uden for PET's interesseområde” Samt: "Frede Farmand havde tilbøjelighed til at samle meget 
materiale sammen og aflevere det til PET, som derpå måtte makulere materialet og meddele Frede 
Farmand, at de ikke var interesseret” Ibid. 

501 PET emnesag: ”Kortfattet gennemgang af højreekstremismens ansigt”, 28. januar 1992. 

502 Sammenfatningen var udarbejdet af sagsbehandleren vedrørende højrefløjen i Centralafdelingen. 
Jf. RB: PET-medarbejder, 30. november 2004. Ibid. 

I en ajourført version udarbejdet af en anden medarbejder den 1. januar 1993 
blev trusselsovervejelserne kort suppleret. I den sammenfattende trusselsvurde- 
ring for hele den yderste højrefløj kom forfatteren ind på risikoen for, at den 
radikalisering, som var set i Tyskland, også kunne gøre sig gældende i Danmark. 
Han overvejede risikoen ved, at begrebet ”racisme”, om end det ofte blev mis- 
brugt, kunne blive mere almindeligt, således at sådanne holdninger blev mere 
acceptable. 


"efterhånden kan "man” vænne sig til det, hvorefter det bliver mere legalt” at 
bruge ordet — bl.a. til at oppiske en måske ægte racistisk holdning med efterføl- 
gende voldelige episoder”>"4 


Det blev derfor anbefalet, at PET skulle øge bemandingen, som arbejdede med 
højrefløjen, og at man i stærkere grad skulle inddrage regionerne i arbejdet.” 
Denne sammenfatning blev forfattet af en PET-medarbejder og synes efterføl- 
gende at have fået ledelsens opbakning, idet den blev udsendt til regionsafdelin- 
gerne. Den opfattelse, som kom til udtryk i notitsen, synes også at have hersket 
hos sagsbehandleren i Centralafdelingen vedrørende højrefløjen. Vedkommen- 
de forklarede, at han ikke mente, at DDF hørte hjemme på den ekstremistiske 
højrefløj, men at foreningen blev medtaget i oversigten, da man ikke kunne ude- 
lukke, at der kunne være enkelte medlemmer, som ”.. ville finde på noget”. 


"Adspurgt om der var en vis udveksling af folk, der bevægede sig fra det ene miljø 
til det andet, forklarede vidnet, at flere medlemmer fra Albert Larsens Partiet De 
Nationale kom fra DNSB, og flere medlemmer fra DNSB og Partiet De Nationale 
havde relationer til Den Danske Forening. Denne relation kunne dog blot være, at 
de holdt medlemsbladet/magasinet fra DDF. Enkelte af Albert Larsens bekendte 
gav udtryk for at de havde været eller var medlemmer af Fremskridtspartiet”>7 


PET modtog da også i tiden fra 1990 forskellige oplysninger fra Frede Farmand, 
hvoraf flere havde berøring til gennemtræks- og infiltrationsproblemet. I for- 
skellige tilfælde kom der også antydninger af mulige forbindelser mellem enkelt- 


503 PET, materiale fra Region IV: ”Vedr.: Højreekstremismen i Danmark, Status pr. 1. januar 1993”. 
504 Ibid. 

505 Ibid. 

506 RB, PET-medarbejder, 30. november 2004. 

507 Ibid. 

personer i DDF og mere yderliggående højreorganisationer. Det fremgik således 
af indhentning andetsteds, at et militant medlem af PDN også var medlem af 
DDF. En egentlig institutionel forbrødring ses der meget få spor af. Det op- 
lystes dog, at i november 1990 var der overvejelser fra flere kredse i DDF om at 
gå ind på et forslag fra NPD om en samordning af de to gruppers politik. Dette 
modsatte formanden i DDF sig.” 

I det hele taget synes Den Danske Forening i tiden 1990-91 at have gennem- 
levet en del indre brydninger, som til dels fik form af uro omkring ledelsen, til 
dels havde karakter af uenighed om foreningens taktik og beslutningsstruktur. 
I 1990 udskiltes en udbrydergruppe fra Den Danske Forening omkring Kaj Vil- 
helmsen, som i 1990 etablerede sig som et egentligt politisk parti i utilfredshed 
med, at DDF's linje ikke var markant og militant nok. Partiet NPD blev stiftet 
på et møde i Ringsted den 18. februar 1990. En betydelig del af oplysningerne i 
PET's sag vedrørende DDF havde forbindelse til NPD.>? En del af oplysningerne 
kom tydeligvis fra en mere aktiv interesse for NPD's forhold, ligesom en del op- 
lysninger fra bl.a. Frede Farmand havde berøring til forbindelser mellem enkelte 
medlemmer eller tillidsfolk i DDF og NPD eller PDN. Man overvejede da også, 
om NPD kunne finde en bredere tilhængerskare i DDF's medlemskreds: 


"Om partiet har en reel fremtid er uklart, men givet er det, at mange af "moder- 
organisationens” ca. 4000 medlemmer vil være med til at støtte partiets ideer om 
flygtninge langt hen ad vejen, måske ikke mindst nu, hvor den danske forening 


generelt virker noget utroværdig”5" 


Rygterne og påstandene om infiltration i DDF bør ses i dette lys. Når der i dags- 
pressen fremkom påstande om, at DDF havde eller havde haft forbindelse til 
racister eller lignende, så var der i flere tilfælde tale om DDF-medlemmer, som 
havde forladt foreningen og i stedet knyttet forbindelse til nydannede partier som 
NPD og PDN. Men der synes også at have været tale om, at visse medlemmer af 
DNSB havde meldt sig ind i bl.a. DDF. Frede Farmand har herom forklaret: 


508 PET, emnesag: ”Vedr. oplysninger om en mulig aktion mod M/Ls boglade i Odense”, 5. marts 1990. 
Se også eksempel: PET, emnesag: 22. marts 1990, hvori omtaltes en person, som var medlem af 
Fremskridtspartiet og DDF, men ønskede samarbejde med DNSB. 

509 Ibid., notits fra reg. II til Centralafdelingen, 20. november 1990 samt ”Vedr. samarbejde mellem 
Nationalpartiet Danmark og DNSB”, 13. november 1990. 

510 Ibid., ”Den danske Forening, vedr. Anmeldelse fra [...]”, 1. oktober 1990. 

51 Ibid. 

"Riis-Knudsen lod sine folk melde sig ind alle steder, f.eks. i Den Danske Forening, 
og Jonni Hansen havde medlemsnummer 24 i Den Danske Forening. Riis-Knud- 
sen sagde, at Kaj Vilhelmsens bedste aktivister var hans nazister.” 


Farmand hævdede i samme forbindelse, at Povl Heinrich Riis-Knudsen fra 
DNSB havde plantet en ”spyflue” i sekretariatet. Sådanne oplysninger indgik 
tilsyneladende i en vis kommers, hvor Farmand også i større eller mindre grad 
samarbejdede med andre grupperinger. 

I september 1991 toppede debatten om infiltration. Ekstra Bladet mente så- 
ledes at vide, at tre medlemmer af DNSB havde meldt sig ind i DDF, og at en 
fremtrædende ledende skikkelse i DNSB i årene 1987-89 havde været medlem 
af foreningen. Formanden, Ole Hasselbalch, udtrykte angiveligt den opfattelse, 
at den eneste metode til at holde sådanne folk ude var at undlade at gennemføre 
frie valg til styrelsen.” Men også dette var omstridt. To medlemmer af forenin- 
gens sekretariat forlod således i efteråret 1991 foreningen på grund af vrede over, 
at der ikke blev indført frie valg til ledelsen.» 

Et andet muligt interessefelt for PET var oplysninger om til tider dramatiske 
udtalelser fra især DDF-formanden Ole Hasselbalch i 1990. De opfattelser, som 
kom til udtryk ved denne lejlighed, skal muligvis ses i sammenhæng med de 
indre brydninger i foreningen over organisatoriske og til dels taktiske spørgs- 
mål. Men de bundede utvivlsomt også i de undergangs- og opbrudsstemninger, 
som ved flere lejligheder kom til udtryk i de kulturpessimistiske debatindlæg fra 
foreningens medlemmer i offentligheden og i foreningens blad. Således skrev 
Ole Hasselbalch i 1990 i et brev til Frede Farmand om sin frygt for en udvikling 
i retning af folkelig frustration over de manglende resultater af de mange be- 
stræbelser på at ændre dansk udlændinge- og flygtningepolitik ved ordets magt, 
og for at folket i desperation skulle gribe til vold eller anskaffe våben. Sammen 
med dette brev fulgte et manuskript til et foredrag, som i vidt omfang fulgte de 
samme linjer. Ole Hasselbalch gav angiveligt også Frede Farmand lejlighed til 
at få kendskab til, at han var i besiddelse af en liste med instruktioner til pro- 
duktion af forskellige spræng- og røgstoffer. Oplysninger om disse forhold tilgik 


512. RB: Frede Farmand, 19. juni 2002. 

513 Ibid. 

514 Niels Westberg og Peter Bresemann, ”Top-nazist i den danske forening”, Ekstra Bladet, 5. september 
1991. 

515. Niels Westberg og Peter Bresemann, ”Går i protest mod Hasselbalcl”, Ekstra Bladet, 5. september 
1991. ”Splittelse i den danske forening”, Politiken, 5. september 1991. 

PET fra Frede Farmand omkring den 7. september 1990. Farmand videregav li- 
sten over spræng- og røgstoffer samt brevet fra Ole Hasselbalch. Som det hed i 
videresendelsen: 


"Der vedlægges kopi af ovennævnte liste, som DDF har ladet udfærdige med 
henblik på at gøre politikerne opmærksomme på, at DDF vil tages alvorligt. Po- 


litikerne skal gøres opmærksomme på, at DDE er i stand til at fremstille nævnte 


sprængstoffer, hvis DDF nægtes at gøre sine meninger gældende””" 


Disse oplysninger blev modtaget den 11. september, videresendt til Central- 
afdelingen den 12. september og den 19. september af sagsbehandleren i Afdeling 
2 påtegnet, at den var lagt ved sagen.” Det ses ikke, hvad PET har foretaget sig 
i den anledning. Hverken bombelisten, brevet fra Ole Hasselbalch til Farmand 
eller foredragsmanuskriptet findes på DDF's sag. 

Året efter bidrog denne sag til et brud mellem Ole Hasselbalch og Frede 
Farmand. Den 16. august 1991 bragte Ekstra Bladet en sensationel påstand om, 
at DDF's formand Ole Hasselbalch var besiddelse af lister med anvisninger til 
fremstilling af sprængstoffer. Ole Hasselbalch erkendte at have disse papirer i sin 
besiddelse og at have påført notater derpå, men hævdede, at han netop ønskede 
at advare om, at kredse i befolkningen var så desperate over indvandringen, at de 
kunne tænkes at gribe til voldeligheder.” 

Ole Hasselbalch svarede i Ekstra Bladets Vinduet den 26. august 1991, at de 
pågældende oplysninger var fremkommet som en forsendelse fra ham selv til 
Frede Farmand. I denne var et brev med forskellige betragtninger om bl.a., at 
befolkningen kunne tænkes at gribe til modstand, samt et foredragsmanuskript. 
Hasselbalch gav udtryk for, at han fandt, at det skyldtes en konflikt mellem ham 
selv og Frede Farmand over en video, som Farmand skulle have produceret for 
DDF. Han mente, at Farmand havde løbet storm på ham og intrigeret mod ham i 
DDF på grund af hans modstand mod at acceptere den pågældende video.” 


516 PET, emnesag: ”Vedr. Den danske Forenings besiddelse af en liste over SPRÆNG- OG RØGSTOF- 
FER,, 7. september 1990. Det medfølgende brev findes ikke længere blandt akterne. 

517 Ibid., påtegninger. 

518 PET, emnesag: Peter Bresemann og Kurt Simonsen, ”Professoren med bombeopskrifterne”, Ekstra 
Bladet, 16. august 1991. Artiklen er i PET påtegnet: ”Historien afleveret af kilde.” 

519 Ole Hasselbalch, ”Folket har kun knytnæverne som argument, Ekstra Bladet, 26. august 1991. 

Det kom til et brud mellem Frede Farmand og Den Danske Forening i al- 
mindelighed og Ole Hasselbalch i særdeleshed i sidste halvdel af 1991 eller tidligt 
1992. I løbet af 1991 udspandt der sig i styrelsen af Den Danske Forening en 
række brydninger, som førte til et egentligt brud i sidste halvdel af 1991. Konflik- 
ten synes at have haft relation til Ole Hasselbalchs såkaldte bombebrev, men kan 
også have haft sin rod i personlige forhold eller rivalisering. I august 1991 meldte 
Poul Vinther Jensen sig således ud af styrelsen. Senere kom det til et brud mel- 
lem formanden Ole Hasselbalch og to medarbejdere i sekretariatet. 

Frede Farmand var ifølge egen forklaring som følge af bruddet mellem DDF's 
sekretariat i Århus og formanden for DDF Ole Hasselbalch i stand til at erhverve 
sig en betydelig del af DDF's arkiv med korrespondance, navneregistre og oplys- 
ninger om økonomisk støtte. Der er dog ikke spor af, at dette materiale er tilgå- 
et PET fra Frede Farmand.>" Emnesagen rummer en del materiale fra DDF, som 
Frede Farmand har overladt til PET, herunder interne skrivelser og f. eks. fotos 
og program fra sommerstævnet i 1991 mv.” Bruddet mellem Frede Farmand og 
Ole Hasselbalch betød imidlertid også, at strømmen af oplysninger fra Farmand 
tørrede ud. Der føjedes dog fortsat nye oplysninger til sagen. De fleste af disse 
havde karakter af avisudklip. Men der findes også mange politirapporter fra de 
talrige verbale sammenstød mellem DDF og moddemonstranter ved forenin- 
gens møder, eller eksempler på uro eller optøjer ved sådanne demonstrationer. 
En del oplysninger stammede fra indhentninger af forskellig art i forbindelse 
med PET's interesse for DDF's modstandere på venstrefløjen eller for forskellig 
politisk virksomhed på højrefløjen. 

Der findes derimod med Frede Farmand som kilde oplysninger fra forenin- 
gens landsmøde på Hotel Landsoldaten i Fredericia i 1991. Notitsen rummer 
oplysninger om de ni ledende personer i DDF. Desuden fandtes en del oplys- 
ninger om det, som skulle være forløbet på landsmødet, samt forskelligt om, 
hvilke pengemidler foreningen rådede over, og hvem der kunne disponere over 
disse midler. Rapporten rummede oplysninger om organisationen. Kildeføreren 
i PET oplyste til Centralafdelingen, at man var i stand til — hvis der skulle opstå 


520 Samtale mellem Frede Farmand og to medlemmer af Kommissionen, 16. december 2000. Det hed- 
der således kort før i samtalen: ".jeg har alle hans breve [Ole Hasselbalchs], ikk. Og Erik Jensen 
han får også sådan nogen” 

521 Der findes dog en bevaret udateret forside til et ikke bevaret materiale. På bladet står: ”Form. med- 
lemskartotek Den danske Forening. Mat. fra ransagning” PET, emnesag. 

522 PET, emnesag: ”Vedr. Den danske Forenings sommerstævne i Snoghøj den 21. JUN — 23. JUN 1991; 
19. august 1991. 

interesse derfor — at fremskaffe korrespondancen til og fra DDF siden 1987 samt 
alle ind- og udmeldelser. Søgning i PET's registre førte til påtegning på doku- 
mentet om, at tre navngivne personer var medlemmer af DNSB. Afsluttende hed 
det: ”Dette er blot en opsamling af forskellige oplysninger vedrørende DDE”>= 
Notitsen var rent refererende i forhold til kildens oplysninger og bar ikke videre 
bemærkninger fra kildeførerens side om autenticiteten af de givne oplysninger, 
og ej heller betragtninger over, at kilden var blevet uenig med Ole Hasselbalch 
fra DDF's ledelse. Ifølge kildeførerens forklaring for Kommissionen var politik- 
ken i forhold til DDF, at man interesserede sig for, om der var nazister, som var 

medlemmer af foreningen. 


Med hensyn til registrering synes den samme retningslinje at have gjort sig gæl- 


< vidnet forklarede, at der kunne være sammenfald mellem medlemmer af Den 
Danske Forening og DNSB. Spørgsmålet var nok, om medlemmer af DNSB søgte 
oplysninger om Den Danske Forening og søgte at påvirke dem politisk, eller om 
medlemmer af DNSB søgte til Den Danske Forening i irritation over DNSB. PET 
konstaterede aldrig en påvirkning fra DNSB. Vidnet har ikke kendskab til under- 
håndskontakter fra PET til Ole Hasselbalch”>5 


dende: 


"Vidnet forklarede videre, at før man iværksatte en efterforskning på en organisa- 
tion, var der en drøftelse med afdelingslederen, som også talte med Centralafdelin- 
gen, og det lå helt klart, hvad man måtte, og hvad der måtte registreres. Skillelinjen 
var, at hvis PET kunne godtgøre, at personer var medlemmer af DNSB, kunne de 
registreres. Hvis de derimod blot var medløbere og deltog i møderne uden at være 
medlem, samlede PET oplysningerne sammen til en evt. senere registrering. PET 
kunne støde på personer, som havde en interesse i DNSB uden at være medlem. 
Det kunne eksempelvis være personer, der fik tilsendt materiale fra DNSB. Disse 
personer blev fulgt, men ikke registreret. Hvis der kom yderligere belastende op- 
lysninger, kunne der blive tale om registrering. Der var medlemmer i Den Danske 
Forening, der også var medlemmer i DNSB, og de var registreret, men ikke i egen- 
skab af deres medlemskab af Den Danske Forening” 


523 


524 
525 
526 


PET, personsag: ”Vedr. Den danske Forenings landsmøde 1991, Hotel Landsoldaten — Fredericia, 
samt div. oplysninger om DDF”, 10. september 1991. Notitsen var påtegnet i afd. 1 i Centralafdelin- 
gen den 9. oktober 1991. 

RB: PET-medarbejder, 19. november 2003. 
Ibid. 

Ibid. 


PET's overvågning af den yderste højrefløj 1945-1989 


173 


174 


UDVIKLINGEN PÅ DEN YDERSTE HØJREFLØJ EFTER DEN KOLDE KRIGS AFSLUTNING 


Dette bekræftes af en PET-notits fra 1991, hvori man konstaterede, at fire med- 
lemmer af DNSB også figurerede som medlemmer af DDF.” Det bør imidlertid 
tilføjes, at der i emnesagen vedrørende DNSB findes en navneliste fra 1992, som 
under titlen personer af mulig H-ekstrem. observans” viser ca. 350 personer og 
organisationer. Blandt disse var 43 navne anført med adresse, regionsafdeling 
samt påtegningen ”DDFE” (dvs. Den Danske Forening). Listen omfattede navne 
på en lang række ledende personer i Den Danske Forening.” 

Med denne undtagelse, som beror i materialet om DNSB, giver emnesagen 
vedrørende DDF imidlertid ikke indtryk af at være fulgt systematisk. Mange bi- 
lag er som nævnt henvisningsstof fra andre PET-overvågninger, mere eller min- 
dre uopfordret stof modtaget fra Farmand eller avisartikler og materiale vedrø- 
rende sammenstød omkring foreningens møder. Der findes heller ikke udførlige 
skriftlige overvejelser om de nye sikkerhedsproblemer, som fremkomsten af DDF, 
FMR og de hyppige sammenstød om DDF's møder skabte. Ligeledes fandtes der 
ingen overvejelser om, hvorvidt de mange hadefulde retoriske angreb fra anti- 
racistiske grupper kunne anspore aktivister til voldeligheder. Omvendt findes 
der ud over det citerede ikke betragtninger om, hvorvidt de stærkt alarmerende 
og fremmedkritiske debatindlæg fra enkeltmedlemmer af DDF og i foreningens 
tidsskrift kunne skabe et ideologisk grundlag for eller en krisestemning, som 
kunne anspore højreekstremister eller ubefæstede borgere til excesser. 


Gedsersagen 


I 1991-92 kom PET's forhold til DDF — bl.a. på baggrund af flere kampagner i 
Ekstra Bladet — i offentlighedens søgelys. Anledningen til denne interesse synes 
at have været en række sager, som knyttede sig til en politimand fra Gedser, som 
samtidig var medlem af Den Danske Forening. Interessen samlede sig omkring 
den pågældende person i tre omgange 1990-92. I begyndelsen af 1990 modtog 
han en irettesættelse for racistiske udtalelser over for to indrejsende zimbab- 
weanere. I 1991 blev han derpå genstand for en disciplinærsag i forbindelse med 
udtalelser til pressen om brugen af vold foranlediget af indvandringen til landet. 
Endelig blev der i 1991-92 i Nykøbing Falster gennemført en straffesag mod den 


527 PET, personsag: ”Vedr. danske nazisters medlemskab af Den danske Forening”, 5. september 1991. 
528 PET, personsag: ”Vedr.: Højre ekstremistisk observans”, 1. april 1992, vedhæftet liste med titlen: 
”personer af mulig H-ekstrem. Observans”, 5. marts 1992. 

samme politimand, idet næstformanden i Den Danske Forening, Poul Vinther 
Jensen, i udtalelser til pressen havde oplyst, at han fra samme person havde mod- 
taget interne dokumenter fra politiet. Ikke mindst den sidste sag vakte genklang 
i pressen og gav anledning til påstande om, at der mellem Den Danske Forening 
og PET eksisterede upassende forbindelser. 

Den pågældende politimand arbejdede i paskontrollen i Gedser og havde 
været medlem af DDF siden foreningens grundlæggelse. Han var frem til 1990 
medlem af styrelsen for foreningen. Den pågældende var meget aktiv inden for 
indvandrerspørgsmål og udlændingepolitikken. I januar 1990 omtalte politiassi- 
stenten angiveligt i forbindelse med indrejsekontrollen en indrejsende zimbab- 
weaner og to andre udlændinge som ”aber”. Det blev bemærket af en indrejsende 
tysk statsborger, som gjorde opmærksom på sagen i et læserbrev i Politiken. Sa- 
gen medførte en irettesættelse af politiassistenten.» 

Politiassistenten forlod den 12. august 1991 styrelsen af Den Danske Forening, 
men fortsatte som menigt medlem i foreningen. Nogle få dage senere kontaktede 
han den lokale PET-medarbejder i Nykøbing Falster og fortalte denne, at han 
muligvis havde nogle oplysninger, som kunne være interessante i forbindelse 
med formanden for den danske forening, Ole Hasselbalchs, ”bombehistorier” i 
Ekstra Bladet." 

I september 1991 gjorde den pågældende sig igen bemærket i fobindelse med 
et interview med Connie Hedegaard i Berlingske Tidende. Artiklen var tilsy- 
neladende foranlediget af debatten om det såkaldte bombebrev. Politiassistenten 
skal ifølge reportagen have sagt, at han ikke var uenig med dem, der mente, at 
man skulle gribe til vold og våben for at gøre opmærksom på problemerne med 
de fremmede i Danmark: 


Men kunne du selv finde på at gribe til våben, hvis politikerne ikke ændrer kurs? 


529 Læserbrev: ”Grov tone af politiet”, Politiken, 6. februar 1990. Se også nedenstående sagsfrem- 
stilling. 

530 Rigspolitichefen, personaleafdelingen, journaldato 3. september 1991: Politiassistents forklaring til 
politimesteren Nykøbing Falster, 2. september 1991. 

531. Connie Hedegaard: ”Politimand klar til væbnet kamp mod indvandrere”, Berlingske Tidende, 1. sep- 
tember 1991. 

”Ja? svarer politiassistenten utvetydigt. ”Under forudsætning af, at det ikke ville 
slagte Den Danske Forening, men de få reaktioner der har været på vores formand 
Ole Hasselbalchs såkaldte bombeliste, giver stof til eftertanke?”5> 


Den pågældende tog i Berlingske Tidende den 4. september afstand fra avisens 
udlægning af hans udtalelser. Allerede den 2. september havde Information 
imidlertid følgende interview: 


<. Er det forkert, når der står, at du kan finde på at gribe til våben, hvis politikerne 
ikke ændrer flygtninge- og indvandrerpolitikken? 

”Det er både forkert og ikke forkert. 

- Vil du gribe til våben? 

Nej, men. Der er noget, der hedder nødværge og nødret. Og hvis du føler dig 
truet, så er du nødt til at forsvare dig selv eller dine nærmeste. Vi risikerer, at be- 
folkningsgrupper af fremmed herkomst begynder at overtage magten? 

- Og i den situation er du parat til at gribe til våben? 

”Helt og aldeles afgjort. For at forsvare mig selv og min familie, svarer 
politiassistenten””53+ 


Udtalelserne blev fulgt op i et interview i TV-2 den 1. september. Her bekræftede 
den pågældende, at der kunne komme situationer, hvor han ville gribe til vold: 


"men altså det afhænger jo fuldstændig af situationen, det er da givet, men altså 
hvis et tryk bliver for stort, så avler det sgu også et modtryk. Vold — som er noget 
modbydeligt skidt — kan jo være det eneste middel mod at bremse en eller anden 
udvikling og det kan jo være truende for mig selv eller min familie eller hvad som 
helst. Altså det må jo være det sidste der sker, men jeg er sgu bange for, at hvis 
indvandringen til Danmark fortsætter, øeh — så kunne det godt blive et resultat, vi 
ser det jo trods alt i England og i Frankrig og i Belgien”>% 


532 


533 
534 
535 


Et medlem af foreningens Aalborg-afdeling, P.H. Bering, blev citeret for at sige, at: "Men Danmark 
vil ende ligesom Sri Lanka eller Libanon. Sådan er mennesker nu engang, uanset om sri lankanere 
invaderer Danmark eller omvendt. Lunten er ikke ret lang, inden bomber begynder at sprænge. 
Måske har politikerne et årstid eller to endnu” Ibid. 

”Jeg føler mig misfortolket”, Berlingske Tidende, 4. september 1991. 

Frank Stokholm, ”Politimand står til fyring”, Information, 2. september 1991. 

Rigspolitichefen, personaleafdelingen, journaldato 3. september 1991: bilag med uddrag fra TV-2 
interview. I bilagslisten (sammesteds): Bilagsfortegnelse i disciplinærsagen mod politiassistenten, 
rejseafdelingen 9. september 1991, står bilaget anført som bilag 12 ”skrevet af PET”. 

Da han kort efter blev afhørt af rejseafdelingen som led i en disciplinærsag 
som følge af sine udtalelser, beklagede han, at man havde klippet i hans udtalel- 
ser og dermed udeladt bemærkninger om nødrets- og nødværgebestemmelser- 
ne i Straffeloven." Den pågældende var iøvrigt af den opfattelse, at hans mange 
læserbreve om indvandrer- og flygtningespørgsmål fandtes i kopi hos PET.” 

Sagen afsluttedes med, at rigspolitichefen den 8. oktober 1991 fandt det godt- 
gjort, at politiassistenten til pressen havde fremsat dels nedsættende udtalelser 
om indvandrere, herunder udtalt støtte til om fornødent at anvende vold og 
eventuelt våben over for indvandrere, og dels nedsættende udtalelser om Con- 
nie Hedegaard. Disse udtalelser var ifølge rigspolitichefen af en sådan karakter, 
at den pågældende havde tilsidesat hensynet til den agtelse og den tillid, som 
stillingen som polititjenestemand krævede. Den pågældende blev efterfølgende 
forflyttet, og der blev ikke fremover givet ham mulighed for at arbejde med per- 
sonkontrol.» 

Pressen fortsatte imidlertid med at bore i sagen. I en større opsat artikel i 
Ekstra Bladet den 14. oktober 1991 oplyste næstformanden i DDF, Poul Vinther 
Jensen, at foreningen havde en muldvarp i fremmedpolitiet og i Rigspolitiet, og 
at man derfra fik fortrolige oplysninger om flygtninge. 


"Det er vigtigt for os at få de oplysninger om de fremmedes gøren og laden. Vi vil 
blive ved med at skaffe alle de oplysninger vi kan fra fortrolige kilder i bl.a. Frem- 
medpolitiet og Rigspolitiet. Jeg godkender det, selv om det er i strid med straf- 
feloven. Jeg er parat til at bryde loven. Og det vil jeg fortsætte med, siger Vinther 
Jensen”539 


Sagen blev af politimesteren i Nykøbing Falster overdraget til rejseafdelingen, 
og den 15. oktober blev politiassistenten orienteret om, at han ville blive sigtet 
for overtrædelse af straffelovens $ 152 om krænkelse af tavshedspligten. Un- 
dersøgelsen og den efterfølgende retssag ved retten i Nykøbing Falster bragte for 
dagen, at den pågældende politiassistent ved et besøg på politivagten på Køben- 
havns hovedbanegård i februar 1990 havde taget en kopi af et internt opslag og 


536 Rigspolitichefen, personaleafdelingen, journaldato 3. september 1991: Rapport vedrørende under- 
søgelser i relation til disciplinærsagen mod politiassistent, 4. september 1991. 

537  Ibid.: ”.afhørte var vidende om, at PET lå inde med hans skrevne artikler...” Ibid. 

538 Rigspolitichefen, personaleafdelingen, journaldato 3. september 1991: Rigspolitichefen til Justitsmi- 
nisteriet (udateret). 

539 Kurt Simonsen, ”Vi har muldvarpe i Fremmedpolitiet”, Ekstra Bladet, 14. oktober 1991. 

540 PET, faktagruppen, Rejseafdelingen: resumé i sagen mod politiassistent, 29. oktober 1991. 

videresendt det til Poul Vinther Jensen via Den Danske Forenings hovedkontor. 
Der var tale om et opslag vedrørende en særlig efterforskningsgruppe vedrø- 
rende kriminelle indvandrere i København, som skulle sættes ind på Vesterbro. 
Ved modtagelsen på Den Danske Forenings hovedkontor var skrivelsen efter alt 
at dømme blevet kopieret. Kopierne var henlagt i foreningens arkiv, men også 
udsendt til foreningens formand, Ole Hasselbalch." 

Under retssagen gav flere ledende medlemmer af Den Danske Forening for- 
klaring om forløbet. Poul Vinther Jensen forklarede, at han kendte den pågæl- 
dende fra arbejdet i foreningen, og at de sammen havde siddet i styrelsen for 
foreningen frem til 1990. Foreningens daværende landssekretær ringede på et 
tidspunkt Poul Vinther Jensen op og meddelte, at der var kommet et brev fra 
politiassistenten. Poul Vinther Jensen forklarede, at han var kommet meget i en 
kreds af DDF på Vesterbro, hvor der var nogle ret aktivistiske medlemmer, som 
skulle være meget bekymrede for de mange udlændinge, som boede på Vester- 
bro. Vinther Jensen opfattede brevet som et vink om, at der blev sørget for be- 
skyttelse.” 


"Han videregav selv et dokument til en kontakt, som han har i politiets efterret- 
ningstjeneste. Han ønskede fra en højereplaceret politimand at få at vide med hvil- 
ken vægt "Lima-gruppen” var nedsat. Han fik et godt svar fra den pågældende, 
men fik ikke dokumentet tilbage. Han lagde ikke nogen særlig vægt herpå, da han 
regnede med, at det under alle omstændigheder lå i sekretariatets arkiv. Han ken- 
der flere politifolk på mellemniveau, som han mødes med 2 eller 3 gange om året. 
Han taler med de pågældende om emner, som han har læst om i pressen, og som 
han ønsker at få uddybet. Han plejer at få et fyldestgørende svar på de spørgsmål, 
han stiller”5% 


Videre forklarede Poul Vinther Jensen, at: 


"Han har over for tiltalte nævnt, at han kender 3 højtstående politifolk, der refere- 
rer direkte til politichefen. Han har fortalt det samme til bestyrelsen i Den Danske 
Forening, da han ikke ønskede at man hér på anden måde skulle blive bekendt 
med det forhold.” 


541 Udskrift af retsbogen for straffesager for retten i Nykøbing Falster, 9. januar 1992, anklage- 
myndigheden mod politiassistent, 1991. 

542 Ibid., s. 7-8 samt politiassistentens forklaring s. 3-5. 

543 Ibid., s. 8. 

544 Ibid., s. 9. 

Tilsvarende forklarede landssekretæren for Den Danske Forening, at man i 1989- 
1990 fra den tiltalte modtog 6-12 politidokumenter, og at man i februar 1990 
havde modtaget dokumentet om efterforskningsgruppen på Vesterbro, kaldet 
”Lima-gruppen”. Han sendte endvidere en kopi af dokumentet til forretningsfø- 
reren. Landssekretæren talte senere med foreningens formand om dokumentet 
og kom ind på det sikkerhedsmæssige aspekt i at sende det med almindelig post. 
Det var Ole Hasselbalch enig i, og tilføjede: 


"Ole Hasselbalch tilføjede, at det heller ikke var nødvendigt, at de blev sendt, da 
han fik de oplysninger, han ønskede, fra en kontakt i Århus Politi” 


Vidnet videresendte skrivelsen til Poul Vinther Jensen, men var i tvivl om, hvor- 
vidt også foreningens formand havde modtaget en kopi. Sagen endte med, at 
politiassistenten af retten i Nykøbing Falster ved dom den 9. januar 1992 blev 
kendt skyldig i overtrædelse af straffelovens $ 152, stk. 1. Han blev idømt 20 dag- 
bøder af 100 kr. og blev efterfølgende disciplinært forflyttet. 


Påståede forbindelser mellem PET og DDF 


Det er på baggrund af ovenstående sag blevet hævdet, at der i begyndelsen af 
1990'erne bestod forbindelser mellem PET og kredse med forbindelse til Den 
Danske Forening. En del af disse formodninger byggede på artikler i Ekstra Bla- 
det i 1991-92 — mere eller mindre inspireret af de oplysninger, som fremkom i 
forbindelse med bl.a. Gedsersagen. Dette er formentlig baggrunden for, at rets- 
udvalget som led i debatten om PET i slutningen af 1990'erne stillede et spørgs- 
mål til justitsministeren om PET's relation til DDF og til Poul Vinther Jensen, 
som på daværende tidspunkt var et fremtrædende medlem af DDF.” 


545 Ibid., s. 9-10, citat s. 10. 

546 Rigspolitichefen, personaleafdeling: Påtegning af 22. januar 1992. 

547. Jf. spørgsmål nr. 2 fra retsudvalget til Justitsministeren: ”Ministeren bedes redegøre for det nærme- 
re samarbejde mellem PET og medlemmer af den højrerabiate organisation ”Den danske Forening, 
herunder med Poul Vinther Jensen”. Kommissionen har efter overvejelse af sagsforholdet besluttet 
at fravige hovedreglen om ikke at offentliggøre PET-kilders identitet. Dette sker bl.a. på baggrund 
af, at den pågældende kilde over for offentligheden ved flere lejligheder selv udførligt har berettet 
om samarbejdet med PET. 

I januar 1992 fremkom der videre vedholdende presseforlydender om, at der 
var kontakter mellem PET's regionsafdeling i Århus og visse ledende medlemmer 
af DDF. Det offentlige røre gav den 17. januar 1992 anledning til en politianmel- 
delse fra Jens Sejersen fra Folkebevægelsen mod Nazisme mod den pågældende 
PET-medarbejder for at have videregivet fortrolige oplysninger til formanden i 
Den Danske Forening, Ole Hasselbalch, eller til næstformanden i samme, Poul 
Vinther Jensen. Allerede før anmeldelsen var der imidlertid blevet iværksat en 
undersøgelse af sagen med bistand af Rigspolitiets rejseafdeling. Den 4. februar 
1992 kunne politimesteren i Århus sammenfatte resultatet af undersøgelsen og 
videresende sin indstilling om at afslutte sagen til statsadvokaten i Viborg og til 
Rigspolitiet. Resultatet af undersøgelsen var entydig: De fremsatte beskyldninger 
mod den pågældende medarbejder var grundløse. Indstillingen blev tiltrådt. 
Kommissionen har ikke kendskab til materiale, der på nogen måde kan drage 
denne afgørelse i tvivl. På baggrund af Kommissionens vidneafhøringer og en 
kritisk gennemgang af det foreliggende kildemateriale kan der ikke føjes noget 
til den slutning, som rejseafdelingen nåede frem til efter undersøgelsen af for- 
bindelsen. Der er intet, som tyder på videregivelse af oplysninger fra PET til 
medlemmer af DDF.» 


DDF's og nynazisters kontakter til Folkebevægelsen Mod Nazisme 


I perioden 1988-92 fik PET's arbejde berøring til Folkebevægelsen Mod Nazisme 
(FMN). FMN blev stiftet på en stiftende generalforsamling i Aalborg den 5. maj 
1988 med det formål at bekæmpe den nynazisme, som var trådt stærkere frem 
gennem 1980'erne. Det var ikke mindst formålet at hindre danske nazister i at 
stille op til kommunalvalget i 1989. Initiativet til og ledelsen i den nye bevægelse 
kom fra brede dele af det danske samfundsliv. Flere kendte skikkelser optrådte 
i toppen af foreningen, bl.a. Anker Jørgensen, Frank Jensen og Bent Melchior. 


548 Århus Politi: pm. T. Bækgaard til statsadvokaten i Viborg, 4. februar 1992 (påtegning 7. februar 
1992), pm. T. Bækgaard til Rigspolitichefen, 13. februar 1992 (påtegnet 28. februar 1992) samt pm. 
T. Bækgaard til Jens Sejersen, 4. marts 1992. 

549 Det materiale vedr. den politimæssige undersøgelse, som Kommissionen har gennemgået, er ikke 
fuldstændigt. Sagen omfatter væsentligst den afsluttende korrespondance vedr. den strafferetlige og 
den tjenestelige del af undersøgelsen. Akter fra selve Rejseholdets undersøgelse er rutinemæssigt 
blevet destrueret efter fem år, idet Århus Politi har oplyst, at der var tale om en administrativ sag. 
Jf. Kommissionens Arkiv: korrespondance med PET, 22. oktober 2003 og 30. august 2004. 

En fremtrædende rolle blev spillet af Jens Sejersen, der havde en militær uddan- 
nelse, og som var ejer af et vikarbureau. Gennem en årrække spillede FMN en 
vigtig rolle med hensyn til at mobilisere folkelige protester mod nynazisterne, og 
bevægelsen var flere gange i fokus for nynazistiske moddemonstrationer. 

PET's relation til FMN er — formentlig med Frede Farmand som kilde — om- 
talt i bogen Den hemmelige Tjeneste. Heri hed det, at folkebevægelsens aktiviteter 
— især mere aktivistiske forsøg på at træde stærkt frem over for nazisterne — af 
PET blev anset for en risiko, som kunne tænkes at få nazisterne til at reorgani- 
sere sig eller evt. slå voldeligt tilbage. Som det hed i den pågældende passage: 


"Frede Farmand og PET tolker situationen som en optrapning af volden mellem 
nazister og anti-nazister, og ifølge Frede Farmand tager de den fælles beslutning, 
at Jens Sejersen ikke blot skal overvåges. Oplysningerne, der kan komme ud af 
det, skal bruges til at splitte folkebevægelsen og dermed stække den, så den ingen 
betydning får. Den skal simpelthen gøres ukampdygtig”? 


Farmand videregav sine oplysninger i et interview til TV2 Nyhederne den 5. maj 
1999. Som dokumentation afspilledes i nyhedsudsendelsen en båndet telefon- 
samtale mellem Farmand og dennes kildefører i PET, hvor Farmand omtalte en 
optagelse med Jens Sejersen til PET, og hvor kildeføreren blot tre gange svarede 
ja. Samme udlægning blev fremsat i Ekstra Bladet den 6. maj 1999, hvori det 
hed, at bl.a. Frank Jensen havde været overvåget af PET som følge af sit engage- 
ment i FMN. Her hed det, at: 


"PETs interesse var så stor, at man både fulgte Folkebevægelsens møder — og send- 
te agenter med mikrofoner og skjulte båndoptagere ud for at møde foreningens 
ledende medlemmer... En af de personer, PET interesserede sig særligt for, var 
direktør Jens Sejersen fra firmaet 'Sejersen Vikar' I 1990 var han både genstand for 
overvågning og retningsbestemte mikrofoner, og han blev tilsyneladende offer for 
en intrige, der både stækkede foreningens position og kostede Sejersen hans frem- 
trædende rolle. Denne intrige var gennemført af folk tilknyttet PET, som handlede 
efter aftale med deres chefer” 


Frede Farmand forklarede i et interview, at man var motiveret af konfrontatio- 
ner mellem foreningen og nazisterne og af frygt for voldeligheder. Han hen- 


550 Søren Steen Jespersen og Miki Mistrati, Den hemmelige Tjeneste, s. 82. 
551 PET, ujournaliseret sag: ”Notits vedrørende TV2 Nyhederne om PET den 5. maj 1999”, 5. maj 1999. 
552. Anders-Peter Mathiasen, ”Frank Jensen i PETs søgelys”, Ekstra Bladet, 6. maj 1999. 

viste til et angreb på en dansk nazist i Nordtyskland på Hitlers fødselsdag den 
20. april 1990. Han mente, at man frygtede, at foreningens aktiviteter kunne få 
nazisterne til at bevæbne sig, og at man derfor ville ”stække deres vinger” (dvs. 
antinazisternes).5> 


<. Det var mig og mine foresatte i PET enige om, og beslutningen må være kendt 
hele vejen op gennem PET's system, siger Frede Farmand til Ekstra Bladet.” 55+ 


Som led i denne bestræbelse skulle Farmand have holdt møder med Jens Sejer- 
sen, hvor PET havde udstyret ham med aflytningsudstyr og bagefter modtog 
de i hemmelighed optagne samtaler. Farmand hævdede også, at han i somme- 
ren 1990 deltog i en aktion, hvor han gik til Ekstra Bladet med en historie om, 
at FMN's medlemsarkiv var havnet hos Povl Heinrich Riis-Knudsen. Det viste 
sig senere, at det ”kun” var en enkelt side fra kartoteket, som var kommet Riis- 
Knudsen i hænde, men historien blev et hårdt slag mod FMN og mod Jens Se- 
jersens stilling i bevægelsen. 

Det var formentlig disse oplysninger, som fik retsudvalget til også at stille 
justitsministeren spørgsmål om PET's forhold til FMN: 


"Kan ministeren bekræfte, at PET ikke alene har været involveret i aflytning af 


Folkebevægelsen mod Nazisme, men også har indgået i en operation for direkte at 


splitte og svække den?”»? 


Sagen gav videre anledning til, at Søren Søndergaard i et $ 20 spørgsmål til ju- 
stitsminister Frank Jensen den 12. maj 1999 ønskede oplysninger om PET's even- 
tuelle infiltration og undergravning af FMN. Justitsministeren henviste spørgs- 
målet til belysning ved Kommissionen.” 

Jens Sejersen fra Folkebevægelsen Mod Nazisme og ledelsen af Den Danske 
Forening lå i 1990-92 i en indbyrdes konflikt. Allerede i 1988 havde Jens Sejersen 
i en artikel i Aktuelt bemærket, at Den Danske Forening ”..faktisk fører racistisk 
politik”, Denne påstand blev fulgt op af en artikel i Ekstra Bladet den 12. septem- 


553 Ibid. 

554 Ibid. 

555. Ibid., s. 4-5. 

556 Se spørgsmål nr. 409 fra retsudvalget til justitsministeren. 
557 FT 1998-99, 8, sp. 6594-6596. 

ber 1988, hvor Sejersen var medunderskriver af en artikel for Fællesinitiativet 
Mod Racisme, hvori det hed, at Den Danske Forening var ”.organiseret om- 
kring et racistisk formål” 

Et væsentligt motiv til konflikten mellem Jens Sejersen og DDF var den så- 
kaldte ISS-sag. I det tidlige forår 1990 havde DDF reserveret lokaler til forenin- 
gens sommerstævne på ISS” kursusejendom nord for København. Lejemålet blev 
imidlertid ophævet af udlejer. Årsagen skulle være et brev, som Jens Sejersen 
havde tilsendt ISS-direktionen. Han skulle heri have beskyldt DDF for racistiske 
tilbøjeligheder, forbindelser til nynazisterne og advaret om, at ISS kunne risi- 
kere forskellige former for vanskeligheder som følge af forbindelsen til DDF. Den 
Danske Forening anlagde derpå injuriesøgsmål mod Jens Sejersen.5? 

Som tidligere anført bestod der en samarbejdsrelation mellem Frede Far- 
mand og DDF, hvor førstnævnte på forskellig vis bidrog med oplysninger til Den 
Danske Forenings ledelse. Frede Farmand synes at have haft direkte forbindelse 
med Jens Sejersen ved i hvert fald to lejligheder. Interessen koncentrerer sig om 
et møde mellem Farmand og Jens Sejersen den 1. maj 1990. Det er vanskeligt at 
afgøre, om mødet med Jens Sejersen den 1. maj 1990 fandt sted på bestilling fra 
DDE, eller om der var tale om et møde som led i Farmands almindelige virke for 
Kulturhistorisk Fondsarkiv. De to mænd mødtes på Jakobs Bari Århus, og Frede 
Farmand frittede her Jens Sejersen om dennes syn på nazisters og højregruppers 
grundlovssikrede rettigheder, om de metoder, som han ville benytte i forhold 
til de yderligtgående gruppers ytringsfrihed, mødevirksomhed og i forhold til 
pressen: 


"Under et møde på Jakobs Bar bekræftede Sejersen at der skulle være grænser for 
nazister [der menes grundlovssikrede rettigheder |, og det lå på vippen, om det 
også skulle gælde for Den Danske Forening og Bering. Sejersens grundholdning 
var, at de kunne jo få magt, og hvis de fik det, kunne de fremme deres synspunkter, 
og han har måske nok sagt, at så kunne de nok få bank..”5?? 


558 Aktuelt 18. juni 1988; Ekstra Bladet, 12. september 1988. Lignende påstande fulgte: I Ekstra Bladet 
3. september 1991 talte Sejersen om ”..Den danske Forenings sande racistiske ansigt” ligesom han 
fandt, at DDF var kommet med opfordringer til vold mod flygtninge og indvandrere. 

559 Forløbet er skildret i Danskeren, april 1993. Jf. PET, faktagruppen: Sagen Jens Sejersen mod Peder 
Hans Bering, dommernotat af partsforklaringer i retsmødet den 27. maj 1991. 

560 PET, faktagruppen: Sagen Jens Sejersen mod Peder Hans Bering, dommernotat af partsforklaringer 
i retsmødet den 27. maj 1991, s. 8. Farmands forklaring. 

Båndoptagelsen fra samtalen mellem Frede Farmand og Jens Sejersen spiller en 
central rolle i vurderingen af, hvorledes PET forholdt sig til FMN. I en nyheds- 
udsendelse i TV2 den 5. maj 1999 hævdede Frede Farmand således, at han af PET 
var blevet givet i opdrag at aflytte FMN og at aflevere båndoptagelserne til PET. 
Det gjaldt blandt andet båndoptagelsen af samtalen med Jens Sejersen på Jakobs 
Bar i Århus. Der findes ingen akter, som tyder på, at denne samtale er optaget på 
PET's opfordring, ligesom båndet heller ikke er afleveret til PET, 

Den Danske Forening interesserede sig imidlertid også for Jens Sejersen. Som 
tidligere anført havde foreningens styrelse i foråret eller forsommeren 1990 af- 
holdt et møde med Frede Farmand. Den pågældende samtale mellem Jens Sejer- 
sen og Frede Farmand fandt som nævnt sted den 1. maj 1990. Timingen er heller 
ikke uden betydning. Den 27. juni fandt et retsmøde sted i den såkaldte ISS-sag. 

Oplysningerne fra samtalen mellem Farmand og Jens Sejersen blev i novem- 
ber 1990 bragt i spili den løbende konflikt mellem Sejersen og DDF. I forenin- 
gens blad Danskeren omtalte man i november 1990 således Jens Sejersen som 
kilde til en EF-parlamentsrapport om racisme og fremmedhad. Om Sejersen 
bemærkede man i artiklen: ”…der i privat selskab kan finde på at udtale, at han 
kynisk manipulerer pressen, blæser på vor grundlov og om nødvendigt vil bruge 
vold til at opnå sine formål” Lignende omtaler af indholdet af samtalen mel- 
lem Frede Farmand og Jens Sejersen optrådte i Danskeren i september 1991: 


"Han har da for øvrigt også i privat selskab udtalt, at han vil (citat) "skide” på 
Grundloven og anvende "Goebbelske” metoder til at manipulere pressen og at "na- 
zisterne” skal have "bank”, Nazister er naturligvis dem, som Jens Sejersen udpeger 
som sådanne — herunder Den Danske Forening” 


Disse citater førte til, at Jens Sejersen anlagde en injuriesag mod Danskerens 
ansvarshavende redaktør Sune Dalgård. I Østre Landsret fremlagde Dalgårds 


561 PET, faktagruppen: ”Redegørelse til Justitsministeriet vedrørende eventuel aflytning” af Folkebe- 
vægelsen mod Nazisme og/eller af Jens Sejersen”, PET, 7. maj 1999. Farmands kildefører i PET afvi- 
ste ligeledes, at han skulle have anmodet Farmand om at optage et møde med Sejersen. Han føjede 
dog til: "at hvis Frede Farmand har været udstyret med en båndoptager, kan det kun skyldes, at 
Farmand selv har givet udtryk for, at Sejersen kunne give oplysninger af betydning for PET” Ibid. 
Dette må forstås derhen, at Frede Farmand kan have benyttet en Nagrabåndoptager stillet til rådig- 
hed af PET, dog således at initiativet til lånet af denne båndoptager og til samtalen er kommet fra 
Farmand selv. 

562 ”EF-humbug”, Danskeren, nr. 5, november 1990, s. 7. 

563 Ole Hasselbalch, ”Fair play — eller hvad?” Danskeren, nr. 4, september 1991, s. 11. 

advokat båndoptagelsen af samtalen mellem Frede Farmand og Jens Sejersen. 
Sune Dalgård blev efterfølgende frifundet og tilkendt sagsomkostninger. Ef- 
terfølgende lod Den Danske Forening udskriften af båndoptagelsen optrykke i 
et seærnummer af Danskeren i april 1993.55 

Man kan således umiddelbart gå ud fra, at Den Danske Forening senest i 
november 1990 har haft i hvert fald dele af båndoptagelsen (eller udskrift heraf) 
til rådighed. Det kan ligeledes formodes, at båndoptagelsen er kommet til veje 
som følge af et engagement mellem Den Danske Forening og Frede Farmand, 
eller som følge af, at Frede Farmand på egen hånd har ladet samtalen optage i 
eget efterforskningsøjemed (det er ikke usandsynligt, at det er sket på en af PET 
udlånt båndoptager), og at han siden hen har givet den DDF i hænde. 

Oplysningerne om, at PET skulle have ønsket at splitte og underminere FMN, 
finder ingen bekræftelse i PET's akter. Der findes ingen notitser eller lignende, 
som belyser spørgsmålet om, at DNSB skulle have fået dele af en medlemsliste 
fra FMN i hænde. En PET-medarbejder med kontakt til Frede Farmand fandt 
det usandsynligt, at PET på nogen måde skulle have foranlediget noget sådant, 
og erindrede ikke at have hørt om noget sådant på noget tidspunkt.” Set i lyset 
af ovenstående, hvoraf det fremgår, at Farmand på samme tidspunkt var enga- 
geret i at hjælpe Den Danske Forening med at fremskaffe belastende udsagn og 
lignende fra Jens Sejersen, og i lyset af den forekommende gensidige infiltration 
mellem højreekstremister og antiracister, må det konkluderes, at historien om en 
bevidst underminering af FMN fra PET's side savner grundlag. 

PET's interesse for Folkebevægelsen synes at være blevet vakt allerede i for- 
bindelse med presseomtalen af det første offentlige møde den 15. juni og det 
formelt stiftende møde den 28. juni 1988. Regionsafdeling I i Aalborg rapporte- 
rede således til Centralafdelingen om sagen, idet man synes at have forventet, at 
medlemmer af DNSB ville deltage i mødet for at uddele materiale og evt. være 
anledning til uroligheder. Der mødte ni nazister op uden for mødet for at uddele 
brochurer og fotografere deltagerne. PET's notits rummede navnene på seks af 


564 Østre Landsret, dom af 22. februar 1993, 1. afd. a.s. nr. 312/1991. 

565 Danskeren, april 1993, særnummer. 

566 Det hedder i særnummeret s. 1: "Stillet i denne situation har foreningen værget for sig med inju- 
rielovgivningen i hånden, og har da også vundet en stribe sager. I det tidlige forår 1990 måtte sty- 
relsen imidlertid erkende, at dette ikke var nok til at stoppe overgrebene. Beslutningen blev derfor, 
at foreningen selv skulle forsøge at finde ud af, hvad og hvem der stod bag terroren, og derefter 
offentliggøre resultaterne” Danskeren, april 1993. 

567 RB: PET-medarbejder, region II, 20. september 2005. 

de prominente støtter for FMN (bl.a. MF Frank Jensen og borgmester Kaj Kjær), 
men rummede kun en nøjere identificering af de nazister, som kunne genken- 
des. PET's akter viser, at den primære kontaktflade mellem PET og FMN var 
Frede Farmand. Det gjaldt også i forhold til Jens Sejersen. Frede Farmand synes 
at have fungeret for PET allerede fra mødet i Vejgårdhallen den 15. juni 1988, 
hvorfra der findes en række fotografier. Disse fotografier viste dels Jens Sejersen, 
men også en del DNSB-folk, som var mødt op for at uddele propagandamateria- 
le.% Frede Farmand deltog også i foreningens møde den 28. juni 1988 og optog 
også her en del billeder af mødedeltagerne. I ingen af de to møder blev der fore- 
taget aflytning. PET's tilslutning til Farmands deltagelse synes motiveret af frygt 
for, at DNSB-folk ville søge at deltage i mødet. Et stiftende møde i FMN i Esbjerg 
den 28. juni 1988 blev overværet af Farmand, som også tog billeder af deltager- 
ne. Som det hedder i en PET-notits om FMN-organisationssagen: 


"Frede Farmand blev anmodet om at deltage, idet PET troede, at der ligeledes 
ville deltage nynazister i dette møde. Det gjorde der tilsyneladende ikke. Frede 
Farmand har optaget en del fotos af mødedeltagerne. Der ses ikke at være foretaget 
aflytning af mødet. 

Endvidere er der i sagen en del materiale (pjecer, breve mv.) fra FMN, der i et vist 
omfang er afleveret til PET af Frede Farmand. Seneste oplysning er afleveret januar 
1991 og hidrører fra en samtale Frede Farmand havde med Albert Larsen. Seneste 
øvrige materiale er fra maj 19907" 


Tilsyneladende blev også det stiftende møde i hovedstadsafdelingen den 
23. november 1988 overvåget af en PET-medarbejder, som kort i sin notits no- 
terede navne på hoveddebattører og hovedpunkter i indlæggene. Han konstate- 
rede også, at tre kendte nazister var til stede under mødet.” Observationen af 


568 PET, personsag: Rapport af 12. juli 1988. Markeringer ved navnene på de seks personer viste, at 
ingen af disse var registreret i PET. 

569 PET, kildesag: ”Vedr. afholdelse af Folkebevægelsen mod Nazismens første møde den 15. juni 1988 
i Vejgaardhallen, Aalborg”, 19. juli 1988. 

570 PET, emnesag: Rapport af 13. juni 1988 samt ibid.: ”Vedr. "Folkebevægelsen mod Nazismens stif- 
tende møde i Esbjerg den 28 JUN 1988...” 19. juli 1988. 

571 PET, ujournaliseret sag: ”Notits om PET's sag om Folkebevægelsen mod Nazisme”, 6. maj 1999. Der 
er tale om en oversigt fremstillet i forbindelse med Farmands oplysninger til TV2 Nyhederne den 
5. maj 1999. 

572. PET, emnesag: ”Vedr. stiftende møde — hovedstadsafd. — Folkebevægelsen mod Nazisme”, 4. de- 
cember 1988. 

mødet skete formentlig, fordi der på Folkebevægelsens møde i Aalborg den 15. 
juni 1988 havde været DNSB-medlemmer til stede, og en af disse havde holdt en 
tale. Arrangørerne gjorde efterfølgende ordenspolitiet opmærksomme på mø- 
dets afholdelse i København og på risikoen for, at nazister ville deltage i mødet. 
Den pågældende taler havde også i DNSB's blad Kamptegnet oplyst, at man ville 
følge Folkebevægelsens møder. PET vurderede, at DNSB søgte at give et mode- 
rat indtryk, og at deltagere fra Sjællandsafdelingen derfor kun ville markere sig 
ved deres tilstedeværelse.” Et møde den 7. oktober 1988 i Foreningen Adoption 
og Samfund i Københavns Amt blev ligeledes overvåget efter aftale med afd. 2 
i Centralafdelingen. Indlæggene blev i rapporten kort skitseret, og observanten 
bemærkede: 


foreningen Adoption og samfund er helt uden interesse for PET. Mit indtryk af 
Folkebevægelsen mod Nazisme, efter kun at have hørt denne ene repræsentant er, 
at de helt vil koncentrere sig om at bruge lovlige midler til at forsøge at stoppe den 
nazistiske bevægelse i Danmark””4 


Organisationssagen vedrørende FMN blev godkendt af Wamberg-udvalget den 
29. september 1988. Den rummede ikke andet end en liste med kort angivelse 
af bevægelsens formål, sekretariatets adresse og navne og adresser på to af de 
fremtrædende medlemmer.” Ikke alene kontroludvalgets godkendelse af regi- 
streringen markerer, at der var orden i sagerne vedrørende FMN. Netop på det 
møde, hvor organisationssagen blev godkendt, drøftede udvalget principperne 
for inddækning af navne på danske statsborgere i organisationssager.5% Som det 
hed i PET's notat om sagen fremsendt til det efterfølgende møde: 


"Lovlige organisationer kan registreres i det omfang, det såvel generelt som kon- 
kret er nødvendigt for PET's arbejde med at etablere et korrekt 'efterretningsbil- 
lede" Dette fører til, at PET er berettiget og forpligtet til at indsamle og i organisa- 
tionssager at opbevare generelle oplysninger om en række organisationer, partier 
mv. uanset om medlemmer af de pågældende partier eller organisationer ikke 
alene på grundlag af dette medlemsskab kan registreres. 


573 Ibid. 

574 Ibid. 

575 PET, personsag: læg m. påtegning fra Wamberg-udvalget 29. september 1988 samt Ibid.: ”Vedr. 
oprettelse af en ”Folkebevægelse mod Nazisme”, 14. juni 1988. 

576 WU: Referat af møde, 29. september 1988. 

Navne på ledende medlemmer kan indgå i organisationssagen. Det forhold, at en 
person er kandidat til folketings-, kommunal- og amtsrådsvalg er ikke til hinder 
for at den pågældende indgår i organisationssagen. Registrering af organisatio- 
ner må imidlertid ikke føre til, at man i organisationssagen systematisk medtager 
navne på organisationens medlemmer”>7 


Der var dog undtagelser fra denne regel. Det gjaldt således, at visse partier el- 
ler grupperinger var af en sådan karakter, at man kunne registrere personen på 
grundlag af det blotte medlemsskab. Blandt disse var DNSB.” Udvalget enedes 
om på et møde i august 1988 , at denne udlægning kunne danne grundlag for 
PET's praksis.” Den form for registrering, som skete med organisationssagen 
om Folkebevægelsen blev på det efterfølgende møde godkendt. Det forhold, 
at enkelte navne på prominente, moderate politikere og andre fremtrædende 
samfundsborgere optrådte på organisationssagen, var altså ikke udtryk for, at 
de var under overvågning af PET, eller for at de var søgt registreret, men alene 
udtryk for, at PET ønskede et alment kendskab til foreningen og dens ledelse. 
Det bør imidlertid bemærkes, at PET og Wamberg-udvalget netop i forbindelse 
med gennemgangen af visse organisationssager om venskabsforeninger havde 
konstateret, at der i visse tilfælde fandtes medlemslister i disse sager. PET havde 
derfor gennemgået alle organisationssager i den gruppe af sager, som bl.a. FMN 
tilhørte. 

Jens Sejersen mentes at spille en vigtig rolle i bevægelsen, og opfattelsen i PET 
var, at samme Sejersen havde forbindelser til venstrefløjsmiljøet omkring Demos, 
som igen havde forbindelser til autonome kredse. De PET-medarbejdere, som i 
1999 undersøgte sagen, formodede, at dette udgjorde den primære baggrund for 
PET's oprindelige interesse for FMN og for Jens Sejersen. Det noteredes her, at 
der fandtes en del materiale indhentet af Frede Farmand, og at denne deltog i 
FMN's stiftende møde. Dette bekræftes i forklaringerne fra kildeføreren: 


577 Ibid: H. Thiessen: Notat Vedr. anførelse af navne på danske statsborgere i organisationssager, 
27. september 1988. 

578 Ibid., s. 2. 

579 WU: Referat af møde, 18. november 1988. 

580 WU: Referat af møde, 16. august 1988. 

581 PET, ujournaliseret sag: ”Vedr. gennemgang af [...] Folkebevægelsen mod Nazisme og…Jens Sejer- 
sen samt tilhørende. anledning af Frede Farmands oplysninger i TV2 den 050599” 6. maj 1999. 
Om det stiftende møde hed det: "Kildens opgave kan således have været at afdække nazisternes 
identitet og aktiviteter ved mødet. Rapporten omhandler også primært nazisternes aktiviteter, men 

"Folkebevægelsen mod Nazisme med Jens Sejersen blev overvåget i Aalborg under 
et møde, hvor PET forud for mødet havde modtaget oplysninger om, at der ville 
komme medlemmer fra DNSB for at chikanere deltagerne. Det er muligt, at PET 
har bedt Frede Farmand deltage for at klarlægge hvem der fra DNSB deltog i dette 


møde”? 


I en beskrivelse fra 1998 af Frede Farmands kildeopgaver for PET (dvs. før op- 
lysningerne om FMN kom til offentlighedens kendskab) hed det, at Farmand 
deltog i enkelte af FMN's møder, hvor han optog fotografier, at han fremskaffede 
”div. materialer” om FMN, og at han havde telefonisk kontakt til lederen Povl E. 
Nørager.;%> Frede Farmand forklarede selv om forbindelsen, at: 


"Vedrørende Folkebevægelsen mod Nazismen forklarede vidnet, at der den 9. april 
1989 blev afholdt et møde, hvor bestyrelsen skulle konstitueres. Vidnet meldte sig 
ind i bevægelsen for at kunne deltage i mødet. Han kunne samtidig observere de 
nazister, der havde forsamlet sig udenfor. Adspurgt forklarede vidnet, at han ikke 
af PET var blevet bedt om at melde sig ind, men han fandt selv på dette 754 


Materialet fra Folkebevægelsens landsmøde i 1989 er inddækket på Jens Sejer- 
sens sag og rummer program, regnskab mv., men ingen navnelister.5s% 

Formanden for Folkebevægelsen mødtes den 3. juli 1989 med PET i Cen- 
tralafdelingen og skitserede kort bevægelsens mål og arbejde. Han fortalte bl.a., 
at man i bevægelsen modtog en del oplysninger med navne på nazister, men at 
bevægelsen også selv regnede med at være blevet infiltreret af nazister. Der var 
således fremkommet advarsler mod navngivne personer, og formanden ønskede 
PET's hjælp til at verificere disse forlydender. Sagsbehandleren fra Centralafde- 
lingens afd. 2 meddelte, at man altid var glad for at høre om Folkebevægelsen og 
for at modtage oplysninger fra den om nazisterne, men at man ikke kunne af- 
eller bekræfte sådanne forlydender. Det blev aftalt, at formanden ville indsende 
forskelligt materiale vedrørende nazisterne. 

PET's Centralafdeling anmodede i 1990 om en observation af et forenings- 
møde på Christianshavns Beboerhus: 


det nævnes, at Jens Sejersen deltog og var medarrangør. Intet om at FF optog mødet på bånd.” 
Ibid. 

582 RB: PET-medarbejder, 19. november 2003. 

583 PET, ujournaliseret sag: notits, 24. februar 1998. 

584 RB: Frede Farmand, 19. juni 2002. 

585 PET, personsag: Læg: ”Folkebevægelsen mod Nazisme”, påtegnet: ”henlægges”, 18. maj 1989. 

586 Ibid.,”Vedr. Folkebevægelsen mod Nazisme, bilag 12, afd. 2, 7. juli 1989. 

"Det vil være af speciel interesse at få kendskab til Bestyrelsens sammensætning, 
idet denne i løbet af 89 er blevet udskiftet, samt få kendskab til holdningen/stem- 
ningen blandt de delegerede. 

Hvis Jens Sejersen ytrer sig på mødet, er det af interesse at få kendskab til hans 
tilsyneladende magt i bevægelsen”>”7 


Dette er en af de uhyre få tilkendegivelser af interesse for FMN. Observations- 
rapporten var imidlertid kun meget sporadisk. Obervatøren deltog nemlig ikke 
i selve mødet, da det kun var for medlemmer. Fra Farmand modtog PET i 
1989 oplysninger om det ekstraordinære landsmøde i Randers den 25. novem- 
ber 1989. I kildeførerens rapport oplystes syv navne fra hovedbestyrelsen, og at 
FMN havde 2.375 medlemmer.” I organisationssagen findes endvidere en kort 
skrivelse fra regionsafdeling II, hvori det hedder: "Vedlagte medlemsliste samt 
div. papirer fremsendes efter aftale”, Modtager er ikke oplyst, men det noteres, at 
der er afsendt kopi til region I. Der er formentlig tale om materiale indsamlet 
af Frede Farmand (eftersom oplysningerne stammer fra region II), og materialet 
må antages at være identisk med det materiale, som findes på organisationssagen 
om Aalborg mod Nazisme. Medlemslisten er i så fald nærmere betegnet listen 
over de 12 ledende personer (jf. nedenfor). Medlemslister over menige medlem- 
mer findes ikke i akterne. 

Stridigheder i FMN førte allerede i 1990 til dannelsen af Aalborg mod Nazis- 
men, hvori de fleste medlemmer af foreningen indmeldte sig. Regionsafdeling I 
rapportede herom til Centralafdelingen og meddelte navnene på de fire ledende 
i FMN. Organisationssagen rummer også en del originalt materiale fra Aalborg 
mod Nazismen; herunder en navneliste med de 12 ledende personer.” Folkebe- 
vægelsen mod Nazisme blev på landsmødet den 5. maj 1991 splittet, og deltes i 
FMN og Fair Play 91. Motivet for skismaet er vanskeligt at lokalisere, men det 
synes, at der bl.a. mellem de to stiftende personer, Poul E. Nørager og Jens Sejer- 


587 PET, emnesag: ”Vedr. anmodning om obs. deltagelse i generalforsamling arrangeret af Folkebe- 
vægelsen mod Nazisme”, 22. januar 1990. 

588 Ibid.: Observationsrapport, 25. januar 1990. 

589 Ibid., ”Vedr. Folkebevægelsen mod Nazismes afholdelse af ekstraordinært landsmøde i Randers 
lørdag den 25. november 1989”, 5. januar 1989. Oplysningerne var baseret på en avisartikel. 

590 Ibid., ”Vedr. medlemslister pr. 1. MAR 1989 i "Folkebevægelsen Mod Nazisme i Aalborg samt div. 
korrespondance bevægelsens medlemmer imellem”, 23. marts 1989. Se også, Ibid.: læg indehol- 
dende kopier af enkelte dokumenter og korrespondance fra FMN. 

591 Ibid., ”Vedr. Folkebevægelsen mod Nazismen”, 28. marts 1990; se også aktsamling vedr. Aalborg 
mod Nazismen. Ibid. 

sen opstod en konflikt om, hvorvidt man skulle satse alene på antinazismen eller 
om, hvorvidt man — således som Sejersen var begyndt på — skulle samle indsat- 
sen mod racismen.” PET kunne i 1991 konstatere, at Sejersen sammen med det 
meste af FMN's Københavnsafdeling havde trukket sig ud af bevægelsen. Man 
formodede, at årsagen til splittelsen først og fremmest lå i indvandrerpolitik- 
ken, hvor bl.a. Sejersen havde engageret sig i det antiracistiske samarbejde, men 
også det nære samarbejde med Demos.5»: Splittelsen førte til dannelsen af Fair 
Play 91, som var en ny antinazistisk og antiracistisk paraplyorganisation rettet 
mod fremmedhad i Danmark. Blandt de deltagende grupper var bl.a. FIR, SOS 
Racisme, IND-Sam, Ishøjkomiteen mod Fremmedhad m. fl. 


Jens Sejersen og PET 


Jens Sejersen og dennes forbindelser synes altså at have været hovedinteressen 
for PET's opmærksomhed i forhold til FMN. Men nogen instruks om en aflyt- 
ning af Jens Sejersen ses ikke i akterne, ligesom der heller ikke findes spor efter, 
at Sejersen er blevet aflyttet på initiativ af PET. Derimod findes der materiale, 
hvor Sejersen havde samtaler med personer, som han havde forbindelse med, 
og som blev aflyttet af PET.» Sejersens aktmappe hos PET rummede således 
i mindre grad oplysninger om organisationsarbejdet i forbindelse med FMN, 
end om Sejersens forbindelser og aktiviteter uden om FMN. En del af materialet 
vedrørende Sejersens antinazistiske aktiviteter stammede fra Farmand. Oplys- 
ningerne havde i reglen karakter af notitser fra regionsafdelingen på grundlag 
af disse kildeoplysninger. Oplysningerne blev videresendt til Centralafdelingen, 
hvor de blev sagsbehandlet i subversionsafdelingen. 

PET synes i særlig grad at have været opmærksom på den personlige for- 
bindelse mellem Jens Sejersen og Erik Jensen fra Demos. En ikke ringe del af 
tilvæksten i Jens Sejersens personsag hos PET skyldtes forskellige efterforsk- 
ningsmidler, som medførte tilgang af oplysninger om forbindelsen til Erik Jen- 


592 S. Sabinsky, ”Anti-nazister indhentet af fortiden”, Frederiksborg Amts Avis, 22. juni 1994. 

593 PET, emnesag: ”Vedr. splittelse i Folkebevægelsen mod Nazisme på generalforsamlingen på Hvid- 
kildevej, den 05.05. 1991, 17. juni 1991. Oplysningerne herom var ikke fremkommet ved overvåg- 
ning af hverken FMN eller Jens Sejersen. 

594 Ibid.,”Vedr. Antiracistisk/Antinazistisk paraplyorganisation ved navn Fair Play 91 er stiftet i foråret 
1991 af bl.a. Jens Sejersen (...)”, 17. juni 1991. 

595 PET, ujournaliseret sag: Notits om PET's personsag på JENS SEJERSEN, 6. juni 1999. 

sen, Sejersens kontakter til bl.a. Frede Farmand og Albert Larsen fra PDN samt 
Sejersens talrige kontakter til personer, som var aktive i eller havde forbindelse 
til små yderliggående politiske miljøer på såvel venstre som højre fløj. Jens Se- 
jersens personsag rummer ingen egentlige trusselsvurderinger og kun meget få 
opsummerende bemærkninger på notitser med nye oplysninger. Af materialet 
og af sådanne knappe vurderinger synes at fremgå, at PET blandt aktiviteterne 
for det første interesserede sig for Sejersens samarbejde med Erik Jensen m.fl. 
om at forstyrre højreekstremistiske arrangementer, bl.a. ved unge aktivister fra 
det med Demos forbundne ungdoms- og BZ-miljø. For det andet interesserede 
PET sig for det, som kun kan karakteriseres som Sejersens omfattende informa- 
tionsindsamling om danske højrefløjsmiljøer.» 

Jens Sejersen fik tilsyneladende forbindelse til Erik Jensen i forbindelse med 
det antinazistiske arbejde, som begge udfoldede og i forbindelse med den fæl- 
les interesse for indhentnings- og dokumentationsvirksomhed i forhold til na- 
zisterne. PET formodede således, at de to mænd — som begge syntes at besidde 
væsentligt navnestof om danske højremiljøer — ”byttede nazister”, men også at 
den erfarne Erik Jensen til dels fungerede som sparringspartner for Sejersens 
antinazistiske aktivisme. Forbindelsen blev bemærket i en notits i PET's Cen- 
tralafdeling den 26. juni 1989. Her formodede man, at kontakten drejede sig om 
kampen mod nazismen. Det fremgik af efterforskningsoplysninger, at: 


"de begge jævnligt besøger hinanden, samt at de under disse møder udveksler fo- 
tos og navne på kendte eller formodede danske nazister. I forbindelse med et af 
SEJERSEN arrangeret møde i Sorø den 1.6. 89 med tidligere topmedlem af DNSB, 
Albert LARSEN (...) fremgår det, at SEJERSEN ikke er tryg ved det forestående 
møde, samt at ERIK JENSEN tilbyder at sende nogle "af sine drenge” med. Det er 
p.t. ikke fastlagt, om samarbejdet udelukkende omhandler "Kampen mod Nazis- 
men”, men forbindelsen mellem en særdeles velhavende og succesrig forretnings- 
mand, SEJERSEN og den højtbegavede og ultra-venstreorienterede ERIK JENSEN 
er absolut interessant”>7 


Samarbejdet blev fulgt ret intensivt, men der ses ingen tiltag fra PET's side i 
forhold til Jens Sejersen i denne periode. Oplysninger tilgik primært, fordi Se- 
jersen dukkede op i forbindelse med anden efterforskning af og indsamling af 
navnestof fra højrefløjen. 


596 PET, personsag. 
597 Ibid.: ”Vedr. Samarbejde mellem Jens SEJERSEN (...) og ERIK JENSEN (...)”, 26. juni 1989. 

Der var i flere tilfælde tale om aktiviteter, som nærmest må karakteriseres 
som spionage mod de danske nazister — enten i form af åbne indhentninger el- 
ler i form af indtrængen i de nazistiske netværk ved hjælp af en ”muldvarp” i 
bl.a. NPD. Der findes imidlertid også i materialet eksempler på mere aktivistiske 
tiltag, hvor kredse af unge i en eller anden form chikanerede højrefløjsarrange- 
menter. 

Sejersen rettede ikke mindst stor energi mod at søge at skabe besværligheder 
for Nationalpartiet Danmark, bl.a. ved bestræbelser på at afsløre en formodet 
forbindelse mellem dettes leder Kaj Vilhelmsen og DNSB. Der udspandt sig lige- 
ledes bestræbelser på i 1990 at forpurre det stiftende møde for Stop Indvandrin- 
gen den 3. marts 1990 i Fredericia. Mødet blev senere aflyst, da hotellet nægtede 
at udleje lokaler, da de hørte om formålet.» 

Et moment i PET's interesse for Jens Sejersen synes at have været den mu- 
lighed, at Sejersen besad oplysninger om nazisterne, og at han passivt eller ak- 
tivt kunne spille en rolle i de interne brydninger mellem de højreekstremistiske 
grupperinger. Gennem Farmand formidledes således formodninger om, at Se- 
jersen havde en kilde i DNSB, og at han ad DNSB-bestræbelser på at infiltrere 
og modarbejde PDN havde en vis viden om de interne stridigheder mellem Povl 
Heinrich Riis-Knudsen, DNSB og PDN.>? 

11989 tog Jens Sejersen i øvrigt kontakt til lederen af PDN, Albert Larsen. Den 
15. november afholdtes på Hotel Postgården i Sorø et møde mellem de to mænd, 
som efter alt at dømme var kommet i stand af pragmatiske, taktiske overvejelser. 
Albert Larsen var interesseret i oplysninger om DNSB og Kaj Vilhelmsens Natio- 
nalpartiet Danmark, mens Jens Sejersen var interesseret i oplysninger om, hvem 
af de opstillede på borgerliste til kommunalvalget, der havde nazistiske sympa- 
tier.” Samtidig havde Jens Sejersen et samarbejde med Erik Jensen fra Demos 
for at søge at hindre opstilling af og valg af nazister til kommunalvalgene i 1989. 


598 PET, emnesag: ”Vedr. Jens Sejersen/Folkebevægelsen mod Nazisme og Erik Jensens planlægning af 
aktion imod stiftende møde i det politiske parti Stop Indvandringer”, 14. februar 1990. 

599 PET, personsag: ”Vedr. Albert Larsens…møde med Jens Sejersen…den 15. november 1989…på Post- 
gården i Sorø”, 5. december 1989. 

600 Ibid.: ”Vedr. Albert Larsens invitation af Jens Sejersen til møde i Ledøje -$mørum forsamlingshus”; 
5. december 1989; Ibid., ”Vedr. møde mellem Jens Sejersen og… Albert Larsen…på restaurant Post- 


gården i Sorø, den 15.11.1989”, 23. november 1989. 

Man frygtede således, at en PDN-kandidat kunne blive valgt i Ledøje-Smørum 
og dér blive tungen på vægtskålen i byrådet.” 

Jens Sejersen har ydermere været genstand for efterretningsmæssig indhent- 
ning fra Frede Farmands side. Frede Farmand optog som nævnt i 1990 to gange 
en samtale med Jens Sejersen. Den første gang var den 1. maj 1990 på Jacobs Bar 
i Århus, og den anden samtale var den 24. juli 1990 på Lystbådehavnen i Århus. 
I begge tilfælde synes optagelsen at være sket med PET's optageudstyr, den så- 
kaldte mini-Nagra, og optagelserne blev videregivet til PET. Derimod ses det 
ikke, at samtalerne er kommet i stand på PET's initiativ, eller at optagelsen er sket 
som følge af en instruks fra PET. Lederen af regionsafdelingen i Århus afviste i 
1999, at man i regionsafdelingen havde haft nogen interesse i en sådan aflytning, 
og pegede på, at Frede Farmand derimod gennem en tid havde ”plaget” kilde- 
føreren med påstande om, at der foregik ulovligheder. Baggrunden for Frede 
Farmands optagelser af de to samtaler med Jens Sejersen synes derimod fortrins- 
vis at have været Farmands efterretningsmæssige konsulentvirksomhed for Den 
Danske Forening, som netop Sejersen lå i hyppige fejder — og retstvister — med. 

Jens Sejersen fortsatte også i pressen sin kampagne mod nazisterne og høj- 
refløjen. I august 1991 erklærede Sejersen i Berlingske Tidende og Aktuelt, at 
Den Danske Forenings formand havde udsendt en fortrolig skrivelse til med- 
lemmerne, hvori han anbefalede, at foreningen planlagde overgang til en gueril- 
la-fase, hvor medlemmerne greb til vold mod indvandrere og flygtninge. "det 
står klar for enhver…at bag ledelsens statistikfusk, floskler og løgne skjuler sig 
et slæng af rabiate ekstremister, for hvem bombefremstilling og vold er rimelige 
midler til opnåelse af politiske mål” Den 10. september 1991 skrev han sam- 
men med Bashi Quraishy, at enfoldige mennesker havde ”..ladet sig manipulere 
til statistikfusk, løgne og nationalt hysteri fra Den Danske Forenings side”% Et 
styrelsesmedlem svarede den 17. september 1991, at de to brevskrivere var ”eks- 
tremister”, og at Sejersen for nylig var en flittig skribent i Land og Folk, samt at de 
to herrer havde ”.nær kontakt til BZ-kredse”. Dette førte til en injuriesag, hvor 


601 PET, emnesag: ”Vedr. partiet de Nationales mulige opstilling til kommunevalget i Smørum”, 
13. november 1989. 

602 Søren Steen Jespersen og Miki Mistrati, Den hemmelige Tjeneste, s. 82-84. 

603 PET, emnesag: udateret notits. 

604 Aktuelt, 24. august 1991, samt Berlingske Tidende, 25. august 1991. 

605 Berlingske Tidende, 10. september 1991. 

det blev kendt ubeføjet, at der var tale om ekstremister, og at der var tæt kontakt 
til BZ-kredse. 

Samlende kan det konstateres, at PET ikke har haft nogen løbende efterforsk- 
ning af Jens Sejersen, men at hans vidtstrakte aktiviteter i kampen mod det poli- 
tiske højre og hans store kontaktflade bragte ham ind på PET's ”radar” i forhold 
til andre indhentninger — herunder specifikt som følge af PET's overvågning af 
højreekstremistiske personer eller grupper. En aflytning af Jens Sejersen ses der 
ingen spor af i PET-regi. Derimod ses der spor efter Jens Sejersen i en række 
andre efterforskninger og tilknyttede indhentninger. En direkte indhentning 
i forhold til Jens Sejersen har fundet sted ved tre lejligheder. To gange i 1990 
er hans samtaler med Frede Farmand i hemmelighed blevet optaget på PET's 
Nagrabåndoptager. Initiativet til samtalerne og båndoptagelserne er ikke kom- 
met fra PET, men fra Frede Farmand — muligvis som følge af dennes forbindelse 
til DDF — men oplysninger fra båndoptagelserne er kommet PET's regionsafde- 
ling II i hænde og er videresendt til PET's Centralafdeling. Tredje overvågning 
af Sejersen er fundet sted i forbindelse med dennes møde med Albert Larsen i 
Sorø, hvor PET lod en politiobservatør overvåge mødet fra et bord i krostuen. En 
båndoptagelse har ikke fundet sted. Endelig kan man konstatere, at Jens Sejersen 
ved flere tilfælde er blevet fotograferet, og at der på anden måde er rapporte- 
ret til PET om hans politiske aktiviteter, som følge af hans deltagelse i FMN's 
landsmøder og arrangementer. Denne indhentning har i stort set alle tilfælde 
været subsidiær, og PET's eller kilders tilstedeværelse har været foranlediget af 
forventning om, at nazister ville deltage i mødet eller være til stede uden for 
mødelokaliteterne. En egentlig efterretningsmæssig interesse for Sejersens akti- 
viteter kan konstateres som følge af hans efterretningsvirksomhed i forhold til de 
højreekstremistiske miljøer i Danmark, som følge af hans aktivisme i forhold til 
højregruppers møder (jf. ISS-sagen) og ikke mindst som følge af hans tætte for- 
bindelser til miljøet omkring Erik Jensen, Demos og — efterhånden aktivistiske 
antiracistiske grupperinger på den yderste venstre fløj. 


606 Berlingske Tidende, 17. september 1991. 

6. ALBERT LARSEN OG PARTIET 
DE NATIONALE, 1988-92 


Landslederen af Partiet De Nationale, Albert Larsen, var indtil 1988 medlem af 
Fremskridtspartiet og opstillet til Folketinget for dette parti. Han var tillige næst- 
formand for Fremskridtspartiet i Vestsjælland. Kort efter jul 1987 trådte han frem 
som nationalsocialist. Han erklærede, at han aldrig havde accepteret demokratiet: 
"Det er sygt og fungerer overhovedet ikke. Se bare, hvad de går og laver i Folketin- 
get” Han havde fået interesse for nazismen ved at læse Mein Kampfi 1960'erne. 
I begyndelsen af 1988 konstaterede PET's region V, at der i Sorøområdet var etab- 
leret en afdeling af DNSB, og at Albert Larsen i Nationalsocialisten havde bragt to 
artikler om, hvorfor han var blevet nazist.” Efter en del indre brydninger udskilte 
sig i 1988 en mindre gruppe fra DNSB. Denne ret begrænsede personkreds sam- 
lede sig i Partiet De Nationale (PDN) under ledelse af samme Albert Larsen." 
PDN skal være grundlagt den 5. maj 1989 delvis som en udbryderbevægelse 
fra DNSB, hvorfra dets leder Albert Larsen kom. Det blev grundlagt af en gruppe 
på seks personer, hvoraf halvdelen kom fra DNSB. De fragmentariske vedtægter 
for De Nationale synes baseret på en førerlignenede organisation, som lagde stort 
set al magt centralt i landslederens hænder, og en hierarkisk beslutningsstruktur 
uden lighed med traditionelt dansk foreningsdemokrati. Kun danske mænd og 
kvinder tilhørende den ”europæiske race” kunne blive medlemmer. Man udsendte 
ved partiets stiftelse en politisk erklæring, som efter et års tid blev revideret. Her 


607 I dette afsnit skal besvares følgende spørgsmål til justitsministeren: Kan ministeren bekræfte, at 
PET har advaret folketingsmedlem Peter Duetoft om trusler mod hans person på baggrund af ud- 
talelser fra Albert Larsen? (406), samt: Kan ministeren oplyse, om PET har advaret historiker Erik 
Jensen om trusler mod ham og hans kone afgivet af Albert Larsen? (407). 

608 ”Z-kronprins fra Sorø er blevet nazist”, Sjællands Tidende, 12. januar 1988. 

609 PET, personsag: ”Vedr.: Oprettelse af lokalafdeling af D.N.S.B. i Sorøområdet” 10. maj 1988. 

610 Albert Larsen var allerede kendt hos PET qua sin forbindelse til DNSB. Det var også gennem denne 
forbindelse, at han kom i kontakt med Frede Farmand. 

hed det blot, at man ville opbygge en nationalstat med tryghed og frihed i fæl- 
lesskabet, og at man ville forsvare dansk kultur og grænser. Det hed, at man gik 
ind for folkestyre, men samtidig skulle Folketinget blot være rådgivende. Det stod 
klart, at partiet vendte sig mod flygtninge og indvandrere. Partiet var organiseret 
med en landsleder og en landsledelse, som vejledte landslederen. De fem medlem- 
mer af bestyrelsen blev udpeget af landslederen. Efter en tid var den indre gruppe 
gået i opløsning og den egentlige ledelse samlet om Albert Larsen. PDN opretholdt 
ved flere lejligheder forbindelse til tyske nationalsocialister, bl.a. Nationalistische 
Front og Jugendsturm. Ved flere lejligheder rejste medlemmer af PDN's ledelse til 
møder og solhvervsfest med disse grupper i Forbundsrepublikken, ligesom disse 
blev inviteret til PDN's delegeretmøde i Fangel på Fyn i april 1992.” Partiet søgte 
også uden for landets grænser kontakt til det republikanske parti i Tyskland og til 
Den Nationale Front i Frankrig. I Norden søgte man forbindelse til Rikspartiet 
i Sverige,” Siden tog partiet kontakt til Unionspartiet i Sverige, og senere igen 
forsøgte man at opbygge kontakt til VAM (Vit Ariskt Motstand).': Det synes som 
om PDN's bånd til de mere konsoliderede svenske højremiljøer ikke var præget 
af konsistens eller stor fortrolighed. Det kan således med henblik på det følgende 
være på sin plads at konstatere, at der ikke synes at have eksisteret nære, længere- 
varende samarbejdsbånd mellem de svenske højrenationale partier og PDN. 

PDN skulle ifølge Albert Larsens egne opgivelser i 1991 have haft ca. 500 med- 
lemmer. Dette afvistes af PET's sagsbehandler på området som vildt overdrevet. 
Denne anslog nærmere det realistiske tal til at ligge omkring de ca. 50 medlem- 
mer. I 1992 dannedes en ungdomsorganisation: National Ungdom, som efter 
alt at dømme havde meget få medlemmer.” 


61 PET, emnesag: ”Partiet De Nationales deltagelse i tysk solhvervsfest den 20.-21. juni 1992 med flere 
tyske nationalsocialistiske bevægelser, [..]”, 9. juli 1992, [...]; ”Tyske ny-nazister til møde på Fyr”, 
Ekstra Bladet, 12. april 1992. 

612 PET, faktagruppen: ”Vedr. Interview med landslederen for Partiet De Nationale, Albert Larsen, den 
12. oktober 1991, 25. oktober 1991. PET, personsag: ”Vedr. Albert Larsen (...), partiejer”, samtale med 
Albert Larsen af 16. marts 1989 om DNSB-organisation, bilag: Vedtægter. PET, personsag: ”Vedr. 
Albert Larsen”, 7. marts 1989, bilag: ”politisk erklæring, mv”; PET, emnesag: ”Vedr. DE NATIONA- 
LES møde hos [...], den 1. SEP 1990”. 

613 PET, emnesag: Telex fra PET's Centralafdeling, 30. maj 1991, samt ”Højreekstremisme i Danmark, 
status pr. 1. januar 1993”, 5. januar 1993. Se også: Overvakningen av nazister och hågerextremister, 
Forskerrapportar til Såkerhetstjånstkommissionen (Stockholm, 2002), s. 183 ff. 

614 PET, emnesag: ”Vedr. Oplysninger om medlemstal og status i ”De Nationale”, 4. november 1991. 

615 Ibid., ”Vedr. referat fra DE NATIONALES ledermøde den 9. AUG 1992, reg. II”, 25. august 1992. 

Partiets program tog sig nationalkonservativt ud og skiltede ikke med in- 
spirationen fra højreekstremismen. Der var dog ret drastiske elementer såsom 
dødstraf for mord, voldtægt og landsforræderi. Hertil kom programpunkter 
som: Hjemsendelse af alle ”etniske fremmede” og krav om dansk indfødsret ved 
politiske valg og besættelse af offentlige hverv. Desuden hed det, at: ”Ingen in- 
ternational organisation kan bestemme over Danmark” Det økonomiske pro- 
gram mindede om visse ideologier fra 1930'erne såsom Jord-Arbejde-Kapital. 
Der skulle fastsættes maksimalrente på 5 %, afbetaling forbydes og ingen skat på 
jord, bolig og produktionsmidler.”” 

Forskellen mellem PDN og DNSB var — efter oplysninger fra Albert Larsen 
selv — at PDN ikke gik ind for et etpartisystem, men ønskede at alle partier skulle 
have mulighed for opstilling til demokratiske valg. Ligeledes var man også efter 
egen oplysning imod de nazistiske raceteorier. Man ønskede at hindre fremmede 
i at få opholdstilladelse i Danmark, men mente i øvrigt ikke, at disse var dårli- 
gere mennesker end danskere og nordeuropæere.'” Disse programmatiske op- 
lysninger blev givet af Albert Larsen til en kriminalassistent i 1993 og må synes at 
fremstå mere moderate i sammenligning med de ret kategoriske fjendebilleder, 
som Larsen ved anden lejlighed gav udtryk for. Albert Larsen afviste således, at 
PDN var nazister.”? Men i december 1992 meddelte han alligevel Frede Farmand, 
at han politisk havde et stort sammenfald — for ikke at sige fuldstændig identitet 
— med førnævnte Nationalistische Front, og at han ikke kunne drømme om at 
bekæmpe nationalsocialismen.”” En løbeseddel uddelt i Smørum i 1989 for PDN 
oplyste, at De Nationale ville bekæmpe klassedelingen af folket, som de ansku- 
ede som en ”national, organisk enhed”. Den forklarede også følgende om partiets 
syn på den politiske styreform: 


616 Ibid.,”De Nationale. Program”, udateret. Påtegnet 12. september 1990. Se også programindledningen 
for partiet i: Partiets opbygning, bilag til: Ibid.: Vedr. referat fra DE NATIONALES ledermøde den 
9. AUG 1992”, 25. august 1992. Her tales om folkestyrets manglende funktion, den manglende re- 
spekt for nationalstaten og behovet for ledelse efter ”ansvarlighedsprincippet” (hvilket synes at ligge 
nær et centraliseret førerprincip). 

617 PET, ujournaliseret sag: ”Rapport vedr. afhøring af Albert Larsen i forbindelse med hertil indgivne 
anmeldelser” 14. oktober 1993, fortsat 8. november 1993. 

618 ”Tyske ny-nazister til møde på Fyr, Ekstra Bladet, 12. april 1992, i PET, emnesag. 

619 PET, emnesag: ”Partiet De Nationale, PDN ”, 23. december 1992. Udskrift af aflytning af telefonsam- 
tale med Frede Farmand, 19. oktober 1992. Se også den ideologiske drøftelse mellem PDN og NF på 
PDN's landsdelegeretmøde den 11. april 1992, i ibid.: ”Landsdelegeretmøde den 11. april 1992 i 
Fangel forsamlingshus”, 6. juli 1992. 

"Vi bekæmper den parlamentariske statsform, som vi vil erstatte med det person- 
ligt ansvarlige statsstyre med de faglige korporationer og institutioner som rådgi- 


vende grundlag”? 


Dette var synspunkter, som var i overensstemmelse med traditionel fascistisk 
og nazistisk tankegang. Partiets vedtægter blev udformet af Albert Larsen. På 
et møde den 1. september 1990 hos et medlem af PDN om de af Albert Larsen 
udarbejdede vedtægter og love for PDN kom man ind på forholdet til Adolf 
Hitler: 


"Albert Larsen udtalte: ”DE NATIONALE vil udøve aktiviteter på lovlige møder, 
d.v.s. det skal tages med visse modifikationer. Når vi bliver større, vil vi klaske og 
tæske dem. Altså op til næste kommunevalg? 

AL:'Se pkt. 5, vi skal altid påstå, at alle problemer kommer fra flygtningene, uanset 
om det er rigtigt eller ej. Vi må bruge alle beskidte midler. Altså ligesom AH [Adolf 
Hitler] - Den der behersker gaden behersker landet.” 


Ved partiets stiftelse i 1989 udtalte Albert Larsen til B.T., at man ville bekæmpe 
den parlamentariske statsform, og erstatte den med ”det personligt ansvarlige 
statsstyre”. Folketinget skulle kun være rådgivende og indkaldes hver tredje må- 
ned. Renten skulle fastfryses på fem procent. Han afviste dog, at man var nazi- 
ster og racister.” Men: 


Vi vil gøre den stadig stigende indvandring af folk, der ikke er os kulturelt eller 


biologisk nært beslægtet, til en udvandring”? 


Også religionsfriheden ville mærke partiets politik: 


<. De jøder, der har været i Danmark længe, må godt blive her. Men hvis de dyrker 
deres religion, må de tage hjem til Israel. Jødedommen passer ikke til det danske 
624 


samfund. Sådan er vi ikke, så den religion skal de ikke dyrke. 


620 PET, emnesag: Løbeseddel uddelt af byrådskandidat Michael Larsen for De Nationale, 1. november 
1989. 

621 PET, emnesag: ”Vedr. DE NATIONALES møde hos.… den 1. SEP 1990”. 

622 ”Vi vil have magt over kommune og Folketinget”, B.T., 10. november 1989. 

623 Ibid. 

624 Ibid. 

I et interview med DR erklærede Larsen i 1991, at jøderne skulle smides ud 
af Danmark, og at PDN samarbejdede med Republikanerne i Forbundsrepu- 
blikken.' Meget tyder på, at Albert Larsen bevidst undgik nazistisk symbolik, 
men at han ikke stod nazistisk ideologi fjernt. Således søgte han i 1989 fra DNSB- 
lederen Povl Heinrich Riis-Knudsens Nordland Forlag at købe ti stk. af hver af 
bøgerne Zions vises protokoller og Jøderne og deres løgne. Han anførte samtidig, 
at bøgerne skulle leveres uden hagekors, da de skulle sælges videre. Som han 
skrev i brevet til Povl Heinrich Riis-Knudsen: 


"Det er ikke for at træde DNSB over tæerne, eller fordi jeg har noget mod hagekor- 
set, men det har mange af mine medlemmer. Men da jeg mener, at flest mulig skal 


læse om hvordan jøderne er ville jeg gerne forhandle disse titler”? 


En illustrerende episode er formidlet fra Frede Farmands indberetning til region 
II om et møde den 1. september 1990 hos et medlem af PDN om de af Albert 
Larsen udarbejdede vedtægter og love for PDN. Her erklærede en deltager i mø- 
det, at: 


det eneste jeg bebrejder AH [Adolf Hitler] for, er at han ikke slog den sidste 


»« 627 


jøde ihjel? Alle lo og skålede på ”Død over jøderne". 


Og lidt senere: 


"DE NATIONALE går ind for racisme og raceadskillelse, sådan at alle danskere i 
tredje led må være her i landet. Uanset om jøder har boet her i mere end et tredje 
led skal de ud — Danmark skal være racerent… [En person] kunne fortælle, at han 
havde en ren raceattest fra 30'erne, og mente at man burde indføre den igen. For- 


slaget kunne ikke vinde tilslutning — endnu”? 


» 


625 PET, emnesag: ”Vedr. Oplysninger om medlemstal og status i "De Nationale”, 4. november 1991. 
På PET's arbejdskartotekskort (muligvis fra arbejdskartotek over højreekstremister) stod der visse 
oplysninger om PDN's organisation og program. Det oplystes bl.a., at dansk indfødsret først kunne 
fås efter tre generationer, men at dette ikke gjaldt jøder. Jf. PET, emnesag: to kartotekskort påhæftet 
A4-ark, 27. oktober 1993. 

626 Albert Larsen til Povl Heinrich Riis-Knudsen, 29. december 1989, i PET, emnesag: ”Vedr. Albert 


Larsen, [...], ”DE NATIONALE køb af bøger fra Nordland Forlag”, 6. januar 1990. Kopi af brevet 
vedlagt. 

627 Ibid.: ”Vedr. DE NATIONALES møde hos [...], den 1. SEP 1990”. 

628 Ibid. 

Til Ekstra Bladet forklarede Albert Larsen, at De Nationale gik ind for naturlig 
afgang: 


Vi er nok lidt mere humane. Vi er ikke højrefolk, men revolutionære på ven- 


strefløjen. De fremmede skal sendes hjem på menneskelige vilkår — måske skal vi 


betale for deres hjemrejse”? 


PDN søgte og fik i 1990/1991 godkendelse som politisk parti hos Indenrigsmi- 
nisteriet.% Partiet søgte i 1989 opstilling til kommunevalget i Ledøje-Smørum 
kommune. Valget blev dog ikke noget gennembrud. Det lykkedes ganske vist at 
få ca. 50 stillere, men partiet fik ved valget kun 27 stemmer.” Igen i 1993 forsøgte 
man opstilling til kommunevalget; denne gang også på Bornholm og i Herning. 
I Odense fik man 48 stemmer. Fælles for disse kommunalpolitiske forsøg var, at 
PDN først og fremmest søgte at slå sig op på en stærkt national, fremmedfjendsk 
kampagne, men med en klar nedtoning af andre dele af partiets politik og ideo- 
logi. 


PDN's placering på den yderste højrefløj 


Partiet De Nationale var interessant for PET også af den grund, at partiet op- 
retholdt — eller arbejdede på at knytte — bånd til forskellige internationale og 
danske grupperinger, og i det hele taget var aktivt i det interne ”diplomati” og 
magtkampe på den danske højrefløj. Man søgte således forbindelse til Kaj Vil- 
helmsens Nationalpartiet Danmark og til Stop Indvandringen,& ligesom bån- 
dene til DNSB og Povl Heinrich Riis-Knudsen ikke ganske var brudte. Som led 
i en formalisering af samarbejdet mellem PDN og bl.a. Stop Indvandringen blev 
der den 2. september 1990 afholdt et møde med deltagelse af bl.a. Albert Larsen 
og en person fra Stop Indvandringen. Frede Farmand var med sit videokamera 


629 PET, emnesag: Niels Westberg, ”De bejler til hadet med bomber”, Ekstra Bladet, 3. marts 1990. 

630 PET, emnesag: ”Vedr. Godkendelse af De Nationale som politisk parti”, 13. november 1991. Denne 
oplysning byggede på Indenrigsministeriets svarskrivelse med bekræftelse af modtagelse af ansøg- 
ningen pr. 18. januar 1991. Der var altså ikke tale om en direkte videresendelse, men om at region II 
fik denne skrivelse i kopi fra Farmand. 

631 PET, personsag: Notits: Partiet De Nationale, 22. november 1989. 

632 PET, emnesag: ”Vedr. DE NATIONALES møde hos .… den 1. SEP 1990”. 

med til mødet efter aftale med PET.% PDN stod altså i centrum af bevægel- 
serne mellem en fire-fem grupperinger på den yderste danske højrefløj, og det 
var landslederen Albert Larsens udtrykkelige strategi at splitte konkurrenterne 
for sidenhen at samle deres tilhængere op. Samtidig skulle PDN opretholde et 
nationalt, ikke-nazistisk ansigt udadtil og profitere på flytninge- og indvandrer- 
uroen i den danske befolkning. Hermed ville man være i stand til at opsamle en 
del af de utilfredse elementer fra mindre yderliggående foreninger som f. eks. 
Den Danske Forening og Fremskridtspartiet. 

Ligesom det var tilfældet i Sverige, gav fremkomsten af de indvandrerkritiske 
partier på den yderste højrefløj også yderligere momentum til etableringen af 
antiracistiske og antinazistiske grupperinger, som i reglen — men ikke altid kun 
— var knyttet til eksisterende grupper på den politiske venstrefløj. Retoriske 
udfald og håndgribelige sammenstød med antiracister var i de sene 1980'ere og 
tidlige 1990'ere en etableret del af de højreekstremistiske grupperingers virkefelt. 
Det gjaldt i ikke ringe grad også for Albert Larsen og PDN, for hvem fjendskabet 
til sådanne modstandergrupper blev en vigtig faktor. Ved flere lejligheder blev 
offentlige møder eller demonstrationer arrangeret af bl.a. PDN udsat for mod- 
demonstrationer eller håndgribeligheder fra modstandernes side. Det gjaldt i 
særlig grad Folkebevægelsen mod Nazisme (FMN), og en del ungdomsmiljøer 
omkring de autonome og BZerne, som efter PET's opfattelse stod i forbindelse 
med Demos. Et eksempel på, at et møde arrangeret af PDN blev brudt op af 
moddemonstranter, var PDN's møde i Vesterbro Kulturhus den 26. marts 1990. I 
Sverige mundede sådanne konfrontationer i 1991 ud i et voldsomt sammenstød, 
da den svenske højrefløj den 30. november fejrede årsdagen for Karl den 12.s død 
med en demonstration i Lund. Den blev mødt af en moddemonstration organi- 
seret af svenske antifascister og med deltagelse af danske BZ're og venstrefløjs- 
folk. I 1992 erklærede Albert Larsen til en avis i anledning af afstemningen om 
Maastricht-traktaten om Den europæiske Union, at: 


"BZ'ere og andre voldelige demonstranter vil blive stoppet med vold flere gader fra 
vores mødesteder. Folk skal kunne komme og gå til vore møder uden at risikere 


633 PET, emnesag: ”Tage Abilgart [...] NATIONALPARTIET DANMARK møde med ALBERT LAR- 
SEN...DE NATIONALE den 2. SEP 1990”, 26. september 1990. 

634 For det svenske tilfælde se Overvakningen av nazister och hågerextremister, s. 186 samt Magnus 
Hjort, Hotet Från vånster. Såkerhetstjånsternas overvakning av kommunister, anarkister m.m. 1965- 
2002. Forskerraport till såkerhetstjånstkommissionen (Stockholm, 2002), s. 343-347. 

635 Magnus Hjort, Hotet från vånster, s. 347. 

svinske tilråb, en brosten eller en tom flaske i nakken. Vi har folk, der er bedre 


trænede i gadekamp end de venstreorienterede, og de er klar til at give dem en 
»636 


afklapsning' 


Han understregede samtidig, at man kun ville gribe til vold som nødværge, og 
at man anerkendte demokratiets spilleregler og retten til at afholde fredelige 
demonstrationer.&” 


Albert Larsen. På billedet ses PDNS leder foran indgangen til Vesterbro Kulturhus, hvor et møde i 
marts 1990 arrangeret af PDN blev brudt op af unge moddemonstranter (Arbejdermuseet og ABA). 


Også på et andet punkt synes konfrontationen mellem antifascisterne og de højre- 
ekstremistiske grupperinger i Danmark at have udviklet sig. Tilsvarende udviklin- 
gen i Sverige var der bl.a. i FMN og i dokumentationsgruppen Demos bestræbelser 
på at kortlægge de danske nazister og den yderste højrefløj generelt. 


636 PET, emnesag: ”Politisk vold lurer før EF-valg”, Morgenposten, 19. april 1992. 

637 Ibid. 

638 Også i Norge var der eksempler på, at grupper på venstrefløjen på dette tidspunkt var aktive med 
systematisk at indsamle oplysninger om norske højreekstremister. Trond Berg og Knut Einar Erik- 
sen, Den hemmelige krigen (Oslo, 1998), bd. 2, s. 438 ff. I Norge indledte medarbejdere i POT endda 
en kontakt til visse af disse personer med henblik på at drage nytte af disse oplysninger. 

Et aspekt af Partiet De Nationales aktiviteter var forholdet til FMN. I 1989 
var der således på et tidspunkt en forbindelse mellem Albert Larsen og Jens Se- 
jersen. Albert Larsen var presset af rivaliseringen med DNSB og Riis-Knudsen, 
mens Jens Sejersen skulle nære ønske om at opklare, hvorvidt der på visse af de 
borgerlister, der var opstillet til kommunalvalgene, befandt sig personer med na- 
zistiske forbindelser. Forbindelsen syntes at have været pragmatisk. Jens Sejersen 
nægtede således at optræde offentligt i møde med Albert Larsen og arbejdede i 
øvrigt for at hindre nazisterne adgang til lokalradioer og mødefaciliteter. 

Forholdene synes at have været endog yderst komplicerede. Efter den anti- 
nazistiske moddemonstration mod De Nationales møde i Vesterbro Kulturhus i 
marts 1990 synes Albert Larsen og PDN igen at nærme sig DNSB og Povl Hein- 
rich Riis-Knudsen. Om motivet var fysisk at udfordre Jens Sejersen og FMN, 
eller om det var at omklamre DNSB med henblik på overtagelse, fremgår ikke 
klart af materialet. Det fremgår, at man opfattede det således, at Jens Sejersen var 
drivkraften bag moddemonstrationen på Vesterbro, og at man følte sig meget 
klemt af FMN og de øvrige antinazistiske grupperinger.” Albert Larsen opret- 
holdt således i 1990 en vis personlig kontakt med Povl Heinrich Riis-Knudsen og 
med Jonni Hansen. I april 1990 gav han efter et tilbageslag ved en moddemon- 
stration af BZ'ere ved et møde i Kulturhuset, Lyrskovgade i København, udtryk 
for, at han nu var rede til et vidtstrakt samarbejde med DNSB.' Få dage for- 
inden havde han over for Jonni Hansen givet udtryk for, at han ville fortsætte 


639 PET, personsag: ”Vedr. Albert Larsen…møde med Jens Sejersen…den 15. november 1989” 5. de- 
cember 1989; ibid.: ”Vedr. Albert Larsens…invitation af Jens Sejersen…til møde i Ledøje Smørum 
forsamlingshus”, 5. december 1989; ibid.: ”Vedr. møde mellem Jens Sejersen…og Albert Larsen. 
på restaurant Postgården i Sorø, den 15.11. 89.2, 23. november 1989. Jens Sejersen havde således et 
samarbejde med Erik Jensen om at forhindre opstilling og valg af nazister til kommunalvalgene i 
1989. Man var særlig optagne af den risiko, som bestod i, at en PDN-kandidat kunne blive valgt ind 
ikommunalbestyrelsen i Ledøje-Smørum og der blive tungen på vægtskålen. PET, emnesag: ”Vedr. 
Partiet De Nationales mulige opstilling til kommunevalget i Smørum”, 13. november 1989. Der var 
bilagt en udskrift fra aflytning af Erik Jensen. Ibid. 

640 PET, emnesag: ”Forbindelser mellem DNSB og De Nationale” 5. april 1990; ibid., ”Jens Sejersens 
[...] mulige engagement i demonstrationen og balladen omkring De Nationales møde i Vesterbro 
Kulturhus. mandag den 26. marts 1990”, 27. april 1990; ibid., ”Samarbejde' mellem Den Danske 
Forening, De Nationale og DNSB”, 8. maj 1990. Det fremgik, at ”samarbejdet” var passivt for DDF's 
vedkommende, idet de to partier via tredjemand kanaliserede oplysninger til Ole Hasselbalch til 
brug for journalist Jakob Andersen, og at: ”.der ikke p.g.a. denne enkelte "fællessag” kan rettes 
mistanke mod Den Danske Forening for Nationalsocialistiske eller racistiske holdninger” Ibid. 

641 PET, personsag: ”Vedr. forbindelse mellem DNSB og Partiet De Nationale”, 5. april 1990. 

med PDN tre år endnu, men at han nok derpå ville vende tilbage til DNSB: ”.. 
Albert LARSEN foreslår, at deres to bevægelser (De Nationale og DNSB) må til 
at finde sammen, idet de er nød til dette, så ikke svinene på venstrefløjen kan 
splitte det hele op”%& Få måneder senere opfordrede han i en samtale med Jonni 
Hansen denne til at undersøge muligheden for at lave fælles aktioner samt til at 
etablere lokal kontakt.” Disse kontakter kan være udtryk for, at Albert Larsen 
var opmærksom på opløsningstendenserne i DNSB og ønskede at holde så nær 
kontakt, at han fastholdt muligheden for at samle højrefløjen under egen ledelse. 
Tilsyneladende rettede også PDN og Nationalpartiet Danmark visse anstrengel- 
ser i retning af at lade belastende oplysninger tilflyde formanden for Den Danske 
Forening, Ole Hasselbalch, som på dette tidspunkt var i færd med at rette et 
modangreb mod Jens Sejersen. 

Kontakten blev dog alligevel genoptaget i 1990-91, hvor Jens Sejersen og Al- 
bert Larsen ud fra forskellige overvejelser — ifølge kildeoplysninger — så en in- 
teresse i samarbejdet. Indholdet i samarbejdet var at udveksle oplysninger med 
henblik på at afsløre, at der bestod et samarbejde mellem Kaj Vilhelmsens Na- 
tionalpartiet Danmark og DNSB. I det øjemed infiltrerede PDN bl.a. DNSB. Se- 
jersen skulle, ifølge de informationer PET modtog, med disse oplysninger have 
haft til hensigt at afsløre forbindelsen mellem Vilhelmsens parti og nazisterne og 
dermed sikre sin position i FMN. Albert Larsen ville på sin side høste medlem- 
merne fra Nationalpartiet Danmark og knytte forbindelse til DNSB med henblik 
på at få PDN alene på banen til folketingsvalget 1994-95. Samtidig skulle han fra 
Sejersen have oplysninger om FIR og personer med tilknytning til Demos, som 
bl.a. under et møde ved Tarup Kro havde brudt PDN's møde op. 

Det komplekse forhold mellem PDN og Jens Sejersen og FMN, og for så vidt 
også i forhold til bl.a. Demos og det unge antinazistiske BZ-miljø, måtte pådrage 


642 Ibid.: bilag 54: ”Vedr. forbindelse mellem Albert Larsens parti, De Nationale, og DNSB, 27. april 
1990. 

643 Ibid.: bilag 71: ”Vedr. muligt aktionssamarbejde mellem De Nationale og DNSB”, 14. november 
1990. 

644 PET, emnesag: ”Forbindelser mellem DNSB og De Nationale”, 5. april 1990; ibid., ”Jens Sejersens… 
mulige engagement i demonstrationen og balladen omkring De Nationales møde i Vesterbro Kul- 
turhus.… mandag den 26. marts 1990, 27. april 1990; ibid., ””Samarbejde' mellem Den Danske For- 
ening, De Nationale og DNSB”, 8. maj 1990. 

645 Ibid.: ”Vedr. Møde i Sorø den 19. januar 1991 hos Albert Larsen”, 4. marts 1991. Kopi blev sendt til 
reg. IV, da indberetningen rummede oplysninger om et forestående angreb på DKP/MLs boghan- 
del i Odense. 

sig tjenestens opmærksomhed i og med, at parterne tilsyneladende systematisk 
synes at have indsamlet oplysninger om modparten, infiltreret hinanden og søgt 
at bryde hinandens møder op eller planlægge konfrontationer. Dette var så me- 
get mere alvorligt, som netop PDN ligesom DNSB arbejdede systematisk på at få 
sine folk indvalgt i flere kommuner landet over ved kommunevalget. Endelig var 
der den traditionelle problematik, at man i tjenesten ikke kunne være sikker på, 
at nazistiske sympatisører tonede rent flag, men kunne tænkes at holde lav profil 
og i det skjulte søge at støtte denne eller hin bevægelse på den yderste højrefløj. 

Et mellemspil, som er svært at vurdere, fandt sted i oktober 1992, da Albert 
Larsen angiveligt blev udsat for en benzinbombe ved indkørslen til sit stråtækte 
hus uden for Sorø. Der var tale om fire liter benzin i nogle gamle plastic-isbøt- 
ter, forbundet med nogle ledninger, et æggeur og to nivoltsbatterier. Bomben 
kom af ukendte årsager ikke til udløsning. Albert Larsen satte det selv i sam- 
menhæng med den planlagte igangsætning af en kampagne mod sit gamle parti 
DNSB, som skulle starte med en lokal TV-udsendelse i TV-Svendborg få dage 
efter. Larsen hævdede, at det var DNSB, som stod bag bomben, og at den havde 
sammenhæng med rivaliseringen mellem de to partier på højrefløjen. PET 
noterede, at de to partier havde skærpet tonen over for hinanden i pressen, og 
at fire DNSB-folk den 10. oktober havde kastet med genstande ved Albert Lar- 
sens hus. Sagsbehandleren i PET ville på den anden side heller ikke udelukke, 
at Albert Larsen selv kunne have anbragt bomben som led i den løbende åbne 
konflikt mellem DNSB og PDN. Han støttede bl.a. dette på Larsens adfærd ved 
opdagelsen af bomben og på, at bomben var placeret sådan og konstrueret på 
en sådan måde, at den ikke kunne gøre større skade, og i det hele taget næppe 
kunne bringes til sprængning. Ved fundet af bomben ringede Albert Larsen først 
til Frede Farmand og først derpå til politiet. Hensigten med det hele skulle være 
at skade Jonni Hansen. Siden hen stiftede de to partier imidlertid borgfred, og 
begge parter placerede efterfølgende ansvaret hos venstreorienterede.:” 


646 ”Nazister ville myrde mig med terror-bombe”, Ekstra Bladet, 14. oktober 1992; ”Nazifører er bange” 
Ekstra Bladet, 18. oktober 1992. 

647 PET, emnesag: ”Vedr. Partiet de Nationale (PDN) og DNSB, Brandattentat forsøg mod Albert Lar- 
sens…hus den 13/10 -1992 i resuméform”, 1. juni 1993. 

Det Danske Broderskab 


Ved siden af PDN's politiske målsætninger, opbygning og ideologi var også par- 
tiets politiske metoder af interesse for PET. Man måtte således i særlig grad nære 
interesse for den til tider ret voldelige retorik, som udsprang fra bl.a. Albert Lar- 
sen selv, og de mange oplysninger, som man modtog om snak om at anstifte 
politiske sammenstød eller om at angribe og forulempe politiske modstandere. 

Albert Larsen bekræftede i 1993 over for kriminalpolitiet, at han havde stiftet 
et Dansk Broderskab af personer, som havde været medlemmer af PDN gennem 
længere tid. Medlemmerne af broderskabet deltog i politiske møder og rapporte- 
rede tilbage til Albert Larsen, ligesom de også fungerede som vagter på PDN's mø- 
der. Albert Larsen insisterede dog på, at han havde instrueret dem om kun at bruge 
den nødvendige magt og ikke øve vold for voldens skyld. Dette blev fastholdt efter 
nærmere afhøring ved politiet. Han vedgik, at Broderskabet gik til modpartens 
møder og indsamlede udklip mv. om politiske modstandere.” En anden forkla- 
ring tilgik en af PET's kilder i 1993. Ifølge kilden oplyste Albert Larsen, at DB var 
tilsluttet PDN som en underorganisation, men at Broderskabet var 100 % under- 
lagt hans kontrol. De var uafhængige af hinanden, men deltog i PDN's møder.'” I 
en personlig samtale med Jonni Hansen erklærede han imidlertid i 1990: 


"At Albert LARSEN oplyser, at han nok vil gå længere end DNSB, idet han ikke har 
noget imod personlig terror, hvis det fremmer hans sag, samt hvis det kan koste 
4-5 mennesker livet at fremme en politisk sag, så er det jo ingen ting. 


648 PET, ujournaliseret sag: ”Rapport vedr. afhøring af Albert Larsen i forbindelse med hertil indgivne 
anmeldelser” 14. oktober 1993, fortsat 8. november 1993. Afhøringen fandt sted i forbindelse med 
TV-udsendelsen Fakzren den 8. september 1993, hvor Albert Larsen skulle være fremkommet med 
voldelige trusler. Anmelderne henviste bl.a. til grundlovens $ 78. Afhøringen havde dog også for- 
bindelse til påstandene om en forbindelse mellem PDN og Søllerødgadebomben. 

649 PET, kildesag: Notits vedr. samtale mellem Albert Larsen og Frede Farmand, 8. juli 1993. Albert 
Larsen sagde angiveligt: "Kravet for at komme ind i DB er, at de ikke har ret meget hjerne, men de er 
helt usandsynlig tro overfor mig. Det er sådan nogle folk, jeg skal have” Ibid., s. 14. På et debatmøde 
på Stenløse Gymnasium med Københavns byplanborgmester Gunna Starck (VS) mødte Albert 
Larsen op med livvagter iført hvid skjorte og rødt slips med hagekors. Gunna Starck indledte mødet 
med at erklære, at man ikke kunne tale med nazister og forlod derpå mødet. ”Borgmester-protest 
mod ny-nazist” Information, 2. februar 1989. 

Samt at Albert LARSEN har en gruppe i Næstved "nogle dejlige drenge”, som han 


vil se, hvor langt de er villige til at gå.7%? 


Det er vanskeligt i dag at vurdere realiteterne bag Albert Larsens retorik om DB, 
og det var det utvivlsomt også i samtiden. Det er nærliggende, at Albert Larsen 
kan have ønsket at få medieomtale for måske ad den vej at tiltrække flere nye 
medlemmer til PDN. Der kan også have været et vist mål af bluff. Albert Larsen 
skal således have følt sig under et vist politisk pres fra den opmærksomhed, som 
de antinazistiske modstandere tildelte ham. Det har ikke været muligt at kon- 
statere selv en rudimentær organisatorisk basis bag DB, og PET besad da heller 
ikke i samtiden medlemslister eller andre spor efter eksistensen af en sådan or- 
ganisation. PET's sagsbehandler vurderede, at organisationen ikke eksisterede, 
og at den kun var udtryk for tom snak fra Albert Larsens side.% Hvis DB havde 
nogen form for eksistens, så har der efter alt at dømme ikke været tale om en 
egentlig formel organisation. Derimod kan det tænkes, at Albert Larsen har hen- 
vist til DB som et — meget lille — antal unge aktionsivrige mænd, som han kunne 
regne med til forskellige aktiviteter, som strakte sig fra opklæbning af plakater 
og klistermærker til egentlige natlige rudeknusninger og lignende. Der kan have 
været tale om højst et halvt dusin unge mænd spredt mellem København, Sorø 
og Odense.” 

Albert Larsen og PDN synes at have næret stærke fjendebilleder i forhold til 
deres politiske modstandere. Således kan de stærke modsætninger mellem det 
yderste højre og de venstreorienterede aktivister have spillet en rolle i det mili- 
tante politiske univers. Der var i de tidlige 1990'ere markante tilfælde af stærkt 
højreorienterede eller højreekstremistiske møder og demonstrationer, som blev 
mødt af moddemonstrationer, hvor ikke mindst BZ-ungdommen havde en 
stærk tilstedeværelse. En sådan lejlighed var et møde arrangeret af Partiet De 
Nationale i Vesterbro Kulturhus den 26. marts 1990. Ved denne lejlighed havde 
Demos og Autonomt Info arrangeret en telefonkæde for at mobilisere en mod- 
demonstration, som samlede 150 personer. Da Albert Larsen forlod mødet, kom 
han i diskussion med demonstranterne og erklærede, at: ”Sådan nogle som jer 


650 PET, personsag: ”Vedr. forbindelse mellem Albert Larsens parti, De Nationale, og DNSB”, 27. april 
1990. 

651 RB: PET-medarbejder, 30. november 2004. 

652 Sagsbehandleren i PET vurderede, at ”Der var en ung mand på Fyn, som Albert Larsen anså som 
medlem af Broderskabet, men det var den unge mand ikke selv klar over” Ibid. 

skal ikke have ytringsfrihed”, hvorefter en af demonstranterne sparkede ham, så 
han var ved at falde, men dog var i stand til at forlade stedet. Albert Larsen gav 
ved flere lejligheder udtryk for, at man først og fremmest opfattede Fair Play og 
Folkebevægelsen mod Nazisme omkring Jens Sejersen og Demosgruppen om- 
kring Erik Jensen som de primære fjender, og for, at disse stod i forbindelse med 
forsøgene på at bryde højrefløjens møder op. 

I 1990 fremkom Albert Larsen ligeledes i en telefonsamtale med en række 
dramatiske udtalelser om, at han ville sprænge en moské i luften, hvis man byg- 
gede en sådan i Danmark. Han hævdede her, at han havde viden om sprænglad- 
ninger mv. fra sit arbejde i en mine i Grønland.” 

I 1990 blev Albert Larsen genstand for efterforskning i forbindelse med an- 
grebet på det københavnske medlem af Borgerrepræsentationen, Lubna Elahi. 
Den pakistansk-fødte Lubna Elahi var medlem af Københavns Borgerrepræ- 
sentation for SF og havde gennem længere tid være udsat for ubehagelige tele- 
fonopkald og trusselbreve. Hun blev den 6. juni 1990 på åben gade på Nørrebro 
passet op af seks danske mænd, som angiveligt sagde, at de kom fra en racistisk 


653 PET, emnesag: ”Møde i De Nationale, mandag 26. marts 1990 i Vesterbro Kulturhus” 27. marts 
1990. Mødet fandt sted under polititilstedeværelse udenfor. Selve mødet blev tilsyneladende ikke 
overvåget. Se også PET, ujournaliseret sag: ”Rapport vedrørende afhøring af Albert Larsen i for- 
bindelse med hertil indgivne anmeldelser”, 14. oktober 1993. Her tales om et møde i Folkets Hus, 
Enghave Plads, den 26. marts 1990, hvor Albert Larsen skal have fået nogle knubs, så han fik trykket 
nogle ribben. Der er tale om det samme møde, idet Albert Larsen må have forvekslet de to ejen- 
domme, som støder op til hinanden på hjørnet Lyrskovgade/Enghavevej i København. 

654 PET, faktagruppen: ”Vedr. Interview med landslederen for Partiet De Nationale, Albert Larsen, den 
12. oktober 1991” 25. oktober 1991. Mistanken kan ikke siges at have været uden et vist grundlag. I 
november 1989 drøftede repræsentanter for FMN og Demos således at transportere at antal BZ'ere 
til møde i Ledøje-Smørum og få en kvinde til at give Albert Larsen buksevand og overhælde ham 
med sort maling, samtidig med at der var sørget for pressedækning fra Ekstra Bladet. Det hed 
således: "og jeg har spekuleret på, at han forbereder at lave nogle aktioner for at få noget PR på 
taxachauffører og små detaillister bl.a. Jeg synes, vi skal tage røven på ham en gang for alle og banke 
ham tilbage, så han aldrig tør lave en skid fremover!” og senere: "Jo mere jeg spekulerede over det, 
jo mere blev jeg klar over, at det her fis, som jeg skrev til borgmesteren om at det skulle ties ihjel, 
weimar-republik om igen — de skal edderhugme hø hele armen. Og ligesom RIIS-KNUDSEN skal 
de bankes tilbage i undergrunden. Og så kan det godt være at der er nogle intellektuelle mennesker 
der står og siger, det er uklogt og at de får PR — vel gør de ej. De får ganske simpelt mærket, hvad det 
drejer sig om. — Og ikke alt det andet overintelligente fis dér” PET, personsag: Vedr. Planlægning af 
tumult i forbindelse med afholdelse af politisk møde i Smørum m. bilag, 23. november 1989. 

655 PET, kildesag: Udskrift af samtale mellem Frede Farmand og Albert Larsen den 23. marts 1990. 

gruppe ”Den hvide hånd”, og slog hende i ansigtet, så hun brækkede næsen.” 
Til B.T. forklarede Albert Larsen, at voldsmændene kom fra Danskernes Broder- 
skab, som PDN samarbejdede med, og at han som leder af PDN havde godkendt 
aktionen.” Albert Larsen udtalte også andetsteds forskelligt til pressen om, at 
han lå inde med oplysninger om gerningsmændene, som skulle tilhøre Dansker- 
nes Broderskab. Han blev i den forbindelse fængslet af Københavns Byret for at 
nægte at videregive disse oplysninger til politiet. Fængslingen blev snart igen op- 
givet.» Men mistanken forblev, at PDN og DB havde en relation til angrebet. 
PET's ekstremismeafdeling havde imidlertid ikke tiltro til, at PDN havde stået 
bag overfaldet. 

De udtalelser, som Albert Larsen var refereret for i Ekstra Bladet den 7. sep- 
tember 1993 og i tv-udsendelsen De skjulte bånd den 8. september 1993, forkla- 
rede han, stammede fra Frede Farmand. Denne havde interviewet Albert Larsen 
i slutningen af marts måned 1990, efter at Albert Larsen som tidligere omtalt ved 
et møde i Folkets Hus, Enghave Plads i København, skulle være blevet slået ned 
som følge af en moddemonstration. Her var han, som han forklarede, i intervie- 
wet fremkommet med sine udtalelser i ophidselse, og uden at han var klar over, at 
Frede Farmand optog disse udtalelser. Han bestred at have gjort alvor deraf.” 

Frede Farmand indsendte ved flere lejligheder til PET rapporter om PDN 
og om partiets leder. Frede Farmand havde etableret en forbindelse til denne 
gruppe med aftale om at måtte optage dokumentariske film fra partiets aktivite- 


656 ”Terror og vold mod indvandrer-politiker”, Berlingske Tidende, 13. juni 1990. 

657 ”Ekstremist afhøres om overfald”, Berlingske Tidende, 7. august 1990; ”Spørger om voldssag”, Ber- 
lingske Tidende, 8. august 1990. Albert Larsen havde hævdet, at to mænd blot havde holdt hende i 
armene, og at hun havde vredet sig løs og derved brækket næsen. Da han den 7. august blev afhørt 
af kriminalpolitiet om sine udtalelser, afviste han at have godkendt aktionen. 

658 ”Højreekstremist på fri fod”, Land og Folk, 7. november 1990. 

659 Senere i 1990 aflyttede PET en telefonsamtale mellem Frede Farmand og Albert Larsen, hvori Far- 
mand spurgte: ”hvad vil du nu ud og ruske LUBNA i kinderne?” Albert Larsen svarede: ”Ja det blir 
det, men bliver det nu, er de jo godt klar over, at det er mig, der beder om, at få hende rusket igen, 
men når den tid kommer går vi ned i Julius Blomsgade og hilser på hende og ikke på sådan en 
offentlig vej denne her gang”. PET, emnesag: ”Politisk hærværk mod FIRss og FIDO's lokaler, den 
13.11. 1991, bilag til aflytningsudskrift, 13. november 1990. I en samtale med Frede Farmand på Sorø 
Storkro den 10. juli 1993 erklærede Larsen, at DB og PDN havde noget at gøre med overfaldet på 
Lubna Elahi. PET, kildesag: ”Vedr. samtale mellem. på Sorø Storkro den 10. juli 1993 kl. 21.00”. 

660 RB: PET-medarbejder, 30. november 2004. 

661 PET, ujournaliseret sag: ”Kriminalpolitiet Ringsted: Rapport vedrørende afhøring af ALBERT 
LARSEN i forbindelse med hertil indgivne anmeldelser”, 14. oktober 1993. 

ter. Flere af disse båndoptagelser blev videregivet til PET, som noterede, at PDN's 
leder i tydeligt sprog bekendte sig til brugen af vold som politisk kampmiddel.'” 
Farmand oplyste den 7. november 1989, at De Nationale i december planlagde 
at foretage en aktion uden for nogle detailforretninger i Istedgade ejet af ud- 
lændinge. Der skulle uddeles løbesedler med opfordring til boykot. Samtidig 
skulle PDN planlægge at kontakte pressen med oplysning om, at der stod nogle 
fascister i Istedgade. Tanken skulle være, at der kunne blive et ”.. lille slag, hvor 
DE NATIONALE får lov at banke nogle af DEM”% PET noterede sig således 
allerede i 1989 med Frede Farmand som kilde, at Albert Larsen på båndoptagne 
samtaler havde udtalt sig for brugen af vold som politisk kampmiddel.'% Blandt 
disse var følgende udtalelse: 


"Vold har altid kunnet betale sig, altid — vold er et af de bedste midler, du kan 
bruge, — det overtaler flest mennesker på kortest mulig tid. 

Hvis du selv vil bruge vold, — det har jeg ikke noget imod — altså, jeg tår ikke af- 
stand fra vold, men den skal være lagt, så den virkelig tjener et formål” 


I det hele taget var PDN's aktiviteter ikke begrænset til Vestsjælland. Partiet og 
dets landsleder refererede adskillige gange til forskellige aktiviteter i Køben- 
havnsområdet, eller som var under planlægning.” I en samtale den 6. november 
1990 omtaltes brug af brandbomber, og det betonedes, at det var flygtningecen- 
tre, som skulle være mål. Albert Larsen havde ikke noget imod, at personer kom 
til skade, men ville angiveligt ikke have, at der var ”danskere, der bliver futtet 


662 PET, faktagruppen: ”Vedr. udtalelser fra Albert Larsen (...) om brugen af vold, [...]”, 20. december 
1989. Jf. samarbejdsaftalen mellem Kulturhistorisk Fondsarkiv og Albert Larsen: PET, faktagrup- 
pen, samarbejdsaftale, udateret. Frede Farmand benyttede sig bl.a. af den metode at lade Albert 
Larsen tro, at kameraet var slukket, og derpå udspørge denne om forhold af interesse. Mange af 
disse optagelser blev i september 1993 benyttet i udsendelsen De skjulte bånd. 

663 PET, personsag: ”De Nationales aktioner i Istedgade i København”, 7. november 1989. Det forlød, at 
man kunne trække på assistance fra en gruppe på 112 personer. PET formodede, at der var tale om 
grønjakker. 

664 PET, personsag: ”Vedr. udtalelser fra Albert Larsen.om brugen af vold”, 20. december 1989. 

665 Udtalelsen faldt over for Farmand den 19. november 1989. Flere centrale udtalelser af denne art var 
citeret i notitsen. Ibid. 

666 PET, emnesag: ”Vedr. endelig identificering af medlem hos De Nationale…., 8. februar 1991. Her 
oplyste det pågældende partimedlem til Albert Larsen, at han sammen med et andet medlem af 
PDN havde smidt nogle brosten og et signalkanonslag ind gennem et vindue til nogle indvandrere 
i Smørum. PET mente, at der kunne være tale om to aktionsfolk fra DB. Ibid. 

af...” Senere fremgik det, at Albert Larsen havde hørt om forskellige aktioner, 
hvoraf flere blev til noget, og at DB havde brug for forstærkninger, da ”..det er for 
hård en belastning, at det altid er de samme, der laver "lort” rundt omkring” 66 

Fra 1990 til 1993 modtog PET løbende underretning om Det Danske Bro- 
derskab. Hovedkilden til disse oplysninger var Frede Farmands samtaler med 
Albert Larsen under sit kulturhistorisk-dokumentariske dække. Albert Larsen 
fremkom her med en række oplysninger om sine hensigter med etableringen af 
DB og om udviklingen i organisationen. 

Farmand kunne således i 1992 berette, at Albert Larsen under et besøg hos 
Farmand i Århus var utilfreds med, at der skete for lidt i partiet. Han var indstil- 
let på, at der skulle opbygges en organisation, som bl.a. skulle have til opgave at 
genere forskellige personer, som var positivt indstillede over for flygtninge.” 
Albert Larsen refererede således i 1993 til ”….de 5-6 mand, der skal være med, når 
der foregår noget”, og til, at disse var identiske med DB, og at de skulle bære et 
mærke, hvorpå der stod Danskernes Broderskab. Et medlem af denne gruppe 
var en yngre mand, som havde modtaget sikkerhedstræning i udlandet, og som 
ifølge Albert Larsen var dennes personlige livvagt.” 

I september 1993 kunne Ekstra Bladet med samme kilde — dvs. Frede Far- 
mand — berette, at: 


".PDN-fører Albert Larsen i foråret dannede sin egen spion- og kampgruppe, 
"Danskernes Broderskab. 

Gruppen går kun i direkte aktion på Albert Larsens personlige kommando og har 
til opgave at udspionere og angribe modstandere af den stærkt fremmed-fjendtlige 
organisation?” 


Ekstra Bladet støttede sig i udstrakt grad på en i hemmelighed foretaget bånd- 
optagelse ved Frede Farmand af en samtale mellem denne og Albert Larsen den 
8. juli 1993. På dette grundlag mente man, at Albert Larsen tilsigtede at danne 


667 Ibid., ”Vedr. De Nationale/Albert Larsen. Trusler om afbrænding af moskéer”, 6. november 1990. 

668 Ibid., ”Vedr. oplysning om mulige fremtidige aktioner udført af "De Nationale eller af ”Broderska- 
bet”, 20. november 1990. Der blev i samtalen henvist til angrebet på FIR i Odense, Demos, Lubna 
Elahi, Tom Ahlberg og Jens Sejersen. Ibid. 

669 Ibid., ”Vedr. Albert Larsen [...] besøg hos Frede Farmand Rasmussen, Århus, lørdag den 8. AUG 
1992”, 12. august 1992. 

670 Ibid., ”Vedr. Højreekstremisme/PDN, 1.9. 1993. 

både et politisk parti og en terrororganisation, som skulle blive samlingspunkt 
for højrefløjen, bl.a. i kraft af udstrakt politisk vold mod modstanderne.” 

Også fra andre kilder indgik oplysninger om DB. Albert Larsen forklarede 
således i 1993 et nyt partimedlem, at DB ”.arbejder efterretningsmæssigt — altså 
kun i Danmark. Bl.a. indsamler 'de oplysninger om folk de (PDN) aldeles ikke 
kan stole på og som i pgl. situation ville være 'smart at få fjernet, inden der bliver 
for meget gang i den...” De havde således til opgave at følge og observere folk.” 
Andetsteds omtalte Albert Larsen i april 1993 DB som en slags ”internt politi” i 
PDN. Forudsætningen for medlemskab af DB var, at man havde været medlem 
af PDN i mindst et år. Uniformen bestod af støvler, skjorte og slips.” Derimod 
var der lidt forskellige oplysninger med hensyn til, hvorvidt medlemmer af bro- 
derskabet bibeholdt medlemsskabet af PDN. I 1990 forklarede Larsen således i 
en telefonsamtale, at medlemmerne af broderskabet ikke måtte være folk, som 
repræsenterede PDN politisk, da der så ville være sammenfald.” I 1991 oplyste 
Albert Larsen i en telefonsamtale til et af medlemmerne i PDN, at DB havde ca. 
30 medlemmer, og at han ikke ønskede nogen over 40 år i DB.” 

Voldshandlinger kom flere gange på tale internt bl.a. i relation til yngre med- 
lemmer af PDN, som også tilhørte broderskabet. Således talte Albert Larsen og 
en yngre person om PDN's forsøg på at opkøbe en ejendom på Langeland og en 
lokal ejendomsmæglers udtalelse om, at man ikke ønskede nazister dér. De to 
mænd enedes om, at det ville være en god ide at tage ned og klistre nazistiske 
mærker og plakater på mandens udstillingsvindue, og dertil smide en brosten 
gennem hans vindue.” 

Mens Albert Larsen således i det ydre betonede PDN's legale virke og de- 
mokratiske hensigter, så rummede ikke blot retorikken, men også ganske kon- 
krete drøftelser på de indre linjer en betydelig mere voldsorienteret karakter. I 
PET vurderede man ganske vist en del af dette som bragesnak uden egentligt 
indhold. Men det kan på den anden side hævdes, at dobbeltheden mellem det 
legale ydre og voldshandlinger begået af elementer med tilknytning til den 
politiske bevægelse også historisk har været knyttet til stærkt højreekstremisti- 


671 Ibid.:”Dansk parti truer med bomber og terror”, Ekstra Bladet, 6. september 1993. 


I 
672 Ibid.: ”Vedr. Partiet De Nationale”, 15. juni 1993. 

673 Ibid.: ”Vedr. PDN, Emne: Danskernes Broderskab”, 10. maj 1993. 

674 Ibid.: ”Vedr. ALBERT LARSEN...tilknytning til ”Broderskabet”. 

675 Ibid.: ”Oplysninger om mulig aktion mod M/Ls boglade i Odense” 5. marts 1991 samt udskrift af 


aflytning, 22. februar 1991. 


676 Ibid.: ”Vedr. Partiet De Nationale”, 20. januar 1993. 

ske og nazistiske grupperinger. Hos Rikspartiet i Sverige — som Albert Larsen 
havde haft forbindelse til — var der også på visse punkter berøringsflader med 
hensyn til problematikken, idet Såpo her havde mistanke om, at partiledelsen 
kunne have en forbindelse til en række voldshandlinger udført af yngre per- 
soner.”7 

I andre tilfælde taltes der i PDN om aktioner mod politikere, som der i flere 
tilfælde systematisk blev indsamlet oplysninger om. I et tilfælde var der tale om 
en kommunalpolitiker i Vestjylland, som havde været med til at stifte Dansk- 
Tyrkisk Forening og var medlem af Dansk-Tamilsk Forening. Region II rettede 
gennem kontaktmanden i politikredsen henvendelse til den pågældende.” 

Det var således PDN's praksis at udsprede propagandamateriale, bl.a. ved at 
anbringe klistermærker hos antiracister og hos politikere. Det var PET's vur- 
dering, at PDN's opfattelse var, at vold ville kunne bibringe en ændring af po- 
litikernes opfattelse af især indvandrerpolitikken.” Aktiviteterne blev i øvrigt 
understøttet af bestræbelser på at indsamle navne og oplysninger om folk, som 
PDN anså for sine og sagens fjender. Således bad Albert Larsen i juli 1992 lands- 
ledelsens medlemmer om at udfærdige en liste med 10-20 navne på politikere, 
som var flygtningevenlige. Hensigten var at benytte listen til en aktion mod de 
pågældende i august måned." 

En særlig alvorlig og alarmerende tendens var, at PDN og det hermed for- 
bundne Det Danske Broderskab angiveligt systematisk indsamlede oplysninger 
om politiske modstandere ved bl.a. infiltration, opbygning af kartoteker og over- 
vågning af de pågældendes hjem eller tilholdssteder. Partiet udviklede frem 
mod 1992 også overvejelser over særlige sikkerhedsforanstaltninger i form af 


677 Overvakningen av nazister och hågerextremister, S. 142-144. Se også 158 ff. samt s. 174. 

678 PET, emnesag: ”Partiet De Nationales forsøg på at ødelægge kendte politikeres bagland”, 17. novem- 
ber 1992. Der blev ikke oplyst noget om, hvilke metoder PDN agtede at benytte. Denne sag blev 
refereret på PDN's ledermøde den 9. august 1992. Ibid.: ”Referat fra De Nationales ledermøde den 
9. august 1992. Sorø”. Heraf fremgik det, at man skulle opsætte klistermærker og plakater hos den 
pågældende. Det fremgik også, at man havde åbnet offerets post. 

679 Ibid.: ”Årligt møde i London om højreekstremisme i dagene 7. og 8/10-1992”. 

680 Ibid.: ”Indsamling af navne på politikere, som er ”flygtningevenlige, 28 JUL 1992”. 

681 Således havde PDN tilsyneladende via en af sine tillidsmænd på Fyn infiltreret ”Flygtningeven- 
nerne” (der må være tale om Landsforeningen Danske Flygtningevenner), som på den anden side 
havde haft planer om, at den pågældende skulle infiltrere DNSB. Jf. Ibid., ”Vedr. medlem af ”De 


Nationale, [...]”, 6. december 1990. 

kodede meddelelser. I 1993 var man kommet dertil, at Albert Larsen var over- 
bevist om, at han blev skygget og aflyttet. I marts 1993 overvejede Albert Larsen 
ligeledes med en anden fra partiledelsen, hvorvidt Frede Farmand kunne have 
forbindelse til PET. I det hele taget findes der i PET's akter om PDN mange op- 
lysninger, som taler om en vis informationsindsamling om politiske modstande- 
re og om infiltration i modstanderorganisationer. Dette erklærede Albert Larsen 
åbenlyst til Ekstra Bladet i forbindelse med PDN's delegeretmøde på Fyn i april 
1992 om kampen mod Maastricht-traktaten om Den europæiske Union: 


Vi infiltrerer selvfølgelig den voldelige venstrefløj, så vi kan stå bedre rustet i kam- 


pen mod dem. Vi forudser vold og regulære gadekampe” 


Albert Larsen gav udtryk for, at man især infiltrerede BZ-miljøet, FIR og FMN 
samt forskellige marxistiske organisationer. ”Der har vi folk, som samtidig er 
medlemmer af Partiet De Nationale. Vi ved alt om, hvad de foretager sig” Albert 
Larsen afviste i denne forbindelse noget kendskab til Søllerødgadebomben, og 
tilføjede: ”Vi har ikke længere folk med i Internationale Socialister. Det er ikke 
længere nødvendigt. Vi har registreret dem…”%5 

På selve mødet forklarede Albert Larsen, at det var DB, som var nøglen i 
denne virksomhed: 


"Albert Larsen fortalte om PDNs underorganisationen Danskernes Broderskab, 
som følger med og indsamler oplysninger, og så rapporterer tilbage til PDN. 

AL sagde, at de oplysninger, der bliver indsamlet, navne og adresser, mv. på folk, 
som PDN mener driver landsskadelig virksomhed — eksempelvis en formand for 
en flygtningeklub, bliver brugt i Faklen og Bavnen”&? 


Det var ikke altsammen tom retorik. PDN havde således ladet indmelde et med- 
lem af PDN i Fællesinitiativet Imod Racisme i Odense.” PDN's kontakt i Odense 


682 Ibid., ”Vedr. større bevidsthed omkring partiets sikkerhed”, 27. november 1992. 

683 Ibid.,”Ang. Albert Larsen føler sig overvåget af FET og PET”, 4. marts 1993, samt ”Mulig forbindelse 
til efterretningstjenesten”, 15. marts 1993. 

684 ”Tyske ny-nazister til møde på Fyr”, Ekstra Bladet, 12. april 1992, ibid. 

685 Ibid. 

686 PET, emnesag: ”Landsdelegeretmøde den 11. april 1992 i Fangel forsamlingshus”, 6. juli 1992. Der er 
givetvis tale om en sammenskrivning på grundlag af videofilm modtaget fra Frede Farmand. 

687 Ibid.,”Vedr. oplysninger om samarbejde mellem Nationalpartiet Danmark og Partiet De Nationa- 
le”, 6. maj 1992. Der bestod et samarbejde mellem Nationalpartiet Danmark og PDN om udveksling 

lod ligeledes udfærdige en liste over udenlandsk ejede restaurationer i Odense. 
Disse oplysninger blev bragt i medlemsbladene Bavnen og Faklen. Der var også 
her tale om en udvikling, som havde visse paralleller til udviklingen i Sverige, 
hvor højrefløjsgrupperinger i 1970'erne og 1980'erne havde indsamlet oplysnin- 
ger om deres politiske modstandere. 


PET's stilling til trusler og mulige voldshandlinger 


Da PDN sidenhen dukkede op i efterforskningen vedrørende Søllerødgadebom- 
ben, kan der være grund til i det følgende at se nærmere på PET's trusselsbillede 
i forhold til PDN's virksomhed og den voldsretorik, som partiets leder benyttede 
sig af. 

Odense var centrum for mange af de voldelige overvejelser mellem Albert 
Larsen og medlemmer af PDN. Tidligt i 1991 drøftede Albert Larsen i en tele- 
fonsamtale med et PDN-medlem forskelligt, herunder Den Danske Forening, 
og DKP/ml-bogladen i Odense. Om den sidste sagde PDN-medlemmet, at ”den 
ryger meget snart”? I marts 1991 foretog politiet i Odense en afhøring i forbin- 
delse med mistanke om planer om et brandattentat mod DKP/ml's bogbutik.” 
Talen om et angreb på bogbutikken og på Foreningen af Indvandrere og Dan- 
skere i Odense (FIDO) fortsatte i 1991. Albert Larsen drøftede videre med med- 
lemmet modus for angrebet, bl.a. ved indkastning af brosten gennem vinduet 
og efterfølgende at hælde solarolie/smørsyre eller lignende ind for at gøre loka- 
lerne ubrugelige. PDN-medlemmet skulle derpå ifølge Larsen med venstre hånd 
skrive en vedkendelsesskrivelse underskrevet Danskernes Broderskab. Aktioner 
blev efterfølgende udført mod såvel bogladen som FIDO den 13. november 1991 


af oplysninger om antiracistiske organisationer. Desuden skal Nationalpartiet Danmark have givet 
PDN ”nogle tips” om Frede Farmand. Ibid. 

688 Ibid., ”Oversigt over udenlandsk ejede restaurationer mv. i Odense”, 13. november 1991. 

689 Overvakningen av nazister och hågerextremister, s. 142. 

690 PET, emnesag: ”Oplysninger om mulig aktion mod M/Ls boglade i Odense” 5. marts 1991 samt 
udskrift af aflytning, 22. februar 1991. Sagsbehandleren var skeptisk over for truslen. Det noteredes 
dog, at PDN-medlemmet før havde benyttet to 16-årige drenge til sine politiske aktioner mod be- 
taling i form af en kasse øl. Samtalen viste i øvrigt, at PDN-medlemmet var medlem af Den danske 
Forening, men fandt at der skete for lidt. Albert Larsen havde skrevet til DDE, fordi de havde ude- 
lukket flere af hans medlemmer. Ibid. 

691 Ibid., ”Afhøring af [...], 22. MAR 1991; 26. marts 1991. Afhøringsrapport 22. marts 1991. 


PET's overvågning af den yderste højrefløj 1945-1989 


ÅLBERT LAREN OG PARTIET DE NATIONALE, 1988-92 


af to gerningsmænd. Der blev smidt brosten ind gennem begge vinduer, og bø- 
ger smidt ud på gaden.” 

11991 noterede PET's Centralafdeling, at man havde fået færten af, at PDN på 
Fyn ville forsøge at få nogle mennesker til at overfalde Erik Jensen fra Demos, 
når denne kom til Antiracistisk Træf i Odense 19.-21. april 1991.% Et lignende 
tegn på, at PDN kunne mistænkes for at anvende vold som kampmiddel, fik 
PET, da man opsnappede oplysninger, som kunne tyde på, at et medlem af PDN 
planlagde at få nogle unge til at angribe Erik Jensen, således at denne ikke kunne 
møde til et arrangement i Fællesinitiativet Imod Racisme (FIR).% I september 
1992 kontaktede det samme medlem Albert Larsen og drøftede påny med denne 
et angreb på Erik Jensen, som skulle tale i Odense for FIR. Den pågældende 
ville sammen med fire bekendte ”gokke” ham en, hvilket begejstrede Albert Lar- 
sen. Larsen fortalte også, at han bagefter ville påstå, at sådanne metoder ikke 
blev brugt i partiet.” Der skete dog intet. Det fremgår ikke af akterne, om PET 
har givet denne viden videre eller på anden måde taget skridt til at afværge et 
sådant angreb.” Derimod har sagsbehandleren i Centralafdelingen berettet, at 


692 Ibid., ”Vedr. politisk hærværk mod FIRs og FIDO's lokaler, den 13. november 1991” 22. november 
1991. Det fremgår ikke, om PET har bidraget til opklaringen af dette hærværk. Se også ibid., ”De 
Nationale”, 7. februar 1991, udskrift af aflytning, 14. januar 1991. Over for Kommissionen har Frede 
Farmand beklaget, at der ikke blev givet advarsel: "Jeg erfarer senere på baggrund af de her sager, 
at selv i Odense kunne jeg senere konstatere at man havde ikke advaret dem i bogbutikken. Man 
havde ikke advaret IS [Internationale Socialister], man havde ikke advaret de steder man havde 
ødelagt noget for indvandrerne og det til trods for at jeg på mine indberetninger og rapporter og 
dem har jeg vist jer ..”, RB: Frede Farmand, 16. juni 2004, s. 191. 

693 PET, emnesag: Vedr. trusler mod Erik Jensen afd. 2, 19. april 1991. Det blev noteret, at der ville 
ske underretning, hvis der kom flere detaljer, men at der ellers ville være normal procedure. Hvad 
denne procedure var, ses ikke. Der kan have været tale om, at man via region IV ville informere 
ordenspolitiet og anbefale skærpet opmærksomhed. Det hed således i notitsen, at den ligeledes 
tilgik region IV. Ibid. 

694 PET, faktagruppen: ”Planlagt voldeligt angreb mod Erik Jensen fra Demos”, 8. december 1992. 

695 PET, emnesag: ”Vedr. [...] PDN-repræsentant i Odense, planlagt voldeligt angreb på Erik Jensen 
fra Demos, 24. september 1992”, 8. december 1992. Angrebet fandt ikke sted, selv om mødet blev 
afholdt. Der ses ikke overvejelser om en evt. advarsel til Erik Jensen eller andre forebyggende for- 
anstaltninger. 

696 Frede Farmand forklarede, at da han fik etableret kontakt til Erik Jensen i 1993 fandt han ud af, at: 
£,. alle de forhold, hvor vidnet havde varskoet om nazisternes indbrud hos VS'erne for at tømme 
deres partikontorer og i det hele taget lave angreb på Erik Jensen og hans sympatisører, aldrig var 
opklaret” RB: Frede Farmand, 19. juni 2002. 

man derfra ved en lejlighed tog skridt til at lade Erik Jensen diskret bevogte med 
henblik på at afværge et eventuelt angreb: 


”Adspurgt, om der blev etableret observation, når f.eks. en boglade fik ruderne 
knust, forklarede vidnet, at ved denne type angreb lagde PET observation på. Vid- 
net tilføjede, at han ikke ville have, at Erik Jensen fik bøllebank, og derfor blev der 
lagt observation på ham. Generelt kan man sige, at når PET selv troede på, at der 
kunne ske noget, blev der lagt observation på. Det hørte under observationsafde- 
lingen, der sideløbende så udarbejdede observationsrapporter” %”7 


En lignende problematik gjaldt for trusler, som Albert Larsen i december 1991 
fremsatte over for en journalist ved Ekstra Bladet og mod folketingsmedlem- 
merne Mimi Jacobsen, Arne Melchior og Peter Duetoft. Der var her den forskel, 
at oplysningerne om truslerne kom fra det offentlige rum og tilsyneladende ikke 
kunne spores tilbage til PET's overvågning. I dette tilfælde blev PET notificeret 
af kriminalpolitiet i Ringsted, som overvejede tiltalerejsning mod Albert Larsen 
på grundlag af straffelovens $ 119, subsidiært $ 266. Anklagemyndigheden be- 
sluttede at undlade at rejse tiltale. 

For Fyns vedkommende forlød det, at PDN havde forbindelse til en mindre 
rockerklub, som var tiltænkt rollen som sikkerhedsvagter for Albert Larsen un- 
der dennes besøg på Fyn. En person drøftede i 1991 med Albert Larsen, at han 
næste gang Arne Melchior kom til Odense ville overfalde denne, og ”..pande 
ham sådan en, at han ikke kan rejse sig igen””% Også Jens Sejersen fra FMN 
var tiltænkt rollen som offer for et voldeligt overfald, idet PDN's mand på Fyn 
havde planer om at lade "2 mand med køller” angribe Sejersen, når denne næste 
gang kom til Odense. Oplysninger om dennes færden kunne skaffes fra kilder i 
FMN.7” I marts 1993 overvejede PET en del oplysninger fra en samtale mellem 
Albert Larsen og et medlem af partiet, hvor man talte om at forsøge at få nogle af 
de ”kammerater” man havde i Århus til at ”hilse på Frede”. Man havde mistanke 


697 RB: PET-medarbejder, 30. november 2004. 

698 PET, emnesag, ”Partiet de Nationale, Vedr. Albert Larsen..”, 10. januar 1992. 

699 Ibid., ”Vedr. oplysninger om Erik Jensens virke”, 15. oktober 1992. 

700 Ibid., ”Trussel om overfald på ARNE MELCHIOR, MF fra ledende medlem af Partiet ”De Natio- 
nale”, 28. oktober 1991. Udskrift af aflytning, 22. oktober 1991. 

701 Ibid., ”Oplysninger om muligt forsøg på overfald mod Jens Sejersen..2, 27. juni 1991. Jf. udskrift af 
aflytning, 18. juni 1991. Sagsbehandleren overvejede i notitsen, om der var realiteter bag truslen. 
Han noterede, at den pågældende havde forbindelse til rockere i Odense, men at dennes planer i 
reglen altid gik i vasken. 

om, at der kunne være tale om at presse Farmand til ikke at offentliggøre et vist 
materiale om PDN, men sagen var omgærdet med tvivl, idet man dels ikke klart 
kunne tyde samtalen, dels havde indtryk af, at der i den seneste tid var indtrådt 
en vis forsoning.7” Frede Farmand har sidenhen nævnt et eksempel på, at han af 
PET blev advaret om et planlagt angreb og derved blev i stand til at trække sig 
ud af det pågældende møde.” Men generelt har han hævdet, at PET ikke adva- 
rede politiet om forestående angreb på venstrefløjen, mens man på den anden 
side beskyttede højrefløjens møder.7% En sådan holdning hos PET eller enkelte 
medarbejdere finder ingen støtte i akterne vedrørende overvågningen af PDN 
og Albert Larsen. 

Den 6. august 1991 gav byretten i Odense tilladelse til PET-aflytning af PDN's 
ledende medlem i Odense. Denne operation blev indledt, fordi den pågældende 
havde fundet frem til en postboksadresse på FIR i Odense og derfra til boksens 
indehavere og deres adresse. Da Albert Larsen og PDN-medlemmet gik ud fra, 
at det var FIR, som stod bag PDN's problemer med at leje sig ind på Ringe Hotel 
i forbindelse med partiets landsmøde den 4. august 1991, var det tanken at lave 
en straffeekspedition mod de pågældende personer bag FIR. Odensemedlemmet 
havde inspiceret på adressen og fandt, at der var mulighed for et brandattentat. 
Han meddelte Albert Larsen, at han havde talt med en person, som var rede til 
at foretage sig nogle ting, hvis han fik 1.000 kr.. PET indledte i denne forbindelse 
en efterforskning mod den pågældende og mod PDN. PET overvejede, om der 
lå realiteter bag truslerne, men vurderede, at dennes planer altid var løbet ud i 
sandet. 


702 Ibid., ”Vedr. Partiet de Nationale, Ang. samtale den 9.3. 1993 kl. 0957 mellem Albert Larsen og et 
medlem af PDN”, samt fortsat 15. marts 1993. Her er der altså tale om en reaktion fra Centralafde- 
lingens sagsbehandler på oplysninger indsendt fra region V fire dage før. En varsling af Frede Far- 
mands kildefører i region II ses ikke i akterne. PET-medarbejderens vurdering støttede sig muligvis 
på, at der mellem Albert Larsen og Frede Farmand udspandt sig en telefonsamtale inden for en 
time efter den første samtale, og at denne syntes at have en nogenlunde venskabelig form. Jf. ibid., 
”Vedr. partiet De Nationale, Refr… af 03 marts 1993 kl. 1048”, 4. marts 1993 samt tilføjet 15. marts 
1993. 

703 RB: Frede Farmand, 19. juni 2002: "Det var i den forbindelse, at PET i et tilfælde advarede vidnet 
om, at han skulle have bank. Vidnet mødte derfor ikke op, idet han foregav at være blevet forkølet. 
Det var absolut et PET-projekt?” 

704 Frede Farmands samtale med to repræsentanter for Kommissionen den 16. december 2000. Se også 
RB: Frede Farmand, 18. juni og 19. juni 2002 samt 16. juni 2004. 

"Som ved den første efterforskning mod… [den pågældende], vil konklusionen 
også denne gang blive, at… [den pågældende] formår sammen med Albert Larsen, 
Sorø, at ”blæse en masse luft i nogle ting, som så i sidste ende siver ud til ingen 
ting "795 


Samme år talte den pågældende med Albert Larsen om et angreb på et asylcen- 
ter ved Fåborg. Man drøftede, at "muslimerne i Odense om ti år vil lave en 
muslimsk stat, og det skal forhindres evt. ligesom i Tyskland, ved brug af 'stok- 
keslag”". Albert Larsen mente, at de — PDN — var få, men at de jo kunne åbne 
ballet og derved tiltrække andre. Man drøftede i denne forbindelse asylcentret 
ved Odense — som "trænger til en afklapser” — og ved Fåborg, hvorfra det var 
lettere at komme væk hurtigt.7?% 

Der er ikke spor efter PET's overvejelser om at tage skridt til at rejse sigtelse 
mod Albert Larsen for trusler i de tilfælde, hvor denne mere eller mindre of- 
fentligt (i det sidste tilfælde til Farmands kamera) havde fremsat sådanne. På 
den anden side er der heller ikke entydige spor efter, at de planlagte aktioner har 
ført til vold mod personer som følge af, at PET har undladt at videregive oplys- 
ninger. Det er således muligt, som den ovenfor citerede PET-medarbejder har 
forklaret for Kommissionen, at PET har foretaget en løbende vurdering af, om 
planerne havde noget reelt indhold. Det er også muligt, at PET — eventuelt via 
regionsafdelingerne — har videresendt oplysningerne til den lokale politikreds. 
Spørgsmålet berører et dilemma i PET's arbejde. Skulle man først og fremmest 
— selv i tvivlstilfælde — rykke ud med advarsler til de pågældende eller til det 
lokale politi, eventuelt rejse sigtelse, og dermed kompromittere de kilder, som 
tjenesten rådede over, indstille operationer eller afsløre, at denne eller hin person 
blev overvåget?77 

Sagsbehandleren i Centralafdelingens ekstremismeafdeling har for Kom- 
missionen forklaret, at der for PET kunne være tale om et dilemma, hvor for- 
skellige hensyn nøje måtte afvejes. Når PET på grundlag af kilder eller indhent- 
ningsoperationer som f.eks. telefonaflytninger kom i besiddelse af oplysninger 
om mulige angreb på borgere, måtte man naturligvis overveje modforanstaltnin- 
ger som f. eks. en advarsel til den pågældende borger. Problemet var imidlertid på 
den anden side, at hvis oplysningerne stammede fra én kilde, så risikerede man 


705 PET, emnesag: Notits, 22. oktober 1991. 

706 Ibid.: ”Samtale mellem medlemmer af De Nationale om angreb på asylcentre i Danmark, 4. no- 
vember 1991. Udskrift af aflytning 14. oktober 1991. 

707 Jf. spørgsmål nr. 407 og 408 fra retsudvalget til justitsministeren. 

med en advarsel baseret på oplysninger fra denne at eksponere kildens identitet, 
vedkommendes forbindelse til PET og eksistensen af en PET-overvågning af det 
pågældende politiske miljø. Man risikerede altså at ”..brænde kilden af.” Men 
sagsbehandleren understregede i sin forklaring for Kommissionen, at hvis man 
troede på truslen, så ville PET altid handle på basis af sine oplysninger. I flere 
tilfælde har man i Centralafdelingen valgt at lade et observationshold overvåge 
et møde, en bygning eller lignende for at være i stand til at gribe ind i tilfælde af, 
at der var alvor bag de planlagte voldshandlinger.7 

En nøjere undersøgelse af Albert Larsens talrige udtalelser blev foretaget i 1993 
i forbindelse med fremkomsten af De skjulte bånd og forskellige artikler i Ekstra 
Bladet i dagene 6.-7. september 1993. Albert Larsen blev i den forbindelse afhørt af 
politiet den 18. oktober og den 8. november 1993 på foranledning af politianmel- 
delser fra bl.a. Folkebevægelsen mod Nazisme. Albert Larsen henviste i sine svar 
til, at han havde fremsat sine udtalelser efter selv at være blevet forulempet, og at 
det var sket i ophidselse. Han havde ikke tænkt sig at føre dem ud i livet, og i øvrigt 
var han blevet misforstået af Frede Farmand. Han gav udtryk for, at han ikke havde 
tænkt sig at benytte voldelige midler.» Hvis man sammenligner Albert Larsens 
udtalelser til Frede Farmand den 8. juli 1993 og hans forklaring til politiet den 8. 
november, så træder det imidlertid frem, at referencerne til vold i reglen var knyt- 
tet til hypotetiske forudsætninger om en fremtidig krisesituation eller et opstået 
nødværge af politisk art. Til Farmand erklærede han: 


"Ved du hvad, jeg ville til enhver tid ingen som helst samvittighed have ved at 
skyde en hvilken som helst politibetjent eller en hvilken som helst person, som jeg 
føler truer mig. Jeg ville overhovedet ikke have betænkeligheder ved at likvidere en 
sådan person. Og det har jeg sagt til politiet, og det ved de, og det står i en rapport. 
Det var under afhøring hernede i Ringsted. Han spurgte mig, om jeg selv ville gøre 
det, og jeg sagde "det kan I eddermanme tro”. Færdig med det, og så sludrede vi 
ikke mere om det. Det var ikke Hansen selv — ham derinde fra, som nu er blevet 
øverst i den sag der — det var en lokal PET-mand, som sidder dernede. Det var 
dengang, han spurgte mig om, hvor langt jeg ville gå. Jeg sagde "hvor langt gik man 
dengang”. Og jeg føler en parallel — det kan da godt være, at jeg er syg oven i ho- 
vedet. Men jeg føler det som en besættelse, og jeg vil beskytte mit land og mit folk. 


708 RB: PET-medarbejder, 30. november 2004. Se også PET, emnesag: ”Vedr. oplysninger om mulige 


»» 


fremtidige aktioner udført af ”De Nationale" eller af ”Broderskabet”, 20. november 1990. 
709 PET, ujournaliseret sag: ”Vedr. Albert Larsen…Partiet De Nationale”; ”Kriminalpolitiet i Ringsted: 
Rapport vedrørende afhøring af Albert Larsen i forbindelse med hertil indgivne anmeldelser”, 


14. oktober 1993. 

Så jeg vil godt benytte mig af de metoder — ikke fordi de gjorde det, men fordi det 
måske er en vej at komme ud af det der. Så det kommer helt sikkert det der””? 


Parallellen til besættelsestiden og den påtvungne nødværge dukkede flere gange 
op i direkte eller indirekte form i Albert Larsens henvisninger til mulig brug af 
vold og var på sin vis en forlængelse af den retfærdiggørelse, som byggede på, at 
man følte sig presset og truet af de antifascistiske venstreorienterede grupperin- 
gers aktiviteter.7" 

PDN blev i 1993 taget op på et møde i Wamberg-udvalget. Udvalgets drøftelse 
drejede sig om, hvorvidt medlemslister kunne inddækkes på organisationssager. 
Partiet nævntes her som eksempel på et sådant parti, hvor det blotte medlemskab 
kunne begrunde en registrering. Det samlede antal registrerede med relation til 
PDN var ved partiets opløsning i 1994 kun 13. Tilgangen af registrerede var også 
meget beskeden. Således blev der i 1993 registreret to, og i 1994 en med relation til 
PDN.7” To kort, som stammer fra et arbejdskartotek, anførte dog flere navne på 
emnekortet for PDN. Her stod opført 52 navne på medlemmer og enkelte med 
relation til PDN. Sammen med navnene stod anført cpr.-numre, i visse tilfælde 


”» » 


B-numre samt enkelte småoplysninger som f. eks. ”tidl. Z%; ”Stop indvandringen” 


710 PET, kildesag: Notits vedr. samtale mellem Albert Larsen og Farmand, 8. juli 1993. 

7iu Da Albert Larsen blev afhørt i forbindelse med anmeldelserne i sommeren 1993, kom han igen 
ind på parallellen til besættelsestiden: "Albert Larsen mener, at Frede Farmand har stillet ham et 
spørgsmål noget i retning af, ”hvordan opnår man resultater i et opløst samfund eller et samfund 
på vej til opløsning] Det er i forbindelse med et sådant spørgsmål, at afhørte har fremsat udtalelsen. 
Det er Frede Farmand, der har taget netop denne sentens og "kørt den sammen med noget andet. 
Afhørte fremfører også, at udtalelserne er fremsat i en diskussion mellem to private personer, nem- 
lig ham selv og Frede Farmand Rasmussen. Som et eksempel på et samfund på vej til opløsning 
nævner afhørte Sydafrika, ligesom han nævner Peru og den derværende oprørsbevægelse ”Den 
lysende sti. Afhørte nævner også Danmark under 2. verdenskrig, hvor, som han udtrykker det, 
frihedskæmperne på et tidspunkt, ”begyndte at vågne op. Det er under sådanne forhold og lignende 
tilstande, at han kan anerkende, at der bruges vold og han går ind for det, man kan betegne som 
terrorisme. Afhørte pointerer, at han ikke på nuværende tidspunkt går ind for den slags metoder, 
men som beskrevet kun under helt ekstreme forhold” PET, ujournaliseret sag: ”Vedr. Albert Lar- 
sen…Partiet De Nationale”; ”Kriminalpolitiet i Ringsted: Rapport vedrørende afhøring af ALBERT 
LARSEN i forbindelse med hertil indgivne anmeldelser”, (oprettet) 14. oktober 1993. 

712. PET, emnesag: Notits om organisationer, hvor medlemskab kan begrunde registrering, 16. oktober 
1998; ibid., bilag 1: Eksempler på organisationer, hvor medlemsskab kan begrunde registrering, afd. 
5, 4. marts 1993. Heri hed det blot om PDN, at partiet ideologisk lå meget tæt på DNSB, men blot 
ikke benyttede hagekorset som symbol. 

”DDF” eller ”tidl. DNSB”. De 39 navne stod bag emnekortet under ”medl”, Af dem 
havde fire et B-nummer. På det andet kort stod der anført navne, adresser eller cpr.- 
numre på de pågældende 13 personer. Der var i alt 7 kvinder. Resten var mænd.7; 

Et eksempel på PET's vurdering af PDN's medlemmer kan ses i en sikker- 
hedsgodkendelsessag vedrørende et centralt placeret medlem af PDN, som skulle 
godkendes til ”Til Tjenestebrug” i forbindelse med sin tjeneste som professionel 
soldat. Vurderingen fra den centrale sagsbehandler var her, at den pågældende 
var meget påvirket af Albert Larsens politiske synspunkter, men at man samtidig 
ikke så nogen problemer i at sikkerhedsgodkende den pågældende.” Som en ef- 
tertanke tilføjedes: 


"Afslutningsvis kan det bemærkes, at meget nationalt prægede politiske holdnin- 
ger hos mennesker normalt ikke taler til ugunst for disses evner til at efterleve 
sikkerhedsmæssige forskrifter?” 


Det kan være svært umiddelbart at følge tankegangen i dette ræsonnement. Dels 
var der ikke tale om, at den pågældende var registreret på grund af ”meget na- 
tionale” synspunkter, men for medlemskab af et parti med stærkt antidemokra- 
tiske, nazilignende sympatier og hvis leder i flere tilfælde havde givet udtryk 
for tilslutning til voldshandlinger. Dels kunne der være grund til at befrygte, at 
personer med sådanne sympatier, hvis de fik adgang til våben eller sprængstoffer 
kunne udgøre en fare for — ikke sikkerhedsforskrifterne — men derimod visse 
politikeres eller andre borgeres sikkerhed. 

Den afdeling i PET, som koordinerede arbejdet med De Nationale, var Cen- 
tralafdelingens ekstremismeafdeling, hvor en af de cirka seks-syv medarbejdere 
fra 1988 viede det meste af sin tid til overvågningen af de danske nazister. Denne 
medarbejder koordinerede samarbejdet med regionsafdelingerne. Især region II 
og region I spillede en vigtig rolle i dette arbejde, men også region V kom ind 
med overvågningen af PDN fra 1989. Overvågningen af PDN skete primært ved 
region V, hvorunder partiets landsledelse i Sorø hørte. Også region II spillede en 
vigtig rolle, idet man her havde kontakten til Frede Farmand. Senere trådte også 
andre afdelinger — især regionsafdeling IV — ind i forbindelse med visse kon- 


713 Ibid., to kartotekskort påhæftet A4-ark, 27. oktober 1993. Der er her tale om et arbejdskartotek 
vedrørende højreekstremisme. 

714 PET, personsag: ”Notits vedr. forespørgsel om sikkerhedsgodkendelse af… til ”Til Tjenestebrug; 
12. februar 1991. 

715 Ibid. 

krete sager. Til gengæld findes der få akter, som kaster lys på Centralafdelingens 
stilling i forhold til PDN. Tyngden i arbejdet med PDN og Albert Larsen var 
således spredt på flere regionsafdelinger med Centralafdelingens afdeling 2 som 
koordinerende bindeled. Her bevægede man sig mellem 1989 og 1992 i retning 
af et skærpet trusselbillede og en tættere overvågning af Albert Larsen. Det var 
ikke mindst en del af det materiale, som overvågningen kastede af sig, der gav 
anledning til en skærpet opmærksomhed omkring Albert Larsens aktiviteter og 
kommunikation. 

I PET var man i særlig grad bekymrede for, at højrefløjen i Danmark skulle 
udvikle sig på tilsvarende vis som i Tyskland med en opblussende højreradika- 
lisme, der senest havde givet sig udslag i uroligheder i Rostock med angreb mod 
asyl- og flygtningecentre. Det gav sig udslag i et oversigtsnotat fra Centralafde- 
lingen den 1. oktober 1992. Man var opmærksom på, at tegnene på en voksende 
modstand mod den officielle flygtningepolitik nu kunne ses i form af bl.a. et 
angreb med molotovcocktails mod et asylcenter i Jyderup den 28. august 1992 og 
i form af forskelligt hærværk og brandbomber mod indvandrerejede butikker. 
Ligeledes var man opmærksom på, at denne tiltagende opbakning til højreeks- 
tremismen i Danmark også mobiliserede den yderste venstrefløj til kamp, og 
at dette medførte øget risiko for voldelige konfrontationer. Danske højreekstre- 
mister havde direkte refereret til udviklingen i Tyskland og slået på, at vold var 
det eneste middel til at få politikerne i tale. Derfor havde PET bedt alle poli- 
tikredse om at skærpe overvågningen omkring indvandrere og ekstremister (i 
betydningen: ekstremisters aktivitet i relation til indvandrere). Man nævnte i 
samme sammenhæng den uopklarede bombesprængning i Søllerødgade hos IS. 
Om PDN konstaterede PET blot, at partiet hidtil havde været mest aktivt in- 
den for propaganda, men at det helt tydeligt var partiets opfattelse, at der måtte 
voldshandlinger til for at få politikerne i tale og ændre på flygtninge- og indvan- 
drerpolitikken.7' 

Det var nu PET's klare opfattelse, at den eneste forskel mellem DNSB og PDN 
var, at det sidstnævnte parti ikke ville tone rent flag med brugen af hagekorset og 
de nazistiske referencer, som man vidste havde en dårlig presse i Danmark. PDN 
ønskede derimod at fremstå som en stærkt invandrerfjendsk dansk organisation 


716 PET, emnesag: ”Årligt møde i London om højreekstremisme i dagene 7. og 8/10-1992”, 1. oktober 
1992. Tyskland havde i 1992 set voldsomme højreekstremistiske og fremmedfjendtlige aktioner bl.a. 
i Rostock i det tidligere DDR og i november 1992 i Målln, hvor tre mennesker omkom som følge af 
en mordbrand. 

og ville på dette grundlag søge at hverve potentielle vælgere til kommunalvalget 
i 1993. PDN selv anslog, at man havde 700-800 medlemmer, men PET vurde- 
rede, at det reelle tal nærmere var mellem 50 og 100. En del personer syntes at 
pendle frem og tilbage mellem de forskellige højrefløjsorganisationer. Man var 
ligeledes opmærksom på PDN's praksis med hensyn til at benytte sig af spionage 
mod modstanderne og havde mistanke om bl.a. brug af spioner i Postvæsenet og 
KTAS og JTAS. Der var i et tilfælde påstået uautoriseret åbning af post til en ta- 
milsk organisation.” Man fandt dog især anledning til bekymring for øget vold i 
det mulige samspil mellem tilstedeværelsen af de højreekstremistiske foreninger, 
den voksende indvandring og den stigende utilfredshed hos mange danskere 
med fremmedpolitikken.”” Det blev derfor anbefalet, at man skulle vie disse for- 
hold øget opmærksomhed. Man havde da også i PET udvidet bemandingen på 
området fra en enkelt sagsbehandler til to mand. Men det var den pågældende 
— underordnede — medarbejders opfattelse, at området burde oprustes, og at 
regionerne skulle sættes stærkere ind på feltet.7” 

En opsummering fra Centralafdelingen i januar 1992 om højreekstremismen 
i Danmark kom således også ind på PDN, som klart opfattedes som et nazistisk 
parti i slægt med DNSB. 


"At vi fortsat er nødt til at tage ham [Albert Larsen] og hans gruppe alvorligt, skyl- 
des hans påståede kendskab til et overfald” på en lokal SF-politiker i 1990, samt 
hans gentagne udtalelser om attentatplaner mod indvandrere og disses institutio- 
ner. 

Vi tvivler efterhånden alvorligt på, at hr. LARSEN har det fornødne "mod til at 
udføre et ”reel? bombe- eller brandattentat. Sikkert er dog, at enkeltmedlemmer af 
hans organisation uden megen overtalelse, vil være i stand til at hæve niveauet fra 
de hidtidige ”bagatelagtige' hærværksaktioner, som et par medlemmer i Odense 
indtil videre har udført mod indvandrerorg. og "fjenderne på venstrefløjen. 

Flere af medlemmerne har ligeledes relativt nemt ved — via arbejdsplads eller 
Hjemmeværnet — at skaffe sig det nødvendige sprængstof,” 


Analysen konstaterede, at såvel PDN som DNSB og Nationalpartiet Danmark 
havde betydelige ledelsesmæssige vanskeligheder, og at det manglende sam- 
arbejde på den yderste højrefløj var en hindring for ekspansion. Men det blev 


717 PET, materiale fra Region IV: ”Højreekstremisme i Danmark, status pr. 1. januar 1993”. 
718 Ibid. 
719 Ibid. 
720 PET, emnesag: ”Kortfattet gennemgang af højreekstremismens ansigt”, 28. januar 1992. 

også konstateret, at der tilsyneladende var en betydelig opbrudsstemning i den 
danske befolkning bl.a. på grund af flygtningespørgsmålet, og at potentialet for 
højreekstremismen ”..har måske ikke siden førkrigsårene været større” Med i 
overvejelserne var også den tilsyneladende krise som Den Danske Forening led 
under som følge af bl.a. formanden Ole Hasselbalchs udtalelser om en mulig 
fremtidig brug af voldelige metoder, og at der blandt visse DDF-medlemmer 
kunne være sympati for en del af de fremmedfjendtlige temaer, som der blev ført 
kampagne på. 


"Man vil herefter kunne begynde at gætte på, om en sådan ødelæggelse vil betyde 
en opsplitning i flere små men godt sammensvejsede grupper, 'der nu har set hvad 
demokratiets midler og ord fører til! og handler derefter, eller om ”marr blot opgi- 
ver det hele og efter nogen tid begynder forfra. Vi lever jo heldigvis i Danmark, så 


man har da lov at håbe?” 


Dette håb kunne efter sagsbehandlerens opfattelse støtte sig til, at den svære høj- 
rebølge, som 1988-90 havde skyllet over Europa med en del politisk vold som 
følge, og som også havde ramt Sverige med skinheads, ikke i Danmark havde 
andet resultat end et par sporadiske og dårligt gennemførte aktioner mod flygt- 
ninge.7” 

I sagen vedrørende PDN ligger en notits om det yderste højres forhold til 
Hjemmeværnet. Her konstateres det, at der ikke er noget mærkeligt i, at mange 
højrenationale har forbindelse til Hjemmeværnet, som jo netop samlede dan- 
skere med et ønske om at forsvare landets nationale interesser. Det gav allige- 
vel anledning til bekymring, at nogle af Hjemmeværnets medlemmer havde 
forbindelse til de yderligtgående højreekstremistiske bevægelser, og at der 
blandt disse også var folk, som individuelt var medlemmer af bevæbnede akti- 
vitetsgrupper, som uden for Hjemmeværnet angiveligt var helstøbte kamp- og 
indsatsenheder. Set i forbindelse med arbejdsløsheden, politikertrætheden og 
befolkningens mistillid til den officielle flygtninge- og indvandrerpolitik var 
der, fandt koncipisten, grund til at være på vagt. Denne anbefalede en skrap- 
pere sortering, en mere aktiv modgåelse af ekstremistsynspunkter og en kon- 


721 Ibid. 
722 Ibid. 

stant undervisning i demokratiets spilleregler og Hjemmeværnets forholds- 
paragraf.7> 

Trods alt så PET udviklingen på den yderste højrefløj i møde med en blan- 
ding af alvor og tilfredshed. Man kunne således konstatere, at der trods den po- 
litiske polarisering og uroen omkring flygtninge- og indvandrerpolitikken ikke 
kunne konstateres en mærkbart øget støtte til højreekstremismen i Danmark. 
Det blev vurderet, at antallet af medlemmer af DNSB, PDN og Nationalpartiet 
Danmark var på under 1.000. Af de ca. 150 episoder af racistisk karakter over ca. 
otte måneder var kun ganske få begået af organiserede højreekstremister. 


"Det kan således konstateres, at nok er der grobund for stærke nationalsocialisti- 
ske — eller måske rettere nationale følelser, men at hyldelsen til ensartetheden som 
nationalt symbol, fortsat ligger danskerne utroligt fjernt” 


Blandt de højreekstreme partier blev PDN efterhånden opfattet som hensyg- 
nende. Selv om landslederen Albert Larsen havde gode oratoriske evner, var det 
ikke lykkedes at samle nogen større gruppe om partiet. Gruppen var ifølge PET's 
skøn på under 100 personer, hvoraf en del kom fra DNSB, og visse andre fra den 
”stuerene” (PET's anførselstegn) bevægelse Den Danske Forening. Man opfat- 
tede det som usandsynligt, at PDN ville være i stand til at lukrere på fremmed- 
modstanden og ekspandere med hensyn til tilslutning. Man kunne bl.a. af den 
grund (men også på grundlag af vurderingen af de to øvrige partier) konkludere, 
at nationalsocialismen ikke udgjorde nogen fare for demokratiet. Der var heller 
ikke nogen bevægelse fra utilfredsheden med flygtninge- og indvandrerpolitik- 
ken til nogen voldsom stigning i medlemstallet hos partierne på ”dette ekstreme 
overdrev”. Derimod gav det anledning til skærpet opmærksomhed, at utilfreds- 
heden syntes at have givet sig udslag i flere spontane angreb på asylcentre og på 
”fremmede”7+ 

Opmærksomheden over for den ekstreme højrefløj — herunder PDN — 
blev åbenbart løftet til højeste niveau i løbet af 1994. I februar 1994 advarede 
justitsminister Erling Olsen således på et møde i Den Danske Publicistklub mod 
det nazistiske miljø i Danmark, og erklærede, at politiet havde intensiveret over- 
vågningen af disse grupper, som måtte opfattes som farligere end venstrefløjen. 


723 PET, emnesag: Generelt men løst om danske højreradikale og nationalsocialisters tilknytning til 
Hjemmeværnet, 28. september 1993. 

724 PET, materiale fra Region IV: ”Vedr. møde om højreekstremisme i..”, 27. august 1993 Der var tale 
om et statuspapir over situationen i Danmark til brug på et internationalt møde. 

Han henviste til, at man gennem de sidste 18 måneder havde registreret et par 
hundrede tilfælde af ulovligheder begået i det nynazistiske miljø. Der var til- 
fælde af bombetrusler, uddeling af nazistisk materiale osv. Men der havde også 
været en snes bombesager, en snes brandstiftelser og en snes alvorlige voldssager 
af racistisk karakter. Han henviste konkret til DNSB, NPD og PDN.7> 

Det lykkedes ganske vist PDN at få 48 stemmer ved amts- og kommunevalget 
i1993 i Odense kommune, men da Albert Larsen i 1994 blev alvorligt syg, opfat- 
tede man partiets dage som talte.” PDN blev reelt lagt sammen med NPD i ef- 
teråret 1994. PDN blev opløst den 27. september 1994. På et møde den 1. oktober 
1994 blev resterne af PDN optaget i NPD. En videreførelse af medlemslister og 
økonomi var der imidlertid ikke tale om. Medlemslisterne var destruerede ved 
Albert Larsens død i 1994, og et økonomisk fundament eksisterede ikke længe- 
ré.77 

PET opretholdt gennem de følgende fire år på lavt blus en registrering og 
overvågning af de tidligere PDN-medlemmer. I 1998 blev det besluttet, at tid- 
ligere medlemskab af PDN ikke længere kunne begrunde fortsat registrering. 
PET's fokus på PDN blev opgivet i 1998.7 


Konklusion vedrørende kapitlerne 1-6 


Kendetegnende for den yderste højrefløj er dens manglende opbakning i den 
danske befolkning. Efter besættelsen stod nazismen svagt både som ideologi og 
bevægelse; den opfattedes som et udtryk for ”unational” eller ”landsforræderisk” 
virksomhed. Dertil kom, at afsløringerne af nazismens og fascismens forbry- 
delser under 2. Verdenskrig yderligere begrænsede bevægelsens mulighed for 
at etablere sig. Der dannedes dog en lang række nazistisk prægede organisatio- 
ner i den umiddelbare efterkrigstid, men disse havde mere karakter af interes- 
seorganisationer for landsvigerdømte i forbindelse med retsopgøret. Mange af 
de ledende figurer på den yderste højrefløj — bl.a. DNSAP, men også blandt de 


725 ”PET holder øje med nazister”, Politiken, 18. februar 1994. 

726 PET, materiale fra Region IV. 

727 PET, personsag: ”Vedr. nedlæggelse af Partiet De Nationale” 30. september 1994; PET, personsag: 
”Vedrørende møde på Borup Kro den 1. oktober 1994”, 24. oktober 1994. 

728 PET, materiale fra Region IV. 

østfrontfrivillige og i det tyske mindretal i Sønderjylland — blev som følge af rets- 
opgøret efter besættelsen kriminaliseret og stigmatiseret som landssvigere. 

Antallet af nazister i Danmark under den kolde krig findes der ingen præcise 
opgørelser over, men forespørgsler fra PET til partiet DNSAP's leder, Svend Sa- 
licath, i 1960-61, viste, at der godt og vel var 25 engagerede medlemmer i partiet 
samt et ukendt antal sympatisører. Formentlig har der ikke på noget tidspunkt 
i Danmark været over 100 medlemmer af det i 1983 etablerede DNSB, der er- 
stattede DNSU, som var blevet grundlagt af Povl Heinrich Riis-Knudsen i 1970. 
Flere danske nynazister i DNSU og DNSB havde en personlig forbindelseslinje 
til fortidens nazister i kraft af, at de var efterkommere af landssvigerdømte. An- 
dre yderliggående partier som Nationalpartiet Danmark og Partiet De Nationale 
har heller ikke formået at tiltrække medlemmer ud over en nærmest ubetydelig 
skare. PET var dog opmærksom på, at grænsefladen mellem, om man henreg- 
nedes som nazist eller som en person, der havde rekvireret materiale fra en af 
disse organisationer, kunne være diffus. En navneliste fra 1992 viser således un- 
der titlen ”personer af mulig H-ekstrem. Observans” ca. 350 personer og organi- 
sationer. Blandt disse var 217 navne og organisationer med betegnelsen DNSB, 
59 med betegnelsen de nationale, 43 med ”DDF” (dvs. Den Danske Forening), 11 
med NPD og ca. 10 med betegnelsen nazisme eller andet. 

Den eneste bevægelse, der har kunnet fremvise en egentlig landsdækkende 
organisation med et par tusinde medlemmer, er Den Danske Forening, som ved 
dannelsen klart adskilte sig fra de andre partiers yderliggående retorik. Forenin- 
gen blev dog senere periodevis genstand for infiltration fra det yderste højre. 

PET's overvågning af nazister og andre grupperinger på den yderste højrefløj 
har varieret i intensitet. I perioden 1945-1950 holdt politiet det tyske mindretal i 
Sønderjylland under overvågning, særlig på grund af mindretallets stilling un- 
der besættelsen og de pronazistiske strømninger, som tjenesten stadig mente at 
kunne identificere i lokalbefolkningen. Myndighedernes frygt var, at disse hold- 
ninger ville føre til fornyede krav om en grænserevision. I samme periode inter- 
neredes over 3.000 medlemmer af mindretallet for unational virksomhed. 

I den resterende del af Danmark var overvågningen nærmest på vågeblus ind- 
til dannelsen af DNSU i 1970. Gennem 1970'erne var der imidlertid stadig blot 
tale om et beskedent antal yngre nazister. Kredsen af mere eller mindre passive 
sympatisører i især den ældre generation må anses at have været noget større. Til 
gengæld var aktiviteten voksende med hensyn til især publiceringsvirksomhed 
og den internationale kontaktflade. Optrapningen i efterforskningen af nazister- 
ne synes at være blevet taget ganske naturgivent i PET. 

Efter Svend Salicaths død i 1983 indledtes en ny og mere intensiv fase i såvel 
det nye parti, DNSB's, udvikling som i PET's overvejelser om, hvordan man skul- 
le gribe den nye udfordring fra det yderste højre an. I tiden fra DNSB's grund- 
læggelse i 1983 frem til slutningen af 1980'erne tegnede nynazisterne sig stærkere 
i den danske offentlighed, ligesom bevægelsens internationale kontakter styr- 
kedes. Danmark blev et strategisk knudepunkt for nazistisk forlagsvirksomhed, 
hvilket også skal ses i sammenhæng med det tyske forbud mod at producere og 
distribuere nazistisk materiale. Som en følge heraf blev efterretninger afledt af 
PET's overvågning af DNSB vigtige for samarbejdet med udenlandske tjenester, 
hvilket i vid udstrækning også kan forklare PET's ønske om at fortsætte og ud- 
bygge denne overvågning. 

PET's regionsafdeling i Århus kom til at stå i centrum for denne indhent- 
ning, idet den forestod kildeføringen af Frede Farmand. Farmands virke dels 
som informationsindhenter for sit eget Kulturhistorisk Fondsarkiv dels som 
kilde for PET kan være vanskelig at udskille fra hinanden. Farmand tog ofte selv 
initiativ til informationsindhentning i højrefløjsmiljøerne og overlod dernæst 
PET materialet, også i visse tilfælde hvor PET ikke havde udtrykt noget ønske 
om at følge eller overvåge de pågældende. Frede Farmands ”postkasse-tømning” 
af Nordland Forlags debitorkartotek var en del af den virksomhed, som uden 
tvivl blev udført i samarbejde med PET. Der henvises her til den retlige vurde- 
ring i kapitel 4. 

Fra midten og slutningen af 1980'erne, samtidig med de stigende udfordrin- 
ger fra internationalisering, europæisk integration og den øgede tilstedeværelse 
af flygtninge og indvandrere, kom nye højregrupperinger til. Disse gruppers ak- 
tiviteter og forbindelseslinjer blev udvidet, og modsætningerne til andre dele 
af dansk politisk liv blev skærpet. Således kom en række grupperinger af me- 
get forskellig observans i PET's interessefelt. Man kan i denne periode tale om 
et egentligt skift i dansk politik, hvor de mindre grupperinger på yderfløjene i 
dansk politik søgte nye orienteringspunkter og reorganiserede sig. Modstanden 
mod EU og mod flygtninge- og udlændingepolitikken blev et samlingspunkt for 
både et markant skifte i den politiske retorik, men også for en fremvækst af nye 
grupperinger, som slog sig op på forsvaret af traditionelle forestillinger om dansk 
folkelighed, den udsatte nationalstat og traditionelle nationale mærkesager. Det 
gjaldt i udpræget grad initiativet Flygtning 86 og dannelsen af Den Danske For- 
ening (DDF). Det er også kendetegnende, at nazistiske grupperinger — som f. 
eks. DNSB — i denne periode markerede sig stærkere, og at der i perioden opstod 
flere nye yderliggående grupperinger — eksempelvis Partiet De Nationale (PDN) 
og Stop Indvandringen. 

Også den yderste venstrefløj søgte i disse år efter nye ideologiske reference- 
punkter. Med henvisning til den nazistiske fare var venstrefløjen til en vis grad 
i stand til at forene sig med bredere politiske grupper i det danske samfund i f. 
eks. Folkebevægelsen Mod Nazisme (FMN), mens f. eks. Demos og Internatio- 
nale Socialister (IS) i særlig grad fokuserede på antiracismen med initiativer som 
Fællesinitiativet imod Racisme (FIR). De to yderfløje i danske politik definerede 
sig i forhold til skarpt tegnede fjendebilleder, som frakendte modparten en legi- 
tim plads i folkestyret. 

Spændingsfeltet mellem det nye højre og de venstrefløjsorganisationer, som i 
særlig grad rettede deres energi ind i kampen mod de nye højretendenser, rum- 
mede væsentlige nye udfordringer for PET. Det nye var også, at det nye højre, de 
egentlige nazistiske og racistiske grupper samt det antinazistiske og antiracisti- 
ske felt i hidtil uset grad udfoldede en del af deres aktiviteter rettet mod hinan- 
den, og at de som led i deres politiske kampagner i stort omfang søgte at bruge 
medierne som platform i kampen om den politiske dagsorden. 

Materialet i PET's arkiv vidner om, at højrefløjsmiljøerne øvede afsmitning 
på hinanden. Videre gjaldt det også — igen i periodens sidste år — at grupperinger 
på højrefløjen og venstrefløjen nærede en gensidig interesse for hinanden på en 
sådan måde, at PET havde grund til at frygte voldshandlinger. Konflikten mel- 
lem det yderste højre og det yderste venstre blev for alvor synlig i forbindelse 
med sagen om Søllerødgadebomben i 1992, som er gjort til genstand for særskilt 
behandling i de følgende tre kapitler. 

Det kan på baggrund af det gennemgåede materiale konstateres, at PET har 
afdækket udviklingen på den danske højrefløj, som man i slutningen af 1980'erne 
og begyndelsen af 1990'erne så med stigende bekymring på. Samtidig foretog 
PET en tilsyneladende realistisk vurdering med hensyn til den yderste højrefløjs 
muligheder for at omsætte den voldelige retorik til politiske attentater. At noget 
sådant ville forekomme, var ikke sandsynligt. 

Det undersøgte materiale har ikke tilvejebragt holdepunkter for de i offent- 
ligheden fremsatte påstande om, at der har eksisteret upassende forbindelser 
mellem de overvågede højrefløjsmiljøer og PET. Det må ligeledes konkluderes, 
at de fremsatte beskyldninger om en bevidst underminering af Folkebevægelsen 
Mod Nazisme (FMN) fra PET's side er grundløse. 

Retlig vurdering vedrørende kapitlerne 2-6 


Kommissionen har ved sin gennemgang af PET'S virksomhed omhandlet i kapit- 
lerne 2-6, bortset fra operationen mod Nordland Forlag, som er gjort til genstand 
for en særskilt juridisk vurdering i kapitel 4, ikke konstateret tilfælde, hvor PET har 
overtrådt regler og retningslinjer fastsat af Folketinget eller regeringen. 

Bombesprængningen den 16. marts 1992 


Den 16. marts 1992 klokken 11.30 skete en større eksplosion på Internationale So- 
cialisters (IS) Københavnskontor i Søllerødgade nr. 33 på Nørrebro. Sprængnin- 
gen anrettede store skader på bygningen og udløste en voldsom brand, som først 
efter et større slukningsarbejde blev nedkæmpet. Eksplosionen var så voldsom, 
at vinduesfag med rammer blev blæst ud på gaden, og kontoret udbrændte fuld- 
stændig.7” Redningsfolkene bjærgede fra brandstedet liget af en person, der havde 
været i bygningen på sprængningstidspunktet, og som var blevet dræbt af eksplo- 
sionen. Vedkommende blev efterfølgende identificeret som et 29-årigt medlem af 
IS. Den dræbte havde også forbindelse til Fællesinitiativet Imod Racisme (FIR). 
Da brandinspektøren mente, at der var tale om en gaseksplosion, blev en stor 
del af inventaret smidt ud på gaden, hvor brandsluknings- og spulearbejdet fort- 
satte. Voldsomheden af eksplosionen og følgerne af slukningsarbejdet betød, at der 
var meget få spor at arbejde med fra brandstedet. Efterforskningen af sprængnin- 
gen blev snart yderligere kompliceret af, at der kom en politisk dimension ind i den 
offentlige debat, der fulgte sagens gang. IS var en gruppe, som i 1984 havde udskilt 
sig fra VS. Gruppen havde cirka 100 medlemmer i København og Århus og havde 
fortrinsvist viet sig til kampen mod racisme. Der var på dette tidspunkt som følge 
af en følelsesladet og bitter debat om flygtninge- og fremmedpolitikken stigende 
spændinger mellem de antiracistiske grupperinger fortrinsvis på venstrefløjen og 
en række grupperinger på den yderste højrefløj. Medlemmer af IS antog allerede 


729 John Kreiner, ”Bombebrag måske politisk”, Information, 17. marts 1992. 

straks efter begivenheden, at der var tale om en aktion foretaget af en enkelt gal- 
ning eller en racistisk eller nynazistisk organisation på den yderste højrefløj.” 


Søllerødgade. Politi og brandfolk besigtiger skaderne efter slukningen af den ildebrand, som bombe- 


sprængningen havde forårsaget (PET's arkiv). 


Kommissoriet og Søllerødgadesagen 


Efterforskningen af bombesprængningen blev foretaget af drabsafdelingen i Kø- 
benhavns kriminalpoliti. Søllerødgadebomben og debatten herom havde imidler- 
tid også flere berøringspunkter til PET's arbejde og til de politiske grupperinger på 
især den yderste højrefløj, som havde PET's bevågenhed. Det blev siden hævdet 
af Frede Farmand, at en politisk gruppering på den yderste højre fløj, Partiet de 
Nationale (PDN) og dettes leder Albert Larsen, havde forbindelse til sprængnin- 


730 Et medlem af IS i Århus nævnte, at IS var blevet portrætteret i Dagbladet Aktuelt samme lørdag, 
som eksplosionen var fundet sted mandag, og mente derfor, at gerningsmanden kunne være blevet 
opmærksom på IS” antiracistiske holdninger i denne forbindelse. Ibid. Andetsteds angives IS til at 
have ca. 70 medlemmer, ”Bombe i posten”, Politiken, 18. marts 1992. 

gen. Da denne gruppering ydermere var under overvågning fra PET, kan der være 
grund til at undersøge, hvordan PET varetog sine opgaver og karakteren af denne 
politiske grupperings aktiviteter. Overvågningen af PDN og partiets leder tog som 
nævnt i forrige kapitel sit udgangspunkt i 1988-89 og strakte sig frem mod ca. 1994. 
En del af denne overvågning støttede sig på oplysninger og materiale indhentet af 
Frede Farmand via dennes forbindelse til Albert Larsen og højremiljøerne. 

Selv om den centrale begivenhed, bombesprængningen den 16. marts 1992, 
ligger uden for kommissoriets kronologiske afgrænsning (1945-1989), må det 
samtidig konstateres, at begivenheden ligger i klar forlængelse af relevante for- 
hold inden for den af kommissoriet dækkede periode. Det gælder som nævnt 
overvågningen af Partiet de Nationale, men det gælder i ikke mindre grad Frede 
Farmands rolle som kilde i forhold til de politiske bevægelser på den yderste 
højre fløj og forbindelsen mellem PET og Farmand.”> 

Dette udgangspunkt betyder på sin side, at en række vigtige spørgsmål i for- 
bindelse med årene 1992-93 og 19987 kommer i Kommissionens søgelys. Det 
blev således hævdet i pressen, at PET i forvejen var blevet advaret om den fore- 
stående bombesprængning uden at skride til handling. Denne og andre påstande 
har Kommissionen nøje undersøgt. 

Det bør dog i den forbindelse præciseres, at Kommissionen ikke med det 
følgende tilstræber at bidrage til sagens opklaring, at bedømme den politi- 
mæssige efterforskning eller på anden vis tage stilling til drabsafdelingens og 
efterforskningsgruppens arbejde. 

Efter inærværende kapitel 7 at have belyst de opfattelser, som er fremkommet 
om PET og Søllerødgadebomben, følger kapitel 8 konkret sagens udvikling op 
til og efter bombesprængningen. Kapitlet viser de konkrete skridt i efterforsk- 
ningen (for så vidt angår PET's og Frede Farmands rolle), og kilderne til forløbet 
i deres sammenhæng — herunder de vilkår, hvorunder kildematerialet er frem- 
kommet. Dernæst undersøger kapitel 9, der kan betragtes som Kommissionens 
konkluderende afsnit, de påstande, som er blevet fremsat af Frede Farmand. 


731 Der er stillet justitsministeren flere spørgsmål med henvisning til Søllerødgadesagen og PDN. Det 
drejer sig om spørgsmål 285, 406-408. 

732. Om 1998 kan det dog bemærkes, at det her passerede først og fremmest er af betydning for at vur- 
dere troværdigheden af oplysninger, som i dette år kom frem om begivenhederne i 1992-93. 

Debatten om efterforskningen 1992-93 


Kriminalinspektør Bent Hansen fra drabsafdelingen ved Københavns Politi an- 
tog på grund af sprængningens voldsomhed, at der var tale om en bombe, men 
lagde sig ikke fast på noget endeligt. Man udelukkede heller ikke den mulighed, 
at det var den dræbte selv, som havde arbejdet med eksplosiver og ved et uheld 
havde udløst eksplosionen. Allerede den 18. marts 1992 erklærede en talsmand 
for IS, at: 


"Der står organiserede kræfter bag handlingen. Racistiske personer, der går ind for 
at dræbe for at nå deres mål — og som kan finde på at gøre det igen.” 


Kriminalpolitiet mente derimod ikke at have grundlag for at tro, at bomben 
skulle være afsendt fra højreekstremistiske grupper, og havde derfor heller ikke — 
formodede pressen — gennemført afhøringer i disse grupper. Bent Hansen gjor- 
de også opmærksom på, at man ikke, som vanligt ved politiske terroraktioner, 
havde modtaget besked fra nogen, der påtog sig ansvaret. Det kunne, erklærede 
han, også være en enkelt gal mands værk. Indtil videre forfulgte man det spor, 
at postbudet mente at have afleveret en tung brevpakke til IS samme dag, som 
eksplosionen fandt sted.7+ 

Politiet rettede i første omgang opmærksomheden mod medlemmerne af IS 
for, som Bent Hansen forklarede til Information, at konstatere, om der var mod- 
taget trusler eller breve. 'Talsmanden for IS udtrykte imidlertid den opfattelse, at 
politiet straks burde rette opmærksomheden mod højreekstremisterne, og at der 
var tale om ”..et politisk motiveret drab og dermed i sidste ende en trussel mod 
demokratiet” 'Talsmanden gav udtryk for, at IS med tesen om, at man selv var 
årsag til bombesprængningen, blev hængt ud, og at det hang sammen med, at 
IS var en lille venstreorienteret organisation. Han mente, at Blekingegadesagen 
spøgte i baghovedet på folk, men afviste ganske, at organisationen havde noget at 
skjule. Han havde da også den 17. marts 1992 afleveret en komplet medlemsliste 
over IS til politiet.7> 

Den 19. marts kom det frem, at PET havde en interesse i sagen. Chefen for 
PET, Hanne Bech Hansen, sagde, at: ”Jeg kan ikke udtale mig om, hvordan PET 


733 John Kreiner, ”Bombe kom med poster”, Information, 18. marts 1992. 
734 Ibid. 
735. Ibid., samt: ”Bombe i poster”, Politiken, 18. marts 1992. 

deltager i efterforskningen, fordi det vil kunne vanskeliggøre det videre arbejde” 
Hun tilføjede, at man fulgte arbejdet meget nøje. I den artikel i Information, 
hvori denne oplysning kom frem, henvistes der til PET's opgaver inden for ter- 
rorområdet, ligesom der blev givet eksempler på, at organisationer på venstreflø- 
jen, som arbejdede mod racisme, siden 1988 flere gange havde været udsat for 
forskellige attentater.” 

'Tesen om en højreekstremistisk forbindelse blev trukket i forgrunden, da 
Erik Jensen fra Demos kommenterede sagen. Erik Jensen var en af de folk på 
venstrefløjen, som gennem sit engagement i Demos havde skaffet sig et betyde- 
ligt kendskab til de danske højreekstremistiske miljøer. Han afviste den tanke, 
at det var nogen af de kendte højregrupper, som stod bag bombesprængningen. 
Der var ifølge Erik Jensen to sandsynlige muligheder: at der var tale om ”en en- 
som ulv” eller, at det var en gruppe højreekstremister, som man ikke tidligere 
havde kendt til. Han henviste til begrebet ensom ulv i forbindelse med især den 
nazistiske subkultur i USA og med et eksempel på en sådan i Sverige, hvor en 
person flere gange havde skudt på mørklødede personer. Erik Jensen mente, at 
det var forudsigeligt, at den politiske vold også ville eksplodere i Danmark. Man 
havde således en del eksempler på, at der var kastet brandbomber ind hos ven- 
strefløjspartier, ligesom IND-SAM flere gange havde været udsat for hærværk 
og indbrud.7> 

Det viste sig imidlertid snart, at efterforskningen var meget vanskelig. Eks- 
plosionen, branden og brandslukningen havde raseret de fleste tekniske spor, 
og politiets appeller til befolkningen om at henvende sig med oplysninger blev 
mødt med meget begrænset held.” Man afhørte to unge fra Nordsjælland i for- 
bindelse med sagen. Disse kom ind i sagen på grund af en anden efterforskning 
af de to unge mænd, som selv fremstillede sprængstof og var kendt for racisti- 
ske synspunkter. En ransagning førte til fund af 400 gram sprængstof, og de to 
mænd blev derfor også afhørt af politiet om en mulig forbindelse til sagen fra 
Søllerødgade. Man arbejdede ligeledes på en mulig forbindelse til nogle sam- 
menstød i Sydsverige mellem racister og antiracister, som havde givet det kø- 


736 John Kreiner, ”PET ind i opklaring af bombedrab”, Information, 19. marts 1992. 

737 ”Det kan være en ensom ulv”, Politiken, 22. marts 1992. Erik Jensen skulle angiveligt have arbejdet 
på en licentiatafhandling om de fremmedfjendtlige bevægelser i Danmark i denne periode. 

738 John Kreiner, ”Står uden spor i bombesager”, Information, 20. marts 1992. 

benhavnske politi anledning til at holde det svenske politi nøje orienteret om 
Søllerødgadesagen.7» 

Mens efterforskningen gik sin gang, skete der en politisering af sagen. En 
leder i Information gav sammen med avisens dækning i det hele taget anled- 
ning til en serie læserbreve fra bl.a. Søren Søndergaard.” Justitsminister Hans 
Engell blev af Dorthe Bennedsen kaldt i samråd i Folketingets retsudvalg om 
sagen, idet hun beklagede, at ministeren ikke for længst havde taget afstand fra 
mordet. Hun mente, at mordet med dets mulige politiske motiver var dybt be- 
kymrende for det danske demokrati og for muligheden for at udtrykke politiske 
standpunkter frit uden risiko for trusler og mord. Hans Engell udsendte derpå 
en erklæring, hvori han tog afstand fra bombesprængningen. Under henvisning 
til, at politiet og PET arbejdede med efterforskningen, afviste han at udtale sig 
om sagens omstændigheder.” PET's forbindelse til efterforskningen synes ikke 
på dette tidspunkt at have spillet nogen større rolle i den offentlige opmærksom- 
hed omkring sagen. En kriminalkommissær fra drabsafdelingen oplyste torsdag 
den 26. marts, at man i politiet mere og mere hældede til, at der ikke kunne være 
tale om en enkelt mands værk: 


"Vi kan naturligvis ikke sige det med sikkerhed, men omstændighederne omkring 
drabet giver os en klar fornemmelse af, at der må stå flere bag?” 


Hans Engell afviste ifølge Information at orientere retsudvalget om opklarings- 
arbejdet, og rygter om, at Dorthe Bennedsen overvejede at aflyse samrådet, 
kunne vel også tyde på, at efterforskningen havde en sikkerhedsmæssig dimen- 
sion i den forstand, at PET var direkte involveret i arbejdet.” 88 medlemmer af 
Folketinget skrev i forbindelse med sagen under på en erklæring, hvori de gav 
udtryk for deres chok og afsky over mordet og fordømte vold som politisk mid- 


739 ”Politiet afhørte unge i bombesag”, Information, 21.-22. marts 1992; John Kreiner, ”Unge med 
sprængstof afhørt i bombesager”, Information, 25. marts 1992. Artiklen synes at bygge på et inter- 
view med en medarbejder i politiet. De sammenstød i Sydsverige, som der henvistes til, må være 
optøjerne i forbindelse med højregruppers fejring af Karl 12. i Lund den 30. november 1991. 

740 ”Attentatet” Information, 21.-22. marts 1992; se læserindlæggene i Information, 26. marts 1992 samt 
lederen samme dag: ”Avisens pligt” 

741 John Kreiner, ”Engell skal redegøre for opklaring af bombemord”, Information, 26. marts 1992. 

742 John Kreiner, ”Politiet: Næppe en enkelt person bag bombe-attentatet; Information, 27. marts 
1992. 

743 Ibid. 

del. Initiativet kom fra SF, men underskriverne kom fra alle partier bortset fra 
V og K. De to borgerlige partier havde behandlet underskriftindsamlingen på 
deres gruppemøder og overladt det til de enkelte medlemmer, om de ville skrive 
under. Som grupper ville de imidlertid ikke anbefale at skrive under, førend der 
var klare beviser for, at der rent faktisk var tale om et politisk attentat.” 

I maj 1992 bredte pessimismen sig med hensyn til en snarlig opklaring. Po- 
litiet havde modtaget meget få henvendelser i sagen trods en dusør på 92.500 
kroner. Kriminalinspektør Bent Hansen gisnede således om, at det kunne være 
fordi, der kun var meget få mennesker med kendskab til sagen. Hertil kom en 
række vanskeligheder. Det var meget vanskeligt at få fastlagt den dræbtes færden 
frem til bombesprængningen. Ødelæggelserne på sprængningsstedet gjorde det 
meget vanskeligt at identificere bombemekanismen. Efterforskerne nærede stor 
interesse for en hvid plasticpose med en firkantet genstand, som den dræbte 
var set med, men havde ingen mulighed for at konstatere indholdet deraf, eller 
hvornår og hvordan den var kommet den dræbte i hænde.” Bent Hansen sam- 
menfattede sagen sådan, at: 


"Lige siden bombedrabet har den mest nærliggende teori været, at…[den bom- 
bedræbte] er blevet offer for et politisk attentat, der er udløst af hans arbejde på 
venstrefløjen mod racismen. — Vi behandler sagen på samme måde, som hvis der 
var tale om et politisk attentat. Vi har ikke herhjemme været udsat for, at de po- 
litiske fløje har brugt alvorlige voldelige anslag mod hinanden, og slet ikke været 
udsat for bomber. Hvis det er tilfældet her, skal det bekæmpes med alle de midler, 
vi har. Det er en alvorlig situation, som ikke skal have lov til at udvikle sig, siger 
Bent Hansen. Men som sagen står nu, har vi intet belæg for at sige, at… [den bom- 
bedræbte] har været udsat for et politisk attentat. Der er intet, som peger mod den 
ekstreme højrefløj, og der er intet der peger mod andre grupper på venstrefløjen, 
og der er intet, som peger mod, at… [den bombedræbte] er blevet offer for en selv- 
konstrueret bombe”76 


Trods hjælp fra Scotland Yards bombeeksperter var man heller ikke i stand til nø- 
jere at fastslå, hvilken type sprængstof der var brugt. Der var så ringe mængder 
tilbage, at man kun kunne konstatere, at der var tale om et trotyllignende stof, 
men uden at kunne identificere substansen yderligere.” Hertil kom, at postbu- 


744 John Kreiner, ”MF'ere i protest mod bombedrab”, Information, 27. marts 1992. 
745 ”Tavshed dækker en bombemorder”, Ekstra Bladet, 24. maj 1992. 

746 Ibid. 

747 ” Politisk bombe sprængte sine spor”, Politiken, 24. september 1992. 

det, som først havde ment at have afleveret en tyk konvolut på adressen, nu var 
kommet i tvivl om sin hukommelse. Hermed var også tesen om en brevbombe 
blevet bragt i tvivl.” På den anden side erklærede Bent Hansen til weekendavi- 
sen, at det var svært at se, at den dræbte selv skulle have lavet bomben: 


"Det er sådan et spørgsmål, man hverken kan svare ja eller nej til (...). Umiddelbart 
vil jeg dog sige, at det kan man godt svare nej til. For vi har ikke noget, der bekræf- 
ter, at han overhovedet skulle have med sådan noget at gøre. Så det kan vi godt 
udelukke. Men jeg ved det ikke med sikkerhed. Jeg ved reelt ingenting?” 


Den manglende opklaring gav efterhånden anledning til kritik af politiets 
efterforskning og af prioriteringerne i denne. I september 1992 beskyldte et le- 
dende IS-medlem politiet for manglende evne og for at fejlvurdere sagen. Han 
var også vred over, at politiet ikke havde gjort offentligheden opmærksom på 
eksistensen af et brev fra personer, som hævdede at stå bag attentatet.” Dette 
såkaldte Frit Danmark-brev blev modtaget af kriminalinspektør Bent Hansen 
dagen efter bombesprængningen og rummede en tilståelse. Venstrefløjen op- 
fordrede kriminalpolitiet til at offentliggøre indholdet af brevet, men dette blev 
afvist af politiet, som ikke vurderede, at brevet udgjorde et afgørende spor. Først 
i1995 kunne Politiken Søndag offentliggøre indholdet af brevet: 


"Vi kan meddele, at det var os, der anbragte bomben i Søllerødgade. Vi anser disse 
venstresnoede elementer for landsforrædere overfor det danske folk. Derfor denne 
aktion, flere vil følge. Hilsen Frit Danmark K12;77” 


Politiet var i øvrigt opmærksom på, kom det nu frem, at fem andre danskere 
havde modtaget trusselbreve fra K12. Talsmanden for IS kritiserede politiet for at 
kortlægge den danske venstrefløj i stedet for at følge sporet til højreekstremister- 
ne. K12 var jo, erklærede denne, sandsynligvis de svenske skinheads, som hvert 
år fejrede krigerkongen Karl den 12. Man troede ikke i IS på politiets forklaring 
om, at K12 ikke var et realistisk spor. Et af I? medlemmer, som var den sidste, der 
så den dræbte, blev således kaldt til afhøring hos det svenske sikkerhedspoliti. 


748 ”Attentat stadig uopklaret” Politiken, 16. september 1992. 

749 Peter 'Tygesen & Hans Davidsen-Nielsen, ”Mord uden spor” weekendavisen, 10. juli 1992. 

750 ”Attentat stadig uopklaret”, Politiken, 16. september 1992. 

751 ”Vi anbragte bomber”, Politiken 5. marts 1995. Fremkomsten af disse oplysninger gav anledning til, 
at Holger K. Nielsen i Folketingets kontroludvalg vedr. efterretningstjenesterne krævede aktindsigt 
i Søllerødgadesagen. Jf. ”SF kræver aktindsigt i politisk mordsag”, Politiken, 16. marts 1995. 

Han blev her forevist fotos fra demonstrationer i Lund, hvor der den 30. no- 
vember 1991 på årsdagen for Karl 12.s død havde været voldsomme sammenstød 
mellem bl.a. danske antiracister og svenske nazister, og bedt om at identificere 
de danske antiracister, der deltog i demonstrationerne. Fire, som han genkendte, 
blev kaldt ind til afhøring om deres deltagelse i demonstrationen i Lund.” Bent 
Hansen afviste heroverfor, at man skulle have kortlagt venstrefløjen: 


For mig er det rent vrøvl, at vi skulle have brugt bombedrabet til at kortlægge ven- 
strefløjen i stedet for at koncentrere os om opklaringen af mordet. Når vi ret tidligt 
afhørte samtlige medlemmer fra IS, så var det for at prøve at finde frem til, om den 
dræbte havde betroet sig til nogle af hans kammerater, f. eks. om han havde fortalt 
om tidligere trusler, der på en eller anden måde kunne sættes i forbindelse med 
bombeattentatet.”753 


I marts 1993 kom det igen frem, at PET havde deltaget i efterforskningen, og kri- 
minalinspektør Manfred Seitner gav nu udtryk for, at PET havde haft og stadig 
havde ”antennerne ude”. Bent Hansen ønskede derimod ikke at komme ind på, 
hvorvidt den yderste højrefløj i Danmark var blevet kigget efter i sømmene. ”Vi 
har efterforsket i den udstrækning, det er forsvarligt og rimeligt. Også kolleger i 
bl.a. Sverige og Tyskland har været involveret.” 


Debatten om efterforskningen 1993-98 


I kølvandet på denne debat fremkom der i Ekstra Bladet i september 1993 en 
serie artikler om de yderliggående højregrupper i almindelighed og om Albert 
Larsen og PDN i særdeleshed. Den 6. september bragte avisen på grundlag af 
Frede Farmands båndoptagelser en større artikel om trusler, som partilederen 
skulle have afgivet, mens Farmands båndoptager kørte. Den 7. september blev 
der fulgt op med en artikel om bl.a. DNSB,” og den 8. september bragte TV-2 
Nordisk Films produktion af en dokumentarudsendelse om den yderste højrefløj 


752 Ibid. Vedr. Karl 12.-kulten se: Overvakningen av nazister och hågerextremister, s. 65, 69, 161, 182. 

753 ”Vi anbragte bomben”, Politiken, 5. marts 1995. 

754 ”Bombe-drabet på Nørrebro en gåde”, Politiken, 14. marts 1993. 

755 ”Dansk parti truer med bomber og terror”, Ekstra Bladet, 6. september 1993. ”DNSB-chef gemmer 
nazi-våben$, Ekstra Bladet, 7. september 1993; ”Klar til illegal aktivitet” ibid. 

De skjulte bånd, som var blevet til som led i et samarbejde med Frede Farmand.”> 
Trods forsøg fra Farmands side på at få PDN's leder til at fremkomme med kon- 
krete udtalelser om en eventuel involvering i bombesprængningen i Søllerød- 
gade, måtte man opgive at inddrage dette element i dokumentarudsendelsen. Til 
gengæld bragte Ekstra Bladet den 13. september 1993 en række påstande fra Frede 
Farmand om, at bombesprængningen i Søllerødgade kunne have forbindelse til 
Partiet De Nationale. Frede Farmand henviste i avisen til, at partilederen over for 
Farmand skulle have fremkommet med udtalelser om planlagte voldshandlinger 
af denne art. Farmand erklærede, at PDN's leder i en båndoptaget samtale over 
for Farmand havde erklæret, at han havde haft en person til at rekognoscere for 
sig i Søllerødgade op til et halvt år før sprængningen.” Farmand støttede videre 
sin antagelse på, at det var lykkedes ham at opspore den person, som han mente 
havde rekognosceret i Søllerødgade.7 

Fremkomsten i offentligheden af disse nye oplysninger bidrog til, at drabs- 
afdelingen i september 1993 foretog en afhøring af Frede Farmand. Kriminalin- 
spektør Bent Hansen udtrykte forundring over, at Farmand først så sent var 
fremkommet med disse oplysninger. Til dette sagde Farmand, at han var blevet 
afhørt i forbindelse med en bombetrussel mod PDN's leder i efteråret 1992, og 
at han i den forbindelse havde fortalt en politimand fra rejseafdelingen om den- 
nes udtalelser om Søllerødgade.7 Farmands oplysninger til pressen førte i øvrigt 
også til en afhøring af Albert Larsen.” Da presset på Politiets Efterretnings- 
tjeneste i begyndelsen af 1998 begyndte at tage til i forbindelse med de oplysnin- 
ger, som kom frem om Anders Nørgaard, kom det endvidere frem i dagspressen, 
at Frede Farmand mente at have advaret PET om det forestående bombeattentat 
mod IS.” Farmand oplyste til Politiken, at han havde overladt PET båndopta- 
gelser, som viste, at PDN's leder bekendte sig til vold som politisk kampmiddel, 
og at denne i løbet af den båndede samtale gav et forvarsel om angrebet på IS 


756 Frede Farmand har for Kommissionen forklaret, at De skjulte bånd blev sendt den 14. september 
1993. RB: Frede Farmand, 16. juni 2004. 

757 Frede Farmand, ”Nazi-spionage før bombedrab”, Ekstra Bladet, 13. september 1993. 

758 Ibid. 

759 ”Frede Farmand skal afhøres”, Ekstra Bladet, 14. september 1993. 

760 ”Højre-fører afhøres igen i bombesag”, Ekstra Bladet, 17. september 1993. Politiet var også blevet 
aktiveret af anmeldelser mod Albert Larsen, som var fremprovokeret af dennes udtalelser til Far- 
mands mikrofon i dokumentarudsendelsen. Jf. PET, ujournaliseret sag: ”Rapport vedrørende afhø- 
ring af Albert Larsen i forbindelse med hertil indgivne anmeldelser”, 14. september 1993. 

761 Om Anders Nørgaard se Kommissionens beretning, bind 12. 

i Søllerødgade.”” Farmand oplyste også til Ekstra Bladet, at han to måneder før 
bombeattentatet havde givet oplysninger til PET's Århusafdeling om det forestå- 
ende angreb, samt at PET ikke havde foretaget sig noget for at advare IS om an- 
grebet. For at bestyrke sin påstand henviste han til en båndet telefonsamtale med 
en PET-medarbejder, hvor denne efter Farmands opfattelse i en telefonsamtale 
i 1998 bekræftede, at advarslen ikke var blevet taget alvorligt. Farmand oplyste 
videre, at han mindre end en halv time efter bombesprængningen blev opsøgt af 
PET, som sagde, at tjenesten ville undersøge sagen, og at Farmand skulle tie med 
sin viden om den. Disse oplysninger bidrog til, at Justitsminister Frank Jensen 
bad PET-chef Birgitte Stampe om den skriftlige redegørelse, som kendes som 
Den Blå Rapport. Den pågældende PET-medarbejder og PET's regionsafdeling 
II blev inddraget i arbejdet med rapporten. Det hedder således i den pågælden- 
des forklaring for Kommissionen: 


"Forud for redegørelsen, blev alle 60-80 bånd fra Frede Farmand udskrevet ordret. 
Alt blev endevendt, også arkivet, så man kan sige, at PET's redegørelse er slutste- 
nen, hvor der er gjort rent bord over for Frede Farmand,7% 


Den såkaldte Blå Rapport fra PET fremkom den 1. april 1998 og rummede ud 
over en række andre forhold også en kort redegørelse for PET's deltagelse i 
efterforskningen vedrørende Søllerødgadesagen. Det hed her, at efterforsknin- 
gen af bombesprængningen blev forestået af Københavns politi med bistand af 
PET. Rapporten rummede derfor også et bilag 4, hvori kriminalinspektør Bent 
Hansen fra Københavns politi gjorde rede for efterforskningen. Med henvisning 
til omfanget af efterforskningsindsatsen tilbageviste Bent Hansen påstandene 


762 Jakob Marschner, ”Bombemistænkt var kendt for vold”, Politiken, 5. marts 1998. 

763 Anders-Peter Mathiasen, ”PET advaret” Ekstra Bladet, 4. marts 1998. Der synes at være en vis usik- 
kerhed om tidspunktet, hvor Farmand mener at have advaret PET og for samtalen med Albert Lar- 
sen. I oplysningen til Politiken (ovenst. note) tales der om en samtale den 2. august 1990, og at PET 
vidste besked halvandet år før attentatet. Derimod hedder det i oplysningerne til Ekstra Bladet, at 
der var tale om en samtale omkring nytår 1991-92, og at PET var advaret to måneder før. 

764 RB: PET-medarbejder i region II, 20. september 2005. Regionsafdeling II stod for udskriften af de 
mange bånd til udarbejdelsen af Den Blå Rapport, og alle medarbejdere— bortset fra den her cite- 
rede medarbejder, som havde travlt med at besvare de mange spørgsmål — deltog i udskrivningen 
af båndene, som efter ordre fra ledelsen skulle ske ordret. Kopi af båndudskrifterne blev sendt til 
Centralafdelingen. 

om, at man ikke i tilstrækkelig grad havde interesseret sig for den yderste høj- 
refløj.”% 

Endelig fremkom der i april 1998 nye oplysninger, idet en person trådte frem 
og til Aalborg politi anmeldte en gruppe højreekstremister for bombespræng- 
ningen. Den pågældende henviste til PDN's ledelse som ansvarlig, men hævdede 
også, at forbrydelsen var blevet udført af en gruppe yngre mænd, hvoraf den 
egentlige gerningsmand tidligere var blevet straffet for vold og politisk motive- 
ret kriminalitet. Anmelderen mente, at han på et værthus ca. tre måneder før 
bombesprængningen havde hørt de pågældende sige, at socialisternes kontor i 
Søllerødgade snart ville eksplodere. Den pågældende rettede i øvrigt også kritik 
mod politiets håndtering af efterforskningen, idet han hævdede, at vicekrimina- 
linspektør Ove Dahl fra Københavns politi på ordre fra PET skulle have maku- 
leret tilståelsesbrevet fra K12.7% Oplysningerne i anmeldelsen kan ikke bekræftes 
af Kommissionens undersøgelse. 


765 ”Redegørelse vedrørende visse forhold omkring efterforskningen af sagen om bombesprængningen 
i Søllerødgade”, Bent Hansen, 22. marts 1998, bilag 4 i PET, Redegørelse. Også kendt som Den Blå 
Rapport. 

766 Jakob Marschner, ”Nye spor i sag om bombeattentat” Politiken, 4. april 1998. Tilståelsesbrevet fin- 
des i kopi i PET's akter. Kommissionen har ikke haft indsigt i drabsafdelingens sagsakter. 

PET's samarbejde med drabsafdelingen 


PET indgik i 1992 i et samarbejde med Københavns politis drabsafdeling om op- 
klaringen af bombesprængningen. Formen for den direkte forbindelse mellem 
drabsafdelingen og PET kendes ikke. I PET's arkiver er bevaret sagen vedrørende 
efterforskningen samt emnesagen vedrørende IS. Der findes i dette materiale 
kun ganske få vidnesbyrd om forbindelsen mellem drabsafdelingen og PET. Det 
er således ikke muligt at konstatere, hvornår PET efter bombesprængningen blev 
draget ind i sagen i forbindelse med drabsafdelingen. Der findes ingen notitser 
om møder på ledelsesniveau om samarbejdet i den første fase af efterforsknin- 
gen. Det bevarede kildemateriales karakter antyder imidlertid allerede lidt om, 
hvordan forbindelsen mellem PET og drabsafdelingens efterforskere har været. 
PET's materiale vedrørende efterforskningen af bombesprængningen omfat- 
ter fire store arkivkasser, mens sagen vedrørende IS omfatter ca. én arkivæske. 
Størstedelen af det materiale, som findes i sagen vedrørende IS, stammer fra ef- 
terforskningen af bombesprængningen og består af afhøringsrapporter og ef- 
terforskningsnotater udarbejdet af drabsafdelingens efterforskere. PET's egen- 
produktion af materiale i anledning af bombesprængningen synes kun at have 
bestået af meget få papirer, som i øvrigt er blevet videregivet til drabsafdelingen. 
Dette peger i retning af, at PET meget tidligt blev draget ind i efterforskningen 
som en bestanddel af drabsafdelingens efterforskningshold, og at der ikke har 
været tøven mellem påbegyndelsen af drabsafdelingens efterforskning og PET's 
inddragelse i denne efterforskning. 

I PET's arkiv findes et kort baggrundsnotat om IS dateret den 17. marts 1992, 
dvs. dagen efter bombesprængningen. Der er tale om et dokument, som kort 
skitserer baggrunden for IS og enkelte af de nyere politiske indsatsområder, bl.a. 

modstanden mod Golfkrigen og deltagelse i antinazistiske demonstrationer.7” 
Dokumentet er tydeligt produceret i anledning af efterforskningen og må for- 
modes at være til brug for PET's ledelse og Københavns politis drabsafdeling. 

Dette underbygges af den forklaring, som PET's centrale sagsbehandler på 
forhold vedrørende den ekstremistiske højrefløj har afgivet til Kommissionen. 
Han har således forklaret, at han umiddelbart i tilslutning til bombesprængnin- 
gen blev instrueret om at træde ind i drabsafdelingens efterforskning: 


”Han var af afdeling A, drabsafdelingen, blevet bedt om at støtte efterforskningen 
med oplysninger om højrefløjen. Vidnet var tilknyttet drabsafdelingen i hele pe- 
rioden med opklaringsarbejdet. Vidnet har ikke kendskab til om andre fra PET 
deltog, men kan ikke forestille sig, at der ikke har været andre, der har været inte- 
resseret eller beskæftiget sig med sagen. Rent fysisk skiftede vidnet arbejdsplads i 
denne periode og sad således i et par måneder på politigården?” 


Sagsbehandleren har videre forklaret, at han tog sit arbejdskartotek vedrørende 
den yderste højrefløj med sig ”under armen”, og at hans foresatte i PET var ind- 
forstået med, at sådanne oplysninger indgik i drabsafdelingens efterforskning. 
Han fik ikke nogen decideret instruktion af ledelsen, men denne kendte til og var 
indforstået med, at han medbragte sit arbejdskartotek. Der var, som han forkla- 
rede, ”.ikke nogen begrænsninger….77% For så vidt som der måtte være hindrin- 
ger for videregivelse af relevante oplysninger, knyttede sådanne sig udelukkende 
til kildeoplysninger. 


”Adspurgt forklarede vidnet, at han delte alle de oplysninger, han havde vedrø- 
rende højrefløjen, med drabsafdelingen, bortset fra kildeoplysningerne.””7? 


Dette forbehold må formentlig forstås således, at man ikke indviede drabsafde- 
lingen i identiteten af PET's kilder på højrefløjen, men at alle oplysninger her- 
fra stod til rådighed for efterforskningen. Det præcise tidspunkt for den pågæl- 
dende medarbejders indsættelse til støtte for drabsafdelingen kan ikke fastslås. 
Derimod findes et notat fra april 1992 efter et møde i ledelsesgruppen, hvor PET 
og drabsafdelingen drøftede den form, hvorunder forbindelsen mellem PET's 


767 PET, emnesag: ”Notits vedrørende organisationen Internationale Socialister”, 17. marts 1992. 
768 RB: PET-medarbejder, 30. november 2004. 

769 Ibid. 

770 Ibid. 

medarbejdere og drabsafdelingens folk blev varetaget.” Det fremgår heraf, at 
den indsatte styrke fra afdeling A havde været betydelig —- om end svingende fra 
dag til dag — og, at kollegerne fra PET aktivt havde ”…deltaget i morgenparoler 
og løbende er der udvekslet div. info.-materiale?”” 

Det blev aftalt, at begge sider ville sætte mere mandskab ind i den fælles 
efterforskning. For PET's vedkommende drejede det sig om tre medarbejdere, 
som fra den 6. april ville indgå på lige fod med Afd. Æs mandskab. Samlet ville 
der være tale om ti mand fra PET og Afd. A, hvor man ville lade medarbejderne 
fra PET arbejde med en partner fra drabsafdelingen. Efterforskningen ville blive 
ledet af en tremandsgruppe fra Afd. A samt en ledende medarbejder fra PET. 
Politidirektøren og chefen for PET ville blive holdt nøje underrettet om efter- 
forskningen. Derimod ville sagen ikke længere som hidtil og i samme omfang 
blive refereret på morgenparolen: ”Disse herefter mere indgående drøftelser vil 
finde sted i gruppen, - der får adgang til alt relevant materiale” ” Endelig blev 
sagen opsummeret med bl.a. ordene: 


”VI VED IKKE om der er tale om et politisk attentat, og vi ved derfor heller ikke, 
hvem der står bag. 

Men vi ved at efterforskningsgruppen står overfor en vanskelig opklaringsopgave, 
hvor alle, der er udtaget, vil yde en ansvarsbevidst og loyal indsats?” 


Efterforskningens akter er meget omfattende og præget af stor grundighed. De 
indkomne oplysninger er taget til overvejelse og afprøvning, og ingen spor er 
blevet udelukket på forhånd. Tværtimod må det konstateres, at efterforskningen 
var præget af, at man holdt en række muligheder åbne. Indsnævringen af infor- 
mationsudvekslingen til efterforskningsgruppen (i modsætning til morgenparo- 
len) gjorde en mere detaljeret udveksling af følsomme oplysninger mulig, lige- 
som det direkte personlige samarbejde utvivlsomt smidiggjorde anvendelsen af 
PET-medarbejdernes viden og erfaringsbaggrund i det daglige efterforsknings- 
arbejde. Det må imidlertid fastholdes, at denne vurdering må ses på baggrund 


771 Bent Hansen, ”Efterforskningen i Søllerødgadesager”, 5. april 1992, i: PET, emnesag. Baggrunden 
var et ledelsesmøde den 3. april, hvori deltog pm. Hanne Bech Hansen, medarbejdere for PET og 
repræsentanter for Københavns Politi. 

77%. 1bid,5:3; 

773 Ibid., s. 1-2. 

774 Ibid., s. 3. 

af, at en lang række konkrete og generelle oplysninger uhindret allerede var til- 
gået efterforskerne, bl.a. i form af baggrundsnotater,”> men også med hensyn til 
de personoplysninger, som muliggjorde en hurtig kontakt til en lang række af de 
centrale aktører på den yderste politiske højrefløj, som blev afhørt i umiddelbar 
tilslutning til bombesprængningen. 

Forbindelsen til drabsefterforskningen har derimod været mindre direkte ef- 
terhånden, som denne fortsatte ind i 1993, og efter den udsendte medarbejders 
tilbagevenden til PET. Der er således ikke noget, der tyder på, at drabsafdelingen 
blev orienteret om Frede Farmands PET-understøttede indhentninger fra Albert 
Larsen i sommeren 1993, ligesom PET tilsyneladende heller ikke blev oriente- 
ret om Frede Farmands afhøring ved Københavns politi i sensommeren 1993. 
Drabsafdelingen var efter alt at dømme således ikke orienteret om Frede Far- 
mands rolle som kilde for PET.7 


Efterforskning mod højrefløjen 


PET leverede den 20. marts 1992 et kort baggrundsdokument til efterforskerne. 
Der var tale om en oversigt over de forskellige aktive grupperinger på den yder- 
ste højrefløj samt en trusselsvurdering. Blandt de højreekstremistiske organisa- 
tioner omtalt var DNSB, PDN og Nationalpartiet Danmark. Man konstaterede, 
at man ikke i samme grad som i udlandet havde set en fremvækst af højreeks- 
treme grupper, men at der dog havde været tale om trusler mod personer, som 
havde markeret sig med liberale synspunkter i forhold til udlændingespørgsmål 
og lignende. Mere udførligt henvistes til faren for sammenstød mellem højre- og 
venstreekstremister. Man vurderede, at de pågældende grupper var ved at ruste 
sig til sådanne sammenstød, og henviste også til, at danske statsborgere havde 
deltaget i sådanne sammenstød i udlandet.” Der er sikkert her tale om en hen- 
visning til sammenstød i Lund den 30. november 1991 mellem danske og svenske 
antiracister og svenske højreradikale. Efter en gennemgang af de tre hovedgrup- 


775 Der blev i marts måned 1992 fra PET til Københavns politis afd. A udleveret otte dokumenter. 
Blandt disse var to baggrundsnotater vedr. hhv. IS og højreekstremismen i Danmark, visse per- 
sonrelaterede notater, udskrifter fra aflytninger samt visse oplysninger indhentet fra udenlandske 
samarbejdspartnere. PET, emnesag: ”Bombesagen hos Int. Socialister: Materiale udleveret til Kbh. 
Politi Afd. A”, udateret. 

776 RB: PET-medarbejder, 20. september 2005. 

777 PET, emnesag: ”Højreekstremismen i Danmark, 5 s., stemplet 20. marts 1992. 

per på den yderste højrefløj blev det konkluderet, at højreekstremismen ikke for 
nærværende udgjorde en reel fare for det demokratiske samfund, men at der 
bestod en fare i relation til enkeltpersoners sikkerhed, og især ”. udlændinge og 
personer som offentligt tilkendegiver støtte til flygtninge mv”. Denne trussel blev 
dog anset for fjern, om end der var særlig frygt for, at enkeltpersoner inspireret af 
udenlandske eksempler kunne tænkes at udføre voldelige aktioner af mere spon- 
tan karakter.77? Der var altså tale om en mere generel analyse, som må formodes 
at have trukket på oplysninger fra før bombesprængningen. 

PET's deltagelse i efterforskningen og anvendelsen af oplysninger fra PET ved- 
rørende den yderste højrefløj i Danmark satte sig et klart spor i bl.a. afhøringerne 
i forbindelse med efterforskningen. Meget tidligt i forløbet — dvs. i løbet af få dage 
— foretog politiet afhøringer af en række personer på den yderste højrefløj. Der var 
tale om personer, som ikke kunne knyttes til den dræbte eller til begivenheden, men 
som indtog en central stilling i politiske grupperinger på den yderste højrefløj. De 
pågældende blev således spurgt om, hvorvidt de havde kendskab til forskellige min- 
dre grupperinger eller fænomener på den yderste højrefløj. Disse afhøringer fandt 
sted i perioden den 17. marts til den 23. marts og på ny den 7. og 14. april 1992. 

Kun i en enkelt af disse afhøringer vedkendte afhørte sig et kendskab til af- 
døde. Han beskrev den afdøde som en aktivist, hvis navn var blevet nævnt i 
november 1991 under en samtale med to mænd, en dansker og en palæstinenser. 
Det fremgår af forklaringen, at de to mænd skulle have forsøgt at overtale afhørte 
til at nedtone sin agitation mod islamiske indvandrere og i stedet koncentrere sig 
om en antijødisk og antizionistisk agitation. Til gengæld ville man love afhørtes 
parti arbejdsro og agitationsmateriale. De hævdede at komme fra Fællesinitiati- 
vet Imod Racisme i København og gav bl.a. afdødes navn som reference.” Ifølge 
egne oplysninger afviste afhørte forbitret en sådan aftale med henvisning til, at 
han ikke indgik aftaler med fremmede, uanset om disse var jøder eller arabere. I 
vrede skrev han efterfølgende et brev til overrabbiner Bent Melchior, hvori han 
oplyste denne om episoden.7? 

Det vides, at Københavns politi den 19. marts 1992, tre dage efter 
bombesprængningen, afhørte Albert Larsen i sagen, men at man ikke fandt hol- 


778 Ibid., s. 5. 

779 PET, personsag: Afhøringsrapport 20. marts 1992. Afhørtes genkendelse af navnet kunne bero 
på, at denne ifølge egne oplysninger til politiet havde opbygget et kartotek over sine modstandere 
stammende fra aviser og alment tilgængelige kilder. Ibid. 

780 Ibid., vedhæftet kopi af brev til B. Melchior, udateret. 

depunkter for mistanke.” PDN's leder forklarede, at han var modstander af vold, 
og at ingen medlemmer i PDN kunne finde på at bruge bomber i det politiske 
arbejde. Hvis han fik oplysninger om, hvem der stod bag en sådan bombe, ville 
han uden tøven gå til politiet, forklarede han, om det så skulle være et medlem af 
PDN. Han var klar over, at han i pressen var fremstillet som tilhænger af politisk 
vold, men han forklarede, at han opfattede dette som en reaktion på de politiske 
modstanderes forsøg på at forhindre PDN i at afholde møder. Han forklarede, 
at han selv var blevet gennembanket og drevet på flugt ved et møde på Enghave 
Plads i København. Han mente derfor, at man skulle forsvare sig mod sine po- 
litiske modstandere. Han hævdede, at han helst undgik vold, og at han fandt 
argumenterne stærke nok i sig selv. Endvidere hævdede han, at folk fra rabiate og 
racistiske grupper ikke havde hans interesse, og at folk med sådanne anskuelser 
altid blev afvist, når de søgte om optagelse i PDN. Han gav forskellige oplysnin- 
ger om Nationalpartiet Danmark, DNSB og Den Danske Forening, som alle iføl- 
ge Larsen ikke kunne tænkes at benytte voldelige midler. Han kom også ind på 
forskelligt vedrørende Demos, som han opfattede som en modstander af PDN. 
Han forklarede, at IS var KAP/SAP-folk, som også var aktive i BZ-bevægelsen. 
Han kom ikke i afhøringen ind på andre forhold vedrørende IS eller vedrørende 
bombesprængningen.7> 

Efterforskningen fulgte flere forskellige vinkler på højrefløjen. Ret tidligt i 
forløbet indkom som tidligere nævnt en bekendelsesskrivelse fra en gruppe, som 
underskrev sig som ”Frit Danmark, K 12”. På grundlag af PET's oplysninger om 
Frit Danmark kunne man konstatere, at der var tale om en gruppe, som tidligere 
havde fremsat trusler mod personer, som den anså for ansvarlige for indvandrin- 
gen i Danmark. PET's oplysninger lå til grund for forskellige videre efterforsk- 
ningsoperationer mod denne gruppe. 

En anden retning i efterforskningen var undersøgelsen af en gruppe unge 
mænd fra en lokalitet i Nordsjælland. Disse havde tidligere eksperimenteret 
med fremstilling af sprængstof af en art beslægtet med den formodede type 
sprængstof fra sprængningen i Søllerødgade. Hertil kom grundige undersøgel- 


781 PET, Redegørelse, bilag 4. 

782 PET, emnesag: ”Rapport vedrørende sagen vedr. .…eksplosionsbranden Søllerødgade 33”, 19. marts 
1992. 

783 PET, emnesag: Notat vedr. anmodning om telefonaflytningskendelse på [.…], 18. marts 1992. I skri- 
velsen hed det: ”Vi kan meddele at det var os der anbragte bomben i Søllerødgade. Vi anser disse 
venstresnoede elementer for landsforrædere over for det danske folk” Ibid. Man må naturligvis 
ikke forveksle gruppen med tidsskriftet af samme navn. 

ser af en række andre personer, som havde gjort sig bemærket på den yderste 
højrefløj. I det hele taget er det et gennemgående træk i den række sagsresu- 
méer, som efterforskningsledelsen fra marts og ind i november 1992 forfattede, 
at mulige højrefløjsspor og hypoteser om højreekstremistiske motiver vedva- 
rende spillede en væsentlig rolle. Gennem det første halve års efterforskning 
var der imidlertid flere af disse efterforskningslinjer, som viste sig at være 
blindgyder. 

En af de vigtigste hypoteser i efterforskningen var hypotesen om en brev- 
bombe. Politiets afhøring af postbudet og andre vidner tydede i første omgang i 
retning af, at en kraftig pakke var blevet afleveret til IS” kontor umiddelbart før 
bombesprængningen. Men man efterforskede også i samarbejde med relevante 
udenlandske myndigheder den mulige forbindelse til de før omtalte mænd fra 
Nordsjælland, som tidligere havde eksperimenteret med sprængstof, og som 
også mentes at have stærkt højreekstremistiske synspunkter. Endelig indgik for- 
bindelsen til ”K 12” i efterforskningen. En mulig hypotese var her, at ”K 12” skulle 
kædes sammen med svenskekongen Karl 12. Demonstrationer den 30. november 
1991 i Lund i anledning af årsdagen for dennes død havde resulteret i sammen- 
stød med bl.a. danske BZ'ere og venstrefløjsaktivister.7”% 

Denne begivenhed gav anledning til nærmere overvejelse. Anledningen var 
et fakkeltog af ca. 100 svenske højrefløjsaktivister i Lund den 30. november 
1991 i anledning af årsdagen for krigerkongen Karl 12.s død. Blandt aktivisterne 
var et par danskere. Denne demonstration blev søgt hindret af en antiracistisk 
moddemonstration af en gruppe danske og svenske antinazister og BZ're. En 
egentlig konfrontation mellem højreekstremisterne og antinazisterne blev for- 
hindret af politiet, men det lykkedes BZ'erne at blokere ruten for det planlagte 
demonstrationstog, og det kom til flere kraftige sammenstød med politiet. Igen 
om aftenen, da svensk politi forsøgte at identificere aktivisterne, kom det til 
sammenstød mellem BZ'ere og svensk politi. Det var den almindelige opfat- 
telse, at det var de danske BZ're, der stod bag aktionen.” Formodningen om 
en brevbombe som hævn for eksempelvis danske aktivisters deltagelse i uroen 
i Lund syntes dog snart at være et blindspor. Postbudet var som nævnt ved ef- 
terfølgende afhøringer kommet i tvivl. Afhøringer af medlemmer af IS kunne 


784 PET, emnesag: ”Notat om status pr. 26. marts 1992 i efterforskningen vedrørende ”Søllerødgade- 
sagen”, 26. marts 1992. 
785. PET, emnesag: ”Notits: Vedr. kortfattet beskrivelse af hændelsesforløbet i forbindelse med urolig- 


hederne i Lund/Sverige den 30. november 1991… 2, 1. april 1992. 

ikke bekræfte, at IS'ere — heller ikke afdøde — havde haft nogen forbindelse til 
uroen i Lund.7 

Det fremgik af en afhøring, at afhørte nogle dage efter aktionen i Lund af 
nogle svenskere var blevet bedt om at skaffe oplysninger om, hvor de autonome 
BZere holdt til. Han var ikke blevet bedt om at skaffe oplysninger om IS eller 
afdøde.7” 

En anden retning, som efterforskningen tog, var undersøgelsen af afdødes 
aktiviteter i forbindelse med Fællesinitiativet Imod Racisme (FIR). Efterforsker- 
ne konstaterede, at Fællesinitiativets avis Knus Racismen gennem 1990-91 havde 
indeholdt artikler, som talte for en militant kamp mod højreekstremismen med 
sigte på bl.a. ved fysisk modstand at hindre dem i at komme til orde. Man cite- 
rede bl.a. i en af rapporterne en artikel fra nr. 4, 1990, hvori det hed: ”Derfor skal 
vi stadig bekæmpe ethvert tiltag som peger i retning af fascisme og racisme. Og 
det gør vi blandt andet ved at sørge for at de folk der propaganderer for hadet 
ikke får lov til at åbne munden?” Det kom frem i efterforskningen, at afdøde 
havde været aktiv i FIR og stod i forbindelse med Demos, ligesom han havde 
deltaget i forskelligt andet politisk arbejde mod racismen og for en liberal flygt- 
ningepolitik.7% 


Overvågningen af IS før eksplosionen i Søllerødgade 


Da bombesprængningen i Søllerødgade fandt sted, var Internationale Socialister 
genstand for PET's interesse. PET havde en emnesag på IS, og flere af gruppens 
medlemmer var registreret. PET fulgte allerede i 1985 de indre brydninger i VS. 
Partiet var på dette tidspunkt præget af en række fraktionskampe, hvor især den 
såkaldte Faglig Fælles Liste (FFL) gjorde sig gældende. FFL havde fem af hoved- 
bestyrelsens 21 pladser. I 1984 besluttede FFL på et landsmøde at konsolidere 
listen, således at den også ville kunne fortsætte sin funktion selv efter et brud 
med VS. Den 23. juli 1984 udsendte landsledelsen en udtalelse, hvoraf det frem- 
gik, at 11 medlemmer af FFL havde meldt sig ud af VS for at danne en ny politisk 


786 PET, emnesag: ”Resumé af efterforskningen i bombesagen fra Søllerødgade 33” 19. august 1992. 

787 PET, personsag: Afhøringsrapport, 20. marts 1992. 

788 PET, emnesag: ”Rapport vedrørende undersøgelse om brand/sprængning forøvet mandag 160392 
[...]”, bilag 208, 14. april 1992. 

789 PET, emnesag: ”Resumé af efterforskningen i bombesagen fra Søllerødgade 33”. 

organisation. Ifølge PET's analyse — i virkeligheden drejede det sig om en kort- 
fattet vurdering i koncentrat — skyldtes afskalningen spændinger mellem VS's 
flertal og en gruppe af såkaldte superstrammere. Sidstnævnte skulle således dele 
de leninistiske ideer om, at en partikadre skulle sætte sig i spidsen for folket i et 
antikapitalistisk oprør, og om, at befolkningens demokratiske rettigheder kunne 
sættes ud af kraft, hvis socialismen var truet. Sandsynligvis har stridighederne i 
VS imidlertid også drejet sig om den faglige strategi. Den 16.-17. september 1984 
dannede de nu 17 udmeldte VS'ere den nye organisation Internationale Sociali- 
ster (IS). IS knyttede internationalt an til det britiske Socialist Workers Party og 
til en trotskistisk tradition. Det sidste fremgik bl.a. af, at bruddet var opstået i 
kølvandet på et internationalt sommerseminar i Storbritannien, hvor de britiske 
deltagere opfordrede til et brud.” 

Vurderet på grundlag af de bevarede akter var PET's interesse for IS begræn- 
set. Først i 1988 noterede den samme medarbejder, at IS nu forsøgte at samle 
venstrefløjen i kampen mod nazismen. Initiativet, som havde adresse til VS, SAP, 
RS og de autonome, var fremprovokeret af DNSB's beslutning om at stille op til 
kommunalvalget i 1989. Initiativet blev blot noteret. En egentlig mistanke om 
ulovligheder var der ikke tale om. Men oplysningerne stammede denne gang 
fra, at PET havde fået mødeinvitationen i hænde, sandsynligvis fra anden over- 
vågning.7” 

Størstedelen af de i øvrigt ret fåtallige oplysninger (der er tale om en tre-fire 
notitser) om IS” virke i tiden omkring 1989-92 synes på samme måde at være 
kommet i hus som overskudsinformation fra overvågning af andre organisa- 
tioner på venstrefløjen. Flere gange er der tale om kildeoplysninger fra andre 
indhentningsoperationer med indirekte berøring til IS. Her var PET's opmærk- 
somhed fokuseret på IS' deltagelse i forskellige antinazistiske og antiracistiske 
initiativer. Men der fandtes dog også enkeltstående indhentninger i forhold til IS 
selv. Enkelte numre af IS-Nyt og Socialistisk Arbejderavis findes blandt akterne, 
men en organisatorisk eller ideologisk analyse er ikke foretaget på dette grund- 
lag. 


790 PET, emnesag: ”Notits: Dannelsen af en ny gruppe, ”Internationale Socialister” (IS), tidligere med- 
lemmer af VS's FFL,, 20. marts 1985. Oplysningerne byggede tilsyneladende ganske på oplysninger 
i dagspresse (Information) og tidsskrifter, bl.a. en artikel af Jørgen Lund i Solidaritet 23.-29. august 
1984. 

791 Ibid.: ”Notits: Vedr.: Internationale Socialisters invitation til deltagelse i møde om "Kampen mod 

Som biprodukt af regionsafdeling IV's arbejde modtog man oplysninger om 
en antiracistisk aften den 20. september 1991 med temaet ”Bomber eller brev” 
Mødet synes fremprovokeret af det såkaldte bombebrev fra Ole Hasselbalch og 
drejede sig bl.a. om Den Danske Forening.” Mødet havde blandt de 30-40 til- 
stedeværende deltagelse af flere aktivister fra bl.a. SAP og IS. Som foredragshol- 
der havde man inviteret Erik Jensen til at tale om højrefløjen i Danmark. Erik 
Jensens analyse mundede ud i, at DDF's sprogbrug måtte give organisationen 
troværdighedsproblemer, og anbefalede derfor, at man ikke udtalte sig for yder- 
liggående eller ekstremistisk. Jensen anbefalede ikke-voldelige midler og forsig- 
tig argumentationspolitik mod DDF og advarede mod at gøre dem til martyrer. 
PET mente, at denne argumentation var stødt på betydelig modstand fra de til- 
stedeværende fra IS, SAP og Gadens Parlament.” PET interesserede sig således 
for IS” deltagelse i Fællesinitiativet imod Racisme, hvor PET vurderede, at IS 
søgte at tage initiativet fra den moderate fløj. Man overvejede den mulighed, at 
dette på længere sigt kunne føre til mere voldelige demonstrationer.”+ 

PET opbevarede på IS-sagen en adresseliste over IS' medlemmer i Køben- 
havn i 1991. Listen omfattede 26 personer. Det fremgår ikke, om den har været 
forelagt Wamberg-udvalget.”» Af opdaterede medlemslister efter bombespræng- 
ningen fremgår det, at man også havde navnelister vedrørende andre afdelinger 
af IS, men at disse ikke er bevaret. PET's baggrundsnotat af 17. marts 1992 vedrø- 
rende IS viser, at tjenesten i de forløbne år kun sporadisk havde interesseret sig 
for IS. PET måtte således anvende IS- materiale produceret helt tilbage i 1984 for 
at kunne sammenfatte IS” program.” I notatet blev det gentaget, at: 


”…organisationen går ind for en parti-elite, der skal lede folket i opgør mod den 
kapitalistiske stat. Det fremgår endvidere af dette materiale, at organisationen er 
tilhænger af, at befolkningens demokratiske rettigheder sættes ud af kraft, hvis 
socialismen trues,” 


792 Se afsnit om Frede Farmand og DDF i kapitel 5. 

793 Ibid.: ”Notits: Vedr. Referat af ”Anti-fascistisk aften”, den 20. september 1991, med temaet "Bomber 
eller brev?”, 27. september 1991. Man identificerede tre af deltagerne, hvoraf en var kendt i PET. 

794 Ibid., ”Notits: Yderliggående venstrefløjsaktivisters forsøg på at tage magten fra de mere moderate 
folk i FMR”, stemplet 26. november 1991. 

795 Ibid., liste med påtegning (lagt ved sagen). Listen rummede navne og telefonnumre (herunder 
enkelte arbejdstelefonnumre) samt adresserne på to af medlemmerne. 

796 PET, emnesag: ”Notits vedrørende organisationen Internationale Socialister”, 17. marts 1992. 

797 Ibid. 

Sidstnævnte konstatering støttede sig på oplysninger fra 1984 og er formodentlig 
baseret på dengang fremkomne udtalelser om grupperingens syn på det marxi- 
stiske begreb ”proletariatets diktatur”. En ajourført vurdering af IS' program var 
man otte år senere ikke i besiddelse af. Intet tyder på, at der har fundet et gennem- 
syn af Socialistisk Arbejderavis sted. 'To tredjedele af sammenfatningen støttede 
sig på stof fra 1984 og 1988. Det fremgik af notatet, at PEFLP var en palæstinensisk 
søsterorganisation. Det blev også konstateret, at IS i forhold til Golfkrigen var af 
den opfattelse, at Saddam Hussein for enhver pris skulle hjælpes til at vinde, da 
USA ellers ville blive for stærk og dermed være i stand til at knuse Cuba og alle 
frihedsbevægelser. Ellers blev det blot kort noteret, at organisationen for nylig 
havde engageret sig i EF-modstanden og den antinazistiske sag: 


”Det skal bemærkes, at organisationen Internationale Socialister efter en anti- 
nazistisk demonstration den 20. april 1989 udsendte en skrivelse, hvorefter de tog 
afstand fra voldelige BZ'eres aktiviteter i forbindelse med demonstrationen.” 


Alt i alt må PET's overvågning af IS synes at have været ganske subsidiær i tiden 
op til bombesprængningen, om end man dog frem til 1996 fastholdt, at medlem- 
skab af organisationen berettigede registrering. Nyregistreringen af 25 personer 
tilhørende IS blev forelagt for Wamberg-udvalget den 11. september 1992, hvor 
politimesterens redegørelse blev taget til efterretning.” 


Efterforskning mod venstrefløjen 


PET må være blevet inddraget i efterforskningen allerede fra den første dag. Al- 
lerede på dagen for bombesprængningen tog PET således skridt til at lade fore- 
tage telefonaflytninger af telefonen i IS' lokaler i Århus. Dette skete med henvis- 
ning til retsplejelovens $ 783, stk. 3, uden forudgående retskendelse, idet man 
frygtede, at indgrebets øjemed i tilfælde af udsættelse ville være forspildt. Som 
foreskrevet blev anmodningen forelagt for retten straks den 17. marts 1992, og 
denne godkendte indgrebet. 


798 Ibid. 
799 WU: Referat af møde, 11. september 1992. 
800 PET, emnesag: Udskrift fra retsbogen for Københavns Byrets afdeling for grundlovsforhør mv., sag 


nr. 30/1992, 17. marts 1992. 

Der kan være grund til at dvæle ved dette skridt, som altså blev foretaget 
af PET, og ikke af efterforskningsledelsen i Københavns politis drabsafdeling. 
Indgrebet rettede sig mod ofrets partifæller. Over for retten blev anmodningen 
begrundet med, at der efter de foreliggende oplysninger kunne være bestemte 
grunde til at antage, at der ved brug af den pågældende telefon ville blive givet 
meddelelse til eller fra personer, der mistænktes for overtrædelse af straffelovens 
$ 114. Retten godkendte indgrebets forudgående iværksættelse, og at indgrebet 
kunne fortsætte frem til den 24. marts 1992. Indgrebet blev forlænget to gange til 
den 31. marts og på ny til den 23. april.” 

Grundlaget for aflytningen blev nedfældet i et dokument til byretten affattet 
af en medarbejder i PET den 16. marts 1992. På dette tidspunkt må PET have 
gennemført en første opsamling af, hvad man havde af oplysninger om IS, og af 
hvilke forestillinger man havde om organisationens aktuelle udvikling. Her hed 
det, at: 


”Som udgangspunkt er gruppens politiske rolle særdeles beskeden, iflg. oplysnin- 
ger kan det absolut ikke udelukkes, at gruppen kan tænkes at gå meget militant ind 


»” 802 


i konkrete projekter. 


Dokumentet forholdt sig imidlertid ikke til IS' grundlæggende programmatik 
eller organisationsforhold, men knyttede udelukkende an til de senest tilkomne 
oplysninger om to faktuelle forhold. Dels nævntes det, at gruppen (to år tilbage) 
havde været modstander af amerikanernes tilstedeværelse i Den persiske Golf 
og mod krigen i Irak i 1991. Dels nævntes det, at gruppen i februar 1992 havde 
modtaget besøg af personer med forbindelse til IRÆ's socialistiske fraktion og 
fra autonome revolutionære fra Berlin-Kreuzberg samt fra det såkaldte SAG, og 
de tre personer havde ”…agiteret for et europæisk antiracistisk, antifascistisk og 
anti-nazistisk samarbejde på militant vis” Når man ”iflg. oplysninger” opstil- 
lede et muligt trusselbillede, så var dette det konkrete grundlag. Ovenstående 
citat kan bibringe læseren det indtryk, at man havde en intensiv overvågning af 


801 Ibid., s. 2. Der afsagdes ligeledes kendelse om oplysning af numrene på de telefoner, som blev sat i 
forbindelse med den pågældende telefon. Også retsmøder den 23. marts 1992 og 31. marts 1992. 

802 PET, emnesag: ”Notits: Vedr.: Begrundelse for anmodning om kendelse til at foretage aflytninger af 
omstående telefoner”, 16. marts 1992 (Stemplet: Fremlagt i Københavns Byrets Grundlovsafdeling 
den 17. mrs 1992). Dokumentet støtter sig til oplysninger, som udelukkende beroede i PET's sag 
vedrørende IS. 

IS frem til 1992. Dette var ingenlunde tilfældet, hvis man skal tro de akter, som 
ligger i emnesagen om IS og i PET's efterforskningssag vedrørende Søllerødga- 
debomben. Oplysningerne vedrørende det tysk-irske besøg var i virkeligheden 
overskudsinformation fra en indhentning, som fandt sted i forhold til visse an- 
dre politiske grupperinger med forbindelse til IS. Bemærkningerne vedrørende 
modstanden mod Golfkrigen og den amerikanske tilstedeværelse støttede sig til 
ganske få, korte notitser fra 1989-90, som blot konstaterede, at man i gruppen var 
modstandere af den amerikanske tilstedeværelse i området omkring Den per- 
siske Golf. Der var udelukkende tale om oplysninger vedrørende synspunkter, 
ikke vedrørende nogen form for handling.” PET reagerede heller ikke i 1992 på 
nogen måde over for disse ret generelle oplysninger: 


”På det foreliggende grundlag kan det ikke udelukkes, at bomben er et resultat af 
militante IS-aktiviteter, og målene kan i givet fald have været den yderste højrefløj 
el. det danske politiske system i bredeste forstand. 

Politisk kan man heller ikke udelukke, at den var rettet mod amerikanske interes- 


ser, p.g.a. amerikanernes tilbagevenden til Den Persiske Golf (14.3. 1992) med en 
»804 


del af deres flåde. Dette skal ses i lyset af IS'ernes rolle under Golf-krigen! 
Hvad angik den amerikanske vinkel, må det konstateres, at der måtte være tale 
om en ret foreløbig arbejdshypotese, som ikke støttede sig til andet end visse 
principielle synspunkter fremkommet i 1990. Der kan i så henseende ikke have 
været tale om — som det hedder i kendelsen — ”bestemte' oplysninger. Det var 
der derimod, hvad angik den tysk-irske forbindelse, om end der intet var, der 
kunne sandsynliggøre, at IS havde taget de fremførte militante synspunkter til 
sig. Den mere konkrete begrundelse for indgrebet skal givetvis søges i notatets 
afsluttende bemærkninger om, at det ønskedes for at klarlægge IS-organisatio- 
nens militante aktiviteter ”… også evt. reaktioner/aktioner på bombesprængnin- 
gen,….7% Foruden aflytningen af IS' kontor i Århus blev der også foretaget aflyt- 
ning af telefoner tilhørende fire medlemmer af IS. Flere af disse aflytninger var 
ret kortvarige, mens andre løb indtil maj 1992. 


803 Ibid. I løbet af efterforskningen kom det frem, at IS” synspunkter vedrørende Golfkrigen på ingen 
måde var udtryk for sympati med de derværende diktaturer, men primært var begrundet i en for- 
ståelse for modstand mod amerikansk militær tilstedeværelse i området. 

804 Ibid. 

805 Ibid. 

806 PET, emnesag: ”Notits: Bombeattentatet hos INTERNATIONALE SOCIALISTER.… ang. telefona- 
flytninger hos mistænkte/interessante personer”, 12. maj 1992. Titlen på dokumentet refererede 

Foranstaltningerne og de oven for citerede vurderinger skete naturligvis un- 
der et voldsomt tidspres og må vel opfattes som PET's forsøg på at foregribe et 
tab af øjemed, men også på at imødegå og modvirke eventuelle hævnaktioner. 
Endelig kan det føjes til, at man kunne tænkes at sikre sig eventuelle telefoniske 
trusler mod Århus-afdelingen. Dokumentet vidner om, at man nu oppriorite- 
rede overvågningen af IS-medlemmer. Før bombesprængningen var der ingen 
telefonaflytninger i relation til IS. De bevarede akter fra før bombesagen vidner 
kun om en sporadisk interesse. 

Sammenfattende må det konkluderes, at efterforskningsgruppen under Kø- 
benhavns politis drabsafdeling (herunder de udtagne PET-medarbejdere) fra 
første færd holdt alle muligheder åbne — herunder den mulighed, at der kunne 
være tale om et ulykkestilfælde, mens afdøde havde arbejdet med en sprænglad- 
ning. Denne arbejdshypotese blev efterforsket sideløbende med efterforsknin- 
gen mod højrefløjen. Ingen af de eksisterende hypoteser havde nogen egentlig 
fortrinsstilling. Det hed således i et efterforskningsnotat af 26. marts: 


”På nuværende tidspunkt er det ikke muligt at udelukke nogen muligheder med 
hensyn til gerningsmænd, motiv eller andre forhold. 


Det er således muligt, at der er tale om en tilsendt brevbombe, men det er om- 
vendt også muligt, at afdøde var udsat for et uheld, da han selv var ved at fabri- 
kere en bombe, ligesom alle andre — måske mindre sandsynlige — muligheder 
står åbne. 


Under hensyn til, at eksplosionen foregik hos en politisk, forholdsvis yderligtgå- 


ende organisation, må det anses for sandsynligt, at der indgår en politisk vinkel i 


sagen.”97 


Overvejelserne vedrørende en egen bombe tog udgangspunkt i oplysninger fra 
PET. Man vidste således fra forskellige indhentningsmetoder (bl.a. overvågning 
af en anden venstrefløjsorganisation med forbindelse til IS), at IS før bombe- 
sprængningen skulle have været i forbindelse med militante vesttyske personer 
og en person med forbindelse til Nordirland. Man havde endvidere mistanke 


givetvis primært til aflytninger foretaget hos personer på højrefløjen, som ligeledes er omtalt i do- 
kumentet. 

807 Ibid.: ”Notat om status pr. 26. marts 1992 i efterforskningen vedrørende ”Søllerødgadesagen”, 
26. marts 1992. 

om, at enkelte medlemmer af IS på et tidspunkt omkring månedsskiftet februar/ 
marts 1992 skulle have været i besiddelse af en skriftlig plan over militante gade- 
aktioner, og at der heri indgik en opskrift på en sprængladning beslægtet med 
en molotovcocktail.'? 

Hverken disse overvejelser eller overvejelser om de ret spinkle spor, som 
pegede i højreekstremistisk retning, indgik tydeligt i den redegørelse, som den 
26. marts 1992 blev færdiggjort til brug for justitsministeren i et samråd i Fol- 
ketingets retsudvalg den 31. marts om efterforskningen. Man henviste her til 
brevbombemistanken, som var den eneste hypotese, hvortil der fandtes konkrete 
spor eller vidneudsagn (postbudets). Ud over en række informationer om IS og 
om efterforskningsindsatsen blev såvel højre- som venstrehypoteser samlet i den 
korrekte bemærkning om, at: ”.de informationer, som politiet har modtaget 
herom, har på ingen måde dannet rimeligt grundlag for mistanke mod hverken 
enkeltpersoner eller grupper” Det oplystes, at PET havde medvirket ved efter- 
forskningen. Der blev dog givet en kort antydning af det spor, som var under- 
søgt: 


”Et væsentligt område, som organisationen har beskæftiget sig med, er antiracis- 
me og en klar tilkendegivelse af at være modstander af Nationalistpartiet og andre 
såkaldte nazistiske organisationer, som de fordømmer på det stærkeste. 

Gennem afhøring af flere af medlemmerne er der intet fremkommet, som kon- 
kret belyser, at organisationen eller enkeltpersoner har været udsat for egentlige 


trusler”? 

I maj 1992 fremlagde PET et ajourført notat vedrørende IS. De sædvanlige indle- 
dende vurderinger (fra 1984) optrådte også her. Dette mere komplette notat op- 
remsede flere af IS” aktiviteter i 1980'erne og i forbindelse med Golfkrigen i 1991. 
Man inkluderede nu oplysningerne om brydningerne omkring Fællesinitiativet 
Imod Racisme, idet der lagdes vægt på uenigheden om Erik Jensens anbefalinger 
vedrørende en ikke-voldelig politik. Det konstateres således, at der på IS” års- 


808 Ibid. 

809 PET, emnesag: Redegørelse af 26. marts 1992, samt følgebrev 27. marts. 1992 ved politidirektør 
Eefsen. 

810 Ibid. 

møde skulle have været en del interne uoverensstemmelser over den skuffende 
udvikling mht. medlemstal og politiske mål.” 

I en ny notits af 8. juli 1992 sammenfattede PET den eksisterende viden 
med det fremkomne både fra efterforskningsgruppens arbejde og PET's videre 
indhentningsbestræbelser. Man knyttede nu særlig interesse til en mødepro- 
tokol, som havde overlevet eksplosionen og den efterfølgende brand, og som 
befandt sig blandt bevismaterialet fra sprængningsstedet. Af denne protokol 
fremgik det, at der den 9. marts 1992 var blevet afholdt et møde i lokalerne i 
Søllerødgade. Tilstede var personer fra afdelingsledelsen samt fra landsledelsen. 
De første fem punkter var af sædvanlig art, men det sjette punkt, hvor afdøde 
fremlagde et indlæg, bar ordlyden: ”ikke refereret”. PET satte dette i sammen- 
hæng med de indkomne oplysninger om, at udlændinge, som tilhørte bl.a. auto- 
nome revolutionære i Berlin, havde været på besøg i København i slutningen 
af februar. Man overvejede derfor den mulighed, at de pågældende kunne have 
søgt at øve indflydelse på IS' linje i retning af mere militante aktioner. Dette blev 
sammenholdt med visse — ikke entydige — tekniske beviser, og med visse — også 
antydningsvise — oplysninger, som var tilgået PET ad andre kanaler, og formede 
hos PET's sagsbehandler en — erkendt spinkel — arbejdshypotese: 


”Medlemmer af INTERNATIONALE SOCIALISTER har tidligere været betragtet 
som meget parlamentariske i deres politiske argumentation, men ultimo 1991 og 
primo 1992 har man ofte drøftet den manglende opbakning og generelle tilslutning 
til IS'ernes meget markante venstreekstremistiske grundideologier, et forhold, som 
naturligt hænger nøje sammen med den eskalerende udvikling og demokratise- 
ringsproces fra 9. november 1989 og frem til dato i de kommunistiske højborge i 


»” 812 


Østeuropa: 


Denne baggrund blev sammenfattet med en række ”teser” vedrørende de 
forhåndenværende oplysninger og indicier til et billede, som hypotetisk kunne 
forklare, at en eller flere i IS kunne have overvejet fremstilling af en sprænglad- 
ning af en art. Forfatteren til notitsen erkendte, at teserne ikke støttede sig til 
konkrete bevisligheder, men udtrykte dog det håb, at man kunne enten bevise 
eller modbevise disse teser.” 


811 PET, emnesag: ”Notits: Internationale Socialister, ang. sammenskrivning af eksisterende materiale”, 
11. maj 1992. 

812 Ibid.: ”Notits: Bombeattentat hos INTERNATIONALE SOCIALISTER [...]”, 8. juli 1992. 

813 Ibid. 

Drabsefterforskning og registrering? 


Blandt de spørgsmål, som retsudvalget har stillet justitsministeren, berører 
spørgsmål nr. 285 efterforskningen vedrørende bombesprængningen i Søllerød- 
gade. Spørgsmålet lyder: 


”Befinder det materiale om Internationale Socialister indsamlet i forbindelse med 
efterforskningen af drabet på Henrik Christensen i IS” lokaler i Søllerødgade sig i 
dag i PET's arkiver?” 


Det overordnede svar på spørgsmålet er, at PET i sine arkiver opbevarer sine 
genparter af sagen om det uopklarede dødsfald i et udsondret, større sagskom- 
pleks vedrørende Søllerødgadebomben -— og altså ikke kun materiale vedrørende 
IS. Heri befinder sig genparter af vidneafhøringer, tekniske rapporter, sagsresu- 
méer og materiale med berøring til IS, herunder vidneforklaringer mv. I sagen 
befinder sig også kopier af IS” mødereferater, som er indgået som en del af efter- 
forskningen. Der befinder sig ikke i Søllerødgade-sagskomplekset stof, som ikke 
har relevans for efterforskningen eller, hvis tilstedeværelse ikke kan forklares 
med PET's direkte deltagelse i den endnu uafsluttede efterforskning. 

Et mere konkret svar på spørgsmålet kan gives med udgangspunkt i den em- 
nesag vedrørende IS, som PET havde allerede før bombesprængningen. Blev der, 
som følge af PET's deltagelse i efterforskningen, som følge af informationsdelin- 
gen mellem PET og afd. A eller som følge af flere IS-medlemmers samarbejde 
med efterforskningen, overført oplysninger eller dokumenter til PET's sag ved- 
rørende IS, dvs. fra det egentlige opklaringsarbejde til PET's mere traditionelle 
overvågningssag? Svaret er, at PET som led i efterforskningen af bombespræng- 
ningen benyttede anledningen til at ajourføre sine medlemslister over medlem- 
mer af IS og tilføje personsagerne de relevante oplysninger, som indkom som 
følge af efterforskningen. Dette konstateredes i et notat i afd. 5 den 28. april 1992, 
hvori det blev bestemt, at det modtagne efterforskningsmateriale skulle gøres til 
genstand for søgning i PET's registre, ”. ligesom der i tilfælde af positivt søge- 
resultat skal ske inddækning til den sag, hvori personen er kendt hos PET med 
hele den efterforskningsrapport, som personen er nævnt i.” 

Dette blev sat i værk samme dag. Det hedder således i et notat i en emnesag 
vedrørende IS den 28. april 1992, at: 


814 PET, emnesag: ”Bombeattentat hos INTERNATIONALE SOCIALISTER.… ang. Politimæssig ef- 
terforskning”, 28. april 1992. 

”I forbindelse med efterforskningen omkring ovennævnte attentat har det været 
muligt at identificere en række af medlemmerne i den ovennævnte organisation. 


Endvidere har enkelte personer efter attentatet indmeldt sig i organisationen, 


identiteten på disse anføres ligeledes” 


Notitsen rummede en navneliste med 30 navne på gamle og nye medlemmer af 
IS. Navnene var anført sammen med personnummer samt påtegning i pen mht. 
resultatet af søgning i PET's registre. Af påtegningen fremgik, at nogle var kendte 
i forvejen. Det fremgår ligeledes, at oplysningerne på de enkelte blev makuleret i 
1999 (men altså ikke listen). Samlet konstateredes det i øvrigt, at de mange afhø- 
ringer i anledning af bombeattentatet: 


”…har vist, at INTERNATIONALE SOCIALISTER stadig drives af en trotskistisk 


ideologi og med et fælles ønske om revolution”? 


Listen blev siden hen — fremgår det af påtegninger på det læg, hvori dokumentet 
er opbevaret — forelagt Wamberg-udvalget den 26. juni 1992 og påtegnet af tre af 
udvalgets medlemmer. Wamberg-udvalget fik af politimesteren en orientering 
om Søllerødgadesagen på mødet den 29. juni 1992. På samme møde fik udvalget 
forelagt organisationssagen vedrørende IS. Man besluttede at udskyde en drøf- 
telse af medlemsfortegnelser på organisationssager. Udvalget blev forelagt ny- 
registrering af 25 IS-medlemmer, men anmodede om, at sagen blev udskudt til 
næste møde. Man anmodede ligeledes om en redegørelse for, hvordan PET ville 
sikre, at det tydeligt fremgik, hvilke personer der var registreret, samt hvorledes 
sagen blev revideret.” Dette skete på det efterfølgende møde den 11. septem- 
ber 1992, hvor udvalget tog politimesterens redegørelse til efterretning. De sager, 
som blev fremlagt til nyregistrering, blev efterfølgende godkendt.” 


Efterforskningen fra 1993 


Sagen er til dato ikke blevet opklaret. I et sagsresumé fra august 1992 konsta- 
terede en af de ledende efterforskere, at de mange gennemførte undersøgelser 


815 PET, emnesag: ” Organisationen Internationale Socialister. ang.: Medlemmer af ovennævnte or- 
ganisation”, 28. april 1992. 

816 Ibid. 

817 WU: Referat af møde, 29. juni 1992. 

818 WU: Referat af møde, 11. september 1992. 

vedrørende højrefløjens mulige forbindelse til sprængningen havde været resul- 
tatløse. Der forelå heller ikke nogen konkrete beviser for tesen om, at det kunne 
have været en hjemmelavet sprængladning, som udløste eksplosionen. Alligevel 
fastholdtes muligheden for, at der kunne have været en forbindelse til militante 
autonome kredse i Danmark eller i udlandet, og for at der var tale om en ulykke. 
Denne hypotese byggede dog stadig kun på et meget usikkert grundlag af indicier 
vedrørende de politiske strømninger i IS på tidspunktet for bombesprængningen 
samt visse fysiske beviser. Der blev ikke i løbet af efterforskningen fundet nogen 
konkrete beviser på, at nogen personer med tilknytning til IS havde gennemført 
eller havde forbindelse til militante eller voldelige politiske aktiviteter.» 

I november 1992 var efterforskningen uden nye spor. Den 17. november ret- 
tede Justitsministeriet en forespørgsel til politiet på baggrund af et spørgsmål i 
retsudvalget om, hvorvidt det kunne tænkes, at der havde været tale om politisk 
terror, eller der kunne have været tale om en bombe, som IS selv havde fremstil- 
let. I kriminalinspektør Bent Hansens svar blev det fastholdt, man ikke kunne 
udelukke nogen af de to muligheder, som blot var to af mange muligheder.” 
Samtidig understregede politidirektøren i sit svar til Justitsministeriet, som hav- 
de modtaget en ny række spørgsmål fra retsudvalget, at artiklens oplysninger 
om, at nye oplysninger pegede på, at det var en selvfremstillet bombe, ikke hid- 
rørte fra politiet.= 

Efterforskningen så en kort genopblussen, da Frede Farmand I 1993 henledte 
opmærksomheden på visse udtalelser, som partilederen Albert Larsen skulle 
have fremsat over for ham. Der blev derpå gennemført en række nye afhøringer, 
herunder af Frede Farmand. Drabsafdelingen ved Københavns politi gennem- 
førte således den 15. september en afhøring med henblik på at klarlægge Frede 
Farmands viden om bombesprængningen. Farmand afslørede ikke ved denne 
lejlighed sin forbindelse til PET, men berettede en del om sin færden på den dan- 
ske højrefløj og om samtaler med skikkelser i de højreekstremistiske partier. 

Farmand meddelte, at han som oplyst i Ekstra Bladet ganske rigtigt havde 
haft en samtale, hvor Albert Larsen angiveligt skulle have udtalt sig om Sølle- 
rødgade, men at han p.t. ikke kunne finde den pågældende båndoptagelse af 


819 PET, emnesag: ”Resumé af efterforskningen i bombesagen fra Søllerødgade 33%, 19. august 1992. 

820 Ibid., ”Responsum i tilknytning til tidligere redegørelse om efterforskningen af sagen vedrørende 
bombesprængningen i Søllerødgade” 25. november 1992. 

821 Ibid.: Eefsen til Justitsministeriet, udateret (1993), vedlagt artikel: Peter Kramer Mikkelsen, ”Den 
dag uret gik i stå”, Aktuelt, 13. marts 1993. 

samtalen. Frede Farmand forklarede, at der under denne samtale med Albert 
Larsen (”så vidt han husker”) den 28. marts 1993 ikke fremkom en tilståelse, men 
at det fremgik, at Albert Larsen og en anden person havde rekognosceret Sølle- 
rødgade. Farmand mente på grundlag af sit kendskab til Albert Larsen, at denne 
havde kendskab til sagen. Han var dog ikke sikker. Han fremførte også andre 
teorier om baggrunden for bombesprængningen, herunder at det var udenland- 
ske grupper, som havde taget fejl af IS og Demos, samt at der kunne være tale om 
en hævnaktion for tumulter under en højrefløjsdemonstration i Lund i Sverige 
i anledning af årsdagen for Karl 12.s død, hvor BZ'erne skal have lavet ballade. 
Han mente også at vide, at der i forbindelse med Albert Larsen eksisterede et 
Danskernes Broderskab, som bestod af en fem personer samt en lille gruppe 
rockere, og at der var tale om et tæskehold. Det blev aftalt, at Frede Farmand 
skulle tilsende kriminalpolitiet sine båndoptagelser, og at optagelsen vedrørende 
Søllerødgade skulle have første prioritet. Det blev i den efterfølgende politirap- 
port bemærket, at det var umuligt at få afhørte til at give konkrete oplysninger 
ide pågældende sager, idet der hele tiden henvistes til båndene. Endvidere blev 
der lagt vægt på, at Frede Farmand støttede sin opfattelse på sit kendskab til per- 
sonerne og til deres måde at reagere på.” 

På baggrund af en grundig efterforskning af de af Frede Farmand meddelte 
oplysninger og tilsendte båndoptagelser konkluderede politiet i november 1993, 
at Farmand ikke besad konkret viden eller materiale, der kunne bestyrke hans 
påstande vedrørende bombesprængningen i Søllerødgade.' 


822 PET, faktagruppen: ”Rapport vedr. presseomtalen af Frede Farmand Rasmussens kendskab til kri- 
minelle forhold, der er forøvet af nazistiske grupper”, 15. september 1993. 
823 Ibid., s. 27. Tilføjet 8. november 1993. 

9. FREDE FARMANDS OPLYSNINGER 
OM SØLLERØDGADEBOMBEN 


Som det fremgår andetsteds i dette bind opretholdt PET i 1980'erne og i de tid- 
lige 1990'ere en løbende overvågning af en række grupperinger på den yderste 
højrefløj. PET var generelt velorienteret om disse grupper. En central kilde til 
disse oplysninger var Frede Farmand, der som nævnt gav oplysninger til PET's 
regionsafdeling II i Århus. 

En del af de oplysninger, som PET besad om aktuelle udtalelser og synspunk- 
ter på den yderste højrefløj i tiden op til bombesprængningen i Søllerødgade 
den 16. marts 1992, stammede således fra Frede Farmand. Det kan på denne bag- 
grund være af betydning at undersøge, om oplysninger fra denne centrale kilde 
før bombesprængningen havde givet PET anledning til at formode, at der kunne 
være en øget trussel fra danske højrefløjsmiljøer. Frede Farmand fortsatte også 
efter bombesprængningen sine kontakter på højrefløjen. Der er derfor ydermere 
grund til at undersøge, hvorvidt PET fra Frede Farmand efter bombespræng- 
ningen modtog oplysninger af betydning for efterforsknings- og opklaringsar- 
bejdet. 

Kildesituationen kompliceres af, at det senest i 1998 kom til et brud mellem 
PET og Frede Farmand, og at sidstnævnte efterfølgende har fundet anledning 
til at fremkomme med en række udlægninger af forløbet, som er stærkt kritiske 
over for PET. Frede Farmand har således ladet forstå, at han før bombespræng- 
ningen på baggrund af forskellige udtalelser fra personer på den yderste højrefløj 
videregav oplysninger til PET om Søllerødgadesagen, som kunne og burde have 
givet anledning til et skærpet trusselberedskab eller måske endda til afværgefor- 
anstaltninger. 

Farmand har givet udtryk for, at han i en samtale ca. fire dage efter bombe- 
sprængningen med lederen af PDN fik indtryk af, at kredse på højrefløjen havde 
forbindelse til bombesprængningen. Den samtale, som han hævdede havde fun- 
det sted, som ikke er præcist dateret, og som i dag alene kendes fra Farmand, 
blev ifølge det oplyste optaget på bånd af Frede Farmand. Båndet blev ifølge 

Farmand overdraget PET, men skulle efterfølgende være bortkommet. Disse 
oplysninger danner i væsentlig grad baggrund for Farmands beskrivelse af sin 
forbindelse til PET i 1992-93 og for påstandene om, at den yderste højrefløj var 
involveret i bombesprængningen. Det er således i det lys, at det af Frede Far- 
mand fremhæves, at han minutter efter bombesprængningen skulle være blevet 
kontaktet af PET og pålagt tavshed. Farmand forsøgte i 1998 at få sin tidligere 
kildefører til at bekræfte, at man i PET havde modtaget sådanne båndoptagelser 
af særlig betydning. 

De af Frede Farmand fremsatte påstande i 1993 og i 1998 angår overordnet 
fire forhold, som har relation til PET's overvågning af den yderste højre- og ven- 
strefløj: 


Partiet De Nationales leder Albert Larsen skal have givet indtryk af eller ligefrem 
indrømmet, at han stod bag bombesprængningen i Søllerødgade den 16. marts 
1992. 

PET skal fra Frede Farmand have modtaget et forvarsel om bombesprængningen 
forud for den 16. marts 1992. 

PET skal have forsøgt at overtale Farmand til at tie om dette forhold. 

PET skal have lækket oplysninger til pressen om Farmands virke for PET. 


På baggrund af Kommissionens gennemgang af de om spørgsmålet foreliggende 
skriftlige kilder, lyd- og videooptagelser, samt vidneafhøringer, herunder detal- 
jerede afhøringer af Frede Farmand, finder Kommissionen, at der kan udtales 
følgende om de rejste påstande: 

Ad 1) Farmands påstande om, at højrefløjen kunne have forbindelse til Søl- 
lerødgadebomben går tilbage til 1993. Allerede i september 1993 fremkom der i 
Ekstra Bladet en række artikler om de yderliggående højregrupper i alminde- 
lighed og om Albert Larsen og Partiet De Nationale i særdeleshed. Den 6. sep- 
tember bragte avisen på grundlag af Frede Farmands båndoptagelser en større 
artikel om trusler, som partilederen Albert Larsen skulle have afgivet. Den 7. 
september 1993 blev der fulgt op med en artikel om bl.a. DNSB, og den 8. sep- 
tember bragte TV-2 Nordisk Films produktion af en dokumentarudsendelse om 
den yderste højrefløj ”De skjulte bånd”, som var blevet til som led i et samarbejde 


824 ”Dansk parti truer med bomber og terror”, Ekstra Bladet, 6. september 1993. ”DNSB-chef gemmer 
nazi-våben$, Ekstra Bladet, 7. september 1993, ”Klar til illegal aktivitet” ibid. 

med Frede Farmand.'> Trods forsøg fra Farmands side på at få PDN's leder til 
at fremkomme med konkrete udtalelser om en eventuel involvering i bombe- 
sprængningen i Søllerødgade, måtte man opgive at inddrage dette element i do- 
kumentarudsendelsen. Til gengæld bragte Ekstra Bladet den 13. september 1993 
en række påstande fra Frede Farmand om, at bombesprængningen i Søllerødga- 
de kunne have forbindelse til Partiet De Nationale. Frede Farmand henviste i avi- 
sen til, at partilederen Albert Larsen over for Farmand skulle have fremkommet 
med udtalelser om planlagte voldshandlinger af denne art. Farmand erklærede, 
at PDN's leder i en båndoptaget samtale over for Farmand havde erklæret, at han 
havde haft en person til at rekognoscere for sig i Søllerødgade op til et halvt år 
før sprængningen.”' På avisens spørgsmål, om partilederen og PDN stod bag 
drabet, svarede Farmand: 


"Jeg vil sige det på den her måde: Albert har i hvert fald gennem alle sine bån- 
dede optagelser til mig givet det indtryk, at det var ham, der stod bag. Og jeg tror 
helt klart, at.… som Albert kalder ham der.… har foretaget denne rekognoscering, 
fordi man havde det formål at ødelægge selve værestedet, altså IS” kontor. — Det 
er Albert selv, der har givet mig anledning til at tro, at han kan have stået bag 
drabet… Men jeg har selvfølgelig ikke beviserne. — Men jeg kan kun sige, at Albert 


Larsen har flirtet med, at det er ham, der står bag….”%7 


Oplysningen om, at PDN's leder Albert Larsen på den ene eller anden måde 
skulle have recognosceret i Søllerødgade forud for bombesprængningen hos IS, 
bygger på Frede Farmands erindring om at have ført en samtale herom med par- 
tilederen omkring den 20. marts 1992, dvs. fire dage efter bombesprængningen. 
Eksistensen af denne samtale af 20. marts 1992 er ikke dokumenteret. Der ses in- 
gen oplysninger herom i PET's akter, ligesom Frede Farmand heller ikke selv har 
fremlagt dokumentation herfor. Frede Farmand har som dokumentation henvist 
til indholdet af en anden båndoptagelse af 28. marts 1993 (et år senere), hvor det 
halve års rekognoscering af Søllerødgade forud for bombesprængningen også 
skulle være blevet nævnt af Albert Larsen.” Denne båndoptagelse har Farmand 


825 Frede Farmand har over for Kommissionen angivet, at De skjulte bånd blev sendt den 14. september 
1993. RB: Frede Farmand, 16. juni 2004. 

826 Artikel vedr. Søllerødgadesagen, Ekstra Bladet, 13. september 1993. 

827 Ibid. 

828 På baggrund af et længere forløb, der omfattede flere samtaler med og afhøringer af Frede Far- 
mand, indgik Kommissionen den 8. juli 2005 en aftale med Frede Farmand om, at Frede Farmand 
bl.a. skulle fremsende følgende til Kommissionen: 1) Dokumentation for Frede Farmands forkla- 

imidlertid heller ikke kunnet fremfinde. Dertil kommer to samtaler med kilde- 
føreren i PET af 11. og 19. juli 1993. I disse to samtaler hævder Farmand at have 
ligget inde med optagelser fra det pågældende møde med PDN's leder den 20. 
marts 1992. Den postulerede optagelse af 20. marts 1992 er som nævnt aldrig 
blevet fremskaffet af Frede Farmand. 

Under Frede Farmands forklaring for Kommissionen den 16. juni 2004 be- 
skæftigede Kommissionen sig indgående med den påståede samtale mellem Frede 
Farmand og Albert Larsen den 28. marts 1993, hvor sidstnævnte skal have omtalt 
en ”rekognoscering” i Søllerødgade i månederne forud for bombesprængningen 
den 16. marts 1992. På den baggrund søgte Kommissionen at belyse fraværet af en 
båndoptagelse af denne angivelige samtale af 28. marts 1993. Der var i Farmands 
forklaring en vis usikkerhed om identificeringen af denne samtale og dens op- 
tagelse. Således henviste han til sin forklaring til drabsafdelingen, hvor han også 
omtalte dette bånd, men oplyste, at han ikke var i stand til at lokalisere båndet. 
På den baggrund ønskede Kommissionen oplyst, om der kunne være tale om to 
manglende båndoptagelser, eller om der kunne være tale om en forveksling.:” Far- 
mand indvilgede i ved hjælp af sin registrant og sin kalender — som han erklærede 
var ført nøje — at lokalisere den pågældende samtale og tilsende Kommissionen 
kopi deraf. En sådan kopi er som nævnt ikke modtaget af Kommissionen. 

Det vides derimod med sikkerhed, at Frede Farmand hyppigt i perioden 1990- 
1993 tilsendte eller videregav til kildeføreren i PET oplysninger om udviklingen 
i PDN og om partilederens aktiviteter (se bilag). Han videresendte endvidere 
til PET en del optagelser fra PDN's møder i almindelighed og interviews med 
partilederen i særdeleshed, ligesom han igennem perioden tilsendte PET mindst 
84 kassettebånd med audiooptagelser, hvoraf en betydelig del var optagelser af 
samtaler med bl.a. lederen af PDN. En del af disse oplysninger og materialer in- 
deholdt klare manifestationer af, at PDN's leder og flere andre i kredsen yndede 
at fremkomme med voldsforherligende udtalelser eller indbyrdes at drøfte oplæg 
til voldelige sammenstød, demonstrationer, manifestationer og lignende. Der ses 
ingen oplysninger om forestående bombesprængning i Søllerødgade. 


ring om, at PET var varslet om bombesprængningen i Søllerødgade i 1992, og at dette skulle forties; 
2) En kopi af interviewsamtale med Albert Larsen den 28. marts 1993 vedr. bombesprængningen. 
Materialet er ikke modtaget i Kommissionen trods den foreliggende aftale. Jf. Kommissionens Ar- 
kiv: Brev fra Kommissionens formand til Frede Farmand, 10. august 2005 med vedlagt kopi af aftale 
af 8. juli 2005 mellem Kommissionen og Farmand. 

829 RB: Frede Farmand, 16. juni 2004. 

Den 22. marts 1992, seks dage efter bombesprængningen, udspandt der sig 
mellem Frede Farmand og Albert Larsen en telefonsamtale, hvorunder de to 
mænd omtalte Søllerødgadesagen. Denne samtale er dokumenteret, idet der i 
PET's arkiv findes en afskrift fra tjenestens egen aflytning af partilederens telefon 
i denne periode. I den af PET optagede telefonsamtale mellem partilederen og 
Frede Farmand af 22. marts 1992 omtalte de to mænd Søllerødgadesagen i tem- 
melig uklare og spekulative vendinger. Det fremgår entydigt, at samtalen fandt 
sted efter bombesprængningen den 16. marts 1992. De fleste udsagn var af en 
gisnende og spekulativ art, men det fremgik dog, at Albert Larsen (A) sagde: 
jeg har haft en mand på for at finde den adresse”. (s. 5). Længere inde i samta- 
len siger partilederen, at han håbede, at myndighederne ville fange gernings- 
manden. Albert Larsen henviste i øvrigt til Karl 12.-marchen i Sverige, hvor BZ- 
brigaden havde iværksat en moddemonstration. Da Internationale Socialister 
ifølge Larsen var den politiske overbygning på BZ-Brigaden, måtte man tro, at 
højreekstremisterne i Sverige havde ønsket hævn. Han gav i øvrigt udtryk for 
ønsket om, at gerningsmanden burde fanges. Der var i flere passager tale om en 
voldsforherligende retorik. Samtalen indeholder ikke oplysninger, der kan be- 
kræfte den antagelse, at Albert Larsen havde forbindelse til bombesprængningen 
eller besad en forudgående viden om bombesprængningen.%” At Frede Farmand 
har forvekslet denne samtale af 22. marts 1992, der som nævnt ikke indeholder 
beviser for en sammenhæng mellem PDN og Søllerødgadebomben, med den af 
Frede Farmand postulerede samtale af 20. marts 1992, kan efter Kommissionens 
opfattelse ikke udelukkes. 

Efterfølgende har Frede Farmand som nævnt gjort gældende, at der også den 
28. marts 1993 (godt et år senere) skulle have fundet en samtale sted — denne gang 
ansigt til ansigt — hvorunder Albert Larsen over for Frede Farmand skulle have 
antydet en forbindelse til Søllerødgadesagen. Der findes som nævnt ingen spor 
af denne samtale på noget bånd. Derimod findes optagelser af samtaler mellem 
Farmand og Albert Larsen den 8. juli og 10. juli 1993. Under disse samtaler søgte 
Frede Farmand under henvisning til tidligere samtaler at få PDN's leder til på 
ny at kommentere og om muligt indrømme sin medvirken i Søllerødgadesagen. 
Dette lykkedes ikke, idet partilederen ikke klart erindrede samtalen, hvortil der 
blev refereret, og idet Albert Larsen ingensinde påtog sig skylden for, gav udtryk 
for viden om eller erkendte delagtighed i bombesprængningen hos Internatio- 


830 PET, emnesag: ”Partiet De Nationale”, vedhæftet udskrift af samtale Frede Farmand med Albert 
Larsen, 22. marts 1992. 

nale Socialister. PDN's leder kommenterede dog Frede Farmands henvisning 
til tidligere samtaler og fremkom med forskellige aggressive bemærkninger om 
sine fjender på venstrefløjen, herunder IS. 

Båndoptagelsen af 8. juli 1993 indledes med, at Farmand henviste til Nor- 
disk Films arbejde på en udsendelse om højrefløjen og gav det indtryk, at han 
befandt sig i en eller anden form for klemme, som han var kommet i på grund 
af sin viden om højrefløjen. Der er ikke et fast tema, eller en sikker retning, 
som strukturerer samtalen. Der nævnes flere gange en postuleret samtale den 
28. marts 1993 om bl.a. Søllerødgadesagen, Lubna Elahi-sagen og andre forhold. 
Om Søllerødgadesagen gav partilederen klart udtryk for, at han i princippet kun- 
ne have stået bag, men at det gjorde han ikke. Han erklærede, at han ikke vidste, 
hvem gerningsmændene var. Det samme gjaldt samtalen den 10. juli 1993, der 
fandt sted på Sorø Kro. I denne samtale afviste Albert Larsen ganske en politisk 
forbindelse til den person, som angiveligt skulle have rekognosceret i Søllerød- 
gade, ligesom han påny bestemt afviste enhver forbindelse til Søllerødgadebom- 
ben. Han vidste ikke engang, sagde han, hvor Søllerødgade lå. 

Efter fremkomsten af en artikel i Ekstra Bladet den 13. september 1993 blev 
Frede Farmand halvandet år efter bombesprængningen kontaktet af kriminal- 
politiet i København med henblik på en afhøring. Frede Farmand kontaktede 
i denne forbindelse kildeføreren i PET og blev her instrueret om, at han kunne 
meddele kriminalpolitiet alt, han vidste om Søllerødgadesagen. Han blev dog 
opfordret til ikke at fortælle om sin forbindelse til PET. Under afhøringen hos 
kriminalpolitiet gjorde Farmand rede for sine formodninger, idet han henviste 
til båndoptagelserne fra den 8. juli og den 10. juli 1993, og idet han hævdede, 
at disse afspejlede indholdet i samtalen den 28. marts samme år. I tilknytning 
til afhøringen indsendte Frede Farmand originaler eller båndkopier af samtalen 
med Albert Larsen den 8. juli 1993, mens han ikke var i stand til at fremfinde de 
øvrige omtalte optagelser, bl.a. fra den 28. marts 1993. 


831 Forholdet er formentlig, at PET's regionsafdeling II har transskriberet båndoptagelsen af 8. juli 1993 
og efterfølgende tilbagesendt originaloptagelsen til Frede Farmand, mens man har beholdt bånd- 
optagelsen fra den 10. juli 1993. Det var i øvrigt normalt, at bånd modtaget fra Frede Farmand blev 
tilbageleveret til denne med henblik på genbrug. 

832 PET, kildesag: ”Vedr. samtale mellem Albert Larsen..”, 8. juli 1993. 

833 Ibid. Samme sted udtaler Albert Larsen: "Nej, jeg har ikke været involveret i noget. Jeg kender 
kraftedme ikke til noget i Søllerødgade” Albert Larsen henviste til den mulighed, at nogen kunne 
have fået sprængstofferne fra Sverige. 

834 PET, kildesag: ”Samtale… på Sorø Storkro den 10. juli 1993”. 

Frede Farmand har efterfølgende citeret en båndoptagelse af samtalen med 
kildeføreren i PET den 11. juli 1993, hvor det aftaltes, at Farmand skulle videregive 
båndoptagelserne fra den 8. juli 1993 til PET. Imidlertid hersker der usikkerhed 
om, hvorvidt Frede Farmand gav originalversionen til PET eller til kriminalpo- 
litieti København. Frede Farmand har tidligere hævdet, at han gav originalopta- 
gelsen til PET, som må have sendt den videre til kriminalpolitiet, og at Farmand 
derfor ikke lå inde med en kopi af båndoptagelsen af samtalen den 8. juli 1993. 
Dette modsiges imidlertid ganske entydigt af kriminalpolitiets optegnelser, af 
Farmands egen følgeskrivelse, hvormed båndet fremsendtes til kriminalpolitiet, 
og af Farmands egen erkendelse af, at det måtte forholde sig sådan i en samtale 
med vicekriminalkommissæren i 1998 (efter forevisning af Farmands egen følge- 
skrivelse med båndet i 1993). Det anføres da også i Frede Farmands eget svar på 
PET's Blå Rapport, at han havde ”spillet båndene over”, og derfor måtte have haft 
mindst én kopi ud over originalversionen.% Mens optagelsen af samtalen den 
28. marts 1993 at dømme efter Frede Farmands udsagn ikke længere fandtes eller 
kunne fremskaffes, blev båndoptagelsen af samtalen den 8. juli 1993 med Albert 
Larsen udleveret til efterforskningsgruppen i Københavns Politi. 

Efterforskningsgruppen mente imidlertid ikke efter aflytning af båndet, at 
optagelsen gav noget grundlag for at hævde, at PDN's leder havde kendskab til 
Søllerødgadesagen. Frede Farmand forklarede til gengæld til vicekriminalkom- 
missæren, at han mente, at indholdet af samtalen den 28. marts 1993 svarede til 
samtalen den 8. juli 1993, og at den ligesom sidstnævnte samtale gav grund til 
at tro, at PDN's leder kendte til Søllerødgadesagen.” Efterforskningen inddrog 
ligeledes de båndoptagelser, som man modtog fra Frede Farmand. Vicekriminal- 
kommissæren konkluderede på denne baggrund i november, at: 


"TFarmand]….havde ingen konkret viden, eller materiale, der kunne bestyrke, at 
hans påstande i Faktoren, TV og dagspressen var rigtige om, at højreorienterede 
nazistiske grupper generelt stod bag kriminalitet, herunder bombesprængningen 
i Søllerødgade”%7 


Kommissionen har ikke modtaget materiale fra Frede Farmand, der kan drage 
denne konklusion i tvivl. Tilbundsgående undersøgelser af de relevanter akter i 
PET og Københavns Politi har heller ikke fremdraget oplysninger, der kan under- 


835. Frede Farmand: ”Svar på PET's redegørelse af marts 1998”, 17. maj 1998. 
836 PET, faktagruppen: ”forts. af tidligere rapport”, 21. september 1993. 
837 Ibid.: Tilføjelse af 8. november 1993. 

støtte Farmands opfattelse. Farmands påstande om en mulig forbindelse mellem 
højreorienterede grupper og bombesprængningen i Søllerødgade fremstår således 
udokumenterede. 


Ad 2) Det hævdes videre af Farmand, at han i en telefonsamtale af 16. februar 
1998 med sin kildefører i PET fik sidstnævnte til at indrømme et kendskab til en 
tidligere båndoptagelse, der kunne bekræfte Farmands opfattelse af, at kildeføre- 
ren og PET's regionsafdeling II havde erkendt at have modtaget et forvarsel om 
et angreb på Søllerødgade. Telefonsamtalen blev optaget af såvel PET som Frede 
Farmand selv, og den blev til på initiativ af Frede Farmand som et led i dennes 
forretningsmæssige engagement i forhold til Nordisk Films produktion af doku- 
mentarudsendelserne om ”Den hemmelige tjeneste”. Samtalen bekræfter alene, 
at man i PET's regionsafdeling II fra Frede Farmand i årene 1989-93 har modta- 
get forskellige båndoptagelser og videooptagelser fra Frede Farmands samtaler 
og interviews med PDN's leder. Farmand drejede i telefonsamtalen med kildefø- 
reren samtalen hen på et bestemt bånd og på Albert Larsens angivelige udtalelser 
på denne båndoptagelse. Da det ifølge Farmands opfattelse lykkedes at få kilde- 
føreren til at gå ind på eksistensen af sådanne båndoptagelser med Albert Lar- 
sen, og på, at de var blevet leveret til kildeføreren og PET, opfattede han det som 
bevist, at PET lå inde med de pågældende afgørende båndoptagelser med PDN's 
leder.” Farmands udlægning blev i øvrigt inddraget i arbejdet med Fakzeren. 

I telefonsamtalen med kildeføreren af 16. februar 1998 henviste Frede Far- 
mand flere gange til, at han skulle have rykket for båndmateriale, og at man 
ikke havde udleveret det. Kildeføreren modsagde ham ikke på dette punkt, men 
syntes på den anden side at være usikker på, hvilket bånd Farmand refererede 
til. Samtalen findes i to former. Den ene version er baseret på Frede Farmands 
båndoptagelse af samtalen, som er optrykt i Farmands svar på PET's Blå Rap- 
port. Denne optagelse er senere blevet afspillet af Frede Farmand i overværelse 
af to repræsentanter for Kommissionen. Den anden version er PET's båndop- 
tagelse af samtalen ved aflytningen på kildeførerens telefon." PET var på dette 
tidspunkt med kildeførerens vidende begyndt at optage kildeførerens telefon- 


838 Frede Farmand, ”Svar på PET's redegørelse af marts 1998”, 17. maj 1998, s. 10-14. 

839 Ibid., s. 12-13. 

840 Jf. Kommissionens afskrift af brudstykket af denne samtale i videoklip, som afspilledes under sam- 
talen mellem to kommissionsmedlemmer og Frede Farmand den 5. oktober 2000 (I), s. 57-58. 

841 PET, kildesag: ”Udskrift af samtale mellem Frede Farmand… den 16. februar 1998”. 

samtaler med Frede Farmand på bånd. Båndsamtalen er i øvrigt også gengivet i 
Den hemmelige tjeneste.” 

Kommissionen har konstateret visse uoverensstemmelser mellem de båndud- 
skrifter, som stammer fra Frede Farmands kopi af samtalen og de udskrifter, som 
stammer fra PET's kopi af samtalen. Hertil kommer en uoverensstemmelse mel- 
lem Frede Farmands citat fra telefonsamtalen med kildeføreren den 16. februar 
1998, således som det fremstår i hans svar til PET's Blå Rapport fra 17. maj 1998, 
og den båndoptagelse, som Frede Farmand har afspillet for Kommissionen. 
Frede Farmand har dog over for Kommissionen oplyst, at båndoptagelserne af 
samtalerne fremstår ubeskårne og uredigerede i deres originale form." 


Kommissionen må konstatere, at ingen af de forskellige optagelser af telefonsam- 
talen mellem Frede Farmand og PET'S kildefører indeholder oplysninger, der kan 
bekræfte Farmands påstand om, at PET skulle have ligget inde med båndoptagel- 
ser eller i øvrigt have besiddet en viden om Søllerødgadebomben forud for dens 
sprængning den 16. marts 1992. 


Frede Farmand hævder endvidere i sit svar på PET's Blå Rapport, at han var 
blevet opsøgt af en PET-medarbejder umiddelbart efter bombesprængningen.'s 
Frede Farmand opfatter det således, at denne henvendelse fra PET's side må op- 
fattes som udtryk for, at PET besad en ”førviden” om bombesprængningen, som 
gav anledning til besøget. I Farmands svar på Den Blå Rapport hedder det: 


16. marts 1992 sprang der en bombe hos Internationale Socialister i Søllerødgade. 
Få minutter efter blev jeg opsøgt af en PET medarbejder og begivenheden blev 
drøftet. Kort tid efter blev det pålagt mig af PET ikke at udtale mig om den viden 


»846 


jeg besad. Det kunne ødelægge PET's efterforskning. Dette løfte holdt jeg: 


Eksistensen af en kontakt umiddelbart i forlængelse af bombesprængningen er ikke 
godtgjort, om end en sådan hævdes af Frede Farmand og ikke bestrides fra PET's 


842 Søren Steen Jespersen og Miki Mistrati, Den hemmelige tjeneste, s. 72. 

843 Samtalen mellem Frede Farmand og to repræsentanter for Kommissionen den 5. oktober 2000 (I), 
S. 57-58. 

844 RB: Frede Farmand, 16. juni 2004. 

845 Jf. spørgsmål nr. 408 stillet af retsudvalget til justitsministeren: Kan ministeren bekræfte, at Frede 
Farmand fik besøg af en PET-mand fra Århus umiddelbart efter bombedrabet på Henrik Christen- 
sen i Søllerødgade, og hvad var i givet fald årsagen til dette besøg? 

846 Frede Farmand: ”Svar på PET's redegørelse af marts 1998”, 17. maj 1998, s. 11. 

side. PET har ingen optegnelser vedrørende et sådant møde, ligesom afhørte med- 
arbejdere fra Region II heller ingen erindring har herom. Dette forhold skal sam- 
menholdes med, at Kommissionen, som ovenfor anført, ikke kan lægge til grund, at 
PET før bombesprængningen besad viden eller formodning om, at sprængningen 
ville finde sted. Som tidligere nævnt havde Farmand i en årrække og med stor re- 
gelmæssighed tilsendt eller videregivet til kildeføreren oplysninger om udviklingen i 
PDN og om partilederens aktiviteter. Der ses i dette materiale ikke oplysninger om 
en forestående bombesprængning i Søllerødgade. 


Ad 3) Den af Farmand afgivne forklaring om tidsforløbet den 16. marts 1992 er 
som nævnt ovenfor ikke godtgjort. Mellem Frede Farmands oplysninger i svaret 
på PET's Blå Rapport og Farmands forklaring for Kommissionen findes visse 
uoverensstemmelser. Således hedder det i Farmands svar på PET's Blå Rapport, 
at Farmand blev opsøgt af en PET-medarbejder, mens der i Farmands forklaring 
for Kommissionen tales om to medarbejdere.” I førstnævnte hedder det, at Far- 
mand ”kort tid efter” blev pålagt ikke at udtale sig om sin viden, hvorimod det i 
forklaringen for Kommissionen anføres, at denne instruks blev givet på stedet. 
Det fremgår nærmest af forklaringen, at det efter Farmands opfattelse alene var 
formålet med PET-besøget at mane Farmand til tavshed i forhold til Søllerød- 
gadebomben. 


Det er Kommissionens opfattelse, at der ud over Frede Farmands egne oplysninger 
om, at man fra PET's side skulle have sagt, at ”det er sket”, og at man skulle have 
opfordret ham til at ”ligge død”, ingen kilder findes, der kan understøtte Farmands 
opfattelse. Påstanden er udokumenteret. 


Ad 4) Senest i 1998 ophørte samarbejdet mellem Frede Farmand og kildeføreren 
i PET, og dermed også mellem Frede Farmand og PET. Forløbet af dette havde 
forbindelse til Frede Farmands deltagelse i arbejdet med Fakzer-udsendelserne 
om PET i Nordisk Film-regi, og hans samarbejde med ekstrabladsjournalisterne 
Niels Westberg og Kurt Simonsen om en række artikler om Anders Nørgaard i 
1998. Frede Farmand udtrykte sin mistanke om, at politiet i 1997 havde lækket 
oplysninger til Nordisk Film og journalist Søren Steen Jespersen om Farmands 
overvågning af en kurderhøring i Århus den 25. november 1996. I en telefonsam- 


847 RB: Frede Farmand, 16. juni 2004. Det kan ikke udelukkes, at der er tale om to på hinanden føl- 
gende besøg. 

tale med kildeføreren den 3. december 1997 gav Frede Farmand udtryk for un- 
dren over, hvordan hans observationsrapport var kommet journalisten i hænde. 
Kildeføreren kunne på sin side ganske afvise, at denne var lækket fra regions- 
afdeling II. Dette kunne fastslås med sikkerhed, da originalen i sin tid af Frede 
Farmand var telefaxet til PET og i PET var modtaget på en type faxmodtager, 
som afsatte striber på papiret. PET havde således kun Farmands rapport i en ver- 
sion, der havde faxstriber. Originalen uden striber var således i Frede Farmands 
besiddelse. Man kunne på den anden side konstatere, at den kopi, som Søren 
Steen Jespersen skulle have tilsendt Frede Farmand, ligeledes var uden striber 
og dermed formentlig kun kunne stamme fra Frede Farmands version.' Efter 
en grundig undersøgelse nåede PET frem til, at udslippet var sket hos kilden og 
ikke hos PET. 

Kommissionen kan hertil bemærke, at PET'S konklusion underbygges af bila- 
gene i sagen. Frede Farmand var sandsynligvis selv kilde til den historie, som han 
hævder, at PET skulle have lækket. 


Retlig vurdering 


Kommissionen finder Frede Farmands påstande vedr. forhold 1-4 udokumenterede 
og har ikke ved sin gennemgang af Søllerødgadesagen omhandlet i dette bind kon- 
stateret tilfælde, hvor PET har overtrådt regler og retningslinjer fastsat af Folketin- 
get eller regeringen. 


848 PET, kildesag: ”Afskrift telefonsamtale”, 3. december 1997. 

Bilag 


Oversigt over audiobånd, som PETs regionsafdeling II har modtaget fra Frede 
Farmand fra 1987 og med optagelser af Albert Larsen og PDN.:» 


24 23.02.89 


24 03.03.89 
31 10.10.89 
32 19.10.89 
33 15.11.89 
34 & 

38 02.03.90 
41 23.03.90 
49-50 02.09.90 
58 13.11.90 
61 11.07.90 
62 23.07.91 
63 05.10.91 
65 01.12.91 
67 13.12.91 
81 10.07.93 


89 00.00.00 


849 PET, kildesag: Vedr.: Beskrivelse af kassettebånd modtaget fra Frede Farmand Rasmussen i perio- 
den fra 1987 til 30. marts 1998. Det fremgår ikke sikkert af oversigten, om listen omfatter alle bånd 
modtaget, eller kun de bevarede. Listen stammer fra 1998. 

Som ministeren har undladt at besvare under henvisning til PET- 
Kommissionens arbejde, men som er helt eller delvist besvaret i 
nærværende bind 


Spørgsmål nr. 2: 

Ministeren bedes redegøre for det nærmere samarbejde mellem PET og med- 
lemmer af den højrerabiate organisation ”Den Danske Forening”, herunder med 
Poul Vinter Jensen. 


Spørgsmål nr. 122: 
Har PET haft agenter placeret eller benyttet sig af meddelere i politiske partier, 
organisationer eller bevægelser senere end i 1980'erne, og har PET det i dag? 


Spørgsmål nr. 149: 
Hvorfor blev notatet, som Frede Farmand havde udarbejdet om kurderhøringen, 
ikke destrueret, når båndoptagelsen blev? 


Spørgsmål nr. 208: 
Hvilke organisationer blev overvåget/registreret fra regeringserklæringen i sep- 
tember 1968 til februar 1983? 


Spørgsmål nr. 285: 

Befinder det materiale om Internationale Socialister indsamlet i forbindelse med 
efterforskningen af drabet på Henrik Christensen i IS's lokaler i Søllerødgade sig 
idag i PET's arkiver? 

Spørgsmål nr. 286: 
Har PET eller PET-agenter medvirket ved indbrud eller lignende hos politiske 
partier, ungdomsorganisationer eller bevægelser? 


Spørgsmål nr. 287: 

Har PET eller PET-agenter medvirket ved indbrud hos politiske partier, ung- 
domsorganisationer eller bevægelser, hvor disses medlemsarkiver er blevet fjer- 
net og/eller kopieret? 


Spørgsmål nr. 406: 
Kan ministeren bekræfte, at PET har advaret folketingsmedlem Peter Duetoft 
om trusler mod hans person på baggrund af udtalelser fra Albert Larsen? 


Spørgsmål nr. 407: 
Kan ministeren oplyse, om PET har advaret historiker Erik Jensen om trusler 
mod ham og hans kone afgivet af Albert Larsen? 


Spørgsmål nr. 408: 

Kan ministeren bekræfte, at Frede Farmand Rasmussen fik besøg af en PET- 
mand fra Århus umiddelbart efter bombedrabet på Henrik Christensen i Søl- 
lerødgade, og hvad var i givet fald årsagen til dette besøg? 


Spørgsmål nr. 409: 

Kan ministeren bekræfte, at PET ikke alene har været involveret i aflytning af 
Folkebevægelsen mod Nazisme, men også har indgået i en operation for direkte 
at splitte og svække den? 

Forsideillustration: 
PET's observationsfoto af en ledende udenlandsk nazist. Billedet er taget i forbindelse med et 


nazi-træfi Danmark i 1977 (PET's Arkiv). 


Resumé: 

Dette bind redegør for den yderste højrefløj og PET's overvågning af grupperinger og 
partier inden for dette felt. Undersøgelsen, som er kronologisk og tematisk opbygget, 
tegner et billede af nazismens og den yderste højrefløjs udvikling fra 1945 til 1989. Der 
redegøres udførligt for PET's overvågning af DNSAP, DNSU, DNSB, NPD og PDN. 
Desuden beskrives forholdet mellem disse grupperinger og danske antinazistiske miljøer. 
Spændingsfeltet mellem det nye højre og en række venstrefløjsorganisationer, som 
bekæmpede de nye højretendenser i samfundet, rummede væsentlige nye udfordringer 
for PET. Desuden belyses en række forhold vedrørende Den Danske Forening. Endelig 
redegøres der for ”Søllerødgadesagen”. Søllerødgadebomben kaldes den eksplosion, der 
den 16. marts 1992 fandt sted i Internationale Socialisters (IS) Københavnsafdeling 

i Søllerødgade 33. PET's samarbejde med Københavns Politis drabsafdeling i efter- 
forskningen af bombesprængningen beskrives. Omstændighederne omkring bombe- 
sprængningen, der kostede en person livet, er dags dato endnu uopklaret. 


